शिक्षा में आहिंसक क्रान्ति 


[ अखिल भारत-शिक्षा-परिषद्‌, वर्धा के का्ये-विबरण के साथ ] 


प्रकाशक 
मारवाडी-शिक्षा-मण्डल, वर्षा 
१९३७ 


४७६२४४७४७५४६-३४५ २ 2022 /९:४० ४०४४४ ८ मा अर 
के. के $%: केक की कक कक पक 7क के “कक पक: 


औबि/ कि ०5० ६ ७ - 9 आज है है # ५ 5६ 


हि 


रु हैं | हा 
है ई है" 


मन्दिर 


सेवा 
दिहलो 
जौ 


5727 970777% 3, 


र 


४2 

छे पा >> ५ 
रे हर 

0 छः. ४ >>; 

धघ हू का # 

है... छि 55 


3 0७:८४७९ ४ ८४ ५३/ ५, 
“३०5 ८5५ » 5 “०६०४७! 


के €2 22% ::६23:27% (क्र 


जर 


६७४०5 ह ० ५५ ५४ ४१४ 


४ ०१ फे४/ध | ८ ५ ५००७९ ४ ५१ 
६20 ८६,४४६ /%+ १४% हज / 5५४ ४५ / 5 






शिक्षा में अहिंसक क्रान्ति 


[ अखिल भारत-शिक्षा-परिषद्‌, वर्धा के काये-विवरण के साथ ] 


प्रकाशक 
मारवाड़ी-शिक्षा-मण्डल, वर्धा 
१९३७ 


सभ्पांदकक 


भरी काशिनाथ त्रिवेद्री 
महिलाश्रम, वर्धा : 
पहला संस्करण मूल्य 
दो हज़ार बारह आना 
मुद्रक 


मार्तंण्डराव छक्ष्मणशाव प्रयागी 
सुबोधसिन्धु प्रेस, खण्डवा. 


दो शब्द 


जब मैंने वर्धा के मारवाड़ी-शिक्षा-मण्डल और उसके अन्तर्गत नवभारत 
विद्यालय की रजत-जयन्ती के अवसर पर एक राष्ट्रीय शिक्षा-परिषद्‌ की योजना पूज्य 
महात्मा गांधी के सामने रक्खी थी, तब मुझे यह आशा न थी कि यह परिषद्‌ देश के 

हमें प्राप्त हा! सकी ! 


वर्धा श्रीमम्लारायण अग्रवाल 
१५-१ २-३७ प्रबन्ध मन्त्र 
मारवाड़ी शिक्षा-मण्डछ, बधों 


लेखक 


विष्य-सची 


पहला हिस्सा 
शिक्षा में अहिंसक क्रान्ति 


मद्दात्मा सो ० क० गांधी 


बिन 


- टुख : 
१, 
२, 


१३. 
श्ड 
१५. 
१६ 
१७ 
१८. 


शिक्षा 

अनावश्यक भय 

क्या साक्षरता नहीं ? 
पाठशाह्मओं में संगीत 


« स्वावलम्बी शिक्षा 
, शिक्षा-मत्रियों से- 
. राष्टीय शिक्षकों से- 


बम्बई में प्राथमिक शिक्षा 
अनपढ़ बनाम पढ़े-लिखे 


« आगामी शिक्षा-परिपद्‌ 
« स्वावलम्बी पाठशालार्ये 
« प्राथामक शिक्षक बनने के इच्छुकों से- 


उद्योग द्वारा शिक्षा के समर्थन में 
कोरे विचार नहीं, ठोस कार्य 
स्वावल्म्बी शिक्षा 

कुछ आलोचनाओं का उत्तर 
शराब-जन्दी और शिक्षा 

एक अध्यापक का समर्थन 


की 


लेखक : 
श्री महादेव दरिभाई देसाई 
१९, शिक्षा की समस्या 
२०, शरीरश्रम क्‍या हैं ! 
२१, स्वावलम्बी शिक्षा 
श्री किशोरछाल घनश्याम मशरूबाला 
२२, सेगॉव-पद्धति 


दूसरा हिस्सा 


अखिल भारत-शिक्षा-परिपद्‌, वर्धा का कार्य-विवरण 


प्रस्तावना-विभाग 


महात्मा मो० क० गांधी 
एक क़दम आगे 

दत्तात्रेय बालकऋष्ण कालेलकर 
अतीत का फल और भविष्य का बाजागेपण 
गांधीजी के प्रस्ताव 


थी दा ८७% .,शए 


विवरण-विभाग 


., पहली बठक का विवरण 
. दूसरी बैठक का विवरण 

, तीसरी बैठक का विवरण 
. चौथी बैठक का विवरण 
« परिशिष्ट (अ) 

- परिशेष्ट (ब) 


ड््ड 


६१ 
६४ 
६७ 


२७ 
श्र 
८३५ 

२०९ 

११३ 


शिक्षा में अहिसक क्रान्ति 





महात्मा गांधी 


शिक्षा 


३१ जुलाई, १९३७ के “हरिनन! में गांधीजी ने 'क्रिटिसिज्ञम एन्सडे? 
यानी “आलोचनाओं का जवाब! शीषक से एक हरुम्बा लेख लिखा था । यह 
“शिक्षा? शीषक लेख उम्मी लेख का एक अन्न हैं: 


हमारे यहेँ। शिक्षा के सवाल का दल दुभाग्ययश शराब की आय के बन्द हो 
जाने से जुड़ा हुआ है । निःसन्देह नये कर लगाने के और भी रास्ते हैं। अध्यापक शाह 
और अध्यापक खम्भाता ने यह दिखाया है कि इस ग़रीब देश में आज भी नये कर देने 
की शक्ति है | धनवानों के धन पर अभी का कर नहीं छगा है। दुनिया के दूसरे देशों के 
मुक्काबले इस देश में कुछ चुने हुए व्यक्तियें। का, स्वयं बहुत ज्यादा धन बटोर छेना, 
हिन्दुस्तान के मानवब-समाज का अपराध करना है | इसलिए, एक निश्चित सीमा से अधिक 
की सम्पात्त पर कितना ही कर क्यों न लगाया जाय, वह कमी हृद से ज्यादा नहीं कहा 
जा सकता । मैंने सुना दै कि इंग्लैण्ड में एक निश्चित आमदनी से अधिक की आमदनी 
पर ७० फीसदी तक कर वसूल किया जाता है। फिर, क्‍यों न हिन्दुस्तान इससे मी 
ज्यादा कर ऊगाये ? किसी आदमी के मरने पर उसके बारिस को जो विरासत मिलती है, 
उसपर यह कर क्‍यों न लगाया जाय ? बालिश हो जाने पर भी जब रछलखपतियों के लड़कों 
को अपने पिता की सम्पात्ते उत्तराधिकार में मिलती है, तो इस सम्पात्ति के कारण ही 
उनको नुकसान पहुँचता है | और राष्टू की तो इससे दुगुनी हानि होती है। क्योंकि, 
अगर सच पूछा जाय, तो इस सम्पत्ति पर राष्ट्र का ही अधिकार होना चाहिए | सिवा 
इसके, जो इस सम्पत्ति का विगसत में पाते हैं, वे इसके बोझ के नीचे इस तरह दब 
जाते हैं, कि उनकी शक्तियों का पूरा-पूरा विकास नहीं हो पाता। इससे भी राष्ट्र की 
उतनी ही हानि होती है | मे दलील को इस इक़ौक़त से कोई नुकसान नहीं पहुँचता 
कि प्रान्तीय सरकारों को इस तरह का मृत्युकर लगान का अधिकार नहीं है | 





६ दिक्षा में अहिंसक क्रान्ति 


लेकिन एक राष्ट्‌ के नाते शिक्षा में हम इतने पिछड़े हुए हैं कि अगर शिक्षा- 
प्रचार के कार्यक्रम का आधार पैसा रहे, तो इस विषय में जनता के प्रति अपने कर्तंव्य- 
पालन की आशा हम कभी नहीं रख सकते । इसलिए रचनात्मक कार्य-सम्बन्धी अपनी 
सारी गतिष्ठा को खा बैठने का ज़ाखिम उठाकर भी मैंने यद कहने का साहस किया है 
कि शिक्षा स्वाबलम्बी होनी चाहिए । सच्ची शिक्षा वही है, जिसे पाकर मनुष्य अपने 
शरीर, मन और आत्मा के उत्तम गुणों का सवोगीण विकास कर सके, और उन्हें प्रकाश 
में ला सके | साक्षरता न तो शिक्षा का अन्तिम ध्येय है, न उससे शिक्षा का आरम्म ही 

अपने आप में साक्षरता कोई शिक्षा नहीं है | इसलिए मे तो बच्चे की शिक्षा का आरम्म 
उसे कोई उपयोगी दस्तकारी सिखाकर, अर्थात जिस क्षण से उसकी शिक्षा शुरू होती 
है, उसी क्षण ध उस कुछ-न कुछ नया सूजन करना सिखाकर ही करूँगा। इस तरीक्े 
से हरएक पाठशाव्य स्वावलम्बी बन सकती हैं | शक्त सिर्फ यह ८ कि इन पाठ्शालाओं 
में तैयार होनेवाले माल को सरकार खरीद लिया करे। में मानता हूँ. कि इस पद्धति 
द्वारा मन और आत्मा का उच्च-से-उच्च विकास किया जा सकता है। इसके लिए 
आवश्यक है कि जो उद्याग-धन्चे आज केवल यंत्रवत्त सिग््राये जाते हैं, वे वैज्ञानिक ढंग 
से भसिखाये जाये, यानी बच्चों को यह समझाया जाय कि कौनसी क्रिया किसलिए की 
जाती है | इस दीज्ञ को में थाड़ आत्मविश्वास के साथ लिख रहा हूँ, क्योंकि इसकी 
पीठ पर मेरे अनुभव का बछ दै | जद्दों-जहाँ मज़दूरों को चर्ग्ये पर सूत कातना सिखाया 
जाता है, तहां तदोँ सब जगह इस तरीके भ कमोंब्रेश काम लिया गया हैँ | खुद मेने भी 
इस तरीके से चप्पछ सीना ओर कातना सिखाया है, ओर उसका परिणाम अच्छा हुआ 
है । इस तरीके में इतिहास-भूगाल के ज्ञान का बहिष्कार नहीं किया गया है। लेकिन 
मेरा तज़रबा यह है कि बातचीत के ज़र्यि ज़बानी जानकारी देकर ही ये विषय अच्छी-से- 
अच्छी तरह सिखाये जा सकते हैं | वाचन-लेखन की अपेक्षा इस श्रवण-पद्धति से दसगुना 
ज्यादा ज्ञान दिया जा सकता है। जब लड़के-लड़की भले-बुर का भेद समझने छगें, और 
उनकी राचि का थोड़ा विकास हो जाय, तभी उन्हें लिखना-पढ़ना सिखाना चाहिए | 
यह सूचना मौजूदा शिक्षा-प्रणाली मे ऋन्तिकारी परिवतेनों की सूचक है, लेकिन इसके 
कारण मेहनत बहुत ही बच जाती है, और जिस चीज़ को सीखने में विद्यार्थी को 
बरसों बीत जाते हैं, उसे इस तरीके से वह एक साल में सीख सकता हैं। इसके कारण 
सब तरह की बचत होती है। और इसमें कोई शक नहीं कि दस्तकारी के साथ-साथ 
विद्यार्थी गणित भी अवश्य ही सीखेगा। 

प्राथमिक शिक्षा को में सबसे ज्यादा महत्व देता हूँ । मेरे विचार में, यह 
शिक्षा अंग्रेज़ी को छोड़कर और विषयों में आजकल की मैट्रिक तक होनी चाहिए। 
अगर कॉलेज के सब ग्रैजुएट अपना पढ़ा-लिखा एकाएक भूछ जाये, और इन कुछ लाख 
ग्रैजुएटों की याददाइत के यों एकाएक ब्रेकार हो जाने से देश का जो नुकसान हो, उसे 
एक पलड़े पर रखिये, और दूसरी ओर उस नुकसान को राखिये, जो पेंतीस करोड़ र्नी- 
पुरुषों के अशानान्थकार में घिरे रहने से आज भी हो रहा है, तो साफ माछम होगा 
कि दूसरे नुकसान के सासने पहला कोई चीज़ नहीं दै। देश में निरक्षतं और अनपढ़ों 
की जो संख्या बताई जाती है, उसके आँकड़ों स हम छाखों गाँवों में फेले हुए. घोरतम 
अज्ञान का पूरा अनुमान नहीं कर सकते | 


शगर मेरा बस चले, ते में कॉछज की शिक्षा को जड़े-मूल से बदक दूँ, और 
देश की आवश्यकताओं के साथ उसका सम्बन्ध जोड़ दूँ। में चाहता हूँ. कि मिकेनिकल 
और सिविल इंजीनियरों के लिए उपाधि परीक्षाये रकक्‍्खी जाये, और मिन्न-भिन्न कल- 
कारखानों के साथ उनका सम्बन्ध स्थापित कर दिया जाय । इन कारखानों को जितने 
औजुए्टों की ज़रूरत हो, उतनों को ये अपने ही खर्च से ताल्गीम दिलाकर तैयार कर छें। 
उदाहरण के लिए, ताता कम्पनी से यह आशा की जाय, कि जितने इंजीनियरों की उसे ज़रूरत 
हो, उतने को तयार करने के छिए वह राज्य की निगरानी में एक कॉलेज का संचालन 
करें | इसी तरह मिल-मालिकों के मण्डल भी आपस में मिलकर अपनी ज़रूरत के 
ग्रेजुएटों को तैयार करने के लिए. एक कॉलेज का संचालन करें| दूसरे अनेक उद्यौग- 
धन्धों के लिए. भी यही क्रिया जाय | व्यापार के लिए भी एक कॉलेज हो। इसके बाद 
आईस, मेडिकल और कृपि-कॉलेज रह जाते हैं ! आज कई “आस! कलिज अपने पैरों 
खड़े होकर चल रहे हैं | इसलिए राज्य अपनी ओर से आस! कॉलिज चत्मना छोड़ 
दे। मेडिकल कॉलेजों को प्रमाणित अस्पतालों के साथ जोड़ दिया जाय। चूँकि ऐसे 
कॉलेज धनिक-समाज में छोकप्रिय हैं, इसलिए. उससे यह आशा रक्‍्खी जाय, कि वह 
इनके संचालन का भार स्च्छा से अपने ऊपर ले छे। कृपि-कॉलेज तो अपने नाम को 
तभी सार्थक कर सकते हैं, जब वे स्वावलम्बी हों | मुझे कृषि-कॉलेजों से निकले हुए. अनेक 
ग्रैजुएटों का बड़ा कडुआ अनुभव हुआ है । उनका शान बहुत ही उथला और व्याब- 
हारिक अनुभव नाम-मात्र का होता है। ठेकिन अगर उन्हें स्वावलम्बी और देश की 
ज़रूरतें पूरी करनेवाले फार्मों पर उम्मीदवारी करनी पढ़े, तो डिग्री पाने के बाद, 

ओर जिनकी नौकरी करने हैं उनके खर्च से, व्यावहारिक अनुभव प्राप्त करने की 
आवश्यकता उन्हें न रह जाय । 


इसे आप निरा काल्पनिक चित्र न समझें । अगर हम अपनी मानसिक जड़ता 
को दूर कर सकें, तो हमें तुरन्त ही पता चल जाय कि शिक्षा का जो प्रश्न आज महासमा 
के मंत्रियों के और फलतः स्वयं महासभा के सामने उपस्थित हैं, उसका यह बहुत हीं 
उपयुक्त और व्यावहारिक हल हैं । कुछ समय्र पहले ब्रिटिश सरकार की ओर से जो 
घोषणायं की गई हैं, अगर सचमुच उनका अर्थ वही है, जो हमारे कान को प्रतीत 
होता है, तो मंत्रियों को अपनी नीति का अमल कराने में सिविकू सर्विस की संगठित 
कार्य-शाक्ते का छाभ मिलना ही चाहिए. | हर तरह के मौजी और मनस्वी गवनरों और 
वाइसरायों द्वारा निर्धारित राज्यनीति को अमल में छाने की कला सरकारी नौंकरों ने 
सीख रक्‍्खी है | मंत्रियों का कर्तव्य है कि वे अच्छी तरह सोच समझ कर एक निश्चित 
शासन-नीति तय करें, आर सिविल सर्विसबाले जिनका नमक खाते हैं, उनके प्रति वफादार 
रहकर उन वचनों को सच्चा करें, जा उनकी ओर से दिये गये हैं । 


बाद में शिक्षकों का प्रश्न रह जाता है । इसके लिए. विद्वान्‌ स््री-पुरुषों से 
अनिवार्य सेवा लेने का जो उपाय प्रोफेसर शाह ने सुझाया है, वह मुझे अच्छा छगा है। 
ऐसे लोगो के लिए यह अनिवार्य दो कि वे कुछ वर्षों तक ( सम्मवतः पाँच बरस तक ) 
जनता को उन विपयों की शिक्षा दें, जिनमें उन्होंने योग्यता प्राप्त की है। इस बीच 
जीविका निर्वाह के लिए उन्हें जो वेतन दिया जाय, वह देश की आर्थिक स्थिति के 
अनुरूप हो। उच्च झिक्षा की संस्थाओं में आज शिक्षक और अध्यापक बहुत अधिक 
बेतन की अपेक्षा रखते हैं। अब यह प्रथा मिट जानी चाहिए,। गाँवों में इस समय जो 
शिक्षक काम कर रहे हैं, उनके बदले वहाँ दूसरे अधिक योग्य आदमी रकक्‍्खे जाने चाहिएँ | 


अनावश्यक भय 


तीन साल में शराब-बन्दी के कांग्रेसी कार्यक्म की श्रड़ी तारीकु करते हुए एक 
लिबरल मित्र ने शिक्षा के बारे में अपना भय इस प्रकार प्रकट किया है : 


४ महासभा के शिक्षा-सम्बन्धी कार्यक्रम से ल्योगों में ब्ेंचनी-सी फैलती दिखाई 
देती है | उन्हें डर है कि इस नीति के कारण उच्च शिक्षा की प्रगति में रुकावट पैदा 
होगी । मुझे उम्मीद है कि जबतक भली-माति सोच समझकर तैयार की हुई योजना 
न बन जाय, ओर जनता को प्रस्ताचित परिवतंनों की सूचना काफी पहले स न दे 
दी जाय, तबतक जल्दी में कोई कार्रवाई न की जायगी । ” 


यह मय बिलकुछ अनावश्यक है। कांग्रेस-कार्य-सर्मित ने अपनी कोई व्यापक 
नीति निर्धारित नहीं की हैं | कांग्रेस ने काशी विद्यापीठ, जामिया मिलिया, तिलक विद्या- 
पीठ, बिहार विद्यापीट, गुजयत बिद्यापीठ, और ऐसी दूसरी राप्टरीय दिक्षा-संस्थाओं की 
स्थापना करने के सिवा, एसी कोई घोषणा नहीं की है, जो शिक्षा के समग्र क्षेत्र पर 
घटित होंती हो | भेंने जो कुछ लिखा है, सो इस विपय पर अपने विचार प्रकट करने 
की दृष्टि से लिखा है। वर्तमान शिक्षा-प्रणार्ल ने देश के नोजबानों को, हिन्दुस्तान की 
भाषाओं को, और देश की सर्वमान्य संस्कृति को जो अपार हानि पहुँचाई है, उसको में 
बहुत तीज्रता के साथ अनुभव किया करता हूँ । मेरे विचार बहुत दृढ़ हैं। लेकिन में यह 
दावा नहीं करता कि सभी कांग्रेसवादियों को आमतौर पर में अपने विचारों के अनुकूल 
बना सका हूँ | जो शिक्षा-शात्री महासभा के जाताबरण से भी दूर हैं, और भारतीय 
विश्वविद्यालयों पर जिनका प्रभाव है, उनके बारे में तो में कही क्‍या सकता हूँ! उनके 
विचारों को बदछना आसान नहीं है | इन मित्र को और इनकें-जैसा डर रखनेवात्श को 
विश्वास रखना चाहिए कि श्री श्रीनिवास श्ञासत्री ने जो सल्यह दी है, उसे इस विषय से 

सम्बन्ध रखनेवाले सब ध्यान में रकखेंगे, और बिना पूरा-पूरा विचार किये ओर शिक्षा के 
मामले में जिनकी सल्याह बहुमूल्य मानी जाती है, उन सबके साथ ब्रिना सत्यहमदविरा 
किये, किसी भी प्रकार का महस्त्वपृर्ण निणेय नहीं किया जायगा । में इतना और कहूँगा 
कि मैंने बहुत पहले से बहुंतेर शिक्षा श्ाग्त्रियों के साथ पत्र व्यवहार झुरू कर दिया है, और 
मुझे यह कहते हुए. खुशी होती है कि जो वहुमूल्य सम्मतियाँ इधर मुझ मिली हैं, वे आमतोर 
पर मेरी योजना कें अनुकूछ ही पड़ती हैं । ह 


( हारिजन, २८ अगस्त, १९३७ ) 


क्या साक्षरता नहीं ? 


इस पत्र में दिक्षा-सम्बन्धी जो विचार मैंन प्रकट किये हैं, उनपर मरें पास बहुतेरी 
सम्मतियाँ आई हैं। इनमें जे! सबसे महत्त्व की हैं, सम्भव है, आगे चलकर उन्हें में इस 
पत्र में दे सकूँ | इस समय तो सिफ्‌ एक विद्वान पत्र-छ्खक की शिकायत का जबाब देना 
चाहता हूँ । उनके विचार मे, मन साक्षग्ता की उपेक्षा करने का अपराध किया है। मैंने 
जो कुछ लिखा है, उसमे ऐसी घारणा का पुष्ट करनवाल्ी कोई चीज़ नहीं ह। क्‍या मेने 
यह नहीं कहा कि जो पाठशाला मेरी कल्पना के अनुसार चर्लेगी, उनमें बालकों को दी जाने- 
वाली दस्तकारी की शिक्षा के मारफत दूसरे सत्र प्रकार की शिक्षा भी मिलगी? इसमें 
साक्षरता का भी समावेश दो जाता है| मरी योजना में हाथ से चित्र बनाने या अक्षर 
लिखने से पहले बालक आज़ारों का उपयोग करना सौखेंगे। आँखें जिस प्रकार संसार की 
दूसरी चीज़ों को देखती-परसती हैं, उसी प्रकार अक्षरों ओर शब्दों के चित्रों को भी 
देखें-परलेगी । कान वस्तुओं ओर वाक्यों क नाम और अर्थ को ग्रहण करते रंग | 
शिक्षा की यह पद्धति पूरी तरह स्वाभाविक होगी; बालकों का मनोरंजन करनेवाली होगी; 
और इसीलिए, देश में प्रचलित सभी शिक्षा प्रणालियों की अपेक्षा अधिक प्रगतिशील 
और सस्ती होंगी । इस प्रकार मेरी पाठयशात्य के बालक जितनी तेज़ी से छिखेंगे, उससे 

कहीं ज्यादा गति से वे पढ़ेंगे। और, जब वे ल्खिंगे तो मेरी तरह 'चींटों के पैर न 

) 


लिखेंगे, बल्कि जिस तरद अपनी देखी-परखी चीज़ों के हूबहू चित्र बनायेंगे, उसी तरह 
झुद्ध और सुन्दर अक्षर भी लिखेंगे | यदि मेरी कल्पना की पाठ्यालायें कभी स्थापित 
हुईं, तो मैं दावे के साथ कदता हूँ कि वे बाचन के क्षेत्र भे सबसे आग बढ़ी हुई 
पराठ्शालह्मओं का मुकाबछा कर सकेंगी; और अगर लेखन के बारे में भी सब इस सिद्धान्त 
को स्वीकार करते हों कि वह आजकल की अधिकांश पाठझाल्यओं की तरह अश्ुद्ध नहीं, 
बल्कि झुद्ध होना चाहिए, तो मेरी पराठ्शालये इसमें भी दूसरी किसी भी पाठ्शाला 
की बराबरी कर सकेंगी। सगाँव की पाठ्याव्य मे आज बच्चे जिस तरीके से लिखते हैं, 
बहे पुगना तरीका कहा जा सकता है। मेरे विचार में इस तरह वे जो कुछ लिखते हैं, 
उसमे काग़ज़ और स्लेट का अपव्यय-मात्र होता है | 


(६9 

गान्थव महाविद्याल्य के पण्डित नारायण शास्त्री खरे ने बारलक-बआलिकाओं में 
घुद्ध संगीत का प्रचार करने के काम में अपना सार जीवन खपा दिया हैं। खासतौर 
पर अदमदाबाद में, आर आमतोर पर सारे गुजगत में इस ओर जो जोश की प्रगति हों 
रही है, उसका विवरण उन्होंने भरे पास भजा दे; और इस बात पर अपना दुःख प्रकट 
किया है कि शिक्षा-विभाग के अधिकारी पाख्यक्रम में संगीत का झामिल करने की बात 


+ 


पर ध्यान नहीं दें ग्हे है | पण्डिलजी की अनुभव-भमिद्ध सम्मति है कि प्राथमिक छिक्षा 
के पाठ्यक्रम में संगीत को जगह मिलनी दी चादिए । उनकी इस सूचना का में दृदय 
से समर्थन करता हूँ । जितनी ज़रूरत वाहक के हाथ को तालीम देने की है, उतनी ही 
उसके कण्ठ को सुधारने की भी है | बालकी और बालिकाओं की छिपी हुई शाक्तियों 
को पकट करने और उनमें शिक्षा का रस प्रेंदा करने के लिए, ज़रूरी है कि उन्हें 
क्रवायद, हुनर-उद्योग, चित्रकछा और संगीत की शिक्षा साथ-साथ दी जाय । 


में मानता हूँ कि इसका अर्थ होता है, शिक्षा की वतंमान पद्धति में क्रान्ति! 
अगर देश के मावी नागरिकों का अपने जाँवन-कार्य की नींव मज़बूत बनानी है, तो ये 


श्र शिक्षा में अ्िंसक क्रान्ति 





चार चीजे ज़रूरी हो जाती हैं। आप किसी भी प्राथमिक पाठशाला में जाकर देखे, 
आमतौर पर लड़के आपको ऐसे मिलेंग, जो गन्दे होंगे, अव्यवस्थित होंगे, और बेसुर- 
बेताल में गानिवाले होंगे | इसलिए मुझे इसमें कोई शेका नहीं मातम होती कि जब 
प्रान्त-प्रान्त के शिक्षा-मंत्री अपने यहाँ शिक्षा की नई पद्धति का निर्माण करके उसे देश 
की आवश्यकताओं के अनुकुछ बनायेगे, तब वे उन आवश्यक विषयों को अपने कार्य- 
क्रम से अलग न रकेंग, जिनका मेने ऊपर ज़िक्र किया है। प्राथमिक शिक्षा की मेरी 
योजना में तो इन विषयों का समावेश होता दी है । जिस घड़ी हम अपने बच्चों के सिर 
से एक कठिन विदेशी भाषा को सीखने का बोझ हटा लेंगे, उसी घड़ी से इन विषयों की 
शिक्षा का प्रबन्ध आसान दा जायगा | 


इसमें सन्देह नहीं कि आज हमारे पास शिक्षकों का ऐसा दल नहीं है, जो इस 

नई पद्धति के अनुसार काम कर सके | लेकिन यह समस्या तो प्रत्येक नये काये के साथ 
उत्पन्न होती ही है । अगर मौजूदा शिक्षक इन सब विपयों को सीखने के लिए. तैयार 
हों, तो उन्हें वैसा मौका दिया जाय | साथ ही यह प्रबन्ध भी किया जाय कि जो इन 
आवश्यक ब्रिपयों को सीग्व ले, उनके वेतन में तुरन्त ही ठीक ठीक जूद्धि कर दी जाय | 
प्राथमिक शिक्षा में जिन नये विषयों का समावेश होनेवाला है, उन सबके लिए, अछग- 
अलग शिक्षक रखने की बात तो कल्पना से बाइर की बात हैं। यह बिलकुल अनावश्यक 
है, क्योंकि इससे खर्च बहुत बढ़ जायगा | हो सकता है कि प्राइमरी स्कूलों के कुछ 
शिक्षक इतने कमज़ोर हों, कि थोड़े समय में वे इन विपयों को सीस्च ही न सकें। 
लेकिन जो लड़के माटुक तक पढ़े होंगे, उन्हें संगीत, चित्रकका, क्रवायद और हुनर- 
उद्योग के मूल तत्त्वों को सीखने में तीन महाने से ज्यादा समय न लगाना चाहिए | जब 
एक बार वे इन विपय्ों का प्राथमिक ज्ञान प्राप्त कर लेंगे, तो फिर पढ़ाते-पढ़ाते भी अपने 
इस ज्ञान में बराबर तरक्की कर सकेंगे। लेकिन इसमें शक नहीं कि यह काम तभी हो 
सकता है, जब शिक्षकों में राष्ट्र के पुनरुत्थान के लिए. अपनी योग्यता को बराबर बढ़ाते 
रहने की आतृरता हो ओर उत्साह हो ! 


( हारिजन, ११ सितम्बर, १९३७ ) 

मद्रास से डॉ७ ए.० लकमीपति लिखते हैं: -- 


मेंने मिशनरियों द्वार संचालित कुछ संस्थायें देखी हैं| इनमें मदरसे सिफ 
सुबद लाते है ओर शाम को विद्यार्थियों भें खती का अथवा किसी दस्तकारी का काम 
लिया जाता है । जना और जितना जिसका काम दोता है, उसके अनुसार उसे मज़दूरी 
भी दी जाती हैं । इस प्रकार संस्था को न्यूनाधिक परिमाण में स्वावलम्बी बनाया जाता 
है | विद्यार्थी जब्र स्कूल से पास होकर निकलते ६ं, तो उन्हें इस बात की चिन्ता नहीं 
गहती कि कहाँ जायेंगे और क्‍या करेंग। क्योंकि कम-स-क्रम इतनी शिक्षा तो उन्हें 
मिल ही जाती है, कि वे अपने गुज़र-बसर के लिए कमा-ग्रा ले | सरकारी शिक्षा-विभाग 
की जे। पाठशालार्य एक ही ढेग से और नौरस रीति से काम करती हैं, उनके मुक्काबंछ इस 
तरह की पाठशात्यओं का बातावरण बिलकुल हा भिन्न होता है। इन पाठ्याह्मओं में 
छड़के अधिक स्वस्थ पाय जाते हैं| उनको इस बात की खुशी रहती दे कि उन्होंने 
कुछ-न-कुछ उपयोगी काम किया है | उनके झरीर की गठन भी मज़बूत हं।ती हे । न्वती 
के मॉसम में ये पाठशाछाय्रे कुछ समय के लिए बन्द रक्‍कखी जाती हैं; क्योंकि उन दिनों 
विद्यार्थियों की सारी शाक का रफप्योग सती के काम में करना पड़ता है । हाहरें में भी 
जिन लड़कों का रुझान व्यापार बन्धर की तरफ हो, उनको बसे घन्धों में लगाना चाहिए, 
जिससे वे अपने काम में विविधता का अनुभव कर सकें | जा छड़के ग़गीव हों, या जो 
पाठ्शयात्य द्वार अपने भोजन का प्रबन्ध करना चाहत हों, उन्हें सुबह की पढ़ाई के दग्म्यान 
आध घंटे को छुट्टी भ एक बार खान का दिया जाना चाहिए | इस उपाय से ग़रीब 
छड़के पाठशाल्ाओं में दोड़े-दोड़े आयेंगे और उनके मा-बाप भी उन्हें नियामित रूप से 
मदगर्स जाने के लिए प्रोत्सादित करते रहेंगे 


अगर आधे दिन की पाठणशाल्य की यह योजना मंजूर कर ली जाये, तो इन 
पाठशात्यओं में काम करनेवाले कई शिक्षकों का उपयोग गाँव के बालिगश स्त्री-पुरुर्षो 

की साक्षग्ता बढ़ाने में किया जा सकता दे, और इसके लिए, अलग से कुछ खर्च करने 
की कोई आवश्यकता नहीं रहती है | मकानों का और पढ़ाई के दूसरे सामान का भी 
इसी तरह उपयोग किया जा सकता है | 


में मद्रास के शिक्षा मंत्री से मिल्ला हैं, और मेने उन्हें एक पत्र भी लिख कर 
दिया है । इस पत्र में मैने लिखा है कि हमार वर्तमान पीढ़ी की गिरती हुई तन्‍्दुरुस्ती 
का मुख्य कारण पाठशाल्य का असुविधा जनक समय है । भरे विचार में, हेमॉग सली: 
मदरसों और कॉल्जों की पढ़ाई का समय सुबह ६ से ११ तक होना चाहिए । मदरसों 
मे चार घंटों की पढ़ाई काफी समझी जानी चाहिए | लड़के दुपहर का समय अपने 
घरगों मे बिताथे, आर शाम का खेल कूद, कसरत और क्रवायद बरेग में | कुछ लड़के 
जीवकापाजन के काम में आर कुछ अपने माता-पिता की सहाञता करने में इस समय 
का उपयोग को । इस तरीके | विद्यार्थी मा-वाप के सम्पर्क में ज्यादा रहेंगे | में समझता 
हूँ, कि किसी भी घंघ की शिक्षा के छिए. अथवा परम्पगगत कुशलता के विकास 
के ह्््णि इस चांज्ञ का बड़ी ज़स्ग्त है । 


अगर हम इस बात को मान छे कि नागरिकों के छारर की सुहृदता ही राष्ट 
की सुहृता का आधार दे, तो मर सुझाय दुए, पॉस्व्तन, दौस्न में क्रान्तिकारी होते हुए 
भी, हिन्दुस्तान की रहने सहन ओर यहाँ की आवोदवा के अनुकूछ टहरेंगे, ऑर अधिकांश 
लाग इनका स्वागत भी करेगे [7 


डाल छक्ष्मीपति ने पाठ्याल्यओं की पढ़ाई का समय सिर्फ सुबह ही रखने के 
सम्बन्ध में जो सूचना की है, उसके बार में शिक्षा विभाग के अधिकारियों से सिफ्रारिश 
करने के सिवा, में और कुछ नहीं कहना चादता । उन्होंने अपने पत्र में उन संस्थाओं 
का ज़िक्र किया दे जा न्यूनाधिक अञ में स्वावल्म्बी हैं । अगर थे संस्था अपना कुछ 
ख् या पृश् खर्च निकालना चाहती है, ज्ञार विद्यार्थियों को भी समाज के लिए, 
उपयोगी बनाना चादती हैं, तो सिवा इसके वे ओर कुछ कर भी नहीं सकतीं | फिर भी 
में देखता हूँ कि मेरी सूचना से कुछ शिक्षा भाख्ियों को आधबान पहुँचा है | वजह इसकी 
यह दे कि आज जो कुछ चल रहा है, उसके सित्रा झिक्षा की दूसरी किसी पद्धति का 
उन्हें पता ही नहीं है। शिक्षा को स्वावलम्बी बनांन का विचार हां उन्हें शिक्षा के 
सारे महत्त्व को घटानवाल्य माद्रम होता है | स्वावलम्बन की सूचना में वे केबलछ अर्थोपार्जन 

की दृष्टि को ही मुख्य समझते हैं । आजकल में एक पुस्तक पढ़ रहा हूँ, जिसमें यहूदियों 
के शिक्षा-विषयक एक प्रयोग का वर्णन हैं । इस पुम्तक में यहूदी पाठ्शाल्मओं में दिये 
जनिवाल उद्योग-पन्धों के शिक्षण के विपय भें लेखक ने इस प्रकार लि हूँ : 


“इसाॉलए हाथ का काम करने में वे आनन्द का अनुभव करते हैं; इसके 
साथ ही बाद्धिक काम भी हेति रहते हैं, जिससे हाथ की यह महनत अखरती नहीं और 
चूकि इसके साथ देशभाकति का आदर्श भी सामने रहता है, इसलिए यह शिक्षा बहुत 
उदात्त बन जाती है ।” 


अगर हमें सुयोग्य द्िक्षक मिल गये, तो वे हमारे बालकों को शरीर-अ्रम का 
महत्व और गौरव समझायेंगे | बालक दारगेर श्रम का बुद्धि क विकास का एक अविमाज्य 
अग और साधन मानना सीखेंगे ओर यह समझने छगेंग कि अपनी महनत से अपनी 
पढ़ाई का खर्च चुकाने मे देश की सेवा है | मेरी इन सब सूचनाओं का निचोड़ यह है 
कि बालका की जो दस्तकारियों सिखाई जायेगी, वे उनसे किसी प्रकार का उत्पादक काम 
कराने की मंद्या से नहीं, बल्कि उनकी बुद्धि का विकास करने से ख्याल से सिखाई 
जायेगी | इसमे कोई शक्त नहीं कि अगर सरकार सात से चादह बस्स की उम्र के बच्चों 
की पढ़ाई को अपन द्वाथ में छ, ओर उत्पादक कार्यों द्वात उनके झरीर ओर मन का 
बजिकास करें, तो थे पाठ्शादाथ अबश्य ही स्वावलम्बी बननी चाहिएँ। अगर ये 
स्वावलम्बी नहीं बन सकतीं, ते में कहूँगा कि या तो थे पाठात्यत ही नहीं हैं, या इनमें 
पढ़ानवाले शिक्षक्र निर बवकृफ हैं । 


मान छीजिये कि हरएक छड़का और लडकी यन्त्र की तरह नहीं, बालक दिमागी 
सूझ-बूझ् के साथ काम कर, ओर किसी निष्णात मनुप्य की निगरानी में सबके साथ 
मिलकर दस्तकारी सीखने में दिलचस्पी दिग्वाय, तो अपनी पहले साल की पढ़ाई के बाद उनके 
इस सामुधिक अ्रम को क्रीमत फी घेठा एक आना होनी चाहिए: यानी रोज्ञ चार पेंट 
के हिसाब से मदह्दीन में २६ दिन कास करके दरएणक बालक प्रति मास ६॥) रु. कमायगा | 
अब सवाल सिर्फ यह है कि एस छाभदायक श्रम में लाग्बों बालकों को छगाया जा सकेगा 
या नहीं ? एक साल की तालीम के बाद अगर हम अपन बालकों को इस योग्य न बना सकें, 
कि वे फी घटा एक आना के दिसाब से काम करके अपनी बनाई चीज़ बाज़ार में इस 
भाव से बेच सकें, तो समझना चाहिए कि हमारी बुद्धि का दिवात्य निकल गया ! 





१६ शिक्षा में अह्िंसक क्रान्ति 





मैं जानता हूँ कि हिन्दुस्तान के गाँवों में देहाती लोग कहीं भी फी घंटा एक आना 
नहीं कमांते। इसकी वजह यह है कि ग़रीब और अमीर के बीच इस देश में आज जो 
ज़मीन-आसमान का फर्क़ है, उसमें न तो हमें कोई विषरमता मालूम होती है, और न 
वह हमें खटकता ही है। दूसरा कारण यह है कि शहरवाले, शायद अनजान में, गाँवों 
का शोषण करने में अंग्रेज्ञी हुकूमत के साथ मिल गये हैं। 


( हरिजन, ११ सितम्बर, १९३७ ) 


शिक्षा-मंत्रियों से-- 


दक्षिण भारत के एक हाईस्कूल के शिक्षक ने सरकार की ओर से विद्यार्थियों 
पर लगाये गये कुछ प्रतिबन्धों का वर्णन करते हुए नाचे लिखे अवतरण भेजे हैं ; 


“नियम ९९ : जिस विद्यार्थी को सरकार के खिलाफ किसी भी आन्दोलन में 
हिस्सा लेने के जुर्म में अदालत से सज़ा हुई है, पहले से सरकार की इजाज़त लिये 
बिना उसे किसी स्कूल में दाखिल न किया जाब | स्कूल के किसी अफूसर या नौकर को 
सरकार के विरुद्ध किसी भी राजनेतिक आन्दोलन में भाग न लेने दिया जाय; उसे ऐसा 
कोई राय ज़ाहिर न करने दी जाय, जिससे सरकार के विरुद्ध बदगुमानी या बेवफाई के 
भाव फेलें | विद्यार्थियों को राजनैतिक सभाओं में या किसी भी किस्म के आन्दोलन में 
शामिल न होने दिया जाय । 


१०० ; यदि शिक्षक या संचालक ऐसी हरक़तें ज्ञारी रक्‍्खेंया विद्वार्थियों 
की ऐसी इस्क़तों को बढ़ावा दें, या बरदाइत कर लें, तो उन्हें उचित चेतावनी दे देने के 
बाद शिक्षा-विभाग का डाइरेक्टर उस स्कूल को या तो अमान्य कर देगा, या सरकार की 
ओर से दी जानेवाली सहायता बन्द कर देगा या उस स्कूल के विद्यार्थियों को सरकारी 
छात्रवृत्ति की परीक्षाओं में शामिल न होने देगा, और सरकारी छात्रव्ञात्ति पानेवाले 
विद्यार्थियों को ऐसे स्कूल में दाखिल होने से रोकेगा । 


शिक्षा-मंत्रियों से-- १७ 





१०१ : अगर किसी शिक्षक के सार्वजनिक भाषण विद्यार्थियों के सुकुमार मन 
में सरकार के प्रति अनादर पैदा करनेवाले हों; उनके व्यवस्थित विकास को रोकनेबाले 
हों; नागरिक के नाते उनकी उपयोगिता को कम करनेवाले हों; विद्यार्थियों के भावी जीवन 
की प्रगति में बाधा डालनेवाले हों; या शिक्षक खुद विद्यार्थियों को राजनैतिक सभाओं में 
ले जाय, या जान-बूझकर उन्हें ऐसी किसी सभा में उपस्थित रहने को प्रोत्साहित करे, या 
: करता मालूम पड़े, तो यह समझा जायगा कि वह अपने कर्तव्य से चूका है; और उसके 
खिलाफ अनुशासन की कार्रवाई की जायगी। 


७९ ; धार्मिक पुस्तकों को छोड़कर स्कूल में ऐसी किसी भी पुस्तक का कभी 
उपयोग न किया जाय, जो सरकार द्वारा स्वीकृत न दह्ो। स्कृल्श में किसी पुस्तक या 
पुस्तकों का उपयोग करने या न करने देने का अधिकार सरकार ने अपने द्वाथ में 
रक्खा हैं। 


८० : ( इस धारा के अनुसार यह लाज़िमी है कि सभी बालकों को टीका 
लगा हुआ हो | यद्यपि आजकल इसपर कोई अमल नहीं होता, फिर भी ज़रूरी है कि 
इसे रद ही करा दिया जाय | ) 


सरकार द्वारा स्वीकृत स्कूलों पर राष्ट्रीय झण्डा न फहराया जाय | कक्षाओं के 
अन्दर गप्ट्रीय नेताओं की तसवीरें न छटकाई जायें । जिस स्कूल के विद्यार्थी परीक्षा के 
समय प्रश्नों के जवाब में राष्ट्रीय विचार प्रकट करें, उन्हें सज़ा दी जाय | ये और ऐसे 
कई सरकारी गछतती हुक्म अब तक क्रायम हैं । 


सरकार को अब यह तरीक़ा अखि्तियार करना चाहिए, कि शिक्षक-मण्डल्गों की 
राय जाने बिना पाठ्यक्रम में कोई परिवर्तन न किया जाय | मद्भास में एक ऐसा “दक्षिण- 
भारत-शिक्षक-मंडल' है | इस मंडल ने पहले की सरकार की उस नीति को निन्दनीय 
बताया है, जिसके अनुसार चोथे दर्ज़ की परीक्षा वह खुद लेती थी। 


जिन प्रान्तों की मातृभाषा हिन्दी न हों, उनमें इस विषय को अधिक प्रोत्सादन 
दिलाने के लिए हिन्दी अध्यापकों को दूसरों की अपेक्षा अधिक आर्थिक सहायता दी जानी 
चाहिए, जिससे इस विपय को स्थान देने में संचालकों का दिल बढ़े । हिन्दी-प्रचारकों 
को उर्दू लिपि का व्यावह्या रिक ज्ञान प्रात कर लेना चाहिए। 








श्८ शिक्षा में अ्िंसक क्रान्ति 





मद्रास सरकार का एक नियम है कि हेडमास्टरों को पाँच वर्ष के अन्दर पाव्य 
पुस्तकें न बदलनी चाहिएँ. । इस नियम से छात्रों के मा-्बाप का कोई आर्थिक लाभ या 
किफायत नहीं हो सकती । क्योंकि जिनको ऊपर के दर्ज़ों में चढ़ाया जाता है, उन्हें तो 
नई पुस्तक खरीदनी दी पड़ती हैं; और जो फेल किये जाते हैं, वे अधिकतर दुसरे 
मदरसों में दाखिल हो जाते हैं, जहाँ बिलकुल दूसरी ही पाठ्य पुस्तकें होती हैं । 
इन नियमों की ७९ वीं धारा के कारण कार्य-शक्ति की गति रुकती है, और राष्ट्रीय" 
विचारों की पुस्तकें चुनी नहीं जा सकतीं । 


इस आशय की एक सूचना तुरन्त ही दे दी जानी चाहिए कि दो साल के 
अन्दर हाइस्कूल के सभी दज़ों में मातृभाषा ही शिक्षा का माध्यम बन जाये | छठे दर्जे 
में आजकल के चौथे दज़ें के बराबर अंग्रेज़ी सिखाई जानी चाहिए, | अंग्रेज़ी की पढ़ाई 
का समय कम कर देना चाहिए, और उसके ऐच्छिक-वर्ग खोल जाने चाहिएँ पाँचवीं कक्षा 
के पहले और दूसरे वर्ग में अंग्रेज़ी के बदले हिन्दी दाखिल की जानी चाहिए, और 
गणित की पढ़ाई कम कर देनी चाहिएँ । इससे हिन्दी की तरफ यथेष्ट ध्यान दिया जा 
सकेगा, और आज जो फिजूल की चीजे सिखाई जाती हैं, उनकी जगह हाथ के उद्योगों 
की सच्ची शिक्षा दाखिल की जा सकेगी । 


९९ वीं और १०० वीं दण्डवाली धारायें रद की जायें, और उनके बदले ये 
तीन नियम बनाये जाये कि हेडमास्टर अपने विद्यार्थियों को प्रत्यक्ष सामाजिक कार्य द्वारा 
नागरिक कत्तंव्यों का पान करने की, सफाई, स्वास्थ्य ओर आइद्दार-सम्बन्धी शान की, 
और चरतंमान समय के शजनैतिक ओर आर्थिक प्रश्नों की शिक्षा दें । अगर ऐसा किया 
गया तो अवांच्छनीयथ और अज्ञानजन्य आन्दोलन अपने आप दब जायेंगे ।? 


इनमें से अधिकांश रुकावटें तो एक मिनट की भी देर किये बिना हटा दी 
जानी चाहिएँ | क्‍या बिद्यार्थी ओर क्‍या शिक्षक, किसी के भी मन पिंजरों में बन्द न 
किये जाने चाहिएँ। जो मार्ग शिक्ष को अथवा सरकार को अच्छे-से-अच्छा मैलूम 
होता है, शिक्षक विद्यार्थियों को उसी मार्ग पर ले जा सकता है। इतना कर चुकने पर, 
फिर उसे कोई अधिकार नहीं रद्द जाता कि वह अपने विद्यार्थियों के विचारों या भावों 
को दबाये | इसका यह मतलब नहीं कि विद्यार्थियों पर किसी भी प्रकार का अकुश ही 
न हो | बिना नियम-पालन या अनुशासन के तो कोई भी स्कूछ नहीं चल सकता । 


राष्ट्रीय शिक्षकों से-- श्र 





लेकिन विद्यार्थियों! के सबंतोमुली विकास पर जो कृत्रिम अंकुश रखा जाता है, उसका 

नियम-पालन या अनुशासन के साथ कोई सम्बन्ध नहीं है। जहाँ जायूसी से काम हि 
जाता है, वहाँ तो यद् एकदम असम्मव है । सच तो यह है कि आज तक हमारे छात्र 
जिस प्रकार के वातावरण में रहते आये हैं, वह स्पष्ट ही अराष्ट्रीय रहा है। अब इस तरह 
का वात्तावरण मिट जाना चाहिए और विद्यार्यियों को यह समझना चाहिए कि अपने 
अन्दर राष्ट्रीय भावना को बढ़ाना पाप नहीं, पुण्य है, सदाचार है। 


( हरिजन, १८ सितम्बर, १९३७ ) 


राष्ट्रीय शिक्षकों से-- 


जो किसी भी प्रकार की राष्ट्रीय शिक्षण-संस्थाओं का संचालन कर रहे हैं, उन 
शिक्षकी से मेरी यह सूचना है कि प्राथमिक शिक्षा के बारे में आजकल मैं जो कुछ लिख 
रहा हूँ, यदि बह उनके गले उतरता हो, तो वे यथाशाक्त उसपर अमल करें, उसका 
ठीक-ठीक हिसाब रक्लें, और अपने अनुभव मुझे लिख भेजे | जो भेरी पद्धति के 
अनुसार पाठशाला चंलाने को तैयार हों, इस समय फुरसत में हों, अथवा जिस काम में छगे 
हुए हैं, उसे छोड़कर इस तरह की पाठशाला का संचालन करने को तैयार हों, वे मी मुझे लिखें | 


में मानता हूँ कि प्राइमरी स्कूलों को स्वावलम्बी बनाने के लिए हमारी पहली 
नज़र कताई बगैरा के उद्योग पर ही पड़ती है। इसमें कपास की बिनाई से लेकर बेल- 
बूटेदार यानी नकक्‍्शीदार खादी बनाने तक की क्रियाओं का समावेश हो जाता है। इसके 
लिए फ्री-बंदा कम-से-कम दो पैसे की मज़दूरी गिनी जानी चाहिए | स्कूल का काम पाँच 
घंटे का रहे, जिसमें चार घंटे मज़दूरी के और एक घंटा उस उद्योग के शाख को और 
दूसरे विषयों को, जो उद्योगों के साथ न सिखाये जा सकते हों, सिखाने का रहे | उद्योग 
सिखाते समय जो विषय सिखाये जायेंगे, उनमे एक हृद तक या पूरी हद तक इतिहास, 
भूगोल और गणितशाखस्त्र का समावेश रहेगा । इसमें भाषा के ज्ञान का, उसके अंग-रूप 
व्याफरण का और शुद्ध-श॒द्ध उच्चारण का भी समावेश होगा। क्योंकि शिक्षक उद्योग को 
सब प्रकार के शान का बाहन समझेगा और उसके द्वारा बालकों की बोली को शुद्ध और 
स्पष्ट बनायेगा। इस प्रयत्न में व्याकरण का शान वह सहज ही करा सकेगा। गिनने की 


२० शिक्षा में अहिंसक क्रान्ति 





किया तो बालकों को शुरू से ही सीखनी दोगी। अथीत्‌ शन का आरम्म॑ गणित से 
होगा | सफाई और सुघराह कोई अलग विषय नहीं रहेगा। बालकों के प्रत्येक काम में 
सफाई और सुधराई होनी ही चाहिए,। साफु-सुथरेपन के साथ ही वे स्कूल में प्रवेश 
करेंगे । इसलिए इस वक्त मेरी कल्पना में ऐसा एक भी बिषय नहीं आता, जो उद्योग 
के साथ-साथ बालकों को न सिखाया जा सके । 


मेसी यह कल्पना ज़रूर है |कि जिस प्रकार मैंने सीखने के विषयों को अछूग-' 
अलग नहीं माना है, बल्कि सबको एक-दूसरे में ओत-प्रोत समझा है, और सबकी उत्पत्ति . 
एक ही चीज़ से हुई है, उसी प्रकार शिक्षक की कल्पना भी एक ही की है। हरएक 
विषय के अलग-अलग शिक्षक नहीं होंगे । एक ही शिक्षक होगा। हाँ, साल के हिसाब 
से ज़रूर अलग-अलग शिक्षक होंगे। यानी अगर सात दज़े हैं, तो सात शिक्षक रहेंगे । 
और एक शिक्षक के पास पश्चीस से ज्यादा लड़के न होंगे। अगर शिक्षा अनिवार्य की 
जाये, तो मैं यह आवश्यक मानूँगा कि छुरू ही से लड़कों ओर लड़कियों की कक्षाये 
अलग-अलग रकक्‍खी जायें। क्‍योंकि अखीर में सबको एक ही तरह के धन्धें नहीं सीखने 
होंगे | इसलिए मैं मानता हूँ. कि शुरू से अछूग-अलूग श्रेणियों का रहना अधिक 
सुविधाजनक होगा। 


इस पद्धति में घंटों की और शिक्षका की संख्या में, और विषयों की व्यवस्था 
में, परिवर्तन की गुजाइश हो सकती है| लेकिन जिस सिद्धान्त को आधार मानकर प्रत्येक 
शाला का संचालन होगा, उसे अटल समझकर ही मेरी कल्पना की यह पाठशारा चलछ 
सकती है। इन सिद्धान्तों को का्यरूप में परिणत करके किसी प्रकार के मूर्स परिणाम अभीतक 
चाहे न बताये जा सके हों, लेकिन जो मंत्री इस प्रकार की शिक्षा को झुरू करना चाहते 
हैं, उनको इन तिद्धास्तों पर अवश्य ही श्रद्धा होनी चाहिए। चूँकि इस श्रद्धा का 
' आधार बुद्ध होगी, इसालिए. इसका स्वरूप अन्धभ्रद्धा का नहीं, ज्ञानमयी श्रद्धा का 
होगा । ये सिद्धान्त दो हैं--(१) शिक्षा का वाहन कोई भी आमोपयोगी उद्योग हो | 
और, (२) सब मिलाकर शिक्षा स्वावलम्बी हो, अर्थात्‌ शुरू के एक-दो सार कुछ कम 
स्वावलम्बी भले हो, लेकिन सात साल की औसत निकालने पर आमदनी और खर्च को 
हिसाब बराबर होना चाहिए, । मैंने इस शिक्षा के लिए सात साल माने हैं, झेकिन इनमें 
घट-बढ़ हो सकती है । 


( हारिजनबन्धु, १९ सितम्बर, १९३७ ) 


बम्बई में प्राथमिक शिक्षा 


अबतक मैंने जो चर्चा की है, वह गाँवों की शिक्षा के विषय में की है | क्‍योंकि 
बही सोर हिन्दुस्तान का प्रश्न है । यदि यह सीधी तरह हल हो सके, तो शहरों की कोई 
ख़ास काठिनाई न रह जाये | शहरों के विषय में मैंने अबतक इसी वजह से कुछ नहीं 
लिखा | लेकिन शिक्षा में रस लेनेवाले बम्बई के एक नागरिक का नीचे लिखा प्रश्न उत्तर 
की अपेक्षा करता है : 


“प्राथमिक शिक्षा के भारी खर्च का कोई रास्ता निकालने में इस समय 
कांग्रेसी मंत्रिमण्डल यल्शील माल्म होता हैं । यह सुझाया गया है कि शिक्षा का ख़च 
शिक्षा ही से निकल सकता है। बम्बई-नैसे दाहर में इस दिशा में किस तरह और किस 
हद तक बढ़ा जा रुकता है, इसकी चर्चा आवश्यक माल्म होती है | कहा जाता है कि 
इस साल बम्बई कौरपारेशन ने शिक्षा पर क़रीब ३५-३६ लाख रुपया खर्च करने का 
बजट बनाया है, और अगर सारे शहर में शिक्षा को अनिवार्य कर दिया जाये, तो इस 
खर्च में कई छाख रुपयों की रकम और बढ़ जाये। शिक्षकों के वेतन में और किराये 
में क्रशः बीस लाख और चार लाख से ज्यादा रकम ख्र्च होती है। फी विद्यार्थी 
सालाना खर्च की ओश्त ४० से ४२ रुपये तक आती है। अगर विद्यार्थी अपनी पढ़ाई 
के साथ-साथ साल में इतने रुपयों का काम भी करके दें, तभी शिक्षा का ख़च शिक्षा 
से निकल सकता है। लेकिन यह होगा किस तरह १” 


मेरा तो दृढ़ विश्वास है कि अगर अम्धघई के स्कूलों में भी उद्योग के तत्त्व को 
स्थान दिया जाय, तो उससे बम्बई के बालकों को आर बम्बई छाहर को फायदा ही 
पहुँचेगए । शहर में पले-पुसे बालक तोते की तरह कविता रटेंगे और सुनायंगे; नाचेंगे; 
हाव-भाव और अभिनय करके दिखा देंगे; ब्ैंड-बाजे बजा सकेंगे; कसरत-क़वायद 
और कूच करना जानेंगे; इतिहास और भूगोल के प्रश्नों का उत्तर देंगे और थोड़ा- 


२२ शिक्षा में अद्विंसक क्रान्ति 





बहुत अंकगणित भी जान लेंगे | लेकिन इससे आगे वे न बढ़ सकेंगे। हा, एक बात मैं 
भूला; वे थोड़ी अंग्रेज़ी भी ज़रूर जानते होंगे । लेकिन एक हूटी हुईं कुर्सी को दुरुस्त करना, 
या फटे हुए कपड़े को सी लेना, उनके लिए. मुश्किल होगा। वे इसे नहीं कर सकेंगे | 
ऐसे मामलों में हमारे शहरों के लड़के जितने अपंग या निकम्मे पाये जाते हैं, उतने 
अपंग लड़के दक्षिण ऑफ़िका और इंग्लैण्ड की अपनी याजत्राओं में मैंने कहीं नहीं देखे | 


इसलिए, मैं तो मानता ही हूँ कि अगर शहरों में भी उद्योग द्वारा “शिक्षा दी 
जाये, तो उससे बालकों को बेहद ल्यभ दहोगा। ओर, पूरे ३२५ छाख रुपये नहीं, तो उनका एक 
बड़ा हिस्सा ज़रूर बच रहेगा। ४२ के बदले फी बालक साल के ४० २० का खर्च भी 
मान लें, तो यह कहा जा सकता है कि बंबइंवाले ८७,५०० बालकों को पढ़ाते हैं । 
अगर १० लाख की बस्ती हो, तो बालकों की संख्या कम-से-कम डेढ़ लाख होनी चाहिए । 
इसका मतलब यह हुआ कि लगभग ६२,००० बालक ब्रिना शिक्षा के रह जाते हैं । 
: अगर यह मान लें कि ये सब ग़रीत नहीं हैं, ओर बहुतेरे ख्ानगी मदरसों में जाते हैं, 
तब भी ५६,००० बालक रद्द जाते हैं | इनके लिए. आज के हिसाब से २२,२४०००) 
रुपयों की ज़रूरत होगी। बंबई कब तो इतने रुपयों का प्रबन्ध करे, और कब इन 
सब बालकों को पढ़ावे ? और क्या पढ़ावें ! 


में मानता हूँ कि शिक्षा अनिवार्य और मुफ्त होनी ही चाहिए.। लेकिन बालकों 
को उपयोगी उद्योग सिखाकर उसके द्वारा ही उनके शरीर और मन का विकास किया 
जाना चाहिए, | में इसमें भी पैसे का जो हिसाब लगाता हूँ, वह अनुपयुक्त न 
समझा जाना चाहिए. | अथशासतत्र नेतिक और अनेतिक, दोनों प्रकार का होता है। नैतिक 
अर्थशास्त्र के दोनों पहलू एक-से होते हैं, जब कि अनेतिक में जिसकी छाठी उसकी 
भैसबाली बात होती है। उसके विस्तार का सारा दारोमदार उसकी ताक्नत पर है | 
अनैतिक अर्थशास्त्र जिस तरह घातक है, उसी तरह नेतिक आवश्यक हैं। इसके अभाव 
में धर्म की परख को और उसके पालन को मैं असम्भव समझता हूँ । 


मेरा नैतिक शास्त्र मुझे ज़रूर ही यह मुझाता है कि बम्बई के बालक हर महीने 
हँसते-खेलते तीन रुपये का काम करके दें | अगर चार घंटे काम करें और हर घंटे के दो पैसे 
भी घर लें, तो महीने के २५ दिनों में वे ५० आने का काम करेंगे, यानी दर महीने 
स्कूल में रहकर रु० ३-२-० कमा लेंगे | 


बम्बई में प्राथमिक शिक्षा र३ 


यह मानने की कोई वजह नहीं माछूम होती कि जब शिक्षा के ढंग पर उद्योग 
सिखाया जायेगा, तो बालक काम के बोझ से दब जायेंगे । नाम-म्रात्र के शिक्षक तो 
इतिहास, भूगोल-जैसे सरल और दिलचस्प विषयों को भी ऐसे ढंग से सिखाते हैं, कि 
लड़कों का दिल ऊबने लगता है | लेकिन मैंने अपनी आँखों देखा है, कि जो सच्चे शिक्षक 
होते हैं, वे अपने शिष्यों को हँसते-खेलते उद्योग सिखाते हैं। मैं आशा रखता हूँ कि 
कोई मुझसे यह सवाल न करेगा कि ऐसे शिक्षक कहाँ से आयेंगे । एक बार जब किसी 
चीज़ को हम करने योग्य मान छेते हैं, तो फिर उसके करनेबालों को तैयार करना 
सहज ही उन व्यक्तियों और संस्थाओं का धर्म हो जाता है, जो उस चीज़ में मानती हैं। 
इसमें शक नहीं कि ऐसे शिक्षकों को तैयार करने में थोड़ा समय चला जायगा | लेकिन 
आजकल के अनुपयुक्त शिक्षण के निर्माण में और उसके लिए, शिक्षक तैयार करने 
में जितना समय खर्च हुआ है, उसका शतांश भी इसमें खर्च नहीं होगा। और पैसे का 
खचे तो उसके मुकाबले कम होगा ही | अगर बंबई शहर की म्युनिसिपैलियी का कारोबार 
मेरे हाथ में हो, तो में ऐसे शिक्षा-शाख्रियों की एक छोटी-सी सामिति स्थापित करूँगा, जिन्हें 
मेरी कव्पना में थोड़ी भी श्रद्धा है, और उनसे यह आशा रकक्‍्खूँगा कि वे एक महीने के 
अदर अपनी योजना बनाकर दें, ताकि ठुरन्‍्त ही उसे अमल में छाया जा सके । इसमें 
यह विश्वास अवश्य आ जाता है कि मुझे अपनी इस कल्पना की शक्यता में अदल श्रद्धा 
है| उधार ली हुई श्रद्धा स आजतक कोई अच्छे और बड़े काम नहीं हुए । 


एक प्रइन रह जाता है। शहरों में कौनसे उद्योग सहूलियत के साथ सिखाये 
जा सकते हैं ? मेरे पास तो इसका उत्तर भी तैयार ही है । में हिन्दुस्तान के गाँवों को 
सबल और सुपुष्ट देखना चाहता हूँ | आजकल तो गाँव शहरों के लिए जीते हैं | उनपर 
निर्भर करते हैं| यह अनर्थ है । शहर गाँवों पर निर्भर करने लगें, अपने बल को गाँवों से 
प्राप्त करें, अर्थात्‌ गाँवों से लाभ उठाने के बदले स्वयं गाँवों को छाभ पहुँचाये, तो हमारा 
मतलब सिद्ध हो और अर्थशास्त्र नेतिक बने | ऐसे झुद्ध अर्थ की सिद्धि के लिए इाइरी 
बालकों के उच्चोग का देहाती बालकों के साथ सीधा सम्बन्ध दोना चाहिए। इसके लिए 
इस समय, मुझे जो कुछ सूझ रहा है, सो तो पिंजाई से लेकर कताई तक के उद्योग हैं। 
आज भी कुछ इसी तरह हो रहा है। गाँवों से कपास आता है, और मिलें में कपड़ा 
बुना जाता है | इसमें शुरू से अख़ीर तक धन की बरबादी की जाती है। कपास ज्यों-त्यो 
बोया जाता है, जैसेतैसे बिना जाता है और उसी ढंग से साफ भी किया जाता है। 


२४ शिक्षा में आइदिसिक क्रान्ति 





किसान इस कपास को अधिकतर घटी सहकर राक्षसी जीनों में बेचते हैं; वहाँ बिनोले 
अलग होते हैं, कपास कुचछा और अधमरा किया जाता है और फिर वह गाँठों में बँघ- 
कर मिलो में पहुँचाया जाता है| वहाँ बह घुना जाता है, कतता है और बुना जाता है। 
ये सारी क्रियाँय इस तरद होती हैं, कि कपास के सच्त्व को जल्मकर उसे निर्जीब बना देती 
हैं। मेरी इस भाषा से कोई द्वेप न करें। कपास में जीव तो है ही। इस जीव के प्रति 
मनुष्य या तो कोमलता का व्यवद्वार करता है, या राक्षती । आजकल के व्यवहार कों में 
राक्षसी व्यवहार मानता हूँ | 


कपास की कुछ क्रियायें गाँवों और शहरों, दोनों में, हो सकती हैं | ऐसा होने 
पर ही शहर और गाँव का सम्बन्ध नैतिक ओर झुद्ध बन सकता हैं। इससे दोनों की 
बुद्धि होती है, और आजकल की अव्यवस्था, भय, शंका ओर द्वेष या तो निमूल हो 
जाते हैं, या निस्तेज पड़ जांते हैं | इस प्रकार गाँवों का पुनरुद्धार हो सकता है। इस 
कल्पना को अमली रूप देने में बहुत थोड़े गे की ज़रूरत रहती है। बड़ी आसानी से 
इसे मूर्तरुप दिया जा सकता है। परदेशी बुद्धि या परदेशी यंत्रों की आवश्यकता नहीं रहती | 
देश की अलोकिक या असाधारण बुद्धि भी आवश्यक नहीं होती | देश में एक ओर घोर 
ग़रीबी और दूसरी ओर अमीरी का जो दौर चल रहा है, वह मिट सकता है। दोनों में 
मेल हो सकता है | और लड़ाई-झगड़े का व खून-खराब्री का जो डर हमेशा हमपर सवार 
रहता है, वह दूर हो सकता है। लेकिन विल्ली के गछे में घंटी कौन बाँधे ! बम्बई 
कॉरपोरेशन का दिल मेरी कल्पना की ओर किस तरह रुजू हो ! बनिस्त्रत इसके कि यहाँ 
सेगौव में बैठे-बैठे मैं इसका जवाब दूँ, इस पत्र के छेखक, बम्बई के यह विद्या्रेमी नागरिक 
ही ज्यादा अच्छी तरह दे सकते हैं । 


( हारिजन-बन्घु, २६ सित्तम्बर, १९३७ ) 


अनपढ़ बनाम पढे-लिखे 


बम्बई से एक सजन लिखते हैं : 


“कॉरपोरेशन को मौजूदा सरकार ने सलाह दी है कि वह अपने मताधिकार के 
क्षेत्र को बढ़ाने । आज उन बालिशों को मत देने का हक़ है, जो हर महीने पाँच रुपया 
किराया देते हैं | सिफारिश यह की गई है, कि जो पढ़ना-लिखना जानते हैं, उनको भी 
मताधिकार दिया जाय | अब प्रश्न यह है कि “कॉन्स्टीट्यूएण्ट असेम्बली' के लिए, 
बालिगों को मताधिकार देने की शत्ते है; ऐसी दशा में यदि मद्दासभा के सदस्य शिक्षितों 
के मताधिकार से ही सन्त॒ष्ट हो जाये, तो क्‍या इससे महासभा के सिद्धान्त का त्याग ने 
होगा ? मेरी तरह कुछ लोग ऐसे हैं, जो मानते हैं कि इस समय शिक्षितों के मताधिकार 
तक ही बढ़ने में भछाई है | उनका क्‍या धम हो सकता है १ ” 


जहाँ तक इस प्रश्न का सीधा सम्बन्ध कांग्रेस के अनुशासन से है, वहाँ तक इस 
पर राय देने का मुझे कोई हक़ नहीं | हों, एक पत्रकार के नाते मेरे किये हुए अर्थ को 
जो महत्त्व प्रश्नकर्ता देंगे, उससे अधिक महत्त्व में इसे न दूँगा | इसके लिए तो, कांग्रेस 
के सभापति जो कहेंगे, वही पर्याप्त और लाज़िमी होगा । लेकिन एक पुराने अनुभवी के 
नाते इस सम्बन्ध में अपनी जो राय मैं रखता हूँ, उसे प्रश्नकर्ता के लिए. और उसके जैसे 
दूसरे लोगों के लिए यहाँ देता हूँ । मैं मानता हूँ कि जिनमें कांग्रेस द्वारा सुझाये हुए 
सभी कामों को करने की ताक़त नहीं है, या जो समझते हैं कि सब कार्सो' के लिए यह 
समय अनुकूल नहीं है, वे महासभा की दिशा में चलते हुए. जितना आगे बढ़ सर्के, 
निःसंकोच बढ़ें | इस तरह आगे क़दम बढ़ाना उनका धर्म है, और इसमें किसी भी 
प्रकार से अनुशासन का संग नहीं होता ! 


२६ शिक्षा में अहिंसक क्रान्ति 


गुण-दोष की दृष्टि से सोचते हुए. मुझे ऐसा अतीत होता है, कि मताधिकार 
के क्षेत्र को बढ़ाते समय उसे शिक्षितों तक ही मर्यादित रखना ज़्रा भी उचित 
नहीं है। हो सकता हैं कि २१ वर्ष का एक छुशिक्षित नौजवान 
बिलकुल ही मताधिकार के लायक न हो; जब कि ५० वर्ष का एक अनुभवी और 
दाना, लेकिन अनपढ़ मनुष्य मताधिकार के महत्त्व को समझता हों; और, यह भी सम्मव 
है कि उसके मत द्वारा, जो कुछ मिल सके, वह महत्त्वपूर्ण हो। ऐसा प्रतिदिन हो भी रहा 
है । महासभा ने बालिग़ मताधिकार की जो हिमायत की है, उसमें भी कई बातें गर्भित 
हैं। मेरा दृढ़ विश्वास है कि बालिग़ होते हुए. भी वे लोग मताधिकार का उपभोग नहीं 
कर सकते, जो बहुरे, गूँगे, घोर अज्ञानी, पांगल, गृत या खानगी रूप से अपराध करने- 
बाले और असाध्य रोगों से पीड़ित हैं । 


फिर, यह मान लेने की कोई वजह नहीं है कि जिन्होंने लिखने-पढ़ने की योग्यता 
प्रात्त की है, उन्होंने कोई ख़ास पुरुपार्थ किया है। में यह कहने को तैयार नहीं हूँ कि 
जो आजतक पढ़ नहीं सके, अपने अज्ञान के लिए वे स्वयं ही ज़िम्मेदार हैं | असल में 
तो इन करोड़ों के अज्ञान की जड़ मध्यम अणी के छोगों की उपेक्षा में है। उन्होंने आजतक 
अपने धर्म का पालन नहीं किया | इसीसे हिन्दुस्तान में अनपढ़ों की संख्या बहुत ज्यादा 
रही है। इसलिए भरी दृष्टि में तो यह दुगुना दोष है, कि सरकार की कृपा से अबतक जो 
शिक्षा पा सके हैं, उनको तो मताधिकार दिया जाये और जो उसकी अबकृपा से शिक्षा 
नहीं पा सके, उन्हें मताधिकार से वंचित रक्‍्खा जाये ! जिन अनपढ़ीं को मताधिकार दिया 
जायेगा, उनको जल्दी-से-जल्दी पढ़ाना सरकारी अधिकारियों का धर्म हो जायेगा । इससे 
एक ओर तो जिन्हें पहलें से ही मताधिकार मिल जाना चाहिए, था, उनको वह 
अधिकार न देने का प्रायश्वित्त हो जायेगा, और दूसरी ओर इस बात का प्रोत्साहन 
मिलेगा कि जिन्हें मताधिकार मिला है, उन्हें पढ़ा-लिखाकर इस योग्य बना दिया जाये 
कि वे अपने मत का अच्छी तरह उपयोग कर सकें । 


( दरिजन-बन्धु, ३े अक्तूबर, १९३७ ) 


आगामी शिक्षा-पारिषद्‌ 


कुछ समय हुआ, वर्धा के 'मारवाड़ी विद्यालय” ने “नवभारत विद्यालय” का नया 
नाम धारण किया है | यह विद्यालय अपनी रजत-जयंती मनाने जा रहा है। विद्यालय के 
संचालकों को यह सूझा कि इस अवसर पर राष्ट्रीय विचारवाले शिक्षा-शास्त्रियों की एक 
छोटी पारिषद्‌ बुछाई जाय, और शिक्षा की जिस योजना को मैं इस पन्न में समझाने की 
चष्टा कर रहा हूँ, उसपर चर्चा करवाई जाय | विद्यालय के मंत्री श्री भ्रीमन्ञारायण अग्रवाल 
ने ऐसी परिषद्‌ की उपयोगिता और आवश्यकता के बारे में मेरी राय जाननी चादी, और 
यह माँग पेश की कि अगर मुझे यह विचार पसंद हो, तो पारिषद्‌ का सभापति भी मैं ही 
बनूँ । मुझे दोनों सूचनायें जँचीं। अतएव यहद्द पारैषद्‌ वधों में आगामी तारीख २२ और 
२३ अक्तूबर !३७ को होगी । पारिषद्‌ के लिए. जिनके पास निमंत्रण पहुँचेंगे, वेही इसमें 
दाज़िर रहेंगे | यादे कोई शिक्षा-दास्त्री ऐसे हों, जिन्हें परिषद्‌ में शामिल होने की इच्छा 
होते हुए भी निमंत्रण न मिले हों, तो वे मंत्री से बिनती करें, और साथ दी अपना नाम, 
पता और दूसरी आवश्यक जानकारी लिख भेजे, ताकि निमंत्रण भेजने-न-भेजने के बारे में 
मंत्री अपना निईचय कर सकें | जिन्हें इस प्रश्न से खास दिलचस्पी है, ओर जो इसकी 
चअर्चा में उपयोगी सलाह दे सकते दें, ऐसे गिने-चुने छोगों की बहुत छोटी संख्या के 
लिए ही यह प्रबन्ध किया जा रहा है। 


परिषद्‌ के सिलसिले में किसी प्रकार का ठाठ-बाठ या प्रदर्शन करने की ज़रा भी 
इच्छा नहीं है। दशक के रूप में मी किसी को नहीं आने.दिया जायेगा। परिषद्‌ सिर्फ काम- 
काज के लिए ही होगी | समाचार-पत्रों के प्रतिनिधियों के लिए, गिनती के टिकट ज़ारी किये 
जायेंगे । पत्रकारों को मेरी सलाह है, कि वे अपने एक-दो प्रतिनिधि चुन के, और उनसे 
जो खबरें मिलें, उनका उपयोग कर लें। 


२८ शिक्षा में अद्दिंसक क्रान्ति 


मैं इस काम को श्रद्धा के साथ और अत्यन्त नम्नता-पूर्वक अपने सिर ले रहा 
हूँ । मेरे मन में इस तरह का कोई आग्रह नहीं है, कि मेरे विचार ही सच हैं, और 
दूसरों के शूठ | मैं तो जो कुछ मी नया सीखने को मिले, उसे सीखने की, और जहाँ 
आवश्यक मादठ्म दो, अपने विचारों को बदलने की या सुधारने की इच्छा 
रखता हूँ । 


परिषद्‌ के सामने जो यूचनायें में चर्चा के लिए पेश करना चाहता हूँ, वे जैसी 
इस समय मुझे सूझ रहीं हैं, इस प्रकार हैं | 


( नोठः-ये सूचनायें अन्यत्र परिषद्‌ के काय-विवरण के आरम्भ में गांधीजी के 
प्रस्ताव शीर्षक से पृष्ठ १७-१८ पर दी गई हैं । ) 


स्वावलम्बी पाठशालायें 


“हमारी वर्तमान आर्थिक स्थिति का मुख्य स्वरूप यद्द है कि देश की साधन- 
सामग्री पर आधार रखनेवाले लोगों की संख्या का बोझ बढ़ता जाता है। उदाहरण के 
लिए, हिन्दुस्तान में ऐसे विशाल भू-मांग नहीं हैं, जिनका पता अबतक न लगाया गया 
हो | इसी तरह हमारे देश में उपनिवेशों की और पूँजी की भी अधिकता नहीं है। 
इसलिए हमारी मौजूदा साधन-सामग्री से तेयार माल पैदा करने का काम उन्हीं छोगों को 
सौंपा जाना चाहिए, जिन्होंने इसकी खास शिक्षा पाई हो । अगर १०० आदमी ज़मीन 
के सौ अलग-अलग दुकड़ों को जोतते हैं, तो सिफ ५० आदमियों की ज़रूरत को पूरा 
करनेवाछा अनाज पैद। करते हैं | लेकिन अगर ये सभी टुकड़े मिला दिये जाये और २० 
निष्णात आदमी इनपर खेती करें, तो यही ज़मीन १०० आदमियों का निर्वाह कर 
सकती है। आजकल ऐसे आविष्कार हुए हैं, जिनसे मज़दूर के गृह-जीवन को अस्तव्यस्त 
किये बिना, और उसकी खतन्‍्त्रता को कुचछे बिना, उसकी उत्पादन-शाक्ति बढ़ाई जा 
सकती है | इसलिए अब इस बात की खास ज़रूरत पैदा हो गई है कि अधिक लोगों 


स्वावलम्बी' पाठशालाये २९ 





को काम करने से रोका जायथ। ५० साल की उमर के बाद छोगों को पेंशन दे देने के 
रिवाज से बहुत नुकसान हो रहा है; क्‍योंकि साधारण मनुष्य की मामसिक और शारीरिक 
शाक्ते का इस उमर के बाद ही अधिकाधिक विकास होता है। इसलिए मुनासिब तो यह 
है, कि जबतक छोग पूरी तालीम पाकर तैयार न हो जायें, उन्हें गृहदटजीवन में प्रवेश करने 
से रोका जाय ! 


“हिन्दुस्तान की अवनति का मुख्य कारण यह है, कि यहाँ मज़दूर अपने जीवन 
का आरम्भ बहुत ही पहले करते हैं| बढ़ई अपने लड़के को अपने धन्धे में इतनी जल्दी 
दाखिल करता है कि लड़का १२ वर्ष की उमर में अपनी उपाजन-शाक्ति की चरम सीमा 
तक पहुँच जाता है। इसके बाद वह शादी करता है, और कुछ ही समय के अन्दर 
अपना धन्धा शुरू कर देता है। इसके कारण उत्पादन और विमाजन के नये तरीक्रे उसके 
दिमाग़ में उतर ही नहीं पाते। उसको इस बात की कोई तमीज़ नहीं होती कि आर्थिक 
दृष्टि से उसकी मज़दूरी का क्‍या महत्त्व है। कोई मी आदमी ऐसे कारगर को धोखा दे 
सकता है, और उसका शोषण कर सकता हैं। वह अपनी छोटी-सी संकुचित दुनिया में 
कएँ के मेंढक की तरह जीता है, और किमी तरह अपना गुज़र-बसर करने और परिवार को 
बढ़ाने में सन्तुष्ट रहता है | हिन्दुस्तान में जो संकुचितता, सन्तोष-प्रियता, भाग्यवाद, जाति- 
पाँति के बन्धन और शराब और अफीम के व्यसन पाये जाते हैं, उम सबकी जड़ में यही 
चीज़ है | में जब लंका में चाय के बगीचे देखने गया, तो सबसे ज्यादा दुःख मुझे वहाँ 
बालकों को मज़दूरी करते देखकर हुआ। मदरसे तो वहाँ थे, छेकिन मा-बाप का झकाव 
लड़कों से मज़दूरी करने की तरफ ज्यादा देखा । बड़ी की पुश्त हमेशा आनिवाली छोटी 
पुश्त की तरफ के अपने कर्तव्य को, बल्म की तरह, सिर से ठालना चाहती है। सरकार का काम 
है, कि वह उन प्रद्ृत्तियों को रोके, जो व्यक्तियों के लिए. फायदेमन्द होते हुए भी समाज के 
लिए नुकसानदेद हों । रूंका-जैसे देश में, जहाँ प्राकृतिक साधनों के भण्डारों का पता ब्गाकर 
डनका उपयोग करने के लिए लोगो की पर्याप्त आबादी नहीं है, बालकों से मज़दूरी 
कराने की प्रथा का बचाव नहीं किया जा सकता; तो हिन्दुस्तान में, जहाँ बालकों से 
काम लेने पर बड़ी की बेकारी बढ़ती है, इसका बचाव हो ही केसे सकता है ! 


“हमें इस भ्रम में न रहना चाहिए कि माल तैयार करके बाज़ार में बेचनेवाली 
कारखानेनुमा स्वावरूम्बी पाठशाल्यये कभी शिक्षा का काम भी करेंगी | प्रत्यक्ष व्यवहार में तो 
यह क़ानून-सम्मत बाल-मज़दूरी ही सिद्ध होगी | उदाहरण के लिए, जब किसी मदरसे 

में कताई दाखिल की जायेगी, तो वह चर्खे का चलाना था सूत का कातना एक यान्त्रिक 
क्रिया बन जायेगी। मेरी समझ में यह बात नहीं आती, कि एक थान के लिए, जितना 
सूत आवश्यक है, उस सूत को गिनने से गणित सीखा जा सकता है; अथवा रुईं के 
विकास और सुधार को देखकर विज्ञान और भूगोल सिखाया जा सकता है। ये चौज़ें 
एकाघ बार तो मन को संतेज कर सकती हैं, छेकिन अगर वर्षों तक येही ज़ारी रहें, तो 
मन की बाढ़ रुक जाये, और बह एक ठहरी हुईं लीक पर काम करने रूग जाय। मैं मानता 
हूँ कि आँख, कान, हाथ बग़ेरा की तात्म बहुत ज़रूरी है, और यह भी मानता 
हूँ कि शरीेरश्रम को सभी स्कूलों में लाज़िमी कर देना चाहिए। लेकिन हमें यह न 
भूलना चाहिए. कि जिसे हम हाथ की तालीम कहते हैं, वह असल में दिमाग़ की ही 
तालीम होती है। किसी मी स्कूल को, जो बच्चों को शिक्षा देना चाहता है, 
बाज़ार में बिक्री के लिए. माल तैयार करने का विचार छोड़ ही देना चाहिए । 
उसका फर्ज़ है कि वह बच्चों को तरह-तरह का कन्चा माल और यंत्र दे, जिनपर 
प्रयोग करके बालक थोड़ी नुकसानी भी करें तो हर्ज़ नहीं । बिगाड़ या नुकसान तो होगा 
ही । श्री नरहरे परीख ने हरिजन आश्रम, सावरमती की छड़कियों की कताई के कुछ 
आओँकड़े दिये हैं | सावधानी के साथ इन ऑकड़ों का अध्ययन करने से पता चलता है, 
कि जो स्कूल एक ही काम को लेकर बैठ जाता है, और जिसमें बड़ी उमर के 
तालीमयाफ्ता बालक होते हैं, उसमें भी नुकसान तो ठीक-टीक होता है। उद्योग- 
धनन्‍्धों की शिक्षा देनेवाले स्कूल वैज्ञानिक कॉलेजों की तरह प्रयोग करने और साधन- 
सामग्री को बिगाड़ने की जगह हैं | हिन्दुस्तान-जैसे ग़रीब देश को तो ऐसे स्कूल कम-से- 
कम, और सिर्फ उतने ही खोलने चाहिएँ, जितने ज़रूरी हों, ओर सो भी कुछ चुने हुए 
बड़े-बड़े केन्द्रों में । अगर गोरखपुर और अवध के लड़की को चुनकर चमड़ा कमाने का 
काम सीखने के लिए, कानपुर भेजा जाये, तो उससे राष्ट्‌ की कोई हानि न होगी। लेकिन 
अगर उद्योग-घन्चे सिखानिवाली असंख्य पाठशालयें खोली जायेंगी, तो उनसे नुकसान 
हुए बिना न रहेगा । 


“एक दूसरे प्रकार का नुकसान भी है, जो आमतौर पर ध्यान में नहीं आता। 
एक रतल रुई से अगर बड़ी उमर का कुशल मज़दूर चार आदमियों के उपयोग का 
कपड़ा बना सकेगा, तो उतनी ही रुई से अनघड़ या गैँवार मज़दूर मुश्किल से दो की 
ज़रूरत का कपड़ा बना पायेगा। इसका मतलब यह हुआ कि हिन्दुस्तान की कपड़े की 

ज़रूरत को पूरा करने के लिए. आजकल की अपेक्षा दूनी जगह में कपास की खेती करनी 
होगी । दूसरे शब्दों में, इसीको यों कद्द सकते हैं, कि अगर अनपढ़ भज़दूरों से काम 
लिया जाये, तो कपड़े की ज़रूरत को पूरा करने के लिए. हिन्दुस्तान को जितनी ज्ञमीन 
में कपास की खेती करनी पड़ेगी, उतनी जमीन में हिन्दुस्तान की अन्न और बख्न्र, दोनों 
की आवश्यकताओं को पूरा करनेवाला अनाज और कपास पैदा हो सकता है; बदातें कि 
सारा काम कुशल मज़दूरों या किसानें से कराया जाये। 


“इस नुकसानी का तीसरा पहलू भी ध्यान देने योग्य है। कहा जाता है कि स्कूल 
में बालक तरह-तरह की सुन्दर चीज़ें बना सकते हैं। कुछ दिनों पहले एक उद्योग-शाला में 
सीखे हुए लड़के फो मैंने “ प्लाय बुड ” से खिलौना बनाते देखा था। बह जिस लकड़ी 
का और जिन औज़ारों का उपयोग कर रहा था, सो सब विदेशी थे | ऐसे उद्योग 
परदेशी माल की नईं माँग या खपत हमारे यहाँ पैदा करते हैं । इसपर कोई कह सकता 
है कि हम अपना “ प्लाय बुड' खुद तैयार कर सकते दें; लेकिन अमेरिका को. तरह 
हिन्दुस्तान में इतनी फाज़िल ज़मीन नहीं है, कि हम इन झाड़ों को उगा सकें। अगर 
कच्चे माल का और एूँजी का उपयोग ब्रेकार चीज़ों के बनाने में होता है, तो उसे रोकना 
चाहिए,, न कि उत्तेजन देना चाहिए। 


“ह्कूलों और कॉलेजों में जो सुकुमारमति बालक पढ़ते हैं, व रुपया-आना-पाई 
और नफे-नुक्तसान की दुनिया में नहीं, बल्कि विचारों और आदशों की सृष्टि में विहार 
करते हैं । ऐसी सुकुमार अवस्था में अगर उनके सामने माल पैदा करने, बेचने और 
पेसा खड़ा करने का आदर्श रखा जायेगा, तो उससे बच्चों का विकास झकेगा, और 
आज संसार में दौलत के उमड़ते दारिया के बीच लोगों को जिस गरीबी में रहना पड़ता 
है, वह बहुत अधिक बढ़ जायगी। यहाँ यह जानने योग्य बात है कि भ्री रामकृष्ण 
उद्योग-धन्धों की शिक्षा को कोई महत्त्व नहीं देते थे । 


“में तो इसे भी एक अजीब-सा भ्रम ही समझता हूँ, कि हम अपने यत्नों से 
शिक्षा की गति को- बढ़ा सकते हैं, यानी बालक जिस चीज़ को आज सात बरस में सौखता 
है, उसे दोवर्ष में सिखा सकते हैं। बच्चों का दिमाग़ खाली बोतल की तरह 
नहीं होता, कि उसमें जो कुछ भरना हो, भरा जा सके। जिस चीज़ को बालक 
१६ वे व्षे ही में सील सकता है, उसे ८ में साहू में सीखने की कोशिश 

, वह नहीं कर सकता और न उसे करना चाहिए। यह कहना ठीक नहीं है कि 
विदेशी भाषा के कारण इतनी देर छगती है | फिर, जितना छोग समझते हैं, उतना समय 
इस विषय को दिया भी नहीं जाता। निबन्ध-लेखन की शिक्षा मस्तिष्क और भावना 
की दिक्षा है | इस तरह की शिक्षा धीमी ही हो सकती है । मस्तिष्क का विकास करने के 
लिए. जिन साधनों और तरीकों का उपयोग किया जाता है, सम्भव है वे अनुत्यादक, 
हानिकारक और धीमे मालूम पड़े । लेकिन याद रखना चाहिए कि शिक्षा का उद्देश्य मन 
को बलवान बनानां और जीवन में उसे जिस प्रकार के समझौते करने पड़ते हैं, वैसे समझौते 
करना सिखाना है| हमें यह आशा न रखनी चाहिए,, कि हम पाठशाल्यओं में मनुष्यों 
के उपरान्त माल भी पैदा करके दें | 


“इस सबका सार यह है कि जिस नीति से हमारी पाठशालयें सम्पन्न, किन्तु 
राष्ट्र दिवालिया बनता है, बह नीति संकुचित दृष्टिबाली है, और उसका अर्थशास्र झठा 
अर्थशास्त्र है | 

“एक अध्यापक! ? 


यह लेख एक प्रसिद्ध विश्वावद्यालय के एक अध्यापक का है। लेख के साथ 
जो चिद्दी आई है, उसपर लेखक के हस्ताक्षर हैं। लेकिन इस लेख के नीचे उन्होंने 
अपना नाम नहीं दिया है, इसलिए में भी उनका नाम प्रकट नहीं कर रहा हूँ । पाठकों 
को लेख से मतलब है, उसके लेखक से नहीं | यह लेख इस बात का एक ज्वलन्त 
उदाहरण है, कि जो कल्पनायें मनुष्य के मन में गहरी जड़ जमा लेती हैं, उनसे उसकी 
दृष्टि कैसी छुंधछी पड़ जाती है । प्रस्तुत लेखक ने मेरी योजना को समझने का कष्ट नहीं 
उठाया । मेरी कल्पना के मदरसे के विद्यार्थियों की तुलना उन्होंने लंका के चाय के बगीचो- 
बाले उन लड़कों से की है, जो आधधों आध गुलामी में रहते हैं । ऐसा करके उन्होंने 
अपनी बुद्धिमत्ता का प्रदरशन ही किया है | वे भूल जाते हैं, कि बग़ीचों में काम करने- 
बाले लड़के को कोई विद्यार्थी नहीं समझता । उन्हें जो मज़दूरी मिलती है, वह उनकी 
शिक्षा का अंग नहीं होती । मैं जिस प्रकार की पाठशालाओं की हिमायत कर रहा हूँ, 
उसमें तो लड़के अँग्रेज़्ी छोड़कर वे सब विषय सिखेंगे, जो आज हाइस्कूलों में सिखाये 
जाति हैं; उनके सिवा वे क़वध्यद, संगीत, चित्रकला, और निस्सनन्‍्देह एकाघ उद्योग 
था दस्तकारी भी सीखेंगे । इन मदरसों को कारखाने कहना दक़ीक्तत को समझने से 

इनकार करना है| यह तो वही मसल हुई कि किसी आदमी ने बन्दर को छोड़ और 
कोई थ्राणी देखा ही न हो, और चूँकि मनुष्य का वर्णन, कुछ ही अंशों में क्‍यों न हो, 
'बन्दर के वर्णन से मिलता-जुलूता है, इसलिए, वह मनुष्य का वर्णन पढ़ने से ही . इनकार 
कर दे ! मैंने अपनी सूचनाओं द्वारा जिन परिणामों का दावा किया है, अगर मे अध्यापक 
उनके खिलाफ जनता को चेतावनी देते, और कहते कि वैसे सब पारेणाम पाने की वह 
आशा न रक्‍्खे, तो उनके कथन में कुछ तो भी तथ्य रहता; लेकिन ऐसी चेतावनी भी 
अनावश्यक होती, क्योंकि मैं खुद उसे दे चुका हूँ । 


मैं मानता हूँ कि मेरी सूचना नई है । लेकिन नवीनता कोई अपराध नहीं । 
मैं यह भी मानता हूँ कि इसके पीछे विशेष अनुभव नहीं है। लेकिन मेरे साथियों को 
जो अनुभव प्रास हुए हैं, उनपर से मुझे यह अनुभव करने में बल मिलता है, कि यदि 
इस योजना को निष्ठा के साथ कार्य में परिणत किया जाय, तो यह ज़रूर सफल होगी। 
यदि यह प्रयोग असफल हो, तब भी इसकी आज़माईंश कर लेने में देश की कोई हानि 
न होगी | अगर यह प्रयोग कुछ अशों में भी सफल हो जाय, तो इससे बहुत ज्यादा 
लाभ होगा । प्राथमिक शिक्षा को भुफ्त, लाज़िमी और असरदार बनाने का और कोई 
तरीक़ा नहीं है । इसमें तो कोई शक नहीं कि आजकल की जो प्राइमरी तालीम है, 
वह एक फँँदा है---अ्रम है । 


श्री नरहरि परीख के औकड़े इसलिए, लिखे गये थे, कि इस योजना का जितना 
समर्थन उनसे हो सके, वे करें । इन आऔँकड़ों से ही किसी अन्तिम निर्णय पर नहीं पहुँचा 
जा सकता; फिर भी इनसे प्रोत्साइन अवश्य मिलता है । उत्साही छोगों के लिए. बहुत-सी 
तथ्य की बातें इनमें मिलती हैं | सात साल मेरी योजना के अविभाज्य अंग नहीं हैं | हो 
सकता है, कि मैंने जिस बौद्धिक भूमिका की कल्पना की है, उस तक पहुँचने में अधिक 
समय छगे । शिक्षा की अवधि को बढ़ाने से राष्ट्र की कोई भी हानि न “होगी। मेरी 
थीजना के आवश्यक अंग इस प्रकार हैं : 


१. कुछ मिलाकर देखा जाय तो मालूम होता है कि किसी एक या अनेक 
उद्योगों की शिक्षा लड़कों और छड़कियों के सर्वतोमुली विकास का अच्छे-से-अच्छा 
साधन हैं। इसलिए सारी पढ़ाई उद्योग की शिक्षा के आस-पास बेठाई जानी चाहिए । 


| शिक्षा में अ्िंसक क्रान्ति 





२. इस कल्पना के अनुसार जो प्राथमिक शिक्षा दी जायेगी, बह कुछ मिल्यकर 
अवश्य स्वावलम्बी होगी | हो सकता है, कि पहले या दूसरे साल की पढ़ाई तक यह शायद 
पूरी स्वावलम्बी न भो बने । यहाँ प्राथमिक शिक्षा से मतलब उस शिक्षा का है, जिसका 
वर्णन ऊपर किया जा चुका है। 


इन अध्यापकजी को शक है कि उद्योग द्वारा गणित या दूसरे-विषय कहाँ 
तक सिखाये जा सकेंगे ? उनका यह शक अनुभव की कमी का सूचक है | लेकिन मैं तो 
अपनी बात अनुभव के बल से कह सकता हूँ | दक्षिण-आफ्रिका के टॉह्सूटाथ फार्म पर 
जिन लड़कों ओर लड़कियों की शिक्षा के लिए. में प्रत्यक्ष रूप से ज़िम्मेदार था, उनका 
सर्वोगीण विकास करने में मुझे किसी कठिनाई का सामना नहीं करना पड़ा था। 
करीब आठ घंटों का उद्योग ही वहाँ की शिक्षा का केन्द्र था। उन्हें एक अथवा अधिक- 
से-अधिक दो घंटे लिखने-पढ़ने के मिलते थे। उद्योगों में खोदना, रसोई बनाना, 
पाखानों की सफाई करना, झाड़ना-बुद्वारना, चप्पल बनाना, बढ़ईगिरी और चिट्दी-पत्री 
या सेँदेशे लाने-ले जाने का काम, आदि का समावेश था । बारूकों की उमर ६ से रेकर 
१६ वर्ष तक की थी। उसके बाद तो यह उद्योग बहुत दी फूला-फला है। 


( इरिजन, २ अक्तूबर, १९३७ ) 


प्राथमिक शिक्षक बनने के इच्छुकों से-- 


राष्ट्रीय शिक्षकों को लक्ष्य करके मैंने जो लेख लिखा था, उसके उत्तर में, 
सन्तोष की बात है, कि मेरे पास हर रोज़ कई चिट्ियाँ आने लगी हैं| इन चिट्टियों पर 
से मैं यह देख रहा हूँ, कि लिखनेवालों ने मेरी प्रार्थना के मतलब को समझा नहीं है। 
ऐसे शिक्षकों की ज़रूए्त नहीं है, जिन्हें किसी उपयोगी दस्तकारी के ज़रिये शिक्षा देने 
की बात में पूरी-पूरी भरद्धा न हो, और जो इस काम को केवल प्रेम-पूर्वक और जीविका- 
निर्याइ के लिए. आवश्यक वेतन-मात्र लेकर करने को तैयार न हों | जो इस क्षेत्र में आना 
चाहते हैं, उन सबको मेरी सलाह है, कि वे कताई की कला को और उससे पहले की 
सब क्रियाओं को अच्छी तरह सौख हें : उनमें निष्णात बन जाये | इस बीच जिनके 


उद्योग द्वारा शिक्षा के समर्थन में इ्५ 


नाम मेरे पास आयेंगे, उन्हें मैं अपने पास नोट करके रक्खूँगा | मेरी योजना के अमर 
में जो तरक्की होगी, उसकी सूचना इन पत्र-लेखकों के पास मेरे ओर से यया-समय 
पहुँचती रहेगी । मेरी यह कोशिश उस माँग की पूर्ति के लिए है, जो सात प्रान्तों की सरकारें 
मुझसे तब करेंगी जब वे मेरी योजना को मानने और उसका प्रयोग करने को 
प्रेरित होंगी | 


( हरिजन, ९ अक्तूबर, १९३७ ) 


उद्योग द्वारा शिक्षा के समथेन में 


समा 


यद्यपि विनोबा और मैं केवल पाँच मील के अन्तर पर रहते हैं, फिर भी चूँकि 
दोनों अपने-अपने काम में लगे हुए हैं, और दोनों का स्वास्थ्य भी कुछ गिया हुआ है, 
इसलिये हम क्वाचित्‌ ही एक-दूसरे से मिल पाते हैं। अतएब बहुत कुछ काम पत्न-व्यवहार 
से कर लेते हैं | 


“आपके शिक्षा-विषयक ताज़ा विचार मुझे बहुत ही रुचे हैं। मेरे विचार इसी 
दिशा में काम कर रहे हैं। “उद्योग-शिक्षण” इस तरह की द्वैत भाषा मुझे अच्छी ही नहीं 
लगती | मैं तो “उद्योग-शिक्षण' के अद्वेती समीकरण में विश्वास रखता हूँ। निःसन्देह 
मैं यह मानता हूँ, कि शिक्षा स्वावलम्बी हो सकती है। मैं तो समझता हूँ, कि जिसमें 
स्वावरम्बन नहीं, ग्रामों की दृष्टि से, उसे हम शिक्षा कद्द ही नहीं सकते । इस विषय में 
आपके विचारों से मैं पूरी तरह सहमत हूँ, इसलिए इसपर विशेष रूप से कुछ लिखने 
की इच्छा नहीं होती । हाँ, इनका प्रयोग करने की इच्छा होती है | कुछ किया भी है, 
और ईइवर की मर्ज़ी हुई तो इस विषय का अन्तिम निर्णय करने की भी आशा 
रखता हूँ ।” 


ये विचार विनोबा के ऐसे ही एक पत्र से मैंने लिये हैं। मेरी दृष्टि में इनका 
बहुत महत्व है; क्योंकि इस दिद्या में जो प्रयोग बिनोबा ने किये हैं, उतने जहाँ तक मैं 


श्८ शिक्षा में अ्दिसक क्रान्ति 





सरकार ने यह तकलीफ खुद नहीं उठाई, क्योंकि उसके जैसा विदेशी ही यह कह सकता 
है कि अगर पैसे कम हैं, तो शिक्षा भी कम दो। कांग्रेस के राज्य में तो जो जिस बोझ 
को उठा सकता है, वह बोझ उसे उठा लेना चाहिए विद्यार्थी कितना बोझ उठा सकते 
हैं, इसकी ठीक-ठीक जाँच होने से पता चलेगा कि अगर सुब्यवस्था से काम चले, तो वे 
अपनी शिक्षा के खर्च में बहुत ज्यादा द्ाथ बैंटा सकते हैं, और उससे इतना कुछ सीख 
सकते हैं, कि बड़े होने पर अपनी जीविका खुद चला सकें ।” 


( हरिजन-बन्धु, १० अक्तूबर, १९३७ ) 


कोरे विचार नहीं, ठोस कार्य 


डॉ० एइंडेल ने अपने एक लेख की नकेल, जो ओरिएण्ट इल्स्ट्रेटेड बीकली' 
में छपनेवाल्य है, मेरे पास पेशगी भेजी है, और उसके साथ नीचे लिखा पत्र भेजा है : 


“आपने यह इच्छा प्रकट की है, कि अब इस देश में शिक्षा स्वावलम्बी बननी 
चाहिए, और इतने वर्षों से जैसी कृत्रिम रही है, वैसी अब न रहनी चाहिए। मैंने 
हिन्दुस्तान में, शिक्षा के क्षेत्र में, तीस साल से भी अधिक काम किया है। मेरा एक 
लेख “ ओरिएण्ट इलस्ट्रेटेड वीकर्ी ' में छपने जा रहा है; उसी की एक प्रति आपकी 
सेवा में भेज रहा हूँ । शायद इसमें कुछ ऐसे विचार हों; जो आपके विचारों से कुछ हृद 
तक मिलते-जुलत हों । में निश्चय ही यह अनुभव करता हूँ कि शिक्षा की एक राष्ट्रीय 
योजना होनी चाहिए, और प्रत्येक राष्ट्रीय मंत्री या मिनिस्टर को अपने-अपने प्रान्त में 
उस योजना पर अमल कराने की पूरी-प्री कोशिश करनी चाहिए | इस प्रश्न को कुछ-कुछ 
हल करने के लिए. अलग-अलग प्रयत्न तो बहुत-से हुए हैं। लेकिन मैं समझता हूँ कि 
शिक्षा-सम्बन्धी मुख्य सिद्धान्तों की तुरन्त ही घोषणा हो जानी चाहिए; जिससे सब प्रान्तों 
में एक-ही-सा प्रयत्न हों, और सरकार और रिआया हिलामिलकर काम करे |” 


कोरे विचार नहीं, ठोस कार्य |. ३९ 


इस लेख से कुछ खास मद्तत्व के और उपयोगी अवतरण मैं नीचे देता हूँ । 
कार्य का भीगणेश केसे किया जाय, इसकी चर्चा के बाद लेखक ने लिखा है: 


“राष्ट्रीय शिक्षा के मूल में किस प्रकार के सिद्धान्त होने चाहिए, इसके विवेचन 
के लिए. मेरे पास स्थान नहीं है फिर भी, मैं यह आशा रखता हूँ, कि लड़कों और 
लड़कियों--दोनों की शिक्षा से हम धीरे-धीरे विद्यालय और कॉलेज के ह्वास्यास्पद भेद को 
मिटा डालेंगे । और हमारी समस्त-शिक्षा का मुख्य मंत्र होगा : कुछ करना, करके 


दिखाना ) 


“विचार कितने ही क्‍यों न जागें, जबतक बे क्रियात्मक होकर फलप्रद नहीं होते, 
उनका कोई मूल्य नहीं माना जाता | यही बात भावनाओं और अनुभूतियों की शिक्षा के 
बारे में कही जा सकती है। आजकल की शिक्षण-पद्धतियों में इसकी बहुत द्वी उपेक्षा की 
गई है | ज़रूरत इस बात की है कि हिन्दुस्तान के नौजवान कर्मठ बनें, और शिक्षा 
द्वारा उनका चरित्र ऐसा तैयार हो, कि उनमें कुछ काम करने की, कुछ व्यावहारिक कार्य 
सिद्ध कर दिखाने की, और कुछ सेवा करने की शक्ति पैदा हो। हिन्दुस्तान को ऐसे नौंजबान 
नागरिकों की ज़रूरत है, जो परिस्थितियों और संयोगों के कारण किसी भी क्षेत्र में क्यों 
न पड़े हों, वहाँ भी कुछ-न-कुछ अच्छे काम करके दिखा सकें। शिक्षा या अध्ययन के 
प्रत्येक विषय का ध्येय सदाचार होना चाहिए । हमारे शिक्षकों को सब विषयों की शिक्षा 
ऐसे ही ढंग से देनी चाहिए, जिससे विद्यार्थी के चारित््य का विकास हो | क्योंकि व्यक्ति 
ओर राष्ट्र दोनों के [लिए चारित्य ही जावन का एक-सात्र निश्चित आधार है | 


“जब एक बार सदाचार जागृत हो उठेगा, तो कुछ करने की संकल्प-शक्ति मी 
बलवान बनेगी, और स्वावलम्बन तथा आत्मसमर्पण की दिशा में वह जोरों से काम करना 
झुरू कर देगी । तमी भनुष्य के अन्दर घरतीमाता के अधिक-से-आधिक निकट सम्पर्क 
में आने की, खेती द्वारा उसे पूजने की, और सादगी तथा झुद्ध आचरण द्वारा उसपर 
कम-से-कस बोझ-रूप होने की, इच्छा पैदा होगी | मेरा हो निश्चित मत है कि धरती- 
माता के किसी भी बालक को ऐसा असमर्थ नहीं होना चाहिए कि वेह सीधे उससे 
अपना पोषण अहण न कर सके | इसलिए, में शिक्षा में प्रकृति या धरती के ताथ के सौंचे 
सम्बन्ध को कुछ हृद तक ज़रूर दाखिल कराना चाहूँगा। शदरी मदरसे भी इसके 
अपवाद न रहेंगे | शिक्षा की जिन रूढ़ियों के कारण आजकछ की शिक्षा एक बड़ी हद 





३० शिक्षा में अहिंसक क्रान्ति 





तक निरथक सी बन गई है, उनका हमें त्याग कर देना चाहिए | आज के शुभ अवसर 
पर, जबाके देश में राष्ट्रीय यानी कांग्रेसी-मंत्रिमंडल काम कर रहे हैं, हमें सच्ची शिक्षा- 
पद्धति का मंगल्यचरण कर देना चाहिए | यह नई शिक्षा निरी किताबी पढ़ाई न होगी। 
हम पुराने ज़माने की शिक्षा के संकुचित बन्धनों से जकड़े हुए. हैं; अतएव गांधीजी ने 
स्वावरुम्बी शिक्षा की जो योजना सुझाई है, उसका मैं हृदय से समर्थन करता हूँ | मुझे 
यह विश्वास नहीं होता कि उनकी बताई हुई दृद तक हम जा सकेंगे | उनकी इस 
बात से तो मैं पूरी तरह सहमत हूँ, कि सात वर्ष की शिक्षा के बाद लड़के को इस योग्य 
बनाकर निकालना चाहिए कि वह खुद अपनी जीविका कमा सके | मैं तो यह भी 
अनुभव करता हूँ कि शिक्षा द्वारा प्रत्येक मनुप्य को अपने अन्दर रही हुईं .खजन-शक्ति 
का बहुत-कुछ खयाल हो जाना चाहिए, | क्योंकि हरएक मनुष्य एक विकासमान 
ईश्वरीय अंश है, ओर उस ईश्वर की जो परम शक्ति, अर्थात्‌ पैदा करने की जो शक्ति 
है, वह उसमें भी मौजूद है | अगर उसमें यह शक्ति जागृत न हो, तो फिर शिक्षा किस 
काम की ? उस दशा में वह कोरी पढ़ाई तो कही जा सकती है, शिक्षा कदापि नहीं | 


“दिमाग़ का सम्बन्ध जितना सर से है, उतना ही हाथ से भी है। एक हूम्त्रे 
अर्से से हमने मस्तिष्कगत बुद्धि को ईश्वर-रूप माना है। बुद्ध ने हमपर अत्याचार किया है, , 
उसने जिधर हमें हॉँका है, हम उधर ही हँक गये हैं। आज नई परिस्थिति उत्पन्न हुई है, 
उसमें इस बुद्धि का स्थान एक सेवक का स्थान होना चाहिए। और, हमें सादगी को, 
प्रकृति के सादे सौंदर्य को, हाथ के कला-कौशल को, अर्थात्‌ कलाकार, कारीगर, किसान 
आदि के दाथ-पैरों के परिश्रम को उच्च ओर उन्नत मानना सीखना चाहिए । 


“मैं जानता हूँ कि अगर मुझे इस तरह की शिक्षा मिली होती, तो मेरा जीवन 
अधिक सुखी और अधिक दाक्तिशाली बना होता ।” 


जो बात मैं एक दुनियादार की द्ैतियत से अपने दुनियादार पाठकों को कहता 
आया हूँ, वही डॉ० एएरंडेल ने एक रशिक्षा-शासतत्री के नाते शिक्षा-शास््रयों को और 
जिनके हाथ में आज देश के नोजवानों को बनने-ब्रिगाड़ने की सत्ता है, उनको रूश्य 
करके कही है। खावलम्बी शिक्षा के विचार के बारे में उन्होंने जैसी सावधानी से काम 
लिया है, उससे मुझे कोई आश्चर्य नहीं हुआ है। मेरी दृष्टि में तो वही ख़ास चीज़ है। 
मुझे दुःख केवल एक ही बात का है, कि जो चीज़ पिछले चालीस वर्षों से झुँघली-पुँघली- 


कोरे विचार नहीं, ठोस कार्य ह डर. 


सी दिखाई देती थी, वही अब परिस्थिति के कारण दीपक की भाँति साफू-साफ दिखाई 
देने लगी है । ह 


सन्‌ १९२० में मैंने वर्तमान शिक्षा-पद्धति के विरुद्ध कड़ी-से-कड़ी बातें कही 
थीं। अब मुझे अवसर मिला है, कि इस बारे में में सात प्रान्तों के मन्जियों पर, थोड़ा 
ही क्‍यों न हो लेकिन कुछ असर डाल सकता हूँ । इन मन्त्रियों ने देश की स्वतन्त्रता के 
युद्ध में मेरे साथ काम किया है, और मेरी ही तरह कष्ट सहे हैं। इसलिए इस बात को 
कि आजकल की शशैक्षा-पद्धति सिर से पैर तक बहुत ही दूषित है, सिद्ध कर देने की ऐसी 
जोरदार इच्छा मन में पैदा होती है, कि में उसे रोक नहीं सकता। और, जिस चीज़ 
को मैं इस पत्र में बहुत ही अपूर्ण-सी भाषा में व्यक्त करने का यत्न कर रहा था, बिजली 
की चमक की भाँति मुझे उसका दर्शन एकाएक हो गया है, और अब उस सत्य की 
प्रतीति मुझे प्रतिदिन अधिकाधिक होती जाती है । इस्पलूए देश के जिन शिक्षा-शाख्ियों 
को अपना कोई स्वार्थ सिद्ध नहीं करना है, ओर जिनके मन नये विचारों को ग्रहण 
करने के लिए तैयार हैं, उनसे में यद्द कहने का साहस करता हूँ कि वे मेरी दोनों 
सूचनाओं पर विचार करें, और प्रचलित शिक्षा-प्रणाली के सम्बन्ध में लम्बे अर्से से 
जिन विचारों ने उनके अन्दर जड़ जमा ली है, उनको अपनी बुद्धि के स्वतन्त्र प्रधाह 
में बाधक न होने दें। यह सोचकर कि मैं शिक्षा के शास्त्रीय और रूढ़िमान्य रूप से 
बिलकुल ही अपरिचित हूँ , मैं जो कुछ कहता या लिखता हूँ, उसके खिलाफ वे पहले 
ही से अपने विचारों को स्थिर न कर के, और बिना मेरी बातों पर पूरा विचार किये 
उन्हें ढुकराने की चेश न करें | लोग कहते हैं, कि अक्सर बालंक के मुँह से भी शान 
की बांत प्रकट हो जाती हैं--बाछादपि सुभाषितम्‌ यद शायद कवि की अतिशबोक्ति 
हो, लेकिन इसमें तों कोई शक नहीं कि शान बालकों के मुख से प्रकट होता है, और 
निष्णात या धुरन्धर विद्वान्‌ उसपर चमक चढ़ाते हैं, और उसे शार्र-शुद्ध रूप देते हैं। 
इसलिए मेरा निवेदन है कि वे मेरी सूचनाओं पर केवल गुण-दोष की इृष्टि से ही बिचार 
करें | मैं इन सूचनाओं को यहाँ फिर दोदइराये देता हूँ | पहले इसी पत्र में जिस रूप में 
इन्हें दे चुका हूँ, उस रूप में नहीं देता, बल्कि इन पंक्तियों को लिखाते समय जो 
भाषा मुझे सूझ रही है, उसी भाषा में लिखाता हूँ । 


१, आज प्राथमिक, मिडिल और हाईस्कूल की शिक्षा के नाम से जो शिक्षा 
प्रचलित है, उसका स्थान सात या सात से अश्रिक सालवाढी प्राथमिक शिक्षा को ग्रहण 


धर शिक्षा में अ्िंसक क्रान्ति 





करना चादिए | इस शिक्षा में अंग्रेज़ी को छोड़कर मेट्िक तक के सब विषयों का और 
उनके अतिरिक्त एकाघ उद्योग का ज्ञान दिया जाना चाहिए। ज्ञान के सभी क्षेत्रों भे 
लड़कों और लड़कियों के मन का विकास सिद्ध करने के लिए. ज़रूरी है कि सारा शान 
किसी उद्योग के द्वारा ही दिया जाय | 


२. कुछ मिलाकर, में समझता हूँ, कि इस तरह की शिक्षा स्वावरूम्बी हो 
सकती है--होनी ही चाहिए--क्योंकि असल में स्वावलम्बन उसकी यथार्थता की 


कसौटी है । 


( हरिजन, २ अक्तूबर, १९३७ ) 


स्वावलम्बी शिक्षा 


इस लेख में 'सरकार' से मतलब सात प्रान्तों में कांग्रेस की सरकार से है | लेकिन 
इससे यह समझने का कोई कारण नहीं है कि कांग्रेस के सरकार बनने से जो मनोदृत्ति 
महासभावादी लोगों की कभी नहीं थी, बह एकाएक पैदा हो गई । यद्यपि कांग्रेस का 
रचनात्मक कार्यक्रम सन्‌ १९२० के महान्‌ परिवत्तेन के समय से ही ज्ञारी है, तो भी 
उसके बोरे में यह नहीं कहां जा सकता कि कांग्रेसवार्लों में उसके सम्बन्ध का जीवित 
वातावरण पैदा हो गया है | फिर, जो कांग्रेस से बाहर हैं, उनका तो पूछना ही क्‍या ! 
दूसरे यद्यपि संहारक ( अगर संहारक विशेषण का अहिंसक रचना के सम्बन्ध में प्रयोग 
करना अनुचित न हो तो ) अथवा निेधात्मक कार्यक्रम जितना छोकप्रिय हुआ, उतना 
रचनात्मक अथवा उत्पादक कार्यक्रम न हो सका, तो भी कांग्रेस सन्‌ १९२० से उसको 
सहती अर्थात्‌ मानती आई है । कांग्रेस ने कभी उसको रद नहीं किया, और कांग्रेसवालों 
ने भी उसे ठीक-टीक संख्या में अपना लिया है| इसलिए, इस क्षेत्र में जो कुछ हो सका 
है, कप्रिसवादियों द्वार ही हो सका है, और प्रगति की आशा भी वहीं की जा सकती 
है, जहाँ कांग्रेस की सरकारें बनी हैं। लेकिन रचनात्मक कार्य में भद्धा रखनेवाले छोग 


स्वावलम्बी शिक्षा हे 


यह सोचकर कि अब तो हुकूमत कांग्रेस के हाथ में है, अपने प्रयत्नों को दीस्म न करें, 
गफूलत में न रहें | कांग्रेस की सरकार के होने से तो उनका धर्म यह हो गया है कि वे 
पहले से ज्यादा जाणत, ज्यादा उद्यमी ओर ज्यादा अध्ययनशील बनें। जब ऐसा होगा, 
तमी जो आशायें कांग्रेससरकार से रक्खी गई हैं, वे सफल होंगी | कांग्रेस-सरकार का 
अर्थ है, छोकमत के प्रति उत्तरदायी सरकार। अगर लछोकमत इस सरकार को आज 
हटाना चाहे, तो हटा सकता है। लोकमत की इच्छा और सत्ता पर ही यह सरकार टिकी 
हुईं है। इसलिए अगर महासभावाले चाहें, तो वे रचनात्मक कार्यक्रम को मंजूर ही 
नहीं, बालक उसका अमल भी करा सकते हैं | इसका यही एक रास्ता है। इस सरकार 
के पास कोई स्वतंत्र शक्ति अर्थात्‌ तलवार की शक्ति नहीं है। कांग्रेस ने उसका सोच- 
समझकर त्याग किया है। यहद्द शक्ति ब्रिटिश-सरकार के पास है। जिस दिन कांग्रेसी 
सरकार को ब्रिटिद्व-हुकूमत का यानी तल्वार के बे का उपयोग करना पड़ेगा, उस दिन 
समाझिये कि तिरंगे झंडे का पतन हो गया, यानी कांग्रेसी-सरकार मिट राई | लेकिन 
अगर लोग कांग्रेस की यानी कांग्रेसीसरकार की बात को न माने, अथवा उनमें अहिंसा 
का प्रवेश न हो, तो जो सरकार आज तेजस्वी दिखाई देती है, वह कल निस्तेज हो 
जायेगी | 


इसलिए, जिन कांग्रेसवादियों को रचनात्मक कार्य में श्रद्धा है, वे दोशियार हो 
जाये। मेंने शिक्षा की जो योजना रक्खी है, वह भी रचनात्मक कार्य का एक बड़ा अग 
है | उसे जो रूप मैं इस समय दे रहा हूँ, मेरे कहने का मतलब यह नहीं है, कि कांग्रेस 
ने उसको मंजूर कर लिया है | लेकिन आज मैं जो कुछ लिख रहा हूँ वह सन्‌ १९२० 
से राष्ट्रीय शालाओं के विषय में मैंने जो कुछ कद्दा और लिखा है, उसकी जड़ में छिपा 
ही हुआ था । मेरा यह दृढ़ विश्वास है, कि आज मौक़ता मिलते ही यह चीज़ इस तरह 
एकाएक प्रकट हो गई है। 


अब अगर प्राथमिक शिक्षा उद्योग द्वारा दी दी जाने फो है, तब तो इस समय 
यह काम उन्हीं छोगें से हो सकता है, जिन्हें खासतौर पर चर्खे में तथा दूसरे प्राम- 
उद्योगों में विश्वास है। क्योंकि चर्खे का उद्योग ग्राम उद्योगों में मुख्य है, और इस 
उद्योग के बारे में चर्खा-संघ ने काफ़ी जानकारी इकट्ठा! कर रक्‍्ली है | दूसरे उद्योगों 
के बारे में ग्रामउद्योग-संघ जानकारी इकट्ठा कर रहा है| इसलिए मुझे ऐसा प्रतीत 
होता है, कि तत्काल जो भी रचना हो सकती दे, वह चले आदि के उद्योग द्वारा ही 


2. शिक्षा में अिंसक क्रान्ति 


हो सकती है | लेकिन जिन्हें च्ें में श्रद्धा है, वे समी शिक्षक नहीं होते | हरएक बढ़ई 
बढ्रेंगिरी का उस्ताद या शास्त्री नहीं होता। जो उद्योग के शास्त्र को नहीं जानता, वह उद्योग 
द्वारा सामान्य शिक्षा नहीं दे सकता । इसलिए जिन्हें शिक्षा के शास्त्र से प्रेम है, ओर चर्खे 
कौरा से दिलचस्पी है, वे ही प्राथमिक शिक्षा में मेरे सुझाये हुए क्रम को दाखिल कर 
सकेंगे, इस विचार से कि ऐसे छोगें को थोड़ी सहायता मिलेगी, मैं नीचे श्री दिलखुश 
दीवानजी का वह पन्न दे रहा हूँ, जो उन्होंने मेरे नाम भेजा है : 


“स्वावलम्बन और उद्योग द्वारा शिक्षा के बोरे में 'हारिजन' और 'हरिजन-बन्धु 
में आप जिन सुन्दर विचारों और अनुभवों को प्रकाशित कर रहे हैं, उससे मुझे अपने 
यहाँ के इसी दिशा के कार्य में इतना प्रोत्साहन और उत्तेजन मिल रहा है, कि मैं यह 
पत्र लिखने के लिए मज़बूर-सा हो गया हूँ, ओर आपकी समस्त योजना कितनी उपयुक्त 
है, इस बारे में अपना उत्साह आपपर प्रकट करने के लोभ को रोक नहीं सक रहा हूँ । 
यह देखकर मुझे बड़ी खुशी होती है, कि दो साल से मैं यहाँ जो छोटी-सी उद्योग-शाला 
चला रहा हूँ, उसके अनुभव आपके विचारों से खूब मेल खाते हैं | इसलिए आप जिन 
क्रान्तिकारक बिचारों को व्यक्त कर रहे हैं, उनका में सम्पूर्ण रूप से स्वागत करता हूँ; 
और उनसे अपनी पूरी-पूरी सहमति प्रकट करना चाहता हूँ । आप इस बात को समझ 
सकेंगे कि यह सहमति या स्वीकृति मेरी अन्धश्रद्धा का परिणाम नहीं, बल्कि अनुभव- 
जन्य श्रद्धा की प्रतीक है। आप एक ऐसी शाखत्र-सम्मत और सम्पूर्ण योजना का विचार 
कर रहे हैं, जो सारे देश के लिए उपयोगी हो सकेगी | मैं यहाँ जो काम कर रहा हूँ, 
उसमें अभी पूर्णतः ओर शास्त्रीयता की काफी गुंजाइश है; और, मैं उसी दिशा में 
यत्नशील भी हूँ । इस चीज़ को अधिक-से-अधिक पूर्ण बनाने में दछृदय बहुत ही आनन्द 
और उत्साह का अनुभव करता है। परन्तु इन दो साल से मुझे जो अनुभव हो रहे हैं, 
उनके बारे में उत्पन्न दोनेवाले प्रश्नों पर जिस प्रकार का चिन्तन, मनन और चर्चा आज 
चल रही है, उसपर से मुझे आपके स्वावरूम्बी और उद्योगी-शिक्षा के विचार बहुत ही 
उपयुक्त प्रतीत होते हैं, ओर अनुभव से सिद्ध हो सकने योग्य दिखते हैं । आपके बिचारों 
और मुद्दों को में जित तरह समझ सका हूँ, उसके अनुसार मेरा भी यह अनुभव होता 
जाता है कि : 


४१, उद्योग को सभी प्रकार की शिक्षा का वाहन बनाने से सचमुच ही 
विद्यार्थी को सर्वोत्तम शिक्षा मिल जाती है। पुरुषाथें और सदाचार के संस्कार इस 

उद्योगमयी शिक्षा के बहुमूल्य उपहार बन जाते हैं, अतएव हिन्दुस्तान-जैसे ग़रीब देश 
की शिक्षा को स्वावरूस्बी बनाने की जो अनहृद-शक्ति इसमें पड़ी हुईं है, उसके सिवा 
शुद्ध शिक्षा-शासत्र की दृष्टि से भी उद्योग को शिक्षा का वाहन बनाने से विद्यार्थियों का 
रुवोगीण विकास बहुत सरल बन जाता है| 


४२, उद्योग को शशैक्षा का माध्यम बनाने से प्राथमिक शिक्षा अवश्य ही और 
आसानी से स्वावलम्बी बन सकती है। हिन्दुस्तान-जैसे ग़रीब देश की शिक्षा का प्रइन 
शिक्षा को स्वावरूम्बी बनाने से ही छूट सकता है। सिवा इसके, हमारी आर्य-संस्कृति के 
लिए भी यही पद्धति विशेष अनुकूल पड़ती है| मुझे तो चर्खे का उद्योग बहुत रुच 
गया है | ऐसा प्रतीत होता है कि यही सर्वव्यापक हो सकता है | इसलिए, दो वर्षों के 
मेरे अनुभव में चर्खे के उद्योग से जो आमदनी हुई है, उसीके आँकड़े पड़े हुए, हैं। 
आपने जितना सोचा है, उतना व्यवस्थित रूप अभी मेरे शिक्षण-कार्ये को प्राप्त नहीं 
हुआ है, अर्थात्‌ उससे जो अनुभव हुए हैं, उनमें प्रगति के लिए. अभी बहुत ही 
गुंजाइश है । अगर आपकी आजा हुई, तो ये ऑँकड़े और इनके सम्बन्ध के अपने 
विचार मैं सेवा में मेज दूँगा। 


८३, अंग्रेजी को छोड़ देने से और प्राथमिक शिक्षा को विशेष व्यापक दृष्टि से 
देखने से, उद्योग के लिए, ज्यादा समय देते हुए, भी, मुझे तों साफसाफ्‌ दिखाई दे रहा 
है कि इस पद्धति द्वारा हम कुछ ही वर्षों में अपने विद्यार्थयों का अधिक-से-अधिक 
विकास कर सकेंगे | आजकल की शिक्षा से जुड़े हुए पांडित्य, विद्कत्ता, कोशल्य आदि के 
भ्रम-पूर्ण विचारों को जब हम छोड़ देगें, तभी उद्योग द्वारा शिक्षा के गर्म में रहे हुए 
सर्वतोम॒ली झाक्ति के विकास को हम पहिचान सकेंगे | 


“७, पहली क्रान्ति यह होगी कि पाठशाल्ओं के कुक समय का तीन-चौथाई 
समय उद्योग को दिया जायगा | उसके बाद शिक्षा की पद्धति में दूसरी क्रान्ति यह करनी 
होगी |कि वाचन, लेखन, समय-पत्रक, पर्राक्षा और विपय, वार, शिक्षा आदि के बर्तमान 
साधनों को दूर करके उद्योग द्वारा शिक्षा के लिए. नीचे लिखे जो साधन बहुत ही 
उपयोगी और सरल घिद्ध हो रहे हैं, उनका प्रचार किया जाय । 


“अ) श्रुत-शिक्षण : पुस्तकों पर आधार रखने के बदले अगर शिक्षक स्वय 
विद्यार्थियों के सामने सजीव पुस्तक बनकर बैठ जाय, तो चलते-फिरते, 


है. &. 

बातों-ही-आातों से, लेकिन बढ़े व्यवस्थित रूप से और थोड़े समय के 
अन्दर, विद्यार्थी इतना ज्ञान पात्र करते चलते हैं, कि शिक्षक के उत्साह 
और विद्यार्थियों की जिशासा के परिणाम-स्वरूप उस सजीब पुस्तक में 
रोज़-रोज़, नवे-नये अध्याथों की वृद्धि होती ही जाती है । इस प्रकार 
के श्रुत-शिक्षण से पुस्तकों पर होनेवाले ख़चे का लगभग लोप ही हो 
जाता है। 


“(आ) शिक्षक का साहचर्यः उद्योग द्वारा शिक्षा का यह एक ब्रिलकुल अनिवार्य 


4] (३) 


। (ई ) 


साधन है| जहों शिक्षक के हृदय में विद्यार्थियों के लिए प्रेम और 
उत्साह उमड़ता रहता है, वहाँ यह साहचये बहुत ही सहज, रसप्रद 
और परस्पर विकास-साधक सिद्ध होता है | ऐसा शिक्षक, शिक्षक होते 
हुए मी सनातन विद्यार्थी रहता है! 


उद्योगों द्वाथ राष्ट्रीय और सामाजिक आन्दोलनों में बराबर हाथ बर्टोति 
रहने के कारण विद्यार्थी-पर्ग बचपन ही से जन-समाज की अथवा सरकार 
की सहायता करने छुगता है । लेकिन जैसा कि आपने लिखा है, अगर 
कोई कुशल ओर उत्साही शिक्षक जीवन के आरम्म ही से विद्यार्थियों को 
शराब-बन्दी, हरिजन-सेवा, और गाँवों की सफाई के कामों में बराबर 
शामिल द्वोने का अवसर देता रहे, तो वह उन्हें सेवा की और समाज के 
परिचय की बहुत ही श्रेष्ठ, व्यावहारिक और सजीव शिक्षा देता है। उद्योगों 
द्वारा शिक्षा का हमारा यह नया साधन हमारी समस्त शिक्षा को अत्यन्त 
व्यावहारिक, सजीव और सफल बना देता है। इस बारे में जितना ही 
अधिक सोचता हूँ, उतना ही मुझे अधिकाधिक स्पष्ट प्रतीत होता जाता 
है, कि स्वराज्य-लाधना और स्वराज्य-संचालन की हमारी खादी, आमो- 
योग, शराब-बन्दी, हारिजन-सेवा, और गाँवों की सप्ष्यईवाली प्राण-पोषक . 
प्रद्मत्तियों के लिए. उद्योग-प्रधान प्राथमिक पाठ्शाछायें बहुत ही सह्दायक 
सिद्ध होंगी। विद्यार्थी ही राष्ट्र का सच्चा निमोण कर सकते हैं; इस सूत्र 
का नई योजना द्वारा कितना सुन्दर प्रयोग होनेवाला है ! 


माता-पिताओं और गुरुजनों के साथ का अत्यन्त निकटवर्ती और अधिक सजीव 
सम्बन्ध--हमारी नई प्राथमिक शिक्षा के लिए. यह साधन बहुत ही 


क्र 

शक्तिशाली तिड होनेवाल है। आजकल की शिक्षा भाता-पितारओं और 
विद्यार्थियों के बीच के अन्तर को बढ़ाती रहती है। रजिस्टर पर सही 
करने और फीस देने के सिवा मा-बाप को बच्चों की पढ़ाई में और कोई 
दि लूचस्पी नहीं होती । स्कूलों की पढ़ाई फिताबी होती है; इससे विद्यार्थी 
यह-जावन की बातों से दूर-ही-दूर रहते हैं, और पारिवारिक प्रेम शिथिल 
होता जाता है। पुरानी ब्ण-व्यवस्था के कारण कृषि और उद्योग की 
परम्परागत जंज़ीर की जो कड़ियाँ परस्पर जुड़ी हुई थीं, वे किताबी शिक्षा 
में इस तरह उलझन और खो गई हैं, कि शुद्ध वर्ण-व्यवख्था का छोप हो 
रहा है । फलतः आज देश की खेती का और देहाँती उद्योग-धन्धों का 
हास हों रहा है | जब्र हमारी शिक्षा उद्योगमय होगी, तो उसका सम्बन्ध 
गाँवों के उद्योगों से, अर्थात्‌ माता-पिता के धन्धों से सीधा और घनिष्ट 
हो जायेगा | इसलिए मा-बाप को उससे बड़ी दिलचस्पी हो जायेगी। 
उन्हें विश्वास रहेगा, कि उनके लड़के-लड़की पढ़-लिखकर निश्चोगी नहीं, 
बल्कि घर के काम में और घरेदू उद्योग-पन्धों में सहायक होंगे। इस 
प्रकार प्राथमिक शिक्षा को अनिवार्य बनाने का प्रश्न अधिक सरल हो 
जायेगा । उस दशा में अनिवाये शिक्षा के पीछे दण्ड या जुरमाने की 
ताक़त नहीं रहेगी | बल्कि माता-पिता का उत्साह-पूर्ण सहयोग ही उसकी 
सच्ची ताक़त होगी । 


(3) यह बिलकुल ही उचित है कि आप प्राथमिक शिक्षा के विचार को 
व्यापक-रूप देना चाहते हैं। मेरे पास गुजराती के चौथे दर्ज़ तक की 
शिक्षा पाये हुए. विद्यार्थी अये हैं। उनका जो अनुभव मुझे हो रहा है, उससे 
पता चलता है कि चौथे दर्ज़ के बाद के देइाती छात्रों को सम्पूर्ण प्रश्न 
नवीन और क्रान्तिकारी उपायों की अपेक्षा रखता है। अनुभव यह हो 
रहा है कि चौथे दर्ज के बाद गॉवों के विद्यार्थी अंग्रेज़ी के मोह के कारण 
शहरी मदरसों की तरफ ही ज्यादा खिंचते हैं। शहर की शिक्षा ख्चीली 
होने से कईयों के लिए उसके दरवाज़े बन्द रहते हैं। उनकी शिक्षा बीच 
दी में रुक जाती है । जो लड़-झगड़ कर आगे बढ़ते भी हैं, वे विलासी, 
और परोपजीवी शिक्षा पाकर अपने आपको, अपने माता-पिता को, और 
गाँवों के हित को नुकसान दी पहुँचाते हैं। यदि लोगों को गाँवों में 

उद्योग-शालायें क़ायम करके पढ़ाया जाय, तों इससे माता-पिता का, 
विद्यार्थियों का और गाँवों का अपार लाभ हो सकता है। मेरा यह अनु- 
भव बराबर दृढ़ होता जा रहा है, कि चार घण्टों के उद्योग और दो 
धण्टों की पढ़ाईबाले मदरसों में विद्यार्थियों को बहुत आसानी से और 
बहुत ही थोड़े समय में, मैट्रिक तक का श्ञान कराया जा सकता है (” 


( दरिजन-न्धु, १७ अक्तूबर, १९३७ ) 


कुछ आलोचनाओं का उत्तर 


सरकारी शिक्षा-विभाग के एक उच्च अधिकारी ने, जो अपना नाम प्रकट करना 
नहीं चाहते, प्राथमिक शिक्षा की मेरी योजना पर एक विस्तृत और विचार-पूर्ण आल्येचना 
छिखी है, जिसे उन्होंने इम दोनों के एक मित्र द्वारा मेरे पास भेजी है| स्थानाभाव के 
कारण उनकी सभी दलीलों को मैं यहाँ नहीं दे सकूगा; उनमें कोई नईं बाद भी नहीं है; 
फिर भी चूँकि लेखक ने बहुत मेहनत के साथ अपना लेख तैयार किया है, इसलिए उसका 
ज़वाब देना उचित मादूम होता है। 


भैयी सूचनाओं के आशय को लेखक ने इन शब्दों में व्यक्त किया है : 


«& ६१, प्राथामेक शिक्षा का आरंभ और अन्त उद्योग-पनन्‍्धों से होना चाहिए, 
और शुरू-शुरू में साधारण विषयों की शिक्षा गोण रूप से दी जानी चाहिए.। वाचन और 
छेखन द्वारा हतिहास, भूगोल ओर गणित का जो नियमित शिक्षण दिया जाता है, उसका 
क्रम बिलकुल अन्त में आना चाहिए । - 


४३, प्राथमिक शिक्षा आरम्म ही से स्वावलम्बी होनी चाहिए। अगर सरकार 
स्कूलों से उनका तैयार माल खरीद लिया करे और जनता के हाथ उसे बेचे, तो स्कूल 
स्वावलम्बी बन सकते हैं। 





कुछ आल्येचनाओं का उत्तर ९ 

३, प्राथमिक शिक्षा में मैटिक तक की पूरी पढ़ाई का समावेश हो; अख्यत्ता 
अंग्रेज़ी उसमें शामिल न की जाये । युवकों और युवतियों से प्राइमरी स्कूलों में अनिवार्य 
रूप से शिक्षक का काम लेने का जो विचार अच्यापक शाह ने सुझाया है, उसकी पूरी जाँच 
की जाये, ओर सम्भव हो, तो उसपर अमल भी किया जाये ।” 


इसके बाद लेखक तुरन्त ही कहने लगते हैं : 


“यदि हम उक्त कार्यक्रम का विश्लेषण करके देखें, तो हमे पता चलेगा कि 
उसकी तह में कुछ तो मध्ययुग के विचार हैं, और कुछ दूसरे विचारों के गर्भ में ऐसी 
मान्यता रही है, जो बारीक़ी से जॉच करने पर टिक नहीं सकती ! ऊपर की कलम नम्बर 
तीन में पढ़ाई का जो स्टैण्डर्ड सुझाया गया है, वह शायद बहुत ऊँचा कहां जा 
सकता है ।”? 


अच्छा होता, अगर मेरे लेखों का आशय देने के बदले लेखक मेरे शब्दों को 
ही उद्धृत करते; क्योंकि पहली कलम में मेरे आशय को समझते हुए उन्होंने जो बातें 
कही हैं, उनमें से एक में भी सचाई नहीं है | मैंने यह नहीं कहा कि शिक्षा का आरम्भ 
उद्योग से होना चाहिए. और बाक़ी चीज़ें गौण रहनी चाहिएँ । बल्कि मैंने तो यह कहा 
है, कि सारी सब-साधारण शिक्षा उद्योग द्वारा दी जाये, और उसके साथ-साथ वह आगे बढ़े। 
लेखक ने जो चीज़ मुझसे कहलवायी है, उससे यह बिलकुल अलग चीज़ है। मध्ययुग में 
क्या होता था, में नहीं जानता | लेकिन में इतना ज़रूर जानता हूँ कि क्‍या मध्ययुग 
में, और क्‍या किसी दूसरे युग में, उद्योग द्वारा मनुष्य के स्वोगीण विकास को सिद्ध 
करने का आदर्श करी रकखा नहीं गया था| यह विचार नया और मौलिक है। अगर 
यह झूठ भी साबित हो जाये; तब भी इसकी मौलिकता में कोई फूर्क़ नहीं पड़ता | फिर, 
जबतक किसी मौलिक विचार को बड़े पैमाने पर आज़माकर देखा न गया हों, उस- 
पर सीधा हमछा करना उचित नहीं: बिना आज़माये ही उसे असम्भव कह देना कोई 
दलील नहीं । 


फिर मैंने यह मी नहीं कहां कि वाचन-लेखन द्वारा दी जानेवाली शिक्षा 
बिलकुल दी अन्त में दी जाये; उलटे, इस तरह की पढ़ाई तो बिलकुल आरम्भ ही से शुरू 
होती है; क्‍योंकि बालक के सर्वोगीण विकास का वह एक अविभाज्य अंग है। निस्सन्देह 
मैंने यह कटद्दा है, और फिर कद्दता हूँ, कि वाचन कुछ देर से झुरू किया जाये और छेखन 


हे शिक्षा में अशिंसक क्रान्ति 





उसके बाद | लेकिन यह सारा क्रम पहले साल में अवश्य ही पूरा हो जाना चाहिए । 
मतलब यह है, कि मेरी कल्पना की प्राथमिक पाठशाला में, आजकल की आथमिक 
पाठशालक्वाओं की अपेक्षा, बालकों को एक साल के अन्दर जो सामान्य ज्ञान मिलेगा, बह 
पहले से कहीं अधिक होगा । मेरी पाठशाला का बालक छुद्ध-शुद्ध बोल और पढ़ सकेगा; 
और आजकल के बालक जैसे टेढ़े-मेढ़े अक्षर लिखते हैं, उनके मुक्राविले वह झुद्ध ओर 
सुन्दर लिखना जनिगा | साथ ही, पहले साल में वह सादा जोड़, सादा बाक़ी और सादे 
पहाड़े-पह्दी भी जान चुकेगा, और यह सब वह उस दस्तकारी के मारप्त और उसके 
साथ-साथ सीखेगा, जिसे वह खुद अपनी इच्छा से चुनेगा । उदाहरण के लिए, मैं मानता 
हूँ कि वह कताई के ज्ञरिये इन सब चीजों को सीख सकेगा । 


दूसरी कलम में दिया गया आशय भी पहली की तरह अपूण्ण है; क्योंकि मेने 
कहा तो यह है कि जो सात वर्ष मैंने सुझाये हैं, उन सात वर्षों के अन्दर, उद्योग द्वारा 
दी जानिवाली शिक्षा स्वावलम्बी बननी चाहिए । मैंने साकू-तौर से कद्दा है, कि पहले 
दो वर्षों में एक हृद तक घटी भी हो सकती है। 


सम्भव है, मध्ययुग ख़राब रहा हो, लेकिन महज़ इसलिए कि एक चीज़ 
मध्ययुग की है, मैं उसको त्याज्य ठहराने को तैयार नहीं। चर्खा अवश्य ही मध्य- 
युग की चीज़ है, लेकिन में तो समझता हूँ कि वह सदा के लिए क़ायम रहेगा। चर्खा 
तो वही है, जो पहले था; लेकिन एक ज़माने में, * इंसट इंडिया कंपनी ” के आगमन के 
बाद, जिस तरह वह गुलामी का प्रतीक बन गया था, उसी तरह अब्र स्वतंत्रता और 
एकता का प्रतीक बना है | हमोरे पुरखों ने सपने में भी जिस अर्थ की कल्पना न की होगी, 
उससे कहीं गहरा और सच्चा अर्थ आजकल के हिन्दुस्तान को इस चर्खे से प्रात हुआ 
है। इसी तरह, दस्तकारी या द्वाथ के उद्योग-पन्चे किसी समय कारखानों की मज्वूरी 
के प्रतीक भले रहे हों, लेकिन अब वे पूरे-पूरे और सच्चे-से-सच्चे अर्थ में शिक्षा के प्रतीक 
और उसके साधन बन सकते हैं । अगर कांग्रेसी मन्त्रियों में पयोप्त कल्पना-शक्ति और 
साहस होगा, तो वे इन विचारों की आज़माइदश किये बिना न रहेंगे; उन टीका 
और आहलोचनाओं के रइते हुए भी, जो शिक्षानविमाग के बड़े-बड़े अधिकारी और 
दूसरे लोग सदभाव के साथ करेंगे, और खासकर जब इस तरह की टीकायें कुछ 
काल्यनिक विश्वार्तों के आधार पर की जायेंगी । 


कुछ आलोचनाओं का उत्तर ५३ 


इन ठेखक ने इस बात को मंजूर ते किया है कि युवकें! और युवतियों से 
अनिवार्य सेवा लेने की जो योजना अध्यापक शाह ने सुसाई है, वह अच्छी है। झेकिन 
बाद में, मालूम होता है, उन्हें अपने हस कथन पर पछतावा हुआ हैं; क्योंकि वे 
कहते हैं : 


“हस तरह शिक्षक के काम को अनिवाये बना देना हमारे खयाल से एक 
अत्याचार है। मदरसों में, जहाँ छोटे बालक पढ़ने आते हैं, ऐसे ही ज्री-पुरुष होने 
चाहिएँ, जिन्होंने इस धन्धे के पीछे, संसार में जितना स्वार्थ-त्याग हो सकता है, उतना 
स्वार्थव्याग करके अपना सारा जीवन इसीमें खर्च कर डाला हो; और जिनमें यद शाक्ति 
हो कि स्कूलों में उत्ताह और .डमंग का वातावरण पैदा कर सकें | हमने अपने युवकों 
और युवतियों पर बहुत ज्यादा, शायद ज़रूरत से ज्यादा, प्रयोग किये हैं; लेकिन इस 
नये प्रयोग के जो पारिणाम हो सकते हैं, उनके कारण हम ऐसे गड्ढे में गिर पड़ेंगे, 
कि फिर कम-से-कम पचास साल तक उसमें से उबरना सम्भव न रहेगा। इस सारी 
योजना के पीछे शायद यह कल्पना रही है कि अध्यापन की कलम एक ऐसी कला है, 
जिसके लिए, पहले से किसी प्रकार की तैयारी या तालीम की ज़रूरत नहीं; और शायद 
यह भी, कि हरएक मर्द और औरत पैदाइशी शिक्षक और शिक्षिका होती है | समझ -में नहीं 
आता, कि आध्यापक शाह जैसे विख्यात पुरुष ऐसे विचार क्‍यों रखते हैं ! ये विचार 
एक निरी धुन है, कि जिसका अगर अमल किया गया, तो नतीजा बहुत ही बुरा होगा | 
फिर, यह कैसे हो सकता है कि हरणक आदमी बच्चों को उद्योग आदि की शिक्षा भी 
दे सके १” 


अध्यापक शाह अपनी बात का समर्थन करने और टौकाओं का उत्तर देने में स्वयं 
समर्थ हैं| लेकिन में इन लेखक को यह याद दिलाना चाहता हूँ कि आजकल के शिक्षक कोई 
स्वयंसेवक नहीं होते; बे तों अपनी जीविका के लिए काम करनेवाले चिट्ठी के चाकर या निरे 
नौकर होते हैं। अध्यापक शाह की योजना में यह कल्पना तो रही ही है, कि अनिवार्य अध्यापन 
के लिए, जिन स्ी-पुरुषं को चुना जाये, उनमें पहले ही से स्वदेश-प्रेम, स्वार्थत्याग की 
भावना, कुछ अच्छे-अच्छे संस्कार और दस्तकारी का शान, इतनी बरतें अवश्य होनी 
चाहिएँ | उनकी यह कल्पना बहुत ही ठोस, बिलकुल सम्भाव्य और व्यावहारिक है; वह 
इस योग्य है, कि उसपर पूरा-पूरा विचार किया जाये। अगर स्वयम्भू शिक्षको के मिलने 
तक इसमें राह देखनी हो, तब तो क़यामत के दिन तक उनकी प्रतीक्षा करनी होगी! 


| ५३ शिक्षा में अर्दिंसक क्रान्ति 


मैं यह कददना चाहता हूँ, कि शिक्षकों और शिक्षिकाओं को, जहाँ तक हो सके, कम-से-कम 
समय में और बड़े पेमाने पर तालीम देकर तैयार करना होगा। जबतक आजकल के 
शिक्षित युवकों और युवातियों को समझा-बुझाकर उनकी सेवा इस काम के लिए प्राप्त न 
की जायेगी, तबतक यह न हो सकेगा । इन छोगों की ओर से जबतक स्वेच्छायुक्त 
सहयोग न मिलेगा, सिद्धि इस काम से दूर ही रहेगी। सत्यात्रह-युद्ध में विद्यार्थियों ने, 
कितना ही कम क्‍यों न हो, मगर हिस्सा ज़रूर लिया था | अब, जबाकि केवल अपने 
गुज़ोर-भर को वेतन लेकर रचनात्मक कारये में सहयोग देने की पुकार उठेगी, क्‍या वे 
उसका जबाब देने से इनकार कर देंगे ! 


इसके बाद लेखक पूछते हैं : 


४१, क्या हमें इसका खयाल न रखना चाहिए कि जब छोटे बच्चे कच्चे माल 
का उपयोग करेंगे, तो उसमें बहुत-कुछ नुकसानी भी होगी ! 


४२, जो कोई केन्द्रीय संस्था तैयार माल की बिक्री का प्रबन्ध करेगी, उसका 
खर्च कैसे चलेगा ! 


४३. क्‍या जनता को बाध्य किया जायेगा कि वह इन नये भण्डारों से ही 
चीजे खरीदे ! 


“४७, जो पेशेवर लोग आज इस तरह की चीज़ें बनते हैं, उनका क्‍या होगा! 
उनपर इसका कैसा असर पड़ेगा ?” 


भेरे जवाब इस प्रकार हैं : 


१. बेशक कुछ नुकसानी तो होगी ही; लेकिन पहले साल के अन्त में आशा 
है, कि हरएक ब्रालक कुछ मुनाफा करके दिखायेगा। 


२. बहुंतेरी चीज़ें तो सरकार अपनी जरूरतों के लिए खरीद ढेगी। 


३. राष्ट्र के बच्चों द्वारा बनाई हुई चीज़े खरीदने के लिए किसीको बाध्य 
नहीं किया जायेगा; केकिन यद आशा ज़रूर की जायेगी कि अपने बच्चों द्वारा बनाई 


शराब-बन्दी और शिक्षा प्र 





गई चीज़ों को राष्ट्र अपने उपयोग के लिए बढ़े गये के साथ, देश-प्रेम की भाषना से, 
ओर खुशी-खुशी खरीदेगा । 


४. गाँवों में हाथ के उद्योगों द्वारा जो चीज़ें तैयार होंगी, उनमें होड़ का 
प्रश्न क्वचित्‌ ही उत्पन्न होगा | इस बात का ध्यान रकक्‍्खा जायेगा कि स्कूलों में खासकर 
वेही चीज़ें बनाई जायें, जो गाँवों में बननेवाली दूसरी चीज़ों के साथ अनुचित दोड़ न 
करें | उदाहरण के लिए, आज गाँवों में खादी, हाथ के बने फाग़ज़ और ताड़ या खजूर 
के गुड़ का कोई हरीफ या प्रतिदन्द्दी है ही नहीं ! 


( दरिजन, २ अक्तूबर, १९३७ ) 


शराब-बन्दी ओर शिक्षा 


श्रीयुत जे० जी० गिलसन क्रिश्चियन हाई एण्ड टेकनौकल स्कूल, बालयसोर के 
मंत्री और ए० बी० बी० ओ० मिशन के उद्योग, कन्य और धन्धों की शिक्षा के शिक्षा- 
विभाग के संचालक हैं | गाँवों में पानी, पाखाना, पेशाब आदि की व्यवस्था पर प्रकाश 
डालनेवाला कुछ साहित्य भेजते हुए थे लिखते हैं : 


“४ शिक्षा और शराब-बन्दी के बारे में जो थोड़ी चर्चा पिछले कुछ भहीनों से 
हरिजन' में छपने लगी है, उसपर टीका के रूप में कुछ लिखने का भेरा इरादा है। 
यह चर्चा मुझे बहुत ही दिलचस्प और विचारों को जागत करनेवाली माद्म होती है; 
और मेरा यह आग्रह है कि हमारे मदरसों के सभी शिक्षक इसे पढ़ें ओर इसपर चर्चों 
करें | सब मिलाकर तो, मैं आपके निरणेयों से बहुत-कुछ सहमत होता हूँ । मुझे यह देख- 
कर खुदी हुई कि आपने इस चीज़ को इतने सुस्पष्ट रूप से प्रकट किया, कि अगर 
शारीरिक श्रम समुचित रीति से कराया जाये, तो वह बौद्धिक विकास का एक अच्छे-से- 
अच्छा साधन हो सकता है । मैंने देखा है, कि शिक्षकों को यह समझाना बहुत ही कठिन 
है कि पाठ्य पुस्तकों, भाषणों और परीक्षा के लिए रटी जानिवाली चीज़ों के सिवा भी 

दूसरे किसी साधन से बुद्धि का विकास हो सकता है । आपने इस चीज़ का जो विवेचन 
किया है, उससे सबको इसका स्पष्ट ज्ञान हो जाना चाहिए. | हिन्दुस्तान की कुछ मिशनरी 
पाठ्शालाओं ने अपने यहाँ दस्तकारी को तालीम को दाखिल करके जो रास्ता दिखाया 
है, मुझे यह देखकर खुशी हुई, कि आपने उसकी क़द्र की है। 


“दूसरी ओर आप जो यह कहते हैं कि विद्यार्थियों के काम द्वारा शिक्षा को 
स्वावलम्बी बनाया जा सकता है या बनाना चाहिए, उससे में सहमत नहीं हो सकता। 
यह हो कैसे सकता है, इसका कोई स्पष्टीकरण अबतक की चर्चा में कहीं मेरे देखने में 
नहीं आया । बालकों के काम से आर्थिक छाम की आशा नहीं रक्खी जा सकती | संसार 
के प्रत्येक देश में बालकों का शोषण करनेवाले छोग इसी तरह मुनाफा कमाते हैं; इसके 
लिए वे बालकों से प्रायः ऐसे ही काम कराते हैं, जिन्हें फिर-फिर यंत्र ही की तरह करना 
पढ़ता है; और जिनमें कुशलता की बहुत ही कम ज़रूरत रहती है। अगर बालकों से इस 
तरह का काम इर रोज़ चार घंटे स्पर्द्धा-पूर्ण वातावरण में कराया जाये, तो बालक न सिर्फ 
अपना खर्च निकालेंगे, बल्कि जो लोग उनके काम की निगगनी रकक्‍्खेंगे, उनका खर्च 
भी निकालकर देंगे | लेकिन शिक्षा की दृष्टि से ऐसे काम का कोई मूल्य न होगा | जिस 
तरह पाठ्य पुस्तकों के रटने और भाषणों के छुनने से बुद्धि मन्द हो जाती है, उसी तरह 
ऐसे कार्मों से भी हो जायेगी | 


८५ेक्षा की दृष्टि से बालकों के काम को उपयोगी बनाने के लिए आवश्यक है 
कि उन्हें तरह-तरह का काम दिया जाये और जब वे किसी एक को अच्छी तरह सीख लें, 
तो दूसरा नया काम उन्हें सीखने को दिया जाये | अपने विचारों के अनुसार प्रयोग 
करने का मौका और नई-नई डिज़ाइनें तैयार करने की संधि उन्हें मिलनी चाहिए। 
अगर किसी ऐसे सुयोग्य व्यक्ति की निगरानी में उनको इस तरह का काम करने का 
मौक़ा दिया जाये, जो विचार-पूर्ण प्रश्न पूछकर और प्रोत्साहित करके उन्हें हमेशा 
जायत रक्‍्खे, तो इससे बच्चों में कई अच्छी आदतों और शक्तियों का विकास हो सकता 
है । लेकिन मुझे यह सम्भव नहीं मालूम होता, कि उनकी बनाई चीज़ों से स्कूल का 
खर्च निकल सकता है | हों, यह हो सकता है कि स्कूल के खर्च में वे थोड़ी मदद पहुँचायें। 


“लेकिन मेरी समझ में नहीं आता कि हम क्‍यों ऐसी आशा रक्‍्खें, कि पाठशालार्ये 
स्वावरूम्बी बने ! बच्चों को शिक्षा देना और प्रौढ् उभर में बड़ों की शिक्षा को ज़ारी 


शराब-बन्दी और शिक्षा ५५ 





रखना तो समाज का एक कत्तंव्य है; और, मैं तो यह महसूस करता हूँ कि हिन्दुस्तान की 
मौजूदा हालत भें ज़नता के धन का सबसे बड़ा खर्च इसी काम के लिए. होना चाहिए । 


“मैं देखता हूँ, कि इस चचो में शराब-बन्दी और शिक्षा को एक साथ जोड़ 
दिया गया है, और दुःख की बात यह है कि अमेरिका की स्थिति को ब्रिना समझे ही 
कुछ छोगों ने अमेरिका के प्रयोग की बात कही है| आपकी चर्चा में यह मुद्दा काफी 
स्पष्टता के साथ रक्‍्खा जा चुका है, कि शराब की दूषित आमदनी के सिवा दूसरे कई 
तर्राक़ों से भी शिक्षा के लिए धन मिल सकता है। जब अमेरिका का दृष्टान्त दिया जाता 
है, तो उसके साथ यह भी कहना चाहिए कि वहाँ जितने दिन शराब-बन्दी का अमल रहा, 
शिक्षा के लिए. कभी धन का अभाव नहीं पाया गया ] बल्कि हकीक़त यह रही कि हस समय के 
अन्दर वहाँ की पाठशालाओं में बड़े वेग से सुधार हुए । जन-साधारण की हालत को सुधारने 
में अमेरिका का शराब-बन्दी अन्दोलन कमी असफल नहीं हुआ। हाँ, बड़े-बड़े शहर मले 
ही इसके अपवाद रहे हों ! क्‍योंकि इन शहरों में अधिकतर आबादी उन लोगों की थी, 
जिनका जन्म यूरोप में हुआ था, और उनका छोकमत दराब-बन्दी के क़ानून का अमर 
नहीं होने देता था | इन शहरों के बाहर अमेरिकन जनता का बहुत ही बड़ा हिस्सा 
दाराब से दूर रहता है। और हिन्दुस्तान की तरद ही वहाँ भी शराब का पीना सामाजिक 
और नैतिक दृष्टि से लण्जाजनक माना जाता है। अथवा यों कहिये, कि सन्‌ १९३३ 
तक तो ज़रूर ही माना जाता था | पिछले चार वर्षों में इस दिशा में जो अतिरेक हुआ 
है, उसके खिछाफ्‌ जनता के अन्दर सख्त नाराज़ी पेदा होने छगी हैं। अमेरिका में 
राजनैतिक दृष्टि से दराब-बन्दी की असफलता का एक कारण तो था, वहाँ के शहरों की 
राजनैतिक सत्ता; दूसरा कारण यह था कि शराब बननिवाले लोग, ओर शरात्र के व्यापार से 
लाभ उठानेवाले लोग, अख़बारी 'प्रोपोगैण्डा' में करोड़ों! डालर खर्च करने को तैयार ये; 
जबकि जन-साधारण, जिनकी दृष्टि में इस प्रश्न का कोई मददत्त्व न रहा था, इस ओर से 
बिलकुल ही उदासीन ये। शहर के धनवान लोग गाँवों को जिस तरद्द चूसते हैं, उसका यह 
एक उदाहरण है। हिन्दुस्तान में भी शराब-बन्दी के अन्दोलन को सफल बनाने के पहले 
आपको इन्हीं समस्याओं का सामना करना पड़ेगा । 


“मुझे यह जानकर दुःख होता है कि कुछ लोगों का यह खयाल हो गया है कि 
ईसाई लोग शराब-बन्दी के विरोधों हैं | औ० फिलिप ने ऐसे ख़याल्यत की वजह समझाई 

है, और कहा है कि इस देश में रोमन कैथलिकों को छोड़कर दूसरे बहुत-से ईसाई शराब- 
बन्दी के पक्ष में हैं। उनके इस कथन में में इतना और जोड़ देना चाहता हूँ, ( और 
मैं मानता हूँ कि वे इसे स्वीकार करेंगे ) कि हिन्दुस्तान में जो अमेरिकन पादरी आते हैं, 
बे प्रायः निरापद रूप से ऐसे समाजों से आते हैं, जिनमें मदिरा-सेवन बुरा माना जाता 
है। वे स्वयं कभी मदिरा का स्पर्श तक नहीं करते | मादिरा-त्याग का वे धार्मिक सिद्धान्त 
के रूप में उपदेश और प्रचार करते हैं; और अपने स्थापित गिरजाघरों में जो लोग 
नये-नये इंसाईधर्म की दक्ष लेने उनके पास आते हैं, उनसे भी मदिरा-त्याग की प्रतिज्ञा 
करवाते हैं । में मानता हूँ कि जिन इंसाई-समाजों का ऐसे मिशनों के साथ सम्बन्ध है, वे 
शरात्र-बन्दी के अन्दोलन का अवश्य ही जोरदार समर्थन करेंगे | 


“सत्याग्रह अन्दोलन के दिनों में अमेरिकन पादरियों ने कांग्रेस के शराब-बन्दी 
अन्दोलन में खुछमखुलला हाथ नहीं बैंठाया था, इससे यह न समझा जाना चाहिए, कि 
वे शराब-बन्दी के पक्ष में ही न थे | इससे तो केबल यही सिद्ध होता है कि वे सत्याग्रह के 
पक्ष में न थे, अथवा उसमें शामिल होने को राज़ी न थे | में समझता हूँ कि क्ानूनन्‌ 
शराब-बन्दी करवाने का जो अन्दोलन इस समय चल रहा है, आग विश्वास रखिये कि 
उसमें इन लोगों का हार्दिक सहयोग आपको मिलेगा ।” 


श्रीयुत गिलसन को उद्योग द्वारा दी जानेवाली उस शिक्षा के, जिसका रूक्ष्य 
विद्यार्थी का मार्नातक विकास भी है, पूरी तरह स्वावलम्बी होने के बारे में जो शंका है, 
उसका मुझे कोई आश्रय नहीं होता । इस प्रश्न की चर्चा मैंने इसी अंक के एक दूसरे लेख 


में की है | हो, अमेरिका की शराब-बन्दी के बारे में श्री गिल्सन ने जो प्रमाण पेश 
किये हैं, आशा है, पाठक उन्हें दिलचस्पी के साथ पढ़ेंगे ! 


( हरिजन, १६ अक्तूबर, १९३७ ) 


एक अध्यापक का समर्थन 


“आपकी इस सूचना के साथ में सहमत हूँ,कि बालक को कोई भी एक दस्तकारी 
शास्त्रीय और संस्कारी ढंग से सिखाई जाये, और जिस क्षण से उसकी शिक्षा का 
आरम्म हों, उसी श्षण से उसे कोई उपयोगी चीज़ पैदा करना या बनाना सिखाया 
जाये | मैं इससे न केवल सहमत हूँ, बल्कि इसका साग्रह समर्थन भी करता हूँ | इसमें 
सनन्‍्देह नहीं कि यह एक क्रान्तिकारी सूचना हैं। फिर भी में इससे शत-प्रतिशत 
सम्मत हूँ । सदाचार, संस्कार ओर आर्थिक लछाभ की दृष्टि से, व्यक्ति ओर राष्ट्र दोनों 
के लिए, इसका बहुत ज्यादा महत्त्व है। इससे बालक न केवल शरीर-अम के गौरव 
को समझेंगे, बल्कि उनमें स्वावरूम्बन की भावना का विकास होगा, और वे जीवन में 
सूजन की उपयुक्तता ओर उसके महत्त्व को ठीक-दीक समझ . सकेंगे | हमारा ध्येय यह 
होना चाहिए कि बुद्ध, शरीर, नीति और उद्योग के मामलों में बालक की जो 
आवश्यकतायें हैं, उनकी पूर्ति की जाये ओर उसकी शक्तियों का विकास किया जाये | 
उद्योग की इस शिक्षा में बालक को उत्पादन की सभी क्रियाओं के सर्व-सामान्य सिद्धान्त 
सिखांये जायेंगे, और साथ ही बालकों अथवा नोजबानों को सब उद्योगों के सादे-से-सादे 
ओऔज़ारों के उपयोग की व्यावहारिक शिक्षा भी मिलेगी | हमारा आदर्श यह होना चाहिए, 
कि हम अगली पीढ़ी के बालकों को पढ़ाई के साथ-साथ ऐसे काम सिखायें, जिनमें 
कुछ-न-कुछ सूजन की आवश्यकता हो। इसका मतल्य यह है कि साधारण शिक्षा के 
साथ शारीरिक काम को जोड़ दिया जाये; और, इसका ध्येय यह है, कि बालक को 
उद्योग की उन सब शाखाओं का साधारण ज्ञान करा दिया जाये, जिनके साथ शारीरिक 
काम का सुमेल सिद्ध किया जा सके। बौद्धिक और नैतिक यत्नों के साथ जुड़े हुए इस 
शारीरिक श्रम को हमारी शिक्षा में मुख्य स्थान मिलना चाहिए; अर्थात्‌ दिमाग्न का 
काम द्वाथ-पैर के काम से अलग न किया जाना चाहिए | 

“प्राथमिक शिक्षा की अपनी पद्धति भे हमें नीचे लिखे विषयों का समावेश 
करना चाहिए : 


१. जन्मभाषा या मातृभाषा 

२६ अंकगाणित 

३. प्राकृतिक विशान 

४. समाज-शास्त्र 

५, भूगोल और इतिहास 

६. शारीरिक श्रम का अथवा उद्योग-धन्धों का काम 
७. कसरत 

८. कला और संगीत 

९, हिन्दुस्तानी 


“अब सवाल यह होता है कि बालक की शिक्षा का आरम्भ किस उमर 
से किया जाये । यदि पाँच या छः वर्ष की उम्र से शिक्षा का आरम्म किया जाये, 
तो क्‍या इस उमर में बच्चों को कोई उपयोगी दस्तकारी सिखाई जा सकती है १ फिर 
इसके सिखाने में जो खर्च होगा, वह कहाँ से अयिगा ? यह चीज़ न साक्षरता के प्रचार 
से किसी क़दर सरल होगी; और न कम खर्च या सस्ती ही | में चाहूँगा कि आठ या 
दस वर्ष की उमर से दस्तकारी सिखाना शुरू किया जाये; क्योंकि औज्ञारों का उपयोग 
करने के लिए ज़रूरी हे कि बालक के हाथ शाक्ति-शाली हों; तौल या दृढ़ता से युक्त हो । 
लेकिन में मानता हूँ कि प्राथमिक शिक्षा का आरम्म कम-से-कम पाँचर्वे या छठे वर्ष में 
हो जाना चाहिए | इससे अधिक उमर तक बालक की शिक्षा को रोका नहीं जा सकता। 
हम जिस तरह का उद्योग बालकों को सिखाना चाहते हैं, उसके सित्रा उन्हें मैट्रिक तक की 
योग्यता करा देने के लिए हमारे पास दस साल का पाख्यक्रम होना चाहिए। किन्तु इन 
बालकों द्वारा---विशेषकर बहुत छोटी उमर के बालकों द्वारा---बनाई गईं चीज़ों के आर्थिक 
मूल्य के विषय में में अवश्य ही थोड़ा सशंक हूँ। जिस देश में व्यापारबिषयक कोई 
प्रतिबन्ध नहीं है, जहाँ रोज़-रोज़ नई-नई फेशनें निकछती हैं, और जहाँ बच्चों की बनाई 
हुईं चीज़ें टिकाऊ अथवा सफाईदार नहीं दोतीं, वहाँ उनका बिकना मुमकिन नहीं - 
मालूम होता | अगर राज्य इन चीज़ों को खरीदता है, अथवा किसी प्रकार की सेवा या 
सहायता के बदले में इन्हें लेता है, तो लेकर वह इन चीज़ों का क्‍या करेगा ! इससे अच्छा 

तो यह है कि राज्य सीधे तौर पर शिक्षा में अपना पैसा खर्च करें | हो, बड़ी उम्र के, 
यानी १२ से १६ वर्ष के, लड़के बाज़ार में बिकने योग्य जे बना सकते हैं, ओर उनसे 
काफ़ी आमदनी मी हो सकती है । 


“हैं तो साक्षरता के प्रश्न का विचार दूसरे ढंग से करना चाहता हूँ, और यदि 
इसके लिए नये कर लगाने या खर्च बढ़ाने की ज़रूरत पड़े, तो उसके लिए खुशी-खुशी 
तैयार हूँ. । ३पयोगी दस्तकारी के विचार को प्राथमिक शिक्षा के ऊँचे दर्ज़ों में अथवा 
माध्यमिक शिक्षा में टीक-ठीक बढ़ाया या विकसित किया जा सकता है। मैं मानता हूँ 
कि दस्तकारी को कम-से-कम एक ख़ास हृद तक स्वावलम्बी बनाने का यत्न किया जाना 
चाहिए, और अनुभव-प्रात्ति के बाद, उत्पन्न की गईं चीज़ों के मूल्य के आधार पर, 
जहाँ तक हो सके, उसे सम्पूर्ण रूप से स्वावलम्बी बनाना चाहिए | यहाँ केवल एक खतरे 
से हमें बचना होगा; और, वह यह कि शरीर, मन, और आत्मा के संस्कार की दिक्षा 


कहीं आर्थिक उद्देश्य और पाठशाल्य की आर्थिक व्यवस्था के राममने ब्रिलकुल ही गौण न 
हो जाये । 


“आजकल के मैटिक के कोर्स से अंग्रेज़ी को निकालकर प्राथमिक शिक्षा को मैट्रिक 
तक बढ़ाने की आपकी सूचना भी मुझे मंजूर है। मैं तो चाहता हूँ कि उसमें हिन्दुस्तानी 
की शिक्षा को भी बढ़ाया जाये। इसका अर्थ यह है कि आप प्राथमिक शिक्षा में 
माध्यमिक शिक्षा का भी समावेद् करते हैं। आपका इगदा स्कूल की पढ़ाई को एक 
सम्पूर्ण श्रटक बना देने का है, ओर में समझता हूँ कि यह घटक दस साल का हो 
सकता है | मैं इसमें इतनी बात और बढ़ाना चाहूँगा कि यह सारी शिक्षा मातृभाषा 
छोड़ और किसी भाषा द्वारा न दी जाये। इससे बालक के मन का स्वतन्त्र निर्माण 
होगा; उसके मन में शान के और जीवन के प्रश्नों के बिपय में गहरी दिलचस्पी पैदा होगी; 
और उसके अन्दर उुजन की शाक्ति ओर दष्टि उसन्न होगी । 


“मैं मंजूर करता हूँ |ि मध्ययुग में शिक्षा अधिकतर स्वावरूम्बी थी, और यदि 
हमार सामाजिक, आर्थिक एवं राजनैतिक व्यवस्था और दृष्टि मध्ययुगीन ही रहे, तो 
आज भी साधारणतया हमारी शिक्षा ज़रूर ही स्वावलम्बी बनाई जा सकती है। मध्य- 
युगीन से मेरा मतलब है, वर्गों और वर्णों की अथे-व्यवस्था, समाज-व्यवस्था और राज्य- 
व्यवस्था के पुराने और संकुचित विचारों से चिपटी रहनेवाली। लेकिन आज, जबकि 

हम पर प्रजातन्त्र, राष्ट्रबाद और समाजवाद की कल्पनायें अपना प्रभाव डाल रही हैं, 
हमारी शिक्षा स्वावलम्बी नहीं बन सकती | शासन-बल और साधन-सामग्री से सम्पन्न 
और संगठित जो एकमात्र शाक्ति आज समाज के पास है, वह शासन या सरकार की शक्ति 
है। इसलिए, इस काम का ज़िम्मा उसीकों अपने सर लेना होगा । शक्ति के पुराने घटकों या 
समूझें में, यानी जातियों, वर्गों, संघों, पाठशालाओं, पंचायतों, और धर्म-संघों आदि में, आज- 
कल शक्ति का, शासन-बल का, अथवा साधन-सामग्री का अभाव है; और पुराने ज़माने में 
जिस व्यापक अथ में इनका अस्तित्व था, वह अब नहीं रह गया है। लोगों को भी 
अब इनपर कोई श्रद्धा नहीं रही । समाज की सारी झक्ति अब राजनैतिक समूहों के हाथ 
में चली गई है। और हिन्दुस्तान में भी राजनैतिक शक्ति ही आर्थिक और सामाजिक 
शक्ति बन गई है | इसलिए दो आदर्श--एक मध्ययुगीन और दूसरा अर्वाचीन--दोनों 
साथ-साथ नहीं चल सकते । पुराने समय में न तो व्यापक शिक्षा थी, न प्रजासत्तात्मक 
शासन था, और न सबको समान समझनेवाली राष्ट्रीय दृष्टि थी। 


“शिक्षा के काये के लिए, नवयुवर्कों से अनिवार्य सेवा लेने का विचार अब कोई 
नया विचार नहीं रहा | लेकिन यह ज़रूरी है कि इसे कार्य-रूप में परिणत किया जाये। 
कांग्रेस और उसके प्रान्तीय मनन्‍्त्री अपने अधिकार-बल से देश के सुशिक्षित वर्गों से प्राथना 
करें, और उनको इस बात का न्योता दें, कि उनमें से जिन्हें सर्वसाधारण की शिक्षा से 
प्रेम है; उसके लिए दिल में लगन है; वे सब जनता को साक्षर और संरकारी बनाने में, 

“ओर उसमें शिक्षा का प्रचार करने में सरकार की सहायता करें। इससे सर्ब-साधारण के 
साथ उनका नये ही प्रकार का सम्पर्क स्थापित होगा, और वह सम्पर्क केवल आर्थिक 
और राजनैतिक विषयों का ही न रहेगा; बल्कि उसके द्वारा जनता की सामराहिक शक्ति और 
बुद्धि को जाणत करने, उसे संगठित और व्यवस्थित बनाने का हमारा उच्चतम हेतु भी 
सिद्ध होगा।” 


जब मैंने पहली बार स्वावरूम्बी प्राथमिक शिक्षा के बारे में लिखा था, तभी 
शिक्षा के क्षेत्र में काम करनेवाले अपने साथियों से प्राथना की थी, कि वे उसपर अपनी 
सम्मति लिखकर भेजे | जिनकी सम्मतियाँ सबसे पहले आई, उनमे हिन्दू विश्वविद्यालय के 
अध्यापक श्री पुणतंबेकर भी थे। उन्होंने लम्बा और दलीलों से भरा हुआ एक पत्र 
भेजा था। लेकिन स्थानाभाव के कारण में उसे अबतक इस पत्र में दे न सका था। 


“ शिक्षा की समस्या ” - ६ है 

ऊपर मैंने उनके पत्र का प्रस्तुत अंश ही दिया है। संक्षेप की दृष्टि से साक्षरता और कॉलेज 
की शिक्षा से सम्बन्ध रखनेवाले अंश छोड़ दिये हैं। क्‍योंकि इस महीने की २२वीं और 
२३वीं तारीख को जो परिष्रद्‌ होनेवाली है, उसमें चर्चा का सुख्य विषय होगा---उद्योग 
द्वारा स्वावलम्बी प्राथमिक शिक्षा ! 


( हरिजन, अक्तूबर, १९३७ ) 


“ शिक्षा की समस्या ” 


जबसे महासभा के मंत्रियों ने मंत्रि-पद ग्रहण किये हैं, तबसे गांधीजी शिक्षा 
के बारे में कई लोगों के सामने अपने विचार प्रकट किया करते हैं | एक बार इसी 
सम्बन्ध में बातचीत करते हुए उन्होंने कहा था : “ नये सुधारों की सबसे बड़ी विपरीतता 
यह है कि अपने बच्चों को पढ़ाने के लिए, हमारे पास शराब की आमदनी से मिलनेवाले 
वैसों को छोड़कर और कोई ज़रिया ही नहीं है। शिक्षा के क्षेत्र में यह एक गूढ़ पहेली ही 
है | लेकिन हमें इससे हार मानने की आवश्यकता नहीं | इस पहेली को बूझने के लिए, 
हमें कितना ही स्वार्थत्याग क्‍यों न करना पड़े, हम शराब को जड़मूल से मिटाने के अपने 
आदश को तानिक भी नीचा नहीं कर सकते | हमारे लिए तो यह विचार ही कि अगर 
इराब की आमदनी न हुईं, तो हमारे बच्चे अनपढ़ ही रद्द जायेंगे, एक लजा का और 
खिसियाहट का विषय होना चाहिए | छेकिन अगर ऐसा ही समय आ जाये, तो यह 
समझकर कि शराबखोरी और निरक्षरता में निरक्षरता कम खराब है, हमें उसीको मंजूर कर 
लेना चाहिए.। अगर हम अंकों के चक्कर में न फँस और इस प्रचलित विश्वास के शिकार 
न बनें, कि आज इमारे बच्चों को जिस प्रकार की शिक्षा मिलती है, वैसी शिक्षा उन्हें 
मिलनी द्वी चाहिए, तो इस प्रश्न से हमारे सामने कोई पंरेशानी पैदा ही क्‍यों हो !” शिक्षा 
को स्वावलम्बी और गाँव के मदरसों को गाँव की आवश्यकताओं की पूर्ति करने योग्य 
बनाने के लिए जिस शिक्षा-पद्धति के विकास की ज़रूरत है, उसपर विचार करने के लिए, 

इमारे शिक्षा-शास्तरियोँ को किसी जगह एकत्र होना चाहिए; इस बात पर गांधीजी क्यों 
इतना ज़ोर देते हैं, उसका मतलब उनके ऊपर दिये गये उद्गारों से समझा जा 
सकता है। 


एक प्रइनकर्ता ने आइचर्य से पूछा : “तो क्‍या आप हाईस्कूल की शिक्षा को 
बन्द कर देगें, और मेटिक तक की सारी शिक्षा गाँव के स्कूलों में देंगे !” 


महात्माजी ने कहा: “बेशक ! आपकी हाईस्कूल की शिक्षा में घरा ही क्‍या 
है ! जिस चीज़ को लड़के अपनी मातृभाषा द्वारा दो साल में साख सकते हैं, उसीको 
पराई भाषा द्वारा सात साल में सीखने के लिए बाध्य करने के सिवा वह ओर करती ही 
क्या है! यादे आप विदेशी भाषा द्वारा पढ़ने के असह्य बोझ से बच्चों को मुक्त करने का 
निशचय-मात्र कर लें, ओर उनको अपने हाथ-पैरों का उपयोग किसी ल्मप्रद काम में 
करना सिखाये, तो शिक्षा की समस्या अपने आप ही हल हो जाये | इस तरह शराब की 
सारी आमदनी को आप निःसंकोच छोड़ सकते हैं; छेकिन पहले तो आपको इस वृषित 
आमदनी को छोड़ देने का निश्चय करना चाहिए, ओर बाद में इस बात का विचार 
करना चाहिए कि शिक्ष। के लिए पैसे कहाँ से मिल सकते हैं | इस तरह एक बड़ा क़दम 
उठाकर आप इसे झुरू कर सकते हैं | ” 


“लेकिन क्‍या शराब-बन्दी की घोषणा-मात्र कर देने से शराब-खोरी बन्द हो 
जायेगी ? क्‍या यह नहीं हो सकता कि हमारे शराब की आमदनी को छोड़ देने पर भी 
शराब-खोरी न मिटे, और मिटना तो दूर, ज़रा भी कम न हो ?” 


“दाराब-बन्दी की घोषणा का अर्थ यह नहीं है कि उसके बाद आप हाथ-पर-हाथ 
घरकर बैठ जायें | बल्कि आप तो हरएक आदमी का अपने इस काम में उपयोग करेंगे। 
सरकारी नौकरों का दर आपके पास है ही--आबकारी इन्सपेक्टर, उनके अफुसर और 
उनके अधीन काम करनेवाले छोटे कर्मचारियों का सारा दर आपके पास है। आप 
उनसे कहिये, कि शराब-खोरी की पूरी-पूरी बन्दी के सिवा और किसी काम के लिए 
आपको उनकी नौकरी की जरूरत नहीं दहै-वे इसी शर्त्त पर नोकर रह सकते हैं | शराब 
की हरएक दूकान को आप खेल-कूद और मनोरंजन का स्थान बना सकते हैं। जिन 
जगहों में शराब-खोरी के लिए, ज्यादा-से-ज्यादा सदूूलियतें हों, वहाँ आप अधिक-से-अधिक 


४ शिक्षा की समस्या ” है 





प्रयक्ष कीजिये | आप मिल-मालिकों और कारखानेदारों से कहिये कि वे भज़दूरों के लिए 
अच्छे और सुन्दर उपहारण्ह क़ायम करें । इन उपहारगुहों में गन्ने के रस के समान 
ताज़गी देनेवाले पेयों का प्रबंध किया जाये | खेल-कूद के साधन प्रस्तुत किये जाये। 
और मैजिक हैण्टर्न के प्रयोग दिखाये जायें । जिससे मज़दूरों के दिर में यह ख़यारू पैदा 
हो, कि दूसरे आदमियों कि तरह वे भी आदमी ही हैं ! बिना किसी अपवाद के हरएक 
आदमी को आप अपने काम में शरीक करें । देहाती स्कूलों के शिक्षक और दूसरे अफ्सर 
और कर्मचारी सभी शराब-वनन्‍्दी के प्रचारक बन जायें |”? 


“बहुत ठीक; लेकिन कई जगह गाँवों के पटेल और दूसरे आदमी खुद द्वाराबियों 
के साथ बैठकर शराब पीते हैं | उनका क्‍या कीजियेगा १” 


“आपकी पाठशाल का हरएक विद्यार्थी शराब-बन्दी का काम करेगा । जहाँ 
शराब की दुकानों का स्थान मनोरंजन के स्थानों ने ले लिया होगा, वहाँ वे जायेंगे; 
साधारण लोगों के साथ बैठकर रस का या ऐसी ही किसी ताज़गी देनेवाली चीज़ का 
एकाघ प्यात्म पीयेंगे और इस तरह इन स्थानों की प्रतिष्ठा बढ़ायेंगे ।” 


( कुछ ही दिन पहले मद्रास के एक मंत्री श्री रामन्‌ मेनन मे एक सभा में कहा 
था कि इस महान प्रयोग में सारे देश को दिलचस्पी लेनी चाहिए। शराब-बन्दी किसी 
एक आदमी का काम नहीं, बल्कि सारे देश का काम हैं।) 


गांधीजी : “जाप यह सोचकर हिम्मत न हारें, कि अंमेरिका में शराब-बन्दी 
का प्रयोग असफल हुआ है; यह याद रखिये कि जिस देह में शराब का पीना दुर्गण नहीं 
माना जाता, और जहाँ आमतौर पर करोड़ों लोग दारात्र पीते हैं, उस अमेरिका में 
यह प्रयोग किया गया था| हमारे देश में तो सभी धर्म शरात्र को त्याज्य समझते हैं; और 
यहाँ शराब के पीनेवाले करोड़ों नहीं, बल्कि कुछ इने-गिने छोम ही हैं । ” 


इससे पता चलता है, कि गांधीजी का मन किस दिद्या में काम कर रहा है। 
उनकी यह इच्छा है कि दूसरे महासभावादी भी इसी दिक्षा में कार्य करने 
रगें। शराब-बन्दी के उद्योग को सफल बनाने के लिए राजाजी भगगीरथ प्रयत्न 
कर रहे हैं। वे कई सभाओं में भाषण देते हैं। ऐसी एक सभा में उन्होंने कहा 
था : “अगर लोगों में मन की उदारता हो, तो उन्हें कह देना चाहिए, कि इम शिक्षा 


द्ड शिक्षा में अदह्िसक क्रान्ति 


के बिना अपना काम चला लेंगे; लेकिन शराब-खोरी की जड़ को तो खोदकर ही रहेंगे । 
आख़िर इस शिक्षा से फायदा ही क्‍या है ! शराबी शराब के नशे में चूर रहता है, ओर 
शिक्षित शिक्षा के विल्ास में मस्त | ऐसे शिक्षित आदमी किसी शरात्री से अधिक संरकारी 
नहीं समझे जा सकते !” 


--महादेत्र देसाई 
( हरिजन, अगस्त १९३७ ) 


दशरीरश्रम क्‍या है ? 


मध्यप्रान्त के शिक्षा-मंत्री श्री रविशेकर शुक्ल अपने शिक्षा-विभाग के डाइरेक्टर 
मि० ओवन और सि० डिसिलवा के साथ अपने यहाँ के सभी शिक्षा-शात्रियों को लेकर 
पिछले हफ्ते गांधीजी से मिलने आये ये। आजकल की शिक्षा-प्रणाली में जो ऋत्ति गांधीजी 
कराया चाहते हैं, उसकी दिशा में प्रयोग शुरू. करने से पहले वे गांधीजी से उनके विचार 
समझ लेना चाहते थे | गांधीजी ने उनसे कहां: “ आलक राज्य से जो कुछ पाते हैं, 
उसका कुछ हिस्सा राज्य को वापस देने का तरीका उन्हें सिखाकर में श्षिक्षा को खाव- 
लम्पी बनाना चाहता हूँ | आप जिसे आज प्राथमिक और माध्यमिक यानी हाईस्कूल 
की शिक्षा कहते हैं, उन दोनों को में जोड़ देना चाहता हूँ । भेरा तो यह दृढ़ विश्वास 
है कि आज हाइईस्कूलों में हमारे बच्चों को अंग्रेज़ी के दूढे-फूटे शाम के साथ गणित, 
इतिहास और भूगोल के उथले शान को छोड़कर और कुछ नहीं मिलता | इनमें से कुछ 
विषयों को तो वे प्राथमिक पाठशालाओं में मातृभाषा द्वारा सीख चुके होते हैं| आप जिन 
विषयों की शिक्षा आज देते हैं, उन्हें क्रायम रखकर सिर्फ अंग्रेज़ी को पाठ्यक्रम से हा दें, 
तो बालकों की सारी पढ़ाई को ११ के बदले ७ वर्षों में पूरी कर सकते हैं, और जो 
मेहनत-मज़दूरी या शरीरश्रम का काम आप उनसे छेंगे, उससे राज्य को काफ़ी आमदनी 
भी हो सकती है | इस शरीरश्रम को सारी शिक्षा के केन्द्र में रखना पड़ेगा। मेने छुना 
है कि मि० ऐएँबट और मि० बुड ने गाँवों की शिक्षा के एक महत्त्वपूर्ण अंग के रूप में 
शारीरिक अम की उपयोगिता को स्वीकार किया है। मुझे खुशी इस बात की है कि 


शरीरभ्रम क्‍या है ! ६५ 

प्रतिष्ठित शिक्षा-शाज्ती मेरी बात का समर्थन करते हैं | लेकिन मैं नहीं जानता कि जिस 
तरद्द का ज़ोर शारीरिक श्रम पर मैं देता हूँ, वैसा ही वे भी देते हैं या नहीं। क्योंकि 
मैं तो कहता हूँ : मन का विकास हाथ-पैर की शिक्षा द्वारा होना चाहिए | दाथ-पैर की 
इस शिक्षा में स्कूल के संग्रहालय के लिए. चीजे बनाने, या निकम्मे खिलोने तैयार करने 
का समावेश नहीं होता । बाज़ार में बिकने योग्य चीज़ें ही बननी चाहिएँ। कल-कारखानों 
के आरम्मकाल में बालक चाबुक या कोड़े के डर से काम करते थे; इन स्कूलों में वे 
ऐसा नहीं करेंगे | बल्कि वे इसलिए काम करेंगे कि उन्हें उससे दिलचस्पी है, और 
उनकी बुद्धि का विकास होता है।” 


मि० डीएिलवा ने कहा : “मैं इस बात को मानता हूँ कि शिक्षा सुजनात्मक 
कार्यों द्वारा दी जानी चाहिए; लेकिन सवाल यह है कि छोटी उम्र के सुकुमार बालक 
बड़ें। के साथ केसे होड़ कर सकते हैं !” 


“बालक बड़ों के साथ होड़ नहीं करेंगे । उनकी बनाई हुई चीज़ों को राज्य 
खरीद लेगा और उन्हें बाज़ार में बेचेगा। आप उन्हें ऐसी चीज़ें बनाना सिखाइये, जो 
सचमुच उपयोगी हों । उदाहरण के लिए, इस चटाई को ले लीजिये। घर में जिस काम 
को करते हुए उनका दिल उचाट होता है, उसीको स्कूल में वे बुद्धि-पूवक करेंगे। आज 
आप जो शिक्षा देते हैं, वह जब स्वावलम्ब़ा और स्वयंस्फूर्तिवाली बन जायेगी, तभी 
यह महा जटिल प्रश्न भी सरल हो जायिया।” 


“हेकिन बालकों को इस तरह की शिक्षा दे सकने से पहले हमें शिक्षकों की 
मौजूदा पीढ़ी को मिट देना होगा ।” 

“नहीं। इसमें सन्धिकाल के थीच की स्थिति रखनी ही नहीं है। आपको तो 
यह काम शुरू कर देना है, और इसे करते-करते नये शिक्षक भी तैयार करने हैं ।” 


इस तरह की थोड़ी बातचीत के बाद, गांधीजी ने इन मित्रों को सलाह दी कि 

वे नवमारत विद्यालय के आचार्य श्री आर्यनायकम्‌ से, डॉ० भारतन्‌ कुमाराष्या से, 

* काका साहब से और दूसरे अनुभवी शिक्षा-शास्त्रियों से, जो वर्धा में मौजूद हैं, मिले । 

इस छेख के लिखते समय बे एक व्यावहारिक योजना तैयार करने के विषय में बहुत ही 

उपयोगी चर्चा कर रहे हैं। आंशा है, उनकी इस चर्चा का परिणाम कुछ ही दिलों में 
हमें माहूम हो सकेगा । 


६६ शिक्षा मै अहिंसक क्रान्ति 





इस बीच, गांधीजी शारीरिक श्रम का जो अर्थ करते हैं, उसपर अधिक 
प्रकाश डालने में सहायक होनेवाली कुछ बातें नीचे देना चाहता हूँ। एक सज्जन 
कुछ वर्षों से अपने स्कूल में हाथ-पेर की और साक्षरता की शिक्षा साथ-साथ देते रहे 
हैं; गांधीजी ने उनके नाम जो पत्र लिखा है, उसमें वह कहते हैं : 


“इस सिद्धान्त को, कि कताई और पिंजाई आदि बौद्धिक शिक्षा के साधन 
होने चाहिएँ, आप शायद ठीक-से पचा नहीं पाये हैं। आपने उसे बोद्धिक पाठ्यक्रम के 
पूरक के रूप में अपनाया है। मैं चाहता हूँ कि आप इन दोनों के भेद को समझ 
लें। जैस : एक बढ़ई मुझे बढ़ईगिरी सिखाता है | मैं उससे इस चीज़ को यंत्र की तरह 
सीख छूँगा, और फलतः कई तरह के औज़ारों का उपयोग करना भी सीख जाऊँगा, 

* लेकिन उससे मेरी बुद्धि का विकास शायद ही हो सकेगा। लक इसी चीज़ को जब 
में किसी बढ़इंगिरी के शा्र को जाननेबालि शिक्षक से सीखूगा, तो वह बढ़ईगिरी के 
साथ-साथ मेरी बुद्धि का भी विकास करता चलेगा। ऐसा करते-करते मैं एक होशियार 
बढ़ई दी नहीं, बल्कि इंजीनियर भी बन जाऊँगा | क्‍योंकि वह कुशल बढ़ई मुझे गणित 
सिखायेगा; तरह-तरह की लकड़ियों का भेद समझायेगा; कानसी लकड़ी कहाँ से आती 
है, इसका पता देगा; और इस प्रकार थूगोल के साथ खेती का भी थोड़ा शान करा 
देग। | वह मुझे अपने ओऔज़ारों के चित्र बनाना भी तिखायेगा, और इस तरद्द प्राथमिक 
ज्यामिति का और गणित का ज्ञान करायेगा। हो सकता है कि आपने केवल वाचन- 
लेखन द्वारा दिये जानिवाले बौद्वेक-शिक्षण का हाथ-पैर के साथ मेल न मिलाया हो । 
मुझे क़बूल करना चाहिए. कि अबतक तो मैंने यही कहा कि हाथ-पैर की शिक्षा बुद्धि की 
शिक्षा के साथ-साथ दी जानी चाहिए और राष्ट्रीय शिक्षा में उसका मुख्य स्थान होना 
चाहिए | लेकिन अब मैं यह कहता हूँ कि बाद्धे के विकास का मुख्य साधन हाथ-पैर की 
शिक्षा होनी चाहिए | जिस कारण से मैं इस नि्णेय पर पहुँचा हूँ, बह यह है कि मैं 
देख रहा हूँ कि आज इमारे बालकों की बुद्धे का दुरुपयोग हो रहा हैं। इमारे लड़कों 
को कुछ पता ही नहीं चलता कि स्कूल छोड़ने के बाद उन्हें क्या करना दोगा। सच्ची शिक्षा 
तो वही कही जायेगी, जो बालकों की आध्यात्मिक, बौद्धिक और शारीरिक शक्तियों को 


प्रकट करती, और उनका विकास करती है। यदि उन्हें ऐसी शिक्षा मिले, तो वह 
बेकारी के लिए बौमे का काम दे सकती है ।” 


( इरिजन, ११ सितम्बर, १९३७ ) ” --महादेव देसाई 

आजकल गांधीजी का स्वाध्य अच्छा नहीं है, और उन्हें पूरा-पूरा आराम करने 
की आवश्यकता है | फ़िर भी, जो कोई भी सजन, जिन्होंने स्वावलम्धी शिक्षा के उनके 
छिद्धान्त पर कुछ सोचा है, उसकी चर्चा के लिए उनके पास आते हैं, या इस नये प्रयोग 
को सफल बनाने में अपनी ओर से कुछ करने की इच्छा प्रकट करते हैं, उनके साथ इस 
विषय की चर्चा करने की तत्यरता वे बराबर बताते रहते हैं। उनके दुर्बू स्वास्थ्य 
के कारण चर्चा कम होती हैं, संक्षिम होती हैं, लेकिन हरणक चर्चा से कुछ-न-कुछ नई 
जानने योग्य चीज़ निकलती है। और, जब-जब गांधीजी इस विषय की चर्चा करते हैं, तब- 
तब एक-न॑-एक नई सूचना अथवा नया प्रकाश डालनेवाली बात कहते हैं। एक बार 
उन्होंने कहा कि कोई यह न समझे कि स्वावल्म्बी शिक्षा की कल्पना संपूर्ण शराब-बन्दी 
के कारण उत्पन्न हुई है; और फिर आगे कहने लगे; “आपको इस दृढ़ विश्वास के 
साथ ही आरम्भ करना चाहिए, कि आमदनी हो या नहों, शिक्षा दी जाये या न दी 
जाये, फिर भी सम्पूर्ण शराब-बन्दी तो करनी द्वी होगी | इसी तरह आपको यह दृढ़ श्रद्धा 
रखकर श्रीगणेश करना चाहिए, कि हिन्दुस्तान के गोवा की आवश्यकताओं को देखते 
हुए, अगर हम गाँवों की शिक्षा को अनिवार्य बनाना चाहते हैं, तो वह शिक्षा स्वावलम्बी 


ही होनी चाहिए ।” 


एक शिक्षा-शार्त्री, जो गांधीजी से चर्चा कर रहे थे, बोले : “पहली-श्रद्धा तो मेरे 
मन में गहरी जड़ जमा चुकी है। और उसीको में बहुत बड़ी शिक्षा समझता हूँ । 
अतएव द्वाराब-बन्दी को सफल बनाने के लिए, शिक्षा का ब्रिलकुल ही त्याग करना पड़े, 
तो मैं ज़रा भी न हिचकिचा ऊँगा । लेकिन दूसरी श्रद्धा मेरे मन भें बस नहीं रही है | में 
आज भी यह मानने को तैयार नहीं हूँ कि शिक्षा स्वावलम्बी बनाई जा सकती है |” 


“मैं चाहता हूँ कि इसमें भी आप वैसी ही श्रद्धा से काम शुरू करें | जब आप 
इसका अमल शुरू करेंगे, तो इसके साधन और मार्ग आपको सहज ही सूझने छगेंगे | 

इस तरद्द का प्रयोग मैं खुद ही फरता; अब भी अगर ईंइवर की कृपा रही, तो मैं अपने 
भमरसक यह सिद्ध करने की कोशिश करूँगा कि शिक्षा किस प्रकार स्वावलम्बी बन सकती 
है । छेकिन पिछले कई वर्षों से मेरा सारा समय दूसरे-दूसरे कायों में खर्च होता रहा है; 
और शायद वे काम भी उतने ही महत्त्व के थे | लेकिन इधर सेगाँव में रहने के कारण 
इसके विषय में मुझे बहुत ही पक्का विश्वास हो गया है। अबतक हमने लड़कों के दिमाग़ 
में हर तरह की जानकारी दहूँसने का ही यत्न किया है; मगर इस बात को कभी सोचा 
भी नहीं कि उनके दिमाग़ कैसे ख़लें और किस तरह उनकी तरक्की हो। अब हमें “रुक 
जाओ !! ( हॉौल्‍्ट ) कहकर शारीरिक काम द्वारा बालक को समुचित शिक्षा देने के काम 
में अपनी शक्तियाँ लगा देनी चाहिएँ | शिक्षा में शारीरिक काम का स्थान गौण न हो; 
बालक वही बौद्धिक शिक्षा का मुख्य साधन रहे ।” 


“मैं इस चीज़ को भी समझ सकता हूँ, लेकिन आप यह शर्त्त क्‍यों छगाते हैं, 
कि इससे स्कूल का सब ख्चे भी निकलना चाहिए. १” 


“हस झात्त से हम इस बात की परीक्षा कर सकेंगे, कि इस तरह का शारीरिक काम 
कितना मूल्यवान्‌ है | चौदह वर्ष की उम्र में, अर्थात्‌ ७ साल की पढ़ाई समाप्त करने के 
बाद, जब बालक स्कूल से निकले, तो उसमें कुछ कमाने की शाक्ति आ जानी चाहिए | 
आज भी ग़रीबों के बालक अपने-आप अपने मा-बाप की सहायता करते हैं। उनके मन में 
यह खयाल होता है,कि अगर इम अपने मा-बाप के साथ काम न करेंगे, तो क्या वे खायेंगे 
और क्‍या हमें खिलायेंगे ? यही एक शिक्षा है। इसी तरह सरकार सात साल की उमर 
में बालक को अपने कब्जे में ले, और उसे कमाऊ बनाकर वापस मा-बाप को सौंप दे। 
इस तरीके से आप शिक्षा भी देंगे और साथ ही बेकारी की जड़ को भी काठते चढेंगे। 
यह आवश्यक है, कि आप किसी-न-किसी धन्धे की शिक्षा बच्चों को ज़रूर दें । इस मुख्य 
उद्योग के आस-पास आप उस शिक्षा का प्रबन्ध करेंगी, जो बालक के मस्तिष्क, शरीर, 
साहित्य, और कलामिराचि के विकास में सहायक होगी। बालक जो कारीगरी 
सीखेगा, उसका वह निष्णात भी बनेगा [” 


“मान लीजिये कि एक लड़का खादी-निर्माण की कला और शास्त्र को सीखना 
घुरू करता है; तो कया आप यह समझते हैं कि उस कछा में निष्णात बनने के लिए 
उसे पूंरे सात वर्ष रूग जायेंगे ९” 

“जी हाँ; अगर वह यन्त्र की तरह न सीखे, तो सात साल ज़रूर छगमे . 
चाहिएँ | हम इतिहास के अथवा भाषा के अध्ययन के लिए इतने सारे वर्ष क्यों खर्च करते 


हैं ! इन विषयों को अबतक जो बनावटी बड़प्पन दिया जाता है, क्‍या उसके मुक्काबिले 
इस उद्योग का महत्त्व कुछ कम है ?” 


“लेकिन आप तो प्रधानतया कताई और पिंजाई का विचार करते हैं। इससे 
तो ऐसा माद्म होता है कि आप इन स्कूलों को बुनाईशाला बनाना चाहते हैं ! किसी 
बालक की राचे बुनाई की तरफ न हो, और दूसरी किसी चीज़ में हो, तो उसके लिए 
आप क्‍या कीजियेगा ?”? 


“सच है; उस दशा में हम उसे कोई दूसरा उद्योग सिखायेंगे। लेकिन आपको 
जानना चाहिए कि एक स्कूल में बहुत-से उद्योग सिखाने का प्रबन्ध न हो सकेगा। खयाल 
यह है कि हमें हर २५ विद्यार्थियों के लिए. एक शिक्षक रखना चाहिए, और, जितने शिक्षक 
मिलें, उतने पधीस-पच्चीस विद्यार्थियों की कक्षाओं या पाठशालाओं का प्रबन्ध करना 
चाहिए; और इनमें से हरएक पाठशाला में एक-एक अछग-अलूग उद्योग का, जैसे, 
बढ़ईगिरी, हरी, चमारी या मोचीगिरी का शिक्षण देना चादिए। आपको सिर्फ़ एक बात 
ध्यान में रखनी चाहिए कि इनमें से हरएक उद्योग द्वारा हमें बालकों के मन का विकास 
करना है | इसके सिवा एक दूसरी बात पर भी में ज़ोर देना चाहता हूँ : आपको 
शहरों का ख़याल छोड़ देना चाहिए, और सारी शाक्ति का उपयोग गाँवों में करना 
चाहिए । गाँव महासागर हैं, और शहर इस सागर में बूँद की तरह हैं | इसीलिए, इसके 
घिलसिले में आप ईंट वगैरा बनाने का विचार नहीं कर सकते | जो लड़के इक्ीनियर 
बनना चाहेंगे, वे सात साल की पढ़ाई के बाद उच्च और विशिष्ट अध्ययन के लिए 
कॉलेजों में जायेंगे । 


“एक और चीज़ पर भी मैं ज़ोर देना चाहता हूँ | हमारी आदत हो गई है, 
के हम गाँवों के उद्योग-धनन्‍्धों को कोई चीज़ नहीं समझते । क्योंकि हमने शिक्षा को 
शारीरिक भ्रम से अल्ग रक्खा है। शरीरभ्षम को कुछ हलका स्थान दिया गया है, और 
वर्ण-संकरता के प्रचार के कारण, आज हम कत्तिनों, छुलाहों, बढ़श्यों और मोची 
बग़ैय को, हलकी या गुछाम जाति का समझने हछगे हैं। चूँकि इमने उद्योग 
को कुछ हलका समझा, यानी बुद्धिमानों की शान के कुछ खिलाफ समझा, 

इसीलिए इमारे यहाँ क्राम्पटणन और हारमीब के समान यंत्र-शालजी उत्पन्न न हुए। 
यदि हमने इन धन्धों की स्वतन्त्र प्रतिष्ठा मानी होती, और इनके दर्ज़ को विद्वंत्ता के 
समान ही ऊँचा समझा होता, तो हमारे कारीगरों के अन्दर से भी बड़े-बड़े आविष्कारक 
अवश्य पैदा हुए होते | इसमें कोई शक नहीं कि यंत्रों के आविष्कार के साथ-ही-साथ 
मिलें खड़ी हो गई और उन्होंने इज़ारों को बेक़ार बना दिया। मैं मानता हूँ. कि यह 
एक आसुरी चीज़ थी | यदि हम अपनी समस्त दाक्ति को गाँवों में खर्च करेंगे, तो 
कला-कारीगरी या दस्तकारियों के एकाग्र अभ्यास से जो शोधक बुद्धि जागृत होगी, वह 
गाँवों के तमाम छोगें की ज़रूरतें! को पूरा करेगी।” 


( हरिजन, १८ सितम्बर, १९३७ ) --महादेव देसाई 


सेगाव-पद्धति 


जिय-+ 


१, पृज्य गांधीजी द्वारा प्रतिपादित शिक्षा की योजना को इस लेख में * सेगाँव- 
पद्धति ” कहा गया है । 


२. यह योजना बताती हैं कि एक बालक को आगे चलकर मनुण्य-परिवार में 
एक ज़िम्मेवार कुठुम्नीजन का स्थान लेने छायक बनाने के लिए. हम किस प्रकार अर्धिसा 
का प्रयोग कर सकते हैं | 


३. इस योजना के सम्बन्ध से व्यापक रूप से यह दावा किया गया है कि यादि 
हमें मानव-समाज में खूनी यानी लड़ाकू ज्त्ति के स्थान पर शान्ति-स्थापक ब्ति निर्माण 
करनी है, तो आवश्यक फेरफारों के साथ यह तमाम देशों में और सभी जातियों में काम 
दे सकती है | हिन्दुस्तान के लिए. तो आज यही एक उपयुक्त पद्धति है | 


४. इस पद्धति का ध्येय यह है कि बच्चे के अन्दर भले-बुरे का खयाल पैदा होते 
ही उसे सामाजिक जावन के कर्त्तव्यों में भाग लेना शुरू कया देना*चाहिए | 

५. इस पद्धति का मध्यबिन्दु होगा, कोई उत्पादक पेशा | आमतौर पर हर 
क्रिस्म की शिक्षा इस उद्योग के ज़रिये और इसके साथ गूँथ दी जानी चाहिए | उदाइर- 
णार्थ, इतिहास, भूगोल, गणित, भौतिक तथा सामाजिक शा््र एवं साहित्य आदि सब 
विषयों की शिक्षा इस उद्योग के साथ ग्राथित करके इसके साथ-साथ दी जानी चाहिए । 


इन विषयों की अन्य बातें छोड़ी नहीं जाँय्रगी । पर ग्रथित शिक्षा पर अधिक ज्ोर दिया 
जायेगा । 


६. उद्योग भी शिक्षा का केवछ साधन या वाहन नहीं होगा | बल्कि जिस हृद 
तक वह मानव जीवन में अनिवारयतः आवश्यक है, उस हृदतक वह हमारी शिक्षा का 
साथ्य भी होगा | अर्थात्‌ इस शिक्षा का यह भी एक ध्येय होगा कि इसके द्वारा हर तरह 
के शरीरश्रम के प्रति, चाहे वह भंगी का ही काम क्यों न हो, बालक में आदर-भाव 
उत्पन्न हो । और, उसमें एक ऐसी कत्तेव्य-निष्ठा उम्तन्न हो, कि उसे अपनी रोज़ी भी 
इंमानदारी के साथ शरीरश्नम द्वारा ही प्राप्त करनी चाहिए । 


७. इस पद्/धात के अनुसार पढ़ानिवाले शिक्षक का लक्ष्य यह होगा कि विद्यार्थी 
जो भी उद्योग सौखे, उसीके ज़रिये उसकी तमाम शारीरिक, बोद्धिक, नतिक तथा 
आध्यात्मिक शक्तियाँ प्रकट हों । 


८. इसमें समाज-शाख्र तथा आरोग्य-शास/त्र केबल वर-शिक्षण के विषयों के 
रूप में ही न पढ़ाये जायें, बल्कि भिन्न-भिन्न रीति से मुक प्राणियों सहित सारे गाँव की 
सेवा करने के लिए,, सामाजिक तथा व्याक्तिगत का्रक्रम बनाकर, उनके द्वार, इन विषयों 
की प्रत्यक्ष शिक्षा दी जाये | इस नवीन विद्यालय की हस्ती एक दीप-स्तम्म की तरह हो, 
जो समाज पर चारों तरफ से संस्कृति का प्रकाश फेलाता रहे | 


९, संक्षेप में कहें, तो हाथ और शनेन्द्रियों द्वारा यह पद्धति व्यक्ति की बुद्धि 
और द्वदय को सुसंसकृत कर और विद्यालय के ज़रिये उसे समाज तथा परमात्मा तक 
पहुँचाये | 


१०. शाला के सामुदायिक जीवन में रहकर रोज्ञ तीन था चार घण्टे तक सह- 
परिश्रम फरना लड़कों-छड़कियों के लिए. आरोग्यदायक और उत्तम रीति से शिक्षाप्रद 

मी है। “मनुष्य चाहे किसी भी अणी का हो, विशान और उद्योग, दोनों, के विकास 
के लिए और सारे समाज के सामूदिक लाभ की दृष्टि से भी उसे ऐसी शिक्षा मिलनी 
चाहिए. कि वह विज्ञान की पूरी शिक्षा के साथ-साथ दस्तकारी की शिक्षा को जोड़ 
सके |” --( ओपाठकिन ) 


११, मौजूदा शिक्षा-पद्धति में तो अधिकांश विद्यार्थी अपनी कलिज की पढ़ाई 
समाप्त कर लेने पर भी यह निश्चय नहीं कर पाते कि आगे वे क्‍या काम करेंगे ! हम 
अक़सर देखते हैं कि ऐसे बहुत-से लड़के और लड़कियाँ, जिनके घर की स्थिति बहुत 
ज्यादा खराब नहीं होती, प्राथमिक शाला से माध्यमिक शालाओं में और वहाँ से कॉलेजों 
में भारी खर्च उठाकर जाते रहते हैं | इसका कारण यह नहीं कहा जा सकता कि वे इन 
विद्यालयों में सिर्फ उन शुभ संस्कारों को पाते जाते हैं, जिनका किये संस्थार्ये दावा 
करती हैं । वास्तव में तो वे इसलिए पढ़ते चले जाते हैं कि उन्हें कुछ सूझता ही नहीं कि 
इसके अलावा वे ओर क्या कर सकते हैं | जीविका कमाने के लिए, किसी उपयुक्त धन्धे के 
चुनाव की घड़ी को, जहाँतक बन पड़ता है, वे आगे ठेलते जाते हैं, और इस तरह एक 
के बाद एक इम्तिहानों में बैठते चले जाते हैं। जिस झ्री अथवा पुरुष को अपने 
जीवन के प्रारम्मिक बीस-पचीस साल इस तरह निरुद्देश्य बिताने पड़ते हैं, उसके अन्दर 
दीधयूत्रता, संशयज्त्ति, अनिश्चितात और अपने-आप किसी निर्णय पर पहुँचने की 
अक्षमता आये बगैर रही नहीं सकती | सेगॉव-पद्धुति का उद्देश्य यह है कि प्रत्येक बालक 
या बालिका को वइ जल्दी-से-जल्दी इस बात का निणेय करा दे कि उसे अपने भावी 
जीवन में कौन-सा व्यवसाथ करना होगा; उसे किसी एक धन्घे की कम-से-कम इतनी 
तालीम भी ज़रूर दे दे, जिससे वह जीवन के समुचित धारण-पोषण के लिए आवश्यक 
न्यूनतम कमाई अवश्य कर सके ! 


१२. साक्षरता को यानी लेखन-बाचन द्वारा अनेक विषयों की जानकारी को तथा 
ताकिक अथवा ऐसी ही अन्य चर्चाओं को समझने की शाक्ति को इस सेगाँव-पद्धति में न 
तो श्ञान माना गया है और न शान का साधन ही | बल्कि, इसमें तो उसे ज्ञान अथवा 
अरूंकृत अशान को प्रकट करने की सांकेतिक पद्धति-मात्र माना है| इन संकेतों का शान 
तो तब उपयोगी और ज्ञरूरी हो सकता है, जब शान की जड़ें इरी हों। सेगॉव-पद्धति 
का उद्देश्य यह है कि इन जड़ों को हरा-मरा रक्‍्खा जाये | इसके साधन हैं : प्रत्यक्ष काम, 
अवलोकन, अनुभव, प्रयोग और सेवा । इनके बग़ेर कोरी किताबी पढ़ाई विद्यार्थी के 

हृदय और बुद्ध के विकास में विन्नरूप लिद्ध होती है और उसके शरीर को भी नुकसान 
पहुँचाती है | 


१३, लेगाँव-पद्धति के अनुसार जो पढ़ाई होगी, और उसमें विद्यार्थी को पढ़ाई 
की बुनियाद के रूप में जो कुछ सिखाया जायेगा, उसमें नीचे लिखे विषयों का समावेश होना 
ज़रूरी है: मातृभाषा का अच्छा शान, मातृभाषा के साहित्य का सांघारण परिचय, देश 
की राष्ट्रभाषा का व्यावहारिक शाज्ष, गणित, इतिहास, भूगोल, मोतिक तथा सामाजिक 
शास्त्र, आलेखन, संगीत, क़वायद, खेल-व्यायाम वग्रेर | इन विषयों का साधारण शान, 
और किसी एक धन्धे में इतनी कुशलता कि जो साधारण शक्तिवाले विद्यार्थी को मामूली 
कमाई करने की शाक्ति दे सके: और अगर वह होशियार तथा परिश्रमी भी हो, तो उसे 
इस लायक़ बना दे कि वह साहित्यिक अथवा औद्योगिक क्षेत्र में अधिक शिक्षा पाने का 
पात्र बन जाये । इस “बुनियादी पढ़ाई में नीचे लिखे विषयों का समावेश आवश्यक 
नहीं है : अंग्रेज़ी अथवा ऐले तमाम विषय, व्यवहार में साधघारणतया जिनकी जरूरत 
नहीं होती; अथवा बुद्धि के विकास के लिए. जो अनिवार्यतः आवश्यक नहीं होते; या 
खुद-ब-खुद अपनी शिक्षा को आगे बढ़ाने की पूर्व तैयारी के रूप में जिनकी ज़रूरत नहीं 
रहती | 


१४, “बुनियादी शिक्षा' का अध्ययन-क्रम सात वर्ष से कम का नहीं होना 
चाहिए | हों, अगर ज़रूरत हो, तो समय बढ़ाया ज़रूर जा सकता है। अगर आगे 
लिखे अनुसार शालायें स्वावरूम्बी हो सकी, और विद्यायियों के पालकों को भी इनसे 
कुछ छाभ मिल सका, तो बच्चों को अधिक समय तक पढ़ने में उनके पालके को कोई 
कठिनाई न होगी | 


१५, सेगौव-पद्धति के सम्बन्ध में राज्य के कुछ कत्तंव्य तथा जीवन-लेतन की 


कम-से-कम मर्यादा के विषय में कुछ सिद्धान्त निश्चित कर लिये गये हैं। वे नीचे दिये 
जारहेहैं। 

१६, जे स्त्री या पुरष मेहनत करने के लिए. तैयार हों और जिन्हें सरकार 
पढ़ने के लिए. मज़बूर करे, सरकार का करोव्य है कि वह उन्हें काम दे और काम 
के बदले में कम-से-कम इतना वेवन ज़रूर दे, जिससे उनका ठीक तरह निर्वाह हो 
जाये । जिस सरकार में इतना करने की शक्ति नहीं है, वह 'राज्य' कहटलाने की पात्रता 
नहीं रखती । ः 


दर शिक्षा में अह्दिंसक क्रान्ति 


१७.. ऐसा अनुमान किया गया है कि आजकल के ब्राज़ार-भावों के अनुसार 
हिन्दुस्तान में समुचित निवांह के लिए “पूरा काम! करनेवाले आदमी का मेहनताना फी 
घण्टा एक आने से कम नहीं पढ़ना चाहिए.। “पूरा काम' यहाँ उतना काम समझा जाये, 
जितना ( तालीम पाया हुआ ) एक साधारण आदमी घण्टे भर में कर सके। 


१८, हमारें देश की बतेमान शासन-पद्धति तथा समाज की रचना भी इस कसौटी 
पर खरी नहीं उतरती । इसलिए हमारे देश की सरकारें* (राज्य फहलाने की पात्रता नहीं 
रखती | इस खामी का कारण चाहे विदेशी सत्ता हो, या खुद हमीं हों, इसे दूर तो करना 
ही पड़ेगा । सेगॉव-पद्धति का दावा है कि अगर उसपर साहसपूर्वक और सच्चे दिल से 
अमल किया जाये, तो राज्य में तथा समाज में आवश्यक फेर-फार करने के साधन और 
शाक्ति वह हमें देगी। 


१९, इसके लिए, राज्य को कम-से-कम एक उद्योग को अपनाना होगा; और वह 
उद्योग ऐसा होगा, जिसमें वह लगमग असंख्य आदमियों को काम दे सके और फिर 
भी उसे खुद घाठा न उठाना पड़े । 


२०, हिन्दुस्तान के लिए तो द्ाथ-कताई और हाथ-बुनाई ही. एक ऐसा धन्धा 
है। इसमें कथ्चे माल की, थोड़ी पूँजी से काम चल निकलने की, और अपार मनुष्य-बछ आदि 
की वे सारी स्वाभावेक अनुकूल्तायें हैं, जो इसे देश का खास उद्योग बना देने के लिए 
आबश्यक हैं | फिर, इसके पीछे हरूम्बी परम्परा भी तो है। क्‍योंकि सैकड़ों वर्ष तक 
हिन्दुस्तान ही ने संसार को सृत से ढँका है । 


२१. यों तो पहले ही कातने की मज़दूरी असंतोषकारक थी; पर आगे 
घर कर वह कलों के बने मार की प्रतिस्पर्दा में और भी अधिक घट गईं। राज्य तथा 
जनता को चाहिए कि वे इस प्रतिस्पर्धा को मिटा दें । और जबतक वे ऐसा नहीं कर 
सकते, खादी-उद्योग को जिलाने के लिए, प्रतिस्पर्धा की किसी प्रकार परवा किये बगैर, वे 
कातनेवाले को इतनी मज़दूरी देना शुरू कर दें, जिससे उसका अच्छी तरद्द निर्वाह 
हो सके । 


२२. इसी तरह सभी प्रकार की मज़दूरी की दर बढ़ाने की ज़रूरत है, जिससे 
मक़दूरों का घारण-पोषण पूरी तरह हो सके | सरकार को चाहिए. कि ऐसा करने की शाक्ति 

वह प्राप्त करे | जनता का भी कर्तव्य है कि इस काम में सकार की मदद फरे, जिससे 
वह इस लायक बन जाय ! 


२३. ऊपर बताई हुई अल्पतम मज़दूरी बड़ी उम्र के आदमी के लिए है। 
तेगॉव-पद्धति की शाल्म के विद्यार्थी के लिए. उसकी दर फी घंटा आध आना पड़ती है। 


२४. यादि हम रोज़ाना काम के तीन घण्टे मान लें, और यह मान लें कि साल में 
नो महीने शाल्र छगेगी, तो सेगाँव-पद्धति की शाला की कुशछता की कसौटी यह होगी 
कि सात दज़ों ( हर दर्ज में २५ विद्यार्थी ) और लगभग आठउ-नो शिक्षकांवाली शाला की 
आय इतनी हो जानी चाहिए कि अगर उपयुक्त हिसाब से मज़दूरी आऑँकी जाये, तो 
उसमें से शिक्षकों का वेतन निकल आये | शिक्षक का वेतन कम-से-कम 5० २५) मासिक 
मान लिया गया है | वह रु० २० ) मासिक से कम तो किसी हालत में न होगा । 


२५, विद्यार्थियों की कार्यशॉक्त , साधन तथा शिक्षा-पद्धति में इतने सुधार हो 
जाने चाहिएँ कि कुशलता की उपयुक्त कसोटी पर कम-से-कम प्रत्येक शाला खरी उतर 
सके | 


२६, उपयुक्त दर से शाला के विद्यार्थी की मज़दूरी ऑकते हुए, और गाँवों में 
खानगी कारीगरों को आज ज़ों मज़दूरी मिलती दे, उसका विचार करते हुए,, इसबात का कोई 
भय नहीं रहता कि खानगी कारीगरों के माल के साथ शालाओं के माल की प्रतिस्पर्ध्दा 
होगी । गाँवों के कारीगरों की मज़दूरी की दर को इस सीमा तक आने में थोड़ा समय 
रूगेगा, और तबतक तो देहाती कारीगरों की कार्य-शक्ति और साधनों में भी इतने ही 
सुधार हो चुके होंगे | इसलिए यहाँ प्रतिस्पर्ध्य का भय रखने की कोई ज़रूरत ही नहीं । 


२७. फिलहाल तो शाला को उपयुक्त मज़दूरी चुकाने का आश्वासन सरकार 
को दे ही देना चाहिए | कम-सें-कम चर्खा-संघ तथा पग्रामोद्योग-संध द्वारा मंजूर की 
गई दर तो ज़रूर देनी चाहिए । और जबतक विद्यार्थो को फ़ी घंटा आध आना मज़दूरी 
नहीं पड़ जाती, ये सस्थायें ज्यो-ज्यों अपने यहाँ मज़दूरी की दर बढ़ाती जायें, त्यॉ-्यों 
शाल्यओं की मज़दूरी की दर भी बढ़ती जानी चाहिए | इसपर शायद यह आजक्षिप किया 
जायेगा कि यह तो झाल्य को अप्रत्यक्ष रूप से सहायता करने की बात हुई | और यह कि इससे, 
मौजूदा बाज़ार-भार्वों को देखते हुए, सरकार पर बहुत अधिक आर्थिक बोझ पड़ेगा | मगर 


७६ शिक्षा में अहिंसक क्रान्ति 


कारीगरों की कार्यशाक्ति और साधने में भी सुधार के लिए, इतनी गुंजाइश है कि हम यह 
आशा रख सकते हैं कि पदार्थों की अधिक क्रीमत बढ़ाये बिना भी, पाँच वर्ष के अन्दर 
शाल्म में अथवा खानगी तौर से तालीम पाया हुआ प्रत्येक कारीगर हक़ के साथ 
जीवन-बेतन की न्यूनतम मर्यादा तक पहुँचने की शक्ति प्राप्त कर छेगा। 


२८, यह जो सिद्धान्त कहा गया है कि ऊपर बताये अर्थ में प्रत्येक शाला को 
ख्ाभ्यी हो जाना चाहिए, उसमें केवल आर्थिक दृष्टे ही नहीं है। बल्कि यह शाला के 
औद्योगिक विभाग की कुशलता की व्यावहारिक कसौटी के रूप में रक्खा गया है | 


२९. यहाँ केवल खादी-उद्योग द्वारा बुनियादी पढ़ाई” की दुष्टि से सेगाँव- 
पद्धति का सांगोपांग विचार किया गया है । इससे कोई यह न समझे कि इसमें हम 
अन्य उद्योगें को प्रोत्साइन नहीं देना चाहते। बात यह है कि दूसरे उद्योगों के 
सम्बन्ध में योजना बनाने और अनुमान निकालने के लिए. अभी हमारे पास आवश्यक 
सामग्री नहीं है । 


३०. सेगॉव-पद्धाति के सिद्धान्त आवश्यक फेरफारों के साथ उसके बाद की शिक्षा 
में भी प्रयुक्त किये जाने चाहिएँ | हर प्रकार की शिक्षा में स्वाश्रय को तो स्थान होना ही 
चाहिए.। उच्च शिक्षा में संस्था का सर्व या तो विद्याथियें! की मेहनत भे निकल आना 
चाहिए या फीस से । ओर अगर फीस न देनी पड़ती हो, तो विद्यार्थी अपना ख़र्चे 
शाला में या बाइर कहीं मज़दूरी करके निकाल ले। 


--किशोरछाल सशरूबाला । 


काय-विवरण 


वि कम आम 5 आम 


अखिल भारत शिक्षा-परिषद्‌, वर्धा 


२२-२३ अक्तूबर, १९३७ 


एक कृदम आगे 





पिछली २२-२३ अक्तूबर, १९३७ को वर्धा में जो शिक्षा-पारिषद्‌ हुई थी, 
उसकी कार्रवाई का पूरा विवरण इस पुस्तक के रूप में अब जा रहा है। जनता के सामने 
और महासभा के मंत्रियों के सामने मेरी तजबीज़ को पेश करने के काम में इस परिषद्‌ 
के कारण एक नया और महत्त्व का अध्याय शुरू होता है | परिषद्‌ में महासभा के इतने 
मंत्रियों का उपास्थित होना भी एक शुभ चिह् ही था) जिस विचार का विरेध और 
अआलेचना इस परिषद्‌ भ॑ खासतौर पर की गई, वह स्वावलम्बी शिक्षा का विचार था, 
हा्लकि स्वावलम्बन की इस शर्त्त को भी मैंने तो संकोचित कर दिया था। इसलिए, परिषद्‌ 
ने जो प्रस्ताव पास किये हैं, उनमें बहुत सावधानी से काम लिया गया है। इसमें तो . 
कोई शक नहीं, कि परिषद्‌' को ब्रिलकुल अनजाने समुद्र में अपनी नाव खेनी थी। उसके 
सामने पहले का एक भी सम्पूर्ण दश्ान्त न था । लेकिन जो विचार मैंने रक्‍्खा है, अगर 
बह सच है, तो व्यवहार में उसका उपयोग ज़रूर हो सकेगा । आखिर हसकी ज़िम्मेदारी 
तो उन लोगों पर आकर पड़ती है, जिन्हें स्वावलम्बनवाले हिस्से पर श्रद्धा दै। उनका काम 
है कि वे इत विचार के अनुसार पाठशालार्य चहाकर इसकी सचाई को साबित कर 
दिखाये। 

परिषद्‌ में इस प्रश्न पर तो सबका आइचर्यजनक एकमत था कि माध्यमिक 
पाव्यक्रम से अंग्रेज़ी को निकालकर बाक़ी के विषयों के साथ पूरी प्राथमिक शिक्षा किसी- 
न-किसी उद्योग द्वारा ही दी जानी चाहिए | यह इक़ीक्ृत कि हमें लड़कों ओर लड़कियों 
में रददे हुए. पूर्ण पुरुषत्त और स्वीत्तत को उद्योग द्वारा विकसित करना है, अपने आप ही 
हमारे मदरसों को कारखाने बनने से रोकेगी । क्योंकि उद्योग की शिक्षा पाकर लड़कों 
और लड़कियों को उन-उन उद्योगों में जिस हृद तक निष्णात बनना होगा, उसके सिवा, 
उन्हें जो दुसरे विषय सिखाये जायेंगे, उनमें भी उनको उतनी ही योग्यता बतानी होगी। 


व्यवहार में इस योजना का अमल कैसे हो सकेगा, ओर बालक-बालिकाओं को 
साल-दरसाल क्या-क्या सीखना होगा, इसका पता हमें डॉ० ज़ाकिर हुतेन की समिति के 
परिभ्रम से चलेगा | 


३४६३६ 


एक आपत्ति यह की गई है कि पारिषद्‌ में जो प्रस्ताव पास होनेवाले थे, उनका 
निश्चय पहले ही कर लिया गया था। यह आपत्ति बिलकुल निराधार है। दरअसल यह 
मुमकिन न था कि सारे देश के शिक्षा-शात्रियों को ज्यों-त्यों चुनकर बुछाया जाता, और 
जिस योजना को वे निश्चय ही क्रान्तिकारक समझते थे, उसपर एकाएक अपनी राय 
ज़ाहिर करने को उनसे कहा जाता | इसलिए, सिर्फ ऐसे सज्जनों को ही पारिषद्‌ में 
आममन्त्रित किया गया, जिन्हें शिक्षक के नाते उद्योग द्वारा शिक्षा का अनुभव था। खुद 
मुझे इस बात का खयाल न था कि राष्ट्रीय शिक्षा का काम करनेवाले मेरे साथी इस नई 
कल्पना का यों समभाव-पूर्वक स्वागत करेंगे । ज्ञाकिर हुसैन समिति के मारफुत जब यह 
तजवीज्ञ अपने सम्पूर्ण रूप में जनता के सामने आयेगी, तब शिक्षा-शास्नियों के बड़े 
समूह को इसपर विचार करने के लिए आमन्त्रित किया जायगा। जिन शिक्षा-शास्ियों 
के पास इस काम में सहायता पहुँचाने योग्य सूचनायें हों, उनसे मेरा निवेदन है कि वे 
अपनी सूचनायें समिति के मंत्री श्री आयेनायऋम्‌ के पास वर्धा के पते से भेजें । 


परिषद्‌ में एक वक्ता ने बड़े ज़ोर के साथ यह कहा कि छोटे बालकों की 
शिक्षा का काम पुरुषों की अपेक्षा स््रियाँ अच्छी तरह कर सकती हैं; और उनमें भी 
कुमारिकाओं की अपेक्षा मातायें ज्यादा अच्छी तरह कर सकती हैं। दूसरी दृष्टि से भी 
अध्यापक शादह्द की अनिवार्य सेवावाली योजना में बहने अधिक अनुकूछता-पूवेक भाग 
ले सकती हैं । जिन देश-पओेमी महित्वओं के पास फुरसत है, इसमें शक नहीं कि उनके 
लिए. इस सबसे महान सत्कार्य में अपनी सेवायें समर्पत करने का यह सुन्दर अवसर है। 
छेकिग जो इसके लिए तैयार हों, उन्हें पूरी-पूरी प्राथमिक शिक्षा प्रात्त करनी होगी। 
जीविका की तलाश में निकली हुई गरज़मन्द बहनों का इस काम को एक पेशा समकझ्षकर 
इसमें शामिल होना बेकार होगा । जो इसमें हाथ बँँटाना चाहें, उन्हें झुद्ध सेवा के 
विचार से ही दधर आना चाहिए और इसको अपने जावन का ध्येय बनाना चाहिए । 
अगर वे अपनी गरज्ञ लेकर इसमें पड़ेगी, तो अपेक्षित काम न कर सरकेंगी और बहुत 
निराश होंगी । यदि हिन्दुस्तान की सुसंस्कृत बहनें गॉँवों की जनता के साथ, और सो 
भी बालकों के ज़रिये, अपनी एकता क्रायम करेंगी, तो वे हिन्दुस्तान के आर्माण जीवन 
में एक शान्त और भव्य क्रान्ति करा सकेंगी। में पूछता हूँ : क्‍या वे इसके लिए, 
तैयार होंगी ! 


( दरिजन, ३० अक्तूबर, १९३७ ) --भोहनदास करमचन्द गांधी 


अतीत का फल ओर भविष्य का बीजारोपण 


आजकल की शिक्षा-प्रणाली की यह एक विचित्रता ही है कि सब कहीं उसीकी 
चाह होते हुए भी कोई उसका समर्थन नहीं करता। विद्यार्थी उसीकी तरफ दौड़ते 
हैं, माबाप उसीको चाहते हैं, दानी धन उसके प्रचार के लिए देते हैं, फिर भी 
अचरच यह है कि ये सब कहते हैं : 'इस शिक्षा में कोई सार नहीं ।' तब सवाल उठता 
है कि आखिर यह चलती कैसे है ? इसे ऐसा कौनसा वरदान मिला है कि सबका 
आन्तरिक विरोध होते हुए भी यह बराबर बढ़ती ही जा रही है। आमतौर पर माना 
यह जाता है कि राजा कालस्य कारणम्‌ के अनुसार सरकार की मान्यता ही इसे 
टिकाये हुए है; लेकिन यह खयाल भी पूरी तरह सही नहीं मादम होता | आज छोटे- 
बड़े समी अधिकारी खुले दिल से इस शिक्षा की व्यर्थता की बातें करते हैं | फिर भी 
न जाने क्यों, कोई इसे छोड़ने को तैयार नहीं है ! 


तो इस शिक्षा-पद्धति का जीवनाधार क्‍या है ! सचमुच यह एक पहेली ही है 
कि जिस शिक्षा के कारण बेकारी ज़रूर ही पल्ले पड़ती है, उसके पीछे छोग इतने 
दीवाने क्यों हैं ! 


इसका एक कारण तो यह मारूम होता है कि इस पद्धति के जो छोडठे-मोटे 
छाम हैं, उन्हें छोड़ने के लिए. लोग तैयार नहीं। दूसरे, यह माठ्म होता है कि 
कदाचित्‌ इस शिक्षा-प्रणाली की यान्त्रिकता मनुष्य के स्वभाव की जड़ता को प्रिय 
लगती है; अथवा इस शिक्षा के द्वारा जो जीविका और प्रतिष्ठा मिलती है, उसकी तह 
में कोई ऐसा पाप छिपा हुआ है, जिसे छोड़ने का विचार तक मन में नहीं आता ! 
अथवा, परिवर्तन के लिए सब तरह की अनुकूछता होते हुए भी सिर्फ हिम्मत की कमी 
के कारण पारिवर्तन का आरम्भ नहीं होता । 


$ ५६ १ 


जो लोग सामाजिक अन्यायों से लाभ उठाते हैं उनकी एक विशेषता यह 
पाईं जाती है, कि किसी दूषित प्रथा को सुधारने का उपाय जब उन्हें बताया जाता है, 
तो वे उस उपाय को अशतः स्वीकार कर छेते हैं, और यों ज़ाहिर जनता के आँसू 
पोछने का दिखावा करके अन्याय को जैसे का तैसा क्रायम रहने देते हैं | हमारी यह दूषित 
शिक्षा-प्रणाली अभी तक बदल नहीं रही है, इसकी वजह भी शायद यही है। अगर 
दोषों का असर एक छोर पर पड़ गया है, और इलाज दूसेरे छोर से किया जाता है, 
तो वह इलाज भी दूपित हो जाता है। इसलिए हर बात में, हर चीज़ के, ग्रण और 
दोष दोनों देखने की ज़रूरत रहती है । यदि ग़छती करना और उससे होनेवाली हानि 
सहकर ही कुछ सौखना है, तब तो सोचने-समझने की कोई ज़रूरत ही नहीं रहती। 
जड़्-जीवन में कई परिवर्तन यों ही हो जाते हैं; लेकिन मनुष्य के जीवन का विकास 
सोच-समझकर और जान-बूझकर किये गये परिव्तनों से ही होता है । 


आजकल की शिक्षा-प्रणाली के दोषों को पहचानकर उन्हें सुधारने की कोशिश 
कई जगह हुई है | शिक्षा-सुधार के नाम से, और कहीं-कहीं राष्ट्रीय-शिक्षा के नाम से, 
कुछ छोटे-मोटे प्रयोग भी किये गये हैं | इन सब प्रयोगों की एक खूबी यह रही है कि 
साहस के साथ सुधार करते हुए; भी किसी ने प्रचलित शिक्षा-प्रणाली से बहुत दूर जाने 
की हिम्मत नहीं दिखाई | झुरू ही से प्रचलित शिक्षा-प्रणाठी के साथ पग-पग पर 
समझौता करने का इरादा रहता आया है; क्योंकि इस राजमान्य शिक्षा-प्रणाली का सम्बन्ध 
जीविका से है | फिर भी आश्चर्य इस बात का है कि इस प्रणाली का बड़े-से-बड़ा दोष भी 
यही बताया जाता है ककि इससे जीविका का यह सवाल ही हल नहीं होता ! 


अन्त में, अब गांधीजी ने इस दिशा में हिम्मत के साथ क़दम बढ़ाया है। 
जब से वे हिन्दुस्तान आये हैं, तब से इस शिक्षा के प्रति अपना असन्‍्तोष व्यक्त करते 
रहे हैं। शिक्षा-सुधार के अनेक प्रयोगों को उनके आशीवांद और उनकी सहायता मिली 
है | लेकिन इस तरह के प्रयोगों का सीधा बोझ उन्होंने अबतक अपने ऊपर नहीं लिया 
था, और यही कारण था कि शिक्षा के विषय में उन्होंने अपनी कोई नीति ( क्रीड ) 
देश के सामने साफृतौर से नहीं रक्खों थी । 


आज जब के हमारे देश की राजनैतिक परिस्थिति ने पलटा खाया है, और 
कांग्रेस ने देश के शासन की बागडोर को हाथ में लेने का निश्रय किया है, गांधीजी ने 
भी शिक्षा के प्रश्न को फिर से अपने हाथ में लिया है। अगर देश को सब्बनाश से 
बचाना है, तो ज़रूरी है कि ग़रीब जनता के सिर पढ़े हुए आर्थिक बोक् को कम 

किया जाय | जिसे पेटभर खाने को नहीं मिलता, बह सरकार को पैसा कहें से दे और 
क्यों दे ! प्रिन्सिपल परांजपे ने असहयोग आन्दोलन के ज़माने में गांधीजी से फहा था 
कि अगर शराब-बन्दी करोंग और आबकारी की आमदनी झेड़ बैठोगे, तो शिक्षा के 
लिए धन कहाँ से पाओंगे ! गांधीजी को उनकी यह बात बराबर खटकती रही है । 
उनका ख़याल है कि आजकल की शिक्षा के इस नशे को पिलाने के लिए हमें आम 
रिआया को शराब पिलानी पड़ती है; और उनके विचार में, यह स्थिति असह्य है| 
अगर मज़दूरों को और किसानों को, हरिजनों और कार्रागरों को, शराब पिछाकर ही 
हम अपने मध्यमवर्ग को सुशिक्षित और सुसंस्कृत बना सकते हैं, तो प्रश्न उठता है, कि 
ऐसी शिक्षा कहाँ तक हमारे काम की है !? 


अगर शराब-बन्दी का कार्यक्रम सफल हुआ और आशबकारी की आमदनी बन्द 
हो गई, तो फिर आमदनी का दूसरा रास्ता निकलने तक ज़रूरी होगा कि शिक्षा का 
काम किफायत से चलाया जाय । यह एक ऐसा उपाय है, जो हर किसी के ध्यान में 
तुरत आ सकता है। लेकिन गांधीजी के सोचने का तरीक्रा कुछ और ही है। बे 
हरएक सवाल की तह तक पहुँचकर उसपर विचार करते हैं। शराब-बन्दी के सिलसिले में, 
शिक्षा के आर्थिक यहल्र्‌ पर विचार करते हुए. भी, जब उपाय का प्रइन सामने आया, 
तो शराब को और उससे होनेवाली आमदनी को भूलकर ही, बिलकुल स्वतन्त्र रूप से, 
उन्होंने उसपर विचार किया । 


जो देश दूसरे देशों को दूडकर उनका धन अपने यहाँ लाना नहीं चाहता, 
और अपने देश को दूसरों से छुटवाने का रास्ता भी किसी गैर के हाथ में सौंपना नहीं 
चाहता, उस देश की शिक्षा-प्रणाली का स्वरूप स्वतन्त्र ही हो सकता है--दहोना चाहिए | 
जहाँ करोड़ों की संख्या में बड़ों को और बच्चों को पढ़ाना है, वहाँ ज़रूरी है कि 
शिक्षा यथासम्मव स्वावलम्बी हो । लोगों पर कर का बोझ छादकर उसकी आमदनी , 
से उनके बच्चों को मुफ्त में पढ़ाने से कहीं बेहतर है कि शिक्षा का बोझ शिक्षा पानेवाले 
विद्यार्थी और उन विद्यार्थियों के शिक्षक मिलकर उठा लें। जो शिक्षक या अध्यापक 
अपने गुज़र-बसर के लिए. जितनी कम तनख्वाह लेता है, उतनी ही वह देश को 
आर्थिक सहायता पहुँचाता है। इसी तरह अगर विद्यार्थी मी अपनी पढ़ाई के दिनों में 
कोई उत्पादक काम कुशलता-पूर्वक करना साल लें, तो वे भी अपनी शिक्षा के खच का 
बहुत-कुछ बोझ खुद उठा सकेंगे | इस प्रकार गुरू और शिष्य दोनों मिलकर, कम-से-कम 
शिक्षा के बारे में तो सारे समाज को निर्मेय और निश्चिन्त कर सकेंगे। 

शिक्षा-शासत्र की दृष्टि से देखा जाय, तो भी अब वह समय आ गया है, जब 
शिक्षा-प्रणाली में व्यापक क्रान्ति की आवश्यकता का अनुभव होने छगा है। अबतक 
शिक्षा की जिस पद्धति का दौरदौरा रहा है, उसमें सारा ज्ञोर किताबी पढ़ाई पर डाला 
जाता है, और उसके ज़रिये दूसरों के अनुभवों, दूसरों की कल्पनाओं और दूसरों के 
तकों को .रटाने की रीति ही प्रचलित है। इसमें मानव-जीवन का और उसकी 
परिस्थितियों का कोई ध्यान नहीं रक्खा जाता। इने-गिने वैज्ञानिकों ने भले ही कुछ 
अद्भुत आविष्कार किये हों, लेकिन सर्वलाधारण की शिक्षा का आधार तो किताबें ही 
रही हैं | जिस अवस्था में बालकों की सब शक्तियों का विकास होता है, और सदाचार 
की नींव डाली जाती है, उसी अवस्था में पराव७म्बी और पराश्नित शिक्षा प्राप्त करने से 
आज राष्ट्‌ की कितनी हानि हो रही है, इसका कोई विचार नहीं करता [ 


निजी प्रयोगों की और मेहनत-मज़दूरी करके जीवन में उद्योग को प्रधान स्थान 
देने की बात तो समाज ने मान ली, लेकिन शिक्षा का आधार वही पुराना तरीक़ा बना 
रहा, जिसमें कई-कई विषयों के अध्ययन को दृष्टि के सामने रखकर सिर्फ किताते-ही- 
किताब पढ़ाई जाती हैं । शिक्षा में उद्योग को स्थान देने की बात बहुत पहले सर्व-सम्मत 
हो चुकी है । इस कथन में भी अब कोई नवीनता नहीं रही, कि शिक्षा का आधार 
निरीक्षण और परीक्षण ही होना चाहिए | लेकिन राष्ट्रीय जीवन की समग्र और महान्‌ 
प्रवात्ति का एक हिस्सा बनकर, उसी राष्ट्रीय जीवन के लिए किसी उत्पादक उद्योग या 
व्यवसाय द्वारा सारी रिक्षा प्रात करने का विचार, एक ब्रिककुल नया विचार है | इस 
पद्धति में उद्योग या व्यवसाय शिक्षा का एक विषय न रहकर सम्पूर्ण शिक्षा का एक 
प्रधान माध्यम या बाहन बन जाता है, ओर उसीके द्वारा शिक्षा का खर्च निकालने की 
ज़िम्मेदारी आ जाने से उद्योग निया खेल नहीं रह जाता, बल्कि एक पारमार्थिक और 
वास्तविक तथ्य बन जाता है | उद्योग का यह रूप ऐसा है कि इसके द्वारा एक नई 
अहिंसात्मक संस्कृति की नींव डाली जा सकती है; और इस तरह शिक्षा में उद्योग की यह 
दृष्टि निश्चय ही एक नई दृष्टि सिद्ध होती है । 


मैं मानता हूँ, कि यदि पूरी-पूरी श्रद्धा के साथ गांधीजी की इस शिक्षा-पद्धति 
का प्रयोग किया जाय, और उसे पूरा-पूरा मौक़ा दिया जाय, तो आशा है कि एक या 
दो पीढ़ियों के अन्दर ही हमारे समाज की सारी सूरत ही बदल जायेगी। 

अब हम यह देखें कि गांधीजी की इस योजना में किन-किन तत्त्वों का समावेश 
हुआ है। ह 

१. जबतक अपने देश की शिक्षा-प्रणाली पर हमारा कोई अंकुश या अधिकार 
न था, तबतक राष्ट्रीय शिक्षा का अर्थ वह शिक्षा ही हो सकता था, जिसका सरकार से 
कोई सम्बन्ध नद्दो। देश के नेता राष्ट्‌ के हित के लिए. जिस शिक्षा-पद्धति को अच्छी 
समझते थे, वही राष्ट्रीय शिक्षा थी। इस राष्ट्रीय शिक्षा-पद्धति का निश्चय तीन दृष्टियों 
से किया जा सकता था। (१) राष्ट्‌ की ऐतिहासिक परम्परा; (२) राष्ट्रीय जीवन के 
वर्तमान आदर्श; (३) राष्ट्‌ की वर्तमान आवश्यकतायें | 


२. राष्ट्रीय दृष्टि को सामने रखकर इस प्रकार की शिक्षा के प्रयोग हमारे देश 
में पिछले ५० वर्षों से होते आये हैं। क़रीब-क़रीब सभी प्रान्तों में इस प्रकार के प्रयोग 
हुए हैं । असहयोग के ज़माने में गुजरात, महाराष्ट्र, बिहार, संयुक्त प्रान्त आदि प्रान्तों 
में राष्ट्रीय विद्यापीठ मी कायम हुए । ये संस्थायें राष्ट्रीय दृष्टि से और राष्ट्रीय संगठन 
की शक्ति से चलती थीं, और मानना होगा कि देश ने इनके द्वारा, शिक्षा के क्षेत्र में, 
बहुत-कुछ अनुभव भी प्राप्त किया । इन संस्थाओं के प्रयक्षों और प्रयोगों के फल- 
स्वरूप भविष्य के कार्य की दिशा भी कुछ-कुछ स्पष्ट हो गई। इन प्रयोगों के परिणाम- 
स्वरूप जनता के सामने शिक्षा के क्षेत्र में जो आदर्श न्यूनाधिक स्पष्टता के साथ रक्‍्खे 
गये हैं, और जिनमें से बहुतों को समाज ने स्वीकार भी किया है, उनमें से कुछ इस 
प्रकार हैं : 


शिक्षा में मातृभाषा की प्रधानता हो। अन्तप्रान्तीय विचार-विनिमय और 
संगठन के लिए अपने देश की एक राष्ट्ुभाषा हो, ओर वह हिन्दी-हिन्दुस्तानी हो | 
शिक्षा में अस्यृश्यता को कहीं भी स्थान न दिया जाय । प्राथमिक शिक्षा सब जगह मुफ्त 
हो। शिक्षा में शहर की अपेक्षा ग्रामीण संस्कृति की प्रधानता दो। देश में अग्नेजी 
कहीं भी शिक्षा का माध्यम न हो; और जो ब्रिना अंग्रेज़ी के अपनी शिक्षा पूरी करना 
चाहें, उनपर अंग्रेज़ी कमी न छादी जाय | इतिहास, अर्थश्याज्ज और समाजशाऊ्र आदि 
सांस्कृतिक विषय भारत के इतिहास-सिद्ध सर्वोच्च आदर्श की दृष्टि से सिखाये जायें। शिक्षा 
का आदर्श केवल धन-प्राति या प्रतिष्ठा-प्रा्ति न हो । समाज-सेवा ही उसका आदशी रहे, 
और सादगी, लोक-सेवा सब्ब-घर्मसमभाव और उच्च चारिन्य की उसमें प्रधानता रहे । 


३. इसके साथ ही इस क्षेत्र में जो दूसरी बड़ी विचार-क्रान्ति हुईं, वह यह थी 
कि आजकल की शिक्षा में भाषा और साहित्य को जो प्रधानता प्राप्त है, उसे कम करके 
निरीक्षण-परीक्षण, प्रयोग और कला-कौशल या उद्योग-पन्धों को ही शिक्षा का प्रधान साधन 
अथवा वाहन बनाया जाय । ह 

इसी विचार को लेकर इस बार गांधीजी शिक्षा के नवीन थ्रुग का प्रारम्भ 
करने के लिए सारे देश को आमन्त्रित कर रहे हैं | उनका यह विचार पिछले ५० बर्षों 
के राष्ट्रीय प्रयोगों का परिपक्व फल और भविष्य के राष्ट्व्यापी प्रयत्न का मूल बीज है। 


इसके अनुसार अब हमारी राष्ट्रीय शिक्षा का अर्थ होगा : राष्ट्र के हित के 
लिए, राष्ट्‌ की इच्छा से होनेवाले राष्ट्रव्यापी प्रयत्न | अबतक के जो प्रयत्न इस दिशा में 
हुए, वे केवल प्रयोग-रूप थे और इसीलिए ऐसे प्रयोगों। पर जिनका विश्वास था, उन्हीं 
लोगों के हाथ में उनकी बागडोर थी। अब यह कोशिश है, कि यह नया प्रयत्न एक 
स्वतन्त्र प्रयत्न हो, और इसके प्रयोग में सबको पूरी-पूरी स्वतन्त्रता देते हुए भी, इसका 
वही रूप अमल में लाया जाय जो राष्ट्रीय महासभा को, यानी देश की जादशत जनता 
को मंजूर हो। 


वर्तमान शिक्षा-प्रणाली में हमें जितने भी परिवर्तन करने हैं, सो सब आमूलाग्र 
करने होंगे । समाज-हितैषी देश-सेवक जिस पद्धति को स्वीकार करेंगे, शिक्षा की वही 
पद्धति अमल में आयेगी | परन्तु इस समय तो ग्रांधीजी ने केवल प्राथमिक शिक्षा का 
ही प्रभु अपने हाथ में लिया है, और उसीपर वे देश के सारे विचारों और शक्तियों को 
केन्द्रित करना चाहते हैं | जिस आमीण जनता की अबतक केवल उपेक्षा ही हुईं है, और 
जिसके अन्दर भूख की ज्वाला सदा धघकती रही है, गांधीजी चाहते हैं, कि उस जनता 
को जल्दी-से-जल्दी फायदा पहुँचायें। क्‍योंकि दमकलों को वहीं दौड़ाने की ज़रूरत रहती 
है, जहाँ आग लगी हो ! 


जो लछोग यह समझते हैं कि शराब-बन्दी के प्रश्न को हल करने के लिए ही 
गाँधीजी ने शिक्षा की यह योजना तैयार की है, वे भूल जाते हैं कि पिछले २०-२५ 
वर्षों में राष्ट्रीय शिक्षा के क्षेत्र में जितने प्रयत्न हमारे यहाँ हुए हैं, अथवा आज भी हो 
रहे हैं, किसी-न-किसी रूप में, गांधीजी ने उन सबकी सहायता की है। फिर भले वह 
भरद्धानन्दजी का गुरुकुल हो, कवे का महिला विद्यापीठ हो, अथवा कवीन्द्र ठाकुर की 
विश्वभारती हो । जामिया मिलिया इस्तामिया और बाकी के राष्ट्रीय विद्यापीों का तो 
प्रभ ही क्‍या ? उच्च शिक्षा और शिक्षा में अनुसन्धान (रिसर्च) की दिलश्या में भी 
गांधीजी ने कुछ कम काम नहीं किया है। फिर भी चूँकि देश की ग़रोब जनता ही 
विशेषरूप से उनकी चिन्ता का केन्द्र रही है, इसलिए गॉँववार्लों की शिक्षा की ही इस 
समय उन्हें सबसे ज्यादा फिक है । 

जत्र कांग्रेस ने सात प्रान्तों में अधिकार अहण किया, और मंत्रियों एव नेताओं 
के सामने शराब-बन्दी और व्यापक शिक्षा की विषम समस्या उपस्थित हुईं, तब गांधीजी 
ने उनके सामने और देश के सामने अपनी वह योजना पेश की, जो चाल्गीत यथों के 
उनके अनुभव का निचोड़ कही जा सकती है। जिस भरद्धा से देश-ेवर्काी ने और 
राष्ट्रीय-शिक्षा के प्रयोग-वीरों ने आज तक इस दिशा में प्रयक्ष किये हैं, उसी भरद्धा से 
गांधीजी ने अपनी यह योजना देश के सामने रक्‍्खी है। जिस सरकारी शिक्षा के दोषों 
पर आज तक हम प्रह्यर करते आये, उन्हीं दोषों को अब हम कैसे सह सकते हैं ! उच्च 
और माध्यमिक शिक्षा, जो अधिकांश में शहरों तक ही सीमित है, अपने सुधार के लिए, 
अभी कुछ समय और ठहर सकती है | उसके लिए हमें पहले लोकमत को केन्द्रित करना 
पड़ेगा । छेकिन प्राथमिक शिक्षा की निरुपयोगिता तो अब इस हृद तक सिद्ध हो चुकी 
है कि उसमें दो मत हो नहीं सकते | देश के अधिकांश गाँव ऐसे हैं, जहाँ अच्छी या 
बुगी किसी भी प्रकार की शिक्षा का आत्तित्व नहीं है। जिन गाँवों में प्रायामेफ 
पाठशालार्ये हैं, वहाँ मी वे अपनी उपयोगिता सिद्ध नहीं कर सकी; उनसे कोई लाभ नहीं 
हो सका । इसालिए गांधीजी ने गाँवों की शिक्षा के सवाल को ही प्रधानता दी है, और 
उसी पर राष्ट्‌ की सम्मति और राष्ट्र के प्रय॒त्नों को वे केन्द्रित कर रहे हैं। उनके विचार 
में शिक्षा की थह योजना उनकी आज तक की समस्त सेवा का सत्य है। उनका 
विश्वास है कि अहिंसा के सिद्धान्त का उत्कृष्ट प्रयोग इस योजना द्वारा ही किया जा 
सकेगा | 


स्थूछ रूप में उनकी योजना की रूप-रेखा इस प्रकार है :--- 


१. किसी-न-किसी राध्ट्रोपयोगी उद्योग को केन्द्र में रखकर ही सारी शिक्षा का 

प्रबन्ध किया जाय | 
२. प्राथमिक शिक्षा को ही राष्ट्‌ की सर्ब-सामान्य और सम्पूर्ण शिक्षा का रूप 

दिया जाय | 

३. विद्यार्थियों के उद्योग से शिक्षकों के वेतन का खर्च निकालने का यत्न 
किया जाय; अर्थात्‌ उद्योग द्वारा अपनी पढ़ाई की गुरु-दाक्षिणा देने का मार्ग राष्ट्र के 
युवकों और युवतियों को खुझाया जाय । 

४. प्राथमिक शिक्षा का माध्यम शुरू से अखीर तक विद्यार्थी की मातृभाषा 


या प्रान्तीय भाषा ही रहे । इस प्रार्थीमक शिक्षा में अंग्रेज़ी को कहीं भी स्थान न दिया 
जाय | 


५, प्राथमिक शिक्षा के अन्त में राष्ट्रभाषा हिन्दी-हिन्दुस्तानी नागरी या 
उदूं लिपि के द्वार अनिवार्य रूप से पढ़ाई जाय । 
* * ६, यदि पाठशाला में बननेवाली चीज़ें स्थानीय बाज़ार में न बिक सकें, तो 
उन्हें उचित क्वीमत देकर खरीद लेने की ज़िम्मेदारी सरकार की मानी जाय | 

७. सरकार की दूसरी ज़िम्मेदारी यह हो कि जो नवयुवक प्राथमिक शिक्षा पूरी 
करके निकले, उन्हें कम-से-कम १५) रु० मासिक का काम वह दे । 


गांधीजी की यह योजना इन सात रिद्धान्तों पर निर्भर है। अपनी इस 
योजना की चर्चा वे देश के शिक्षा-प्रेमी सजनों के साथ करना चाहते थे | मध्यप्रान्त और 
बरार के रिक्षा-मंत्री और शिक्षानविभाग के अधिकारियों के साथ वे इस विषय पर 
विचार-विनिमय कर ही रहे थे, कि इतने में मारवाड़ी-शिक्षा-मंडल की रजत-जयन्ती 
का आयोजन नवभारत विद्यालय, वर्धा द्वार आरम्भ हुआ और इसी सिलसिले में 
अखिल भारत-शिक्षा-पारिषद्‌ का विचार भी परिपक्व हो गया । 


इस परिषद्‌ का रूप जान-बूभ् कर छोटा और अवैध रक्‍्खा गया । परिषद्‌ में 
प्रधानतया वेही लोग बुलाये गये, जिन्हें या तो राष्ट्रीय शिक्षा का अनुमव था, या 
गांधीजी की नई योजना से ख़ास दिलचस्पी थी | इस तरह परिषद्‌ का उद्देश पारिमित 
होने के कारण, और गांधीजी की अस्वस्थता के कारण, इस परिषद्‌ में सब किसीको 
बुलाया नहीं जा सका । 


शिक्षा के नव-विधान पर सोचनेवाले कांग्रेसी शिक्षा-मन्त्रियों को इस पारिषद्‌ 
में विशेष रूप से आमंत्रित किया गया था। मंत्रियों में सीमाप्रान्त के मंत्री की और 
मद्रास के प्रधान मंत्री श्री राजगोपालाचायं की अनुपास्थिति खटकती थी। गांधीजी 
इस परिषद्‌ के अध्यक्ष थे, ओर सौ. सोदामिनी मेहता के शब्दों में, परिषद्‌ की सारी 
कारवांई एक पारिवारिक जलसे की भाँति अतिशय शान्त और स्निग्ध वातावरण में हुई 
थी | इसका यह मतलब नहीं, कि पारिषद्‌ में मतभेद, सिद्धान्त-मेद और शंकार्ये पैदा ही न 
हुई । परिषद्‌ ने और उसकी विषय-विचारिणी सभा ने दो दिन में जिन प्रश्नों पर विचार 
किया, वे इस प्रकार थे : 

१. इस शिक्षा-प्रणाली का अहिंसा के साथ अविभाज्य सबन्ध है या नहीं ! 


३. यन्त्र-युग के इस ज़माने में हाथ की कारीगरी को प्रधानता देने में कुछ 
भूल तो नहीं हो रही है ! 

३. गांधीजी की यह योजना एकदम नई है, या पहले के आचायों ने भी 
इसपर सोचा है ! 

४. इस योजना को ६म स्वावलम्बी कहाँ तक कह सकते हैं ! 

५. विद्यार्थियों के परिश्रम से सात साल में भी अध्यापकों का खर्च निकछ 
सकेगा या नहीं ! 

६. जब देश के करोड़ों बालक एक आदर परिस्थिति में मार तैयार करेंगे, 
तो देश के दूसरे कारीगर इस होड़ में कहाँ तक ठहर सकेंगे ! 

७. मदरसों में तैयार होनेवाले माल को सरकार कहाँतक ख़रीद सकेगी ! 

८. बाज़ार भाव से ज्यादा मज़दूरी देने की ताक़त राज्य में कैसे आयेगी ! 


९, किसी एक उद्योग को बीच में रखकर शिक्षा के सब विषयों को उसके 
इर्द-गिर्द ब्रैठाया जा सकेगा या नहीं ! 
१०, विद्यार्थियों की मज़दूरी के साथ शिक्षक के वेतन को जोड़ देना कहाँ तक 
ठीक होगा ! 
११, अगर अपना पूरा वेतन निकलवाने के लिए शिक्षक विद्यार्थी से सिर्फ 
मज़दूरी-ही-मज़दूरी कराये, तो उसका प्रतिकार कैसे किया जा सकेगा ! 


१२, इस शिक्षा की सफलता के लिए नई पाख्य-पुस्तकों और नये अध्यापकों 
की जो ज़रूरत पैदा होगी, वह कैसे पूरी की जायेगी ! क्या इस योजना का प्रयोग कुछ 
चुने हुए, क्षेत्रों में ही किया जाय ! 


१३. भूखे छात्रों ते कोई काम नहीं लिया जा सकता। उनकी इस भूख का 
इलाज हम कहाँ तक कर सकेंगे! 

१४, इस योजना में शिक्षिकाओं का उपयोग किस हद तक हो सकेगा ! 

१५, प्राथामिक शिक्षा किस उम्र से झुरू होगी ! 

१६. इस प्राथमिक शिक्षा की अवाधि कितने वष्ों की होगी ! 


१७. सात वर्ष से छोटे बालकों की अथांत्‌ शिक्षुओं की शिक्षा का क्‍या प्रबन्ध 
किया जायेगा ! 

१८, प्राथमिक शिक्षा में अंग्रेज़ी का क्‍या स्थान रहेगा! वह वैकल्पिक होगी, 
अनिवार्य होगी या वर्ज्य होगी ! 
१९, प्राथमिक शिक्षा और कॉलेज की उच्च शिक्षा के बीच में इन दोनों को 
जोड़नेवाला कोई पाठ्य-क्रम होगा या नहीं ! 
(अ) अगर होगा तो कितने साल का ! 
(आ) और, कितने विभागों में विभक्त होगा ! 
२०. प्राथमिक शिक्षा की यह नई योजना केवल गाँवों के लिए, होगी या शहरों 
के लिए भी ! 
२१. स््री-दिक्षा का प्रबन्ध अलग रहेगा, या वह सहशिक्षा का रूप लेगा ? 
२२. राष्टर-भाषा की पढ़ाई कब से और किस तरह होगी ! 
२३. इस शिक्षा-प्रणाली को व्यावहारिक रूप देने के लिए. एक स्थायी समिति 
नियुक्त की जाय या नहीं ! 
२४, इसके पाउ्य-क्रम में धार्मिक शिक्षा का कोई स्थान रहे या न रहे ! 
२५. इस शिक्षा के साथ खेती का सम्बन्ध कहाँतक रहेगा ! 
२६. अक्षर-शान का प्रारम्भ कबसे और किस ढंग से होगा ! 
२७. प्राथमिक, माध्यमिक और उच्च शिक्षा की सम्पूर्ण योजना क्या होगी ! 
२८, इस नई योजना को हम बेकारी का बीमा या इलाज--...: इन्द्युरन्स अगेन्स्ट 
अनए ग्ह्रोयमेण्ट माने या नहीं ! 
इस योजना के साथ ही मध्यप्रान्‍्न और बरार के शिक्षा-मंत्री माननीय 
श्री रविशकरजी शरक्त की “विद्या-मन्दिर-योजना' भी पारिषद्‌ के सामने विचारार्थ रक्खी 
गई थी । 
परिषद्‌ के लगभग सभी सदस्यों की विचार-समिति ने, २२ अक्तूबर की रात को 
जो प्रस्ताव स्वीकार किया था, वही दूसरे दिन परिषद्‌ के सामने विचाराथ रक्खा गया और 
केवल एक सदस्य के आंशिक विरोध के साथ वह सबं-स्वीकृत हुआ | 
इसके बाद गांधीजी ने तुरन्त ही इस प्रस्ताव के अनुसार शिक्षा की नई योजना 
तैयार करने के लिए एक समिति क्लायम की । इस समिति में अधिकतर वे ही सज्जन 
चुने गये जो या तो गांधीजी से उनकी योजना को समझ चुके हैं, या आसानी के साथ 
उनसे समय-समय पर मिल सकते हैं, और सलाद ले सकते हैं | 


3 १५ ६; 


जिन्हें इस योजना के कई हिस्सों से मतमेद है, और उनकी उपयोगिता पर सन्देह 
भी है, उनके दृष्टिकोण को ध्यान में रखकर, उनकी सहायता प्रात करने के विचार से 
प्रोफेसर शाह से निवेदन किया गया कि वे इस समिति की सदस्यता स्वीकार करें। 


इस परिषद्‌ की कारंवाई में सिर्फ दो देवियों ने भाग लिया था। उन्होंने 
प्रस्तुत विषय की चर्चा में काफी योग्यता और दिलचस्पी से हाथ बैंटाया और अपनी 
स्वतन्त्र राय से परिषद्‌ को प्रभावित किया । 


इसमें तो कोई सन्देह नहीं, कि गांधीजी की इस योजना का वर्तमान 
शिक्षा-प्रणाली पर काफी प्रभाव पड़ेगा । यही कारण है कि आज सारे देश में इस योजना 
की चर्चा हो रही है, और लोग इसका प्रयोग देखने के लिए उत्सुक हैं। यदि यह 
प्रयोग गांधीजी की श्रद्धा से किया गया, तो मैं मानता हूँ कि इसके कारण हमारे राष्ट्‌ 
के जीवन में एक बड़ी ही शान्त और अदूभुत क्रान्ति हो जायेगी, और उसका प्रभाव 
संसार की दूसरी जातियों पर भी अवश्य दी पड़ेगा । 


वो ! 


१७- १२-१७ --दत्तात्रेय बालकृष्ण कालेलकर 


गांधीजी के प्रस्ताव 





अखिल भारत शिक्षा-परिषद्‌, व्धों की बैठकों में गांधीजी के शिन 
मूल प्रस्तावों पर विचार किया गया, वे इस प्रकार थे : 


१, शिक्षा की वत्तमान पद्धति किसी भी तरह देश की आवश्यताओं की पूर्ति 
नहीं करती । उच्च शिक्षा की तमाम शाखाओं में अंग्रेज़ी को माध्यम बना देने के कारण 
ऊँची शिक्षा पाये हुए मुद्दी भर छोगों और अप जन-समुदाय के बीच एक स्थायी 
दीवार-सी खड़ी हो गईं है | इसके कारण शान के जन-साधारण तक पहुँचने और फैलने 
में बड़ी रुकाबट पड़ गई है | अंग्रेज़ी को इस तरह ज़रूरत से ज्यादा महत्त्व दे देने के 
कारण पढ़े-लिखे लोगों का बोझ इतना बढ़ गया कि प्रत्यक्ष जीवन के लिए. उनकी 
मानसिक शाक्तियाँ पंगु हो गई और वे अपने ही देश में परदेशी बन गये । उद्योग-धन्धों 
की शिक्षा के अभाव ने शिक्षितों को उत्पादक काम के लिए बिलकुल अयोग्य बना दिया 
है, और शारीरिक दृष्टि से मी उनको नुकसान पहुँचाया है | प्राथमिक शिक्षा पर आज जो 
खर्च हो रहा है, वह बिलकुल व्यर्थ हो जाता है; क्योंकि बालकों को जो कुछ मी सिखाया 
जाता है, उसे वे थोड़े ही समय में मूल जाते हैं; और, शहरों या गाँवों की दृष्टि से उस 
पढ़ाई का दो कोड़ी का भी मूल्य नहीं रहता । आजकल की शिक्षा-प्रणाली से जो थोड़ा- 
बहुत लाभ होता भी है, देश के प्रधान करदाताओं को वह भी नहीं मिलता; क्योंकि उनके 
बच्चों को सबसे कम शिक्षा मिलती है | 


२, प्राथमिक शिक्षा के पाठ्थ-क्रम को बढ़ाकर कम-से-कम सात साल का कर 
देना चाहिए, और उसमें अंग्रेज़ी को छोड़कर मैट्रिक तक की योग्यता का, और उद्योग- 
धन्धों की ठीक-ठीक शिक्षा का समावेश होना चाहिए । 


३. जहॉतक हो सके, बालकों और बालिकाओं के चोभुखी विकास की दृष्टि 
के, साथ शिक्षा किसी-न-किसी छाभप्रद उद्योग द्वारा दी जानी चाहिए, | दूसरे शब्दों में, 
उद्योग की शिक्षा से एक पन्थ दो काज द्वोने चाहिएँ.। एक, विद्यार्थी अपनी मेहनत के 
परिणाम-स्वरूप अपनी पढ़ाई का खर्च दे सके; दूसरे, पाठशाला में सलि हुए. उद्योग 
द्वारा उसके छिपे हुए पुरुषत्व अथवा ख्लीत्व का सवोगीण विकास दो सके। 


४ है८ : 


इसमें यह नहीं सोचा गया है कि ज़मीन, मकान और साधन-सामग्री का खर्च 
भी विद्यार्थी के श्रम की कमाई से निकाला जाय | 


रुई, ऊन और रेशम की सभी क्रियाये, जैसे बीनना, साफु करना, कपास 
ओटना, पींजना, कातना, रंगना, माँड़ लगाना, ताना तैयार करना, दुसूती करना, नमृने 
बनाना, बुनना, बेल-बूटे और कसीदे का काम करना, सीना पिरोना, काग़ज़ बनाना, 
काटना, जिल्द बाँधना, फर्नोंचर बनाना, खिलौने बनाना, और गुड़ वग़ैरा बनाना, 
निश्चय ही ऐसे काम हैं, जो आसानी से सीखे और बहुत थोड़ी पूँजीसे चलाये जा 
सकते हैं। 


...._ इस प्रकार की प्रायमिक शिक्षा से लड़के ओर लड़कियाँ इस लायक होनी 
चाहिएँ. कि वे अपनी रोज़ी कमा सकें, और सरकार को चाहिए कि वह या तो इन्हें 
इनके छायक काम दे, या सरकारी तौर पर ठद्दरी हुई क्लीमत की दर से इनकी बनाई 
हुई चीज़ों को खरीद ले। 


४. उच्च शिक्षा का भार खानगी प्रयत्नों पर छोड़ देना चादिए। इस शिक्षा 
में तरह-तरह के उद्योगों की, कला-कोशलों की, साहित्य ओर ललितकला आदि की 
राष््रेपयोगी शिक्षा का प्रबन्ध किया जा सकता है | 


सरकारी विश्वाविद्यालग्न केवल परीक्षा लेनेवाली संस्थायें रहें, और परीक्षाओं की 
फीस से से अपना खर्च निकालकर स्वावलम्बी बने | 


ये विश्वविद्यालय शिक्षा के. समस्त क्षेत्र की निगरानी रक्‍खेंगे, और शिक्षा के 
विविध क्षेत्रों के लिए, पाउ्य-क्रम तैयार और मंजूर करेंगे | उस-डस प्रान्त या प्रदेश के 
विश्वविद्यालय की पूर्व स्वीकृति के ब्रिना कोई भी खानगी पाठशाह्व न चलाई जायेगी । 
विश्वाविद्यालय खोलने के परवाने ( चार्टर ) सुभोग्य ओर प्रामाणिक सजनों के किसी भी 
, मण्डल या संस्था को उदारता-पूर्वक दिये जाने चाहिएँ | शर्त हमेशा यह होनी चाहिए 
कि इन विश्वविद्यालयों पर सरकार को कुछ भी खर्च न करना पड़े, सिवा इसके कि वह 
एक केन्द्रीय शिक्षानविभाग का खर्च चलाये | 


मेरी इस योजना के कारण राज्य उन विद्यालयों के संचालन की ज़िम्मेदारी से 
बरी नहीं हों जाता, जिनकी ज़रूरत उसे अपनी आवश्यकताओं की पूार्त्ति के लिए होगी ! 

श्री जमनालालजी बजाज 


« महत्मा गांधी 

, डॉक्टर जाकिर हुसैन 

» मौलवी. अब्दुलहक़ साहय 

, सो. सौदामिनी मेहता 

» अध्यापक खुशाल तलकशी शाह 

» आचाये हीरालाल खबा 

» आचाये तिजारे 

« आचार्य राष्ट्रीय विद्यालय, खामगाँव 
« डॉ. आत्माराम कृष्ण मागंबत 

» माननीय डॉ. सैयद महमूद 


श्री बलबन्तैराय ठाकोर 


अखिल भारत शिक्षा-परिषद्‌, वर्षा 


काये-विवरण ; २२-२३ अक्तूबर, १९३७ 
पु 
पहली बैठक 


तारीख:---२२-१०-३७ समयः--सुबह ८-३० से ११-३० 


मारवाडी-शिक्षा-मेंडल, वर्धा की रजत-जयेती के लिए. खासतौर 
पर तैयार क्रिये गये विशाल और सुशोभित मण्हप में अखिल भारत शिक्षा- 
परिषद्‌ की पहली बेठक बड़े ही उत्साह और उल्लास के साथ, शान्त और 
सुनिश्चित वातावरण में शुरू हुईं। इस परिषद्‌ के छिए देश के विभिन्न स्थानों 
से कोई ९० सज्जन निमंत्रण पाकर उपस्थित हुए थे, जिनकी नामावली अन्त 


छू ह+ पक 


में परिशिष्ट (अ) के साथ दी गई है। 


शुरू में मारवाडी-शिक्षामंडड की ओर से और परिषद्‌ की 
स्वागत-समिति की ओर से आये हुए सज्जनों का स्वागत करते हुए, मंडल 
के सभापति सेठ श्री० जमनालालजी बजाज ने नौचे लिखा भाषण 


किया:--- 


पूज्य महात्माजी, भावयो और बहनो ! 

मारवादी-शैक्षामडल की और इस शिक्षा-परिपद्‌ू_. की खागत- 
समिति की ओर से में आप सबका हार्दिक स्वागत करता हूँ, और हमारा निमंत्रण 
पाकर आपने यहाँ आने का जो कष्ट स्वीकार किया है, उसके लिए. आपको 
हार्दिक धन्यवाद देता हूँ । कुछ समय पहले मारवाडी-शिक्षा-मंडल, वधा ने अपनी 


२ अखिल मारत रशिक्षा-पारिष॑द्‌ 


रजत-जयन्ती मनाने का निर्वय किया था। उसके कुछ ही दिनों बाद बापूजी ने 
“्रिजन! में अपनी शिक्षा-सम्बन्धी योजना की चचो झुरू की । इसके सिलसिले में 
नवभारत विद्यालय के आचार्य श्री. आयनायकमजी और मण्डल के प्रबन्ध-मंत्री 
श्री, श्रीमन्नारायणजी के साथ भी बापूजी की कुछ चर्चा हुई । इसपर से इन दोनों 
सज्जनों को यह प्रेरणा हुई कि क्‍यों न मण्डल की रजत-जयन्ती के अवसर पर ही 
देश के कुछ चुने हुए शिक्षा-शास््रियों की एक पारिषद्‌ बुला ली जाय और उसके सामने 
यह सार प्रश्न विचारार्थ रख दिया जाय! उन्होंने अपने ये विचार बापू के सामने 
रक्‍्खे और बापू ने उनका स्वागत किया | इसी प्रेरणा और उत्साह का यह फल है 
कि आज हम सब यहाँ इस रूप में इकट्ठा हुए हैं। इस समय हमारे देश के सात 
प्रान्तों में कांग्रेस का मंत्री-मण्डल काम कर रहा है, और उसके सामने देश के 
लाखों-करोड़ों की शिक्षा का और शिक्षितों की बेकारी का सवाल मुँह बाये खडा 
है | इस विकट समस्या को हल करने के लिए, यह जरूरी था कि कोई देशव्यापी 
याजना हमारे सामने हो, जिसपर हम विश्वास के साथ अमल कर सकें। मैं 
समझता हूँ कि बापूजी की योजना ऐसी ही एक योजना हढहरेगी, 
जिस पर इन दो दिनों में हमें और आपको गंभीर विचार करना है। 


मुझे विशेष हर्ष इस बात का है कि ऐसी महत्वपूर्ण परिषद्‌ के आयोजन का 
सम्मान हमारे मारवाड़ी-शिक्षा-मंडल को मिला, जो उसके लिए, सदैव एक गौरव की 
चीज रहेगी । मैं जानता हूँ कि इस गौरव के साथ उसपर ज़िम्मेवारी भी काफी आ 
पड़ती है | मंडल की तरफ्‌ से मैं आपको यह कह सकता हूँ कि मण्डल अपने भरसक इस 
जिम्मेवारी को निबादने और चमकाने की चेष्टा करेंगा । 


यह तो आप सबको विदित ही है कि महात्माजी इस परिषद्‌ के सभापति हैं । 
आपसे यह भी छिपा न होगा कि इधर एक असे से उनका स्वास्थ्य सन्तोषजनक नहीं रह 
रहा है ! इस पारिषद्‌ का यह जो छोटा रूप है, उसका एक कारण उनका गिरा हुआ 
स्वास्थ्य भी है। वैसे तो परिषद्‌ में साम्मिलित होने के ।लिए. बहुंतेरे सज्जनों के बड़े आग्रह- 
भरे पत्र हमारे पास आये; परन्तु अपनी मयोदाओं के कारण दम उनकी इच्छा पूरी न कर 
सके | पहली बात तो यह थी कि बापू इस पारेषद्‌ को अधिक से अधिक “बिजनेस लाइक! 
(कार्यक्षम) बनाना चाहते थे | दूसरे, हमने यह भी देखा कि वधो-जैसे छोटे संथान में इस परिषद्‌ 


कांये-विवरण । 








के बड़े रूप का समुचित प्रबन्ध शायद हम न कर सकते | अतः इच्छा न रहते भी, बहुतों 
को हस आशा से निराश करना पड़ा कि आगे जब बड़ी परिषद्‌ होगी, उन सबकी 
सेवाओं का उपयोग हो सकेगा | 


अन्त में, में आपसे यही ।निवेदन करूँगा कि पारिषद्‌ का काम आप सब इस 
तरह चलाने की कृपा करें कि बायू को कम से कम अम हो। आप देख ही रहे हैं कि 
थे बहुत थके हुए हैं। पारिपद्‌ के लिए. पिछले ४-५ दिन से वे प्रयक्ष-पूक आराम कर 
रहे थे; फिर भी भरोसा नहीं होता कि वे परिषद्‌ के श्रम को कैसे सह सकेंगे । आप 
इसका ध्यान रखने की कृपा करें ! 


अब में पूज्य महात्माजी से प्रार्थना करता हूँ कि वे अपनी योजना आपके सामने 
रक्खें ! 


(१) 


परिषद्‌ की कारेवाह को शुरू करते हुए उसके सभापति महात्मा 
गांधीजी ने अपनी योजना की न्याख्या में करीब ८५ मिनट तक नीचे डिखा 
भाषण किया--- 


भाश्यो ओर बहनो ! 

में आप सबका आभार मानता हूँ कि आपने यहाँ आने की तकलीफ उठाई। 
आप देखते हैं कि में इस सभा का सदर बना दिया गया हूँ, लेकिन इसका सतलब यह 
नहीं कि इस जलसे की तमाम कार्रवाई को में अकेला ही चलाऊँ | इस सभा का आयोजन 
करने में मेरा बहुत ही कम हाथ रहा है। इसके प्रबन्ध में भाई श्रीमन्‍नारायणजी 
ने बहुत मेहनत की है | उनका नाम आप लोग सुन चुके हैं| वह इस मारवाडी-शिक्षा- 
मंडल के प्रबंध-मंत्री हैं | खद है कि वह बीमार हैं, और इस वक्त यहाँ मौजूद नहीं 
हैं| पहले उन्हींने मुझेस यह कहा कि मारवाडी-शिक्षा-संडल की ज्युविली (रजत- 
जयन्ती) के मौके पर, मेरे शिक्षा-सम्बन्धी नये विचारों की चर्चा के लिए, चन्द भाइयों को 
बुला लिया जाय, तो कैसा हो १ मुझको उनकी यह बात अच्छी लगी | मेरा तो काम ही 
यह है कि जो कुछ मेरे दिल में बस जाय, उसे आप सबके सामने रख दूँ । आप इस 

बात की जया भी परवाह न करें कि इस जलसे का सदर मैं हूँ | सदर न होकर, मामूली 
दर्शक ही होता, तब भी मैं वही चीज आपको सुनाता, जो अब सुनाऊँगा | 


मैं कोशिश करूँगा कि कम से कम वक्त में अपने खयालात आपके सामने 
रख दूँ । बाद में, इस सिलासेले में जो कुछ आप मुझसे पूछना चाहें, पूछ लीजिये । मैं 
चाहँगा कि जिनको मेरी बातों से मुखालिफृत ( विरोध ) हो, वे अपनी राय यहाँ जरूर 
जाहिर करें । उसके बाद में भी अपनी राय उन्हें बता दूँगा | गरज कि जो कुछ मुझसे 
छूट जाय, उसे आप सब मिलकर पूरा कर दीजिये। 


आज आप लोगें के सामने में जो बात रक्‍्खा चाहता हूँ, उसे रखने का ढंग, 
कम से कम मेरे लिए, नया है; मगर इस बारे में मेरा अनुभव तो बरसे पुराना है । मेरी 
इच्छा थी कि मैं इस विषय को जरा साफ कर दूँ। 'हरिजन' में मैने अपनी जो दरख्वास्त 
रक्‍्खी है, वह तो आप सबने पढ़ी ही होगी | उसका हिन्दी अनुवाद 'हरिजन-सेबवक” से 
लेकर यहाँ तकसीम भी किया गया है, जो आपने देखा ही होगा ! परिषद्‌ का सारा काम 
हिन्दुस्तानी ही में करना तय पाया है, और यही ठोक भी है। इससे कुछ माइयों को थोड़ी 
असुविधा जरूर होगी; मगर उम्मीद है, कि वे अपने आस-पासवालों से सारी कार्रवाई 
को समझ लेंगे। 


मुझे आपके सामने दो बाते रखनी हैं: एक प्रार्थीमक शिक्षा के बारे में, 
ओर दूसरी उच्च शिक्षा के यानी हाईस्कूल और कॉलेज की शिक्षा के बारे में। मैं इस 
खयाल का हूँ कि प्राथामिक और माध्यमिक दोने शिक्षाओं को मिला दिया जाय । वजह यह है 
कि मुझे इस चीज का बहुत पुराना तज़रबा है, जिसे उम्मीद है कि आगे चलकर आप भी 
कबूल करेंगे । सन्‌ १९१५ से अबतक हिन्दुस्तान के गाँवा में जितना मैं घूमा हूँ. ओर 
जिस हृद तक उनके अन्दर मैं पैठा हूँ, उतना शायद ही कोई धूमा और पैठा हो । 
दाक्षण आओरका में भी मैंने इसका खूब अनुभव किया है, क्योंकि वहाँ भी मेरा 
ज्यादातर सम्बन्ध गिरमियों से रहता था और मैं उन्हींमें काम करता था। इस 
तरह करीबन २२-२३ बरस की उम्र से इन लोगों के बीच रह कर जो अनुभव 
मैंने पाया है, उससे मैं उनकी हालत को बखूबी जानने लगा हूँ और थोड्टा-बहुत 
यह भी जानता हूँ. कि उनके साथ हमारा ब्यौहार केसा होना चाहिए। प्राथामिक 
शिक्षा की जो शकल आज है, उसे मैंने गाँवों में देखा है, और इधर तो मैं 





एक गाँव ही में रहने लगा हूँ। और, जब मैं सेगाँव के इन लड़कों की 
पढ़ाई की देखता हूँ, तो फौरन समझ छेता हूँ कि वह क्या चीज है। क्योंकि उसका 
न कोई ढंग है. न ध्येय है | इसलिए मैं तो समझता हूँ कि अगर हम देहात को 
कुछ देना चाहते हैं, तो जरूरी है कि सेकण्डरी क्तालीम को प्राश्ममी के साथ 
मिछा दिया जाय | इसीलिए अब हमने जो कुछ बनाया है, या बनाने जा रहे हैं, 
वह शहरें। के लिए नहीं, बल्कि पूरे का पूरा गाँवों के लिए. है | कलिजों के 

बोरे में, मैं मानता हूँ, कि मेरा तज़रबा बहुत कम है; नहीं-सा है। लेकिन कंलिज 
के विद्यार्थियों से जितना ताल्‍्डक मेरा आता है, उतना शायद बहुत थोड़ों का आता 
होगा। सच है कि में कमी उनका प्रोफेसर नहीं रहा, लेकिन उनके दिल से अपना 
दिल मैंने जरूर मिलाया है। जहाँ मैं उनकी ख्वाहिशों! और आकांक्षाओं को जानता 
हूँ, तहाँ उनकी कमजोरियों और बुराइयों से भी वाकिफ्‌ हूँ | फिर थोड़ी-बहुत 
'कॉमनसेन्स! भी तो मुझमें है। मगर यह सब कुछ होते हुए, भी मैं मानता हूँ 
कि मेग कंलिज का अनुभव नहीं के बराबर है। इमालए, आज तो हमें प्रार्थीमक 
शिक्षा पर ही पूंरे तौर से विचार करना है। 


मेरा खयाल है कि आजकल देहाती मदरसों में लड़कों को जो कुछ पढ़ाया 
जाता है, उससे देहातवालों को नुकसान ही होता है | लड़के कुछ समय के लिए 
मदरसे जाते हैं, मगर वहाँ जाकर भी उन्हें असंतोष रहता है। उनमें से अधिकतर 
या तो शहरी बन जाति हैं, या गाँव के प्रति अपना कतंव्य भूल जाते हैं, और कुछ तो 
बदमाशी वगैरा भी सौख छेते हैं | इसलिण अपने अबतक के अनुभव से 
में कह सकता हूँ कि हमारी मोजूदा प्राइमरी तालीम से गाँववाल्तं को कोई फायदा 


५ 


नहीं पहुँचता ! & 


तो सवाल होता है क्रि हस प्रार्थमक शिक्षा का स्वरूप क्या हो? मेरा जवाब 
यह है कि किसी उद्योग या दस्तकारी को बीच में रखकर, उसके जरिये ही यह सारी 
शिक्षा दी जानी चादिए। आप जानते हैं, मेरे चार लड़के हैं। इनमे एक तो बागी 
हो गया है; बाकी तीन मेरे साथ हैं। चन्द घन्धों के मार्कत मैने इनकी जो तालीम दी है, 
उससे इन्हें फायदा ही पहुँच है।अपनी वकालत के दिलों में भी मैं घर पर बुछ न कुछ 
उद्योग किया करता था और बच्चों को भी बढदुईगिरी वगैश की तालीम देता था। जूते 

बनाने का काम मैंने श्री. कैलनबैक से साखा, जो खुद इसे “'ट्रीपिस्ट मोनिस्टरी' में साखकर 
आये थे; क्योंकि वे लोग हिन्दुस्तानियों को सिखाते नहीं थे । इस तरह जिन्होंने मुझसे 
तालीम ली, मैं नहीं समझता कि उनकी दिमागी हालत कमजोर रही, या कोई नुकसान 
उन्हें पहुँचा। टॉल्स्टैय फार्म में भी शिक्षा का यही तरीका रहा। वहाँ तो तरह-तरह के 
लड़के थे : अच्छे, बुरे और बदमाश, सभी | इनमें हिन्दू मी थे, मुसलमान भी थे, और 
पारसी मीथे। ये सब एक साथ मिल-जुलकर रहते थे; और अपने-अपने धर्मों 
का पालन भी करते थे। वजह इसकी यह थी कि मैंने इनको सिर्फ किताबी तालीम 
नहीं दी, बल्कि साथ-साथ कुछ घन्धे भी सिखाये । इनमें कुछ ने चमड़े का 
काम साखा, कुछ ने बढईगिरी सीखी और चन्द ऐसे भी निकले, जो आज इन घंधों 
के जरिये काफी कमा रहे हैं। इन सबको मैंने वही सिखाया, जो मैं खुद थोड़ा-बहुत 
जानता था। 


लेकिन आज मैं जो चीज़ आपके सामने रखने जा रहा हूँ, वह पढ़ाई 
के साथ-साथ एकाध धन्धा सिखा देने की चीज नहीं है। में तो अब यह कहना चाहता 
हूँ के लड़कों को जो कुछ भी सिखाया जाय, सब किसी न किसी उद्योग या दस्तकारी 
के जरिये ही सिखाया जाय। आप कह सकते हैं कि मध्ययुग में हमारे यहाँ लड़कों को सिर्फ 
धन्धे ही सिखाये जाते थे | मैं मानता हूँ। लेकिन उन दिनों धन्धों के जरिये सारी तालीम 
देने की बात लोगों के सामने न थी। धन्धा सिर्फ धन्धे के खयाल से सिखाया जाता 
था। हम तो धन्धे या दस्तकारी की मदद से दिमाग को मी आला बनाया चाहते हैं । 
आज हालत यह है कि छह्दार का लड़का लहारी नहीं जानना, और सुतार का सुतारी 
छोड़ बैठा है। इन्होंने किताबी तालीम तो पाई, मगर अपने पेशे को भूछ गये : उससे 
मुँह फेर लिया । अब गाँव छोडकर शहर में बसते हैं, और मुहर्रिरी करते हैं। अगर वे 
पढ़-लिखकर भी अपने पुदतनी धन्धों को न छोडते और उनमें तरक्की करके दिखाते 
तो आज हिन्दुस्तान की जैसी बुरी हालत हो गई है, न हो पाती। आज देहात में कहीं भी 
चले जाइये, अच्छे बढई, लुहार या कारीगर के दरसन नहीं होते। मेरे जो साथी 
गाँवों में बैठकर काम कर रहे हैं, उनका भी यह तजरबा है कि वहाँ जो बढ़ई बगैरा हैं, 
बे अपने धन्धे के लिहाज से नाकामयाब-से हैं | दूर क्यों जाश्ये। इस चर्खे ही को ले 
लीजिये, जो सारे हिन्दुस्तान में फेला हुआ था | मगर अंग्रज इसे इ्ग्लेण्ण ले गये, और 
वहाँ इसमें इतनी तरक्की कर दी कि बड़ी-बड़ी सि्लें खदी हो गई। मैरा आशय 

यह नहीं है, कि उन्हेंन जो कुछ किया, बहुत अच्छा किया। मगर इसमें तो कोई 
शक नहीं कि जब उन लोगों ने इतनी तरक्की कर ली, तो हम, जो कुछ हमारा था, 
उसे भी खो बैठे । 


इसलिए, मेरी दरख्वास्त यह है कि दम सिर्फ उद्योग या दस्तकारी ही ने 
सिखाये, बल्कि इन्हीके जरिये बर्चों को सारी तालीम दें। मसलन्‌ तकली ही को ले 
लीजिये | इस तकली का सबक हमोरे विद्यार्थी का पहला सबक होगा, जिसके जरिये 
वह कपास का, लुँकाशायर का और अंग्रजी सल्तनत का बहुत-कुछ इतिहास सौख 
सकेगा | मैं खुद भी यही कर रहा हूँ। मेरा पोता ( लड़के का लड़का ) छः साल 
का है| वह लिखता तो बहुत मामूली है, और लिखना में अभी उसके लिए जरूरी 
समझता भी नहीं | पर वह ज्यादातर मेरे साथ हवाखोरी के लिए जाता-आता है; आरे 
घर पर तकली चल्णना भी सौखता है | इस तकली में आज उसे जो दिलचस्पी है, 
और इसके जरिये वह जो इलम हासिल कर रहा है, वैसा हमारे पुरखा (बुजुर्ग) शायद नहीं 
करते थे | यह तकली कैसे चलती है, इसका क्या उपयोग है और इसके अन्दर क्या-क्या 
ताकृत पड़ी हुई है, सो सब खल ही खेल में बालक जान लेता है | इसीके जरिये थोड़ा 
गणित का ज्ञान भी उसे मिल जाता है। क्‍योंकि तकली पर जो यूत वह कातता है, 
अगर उस सूत के तार उससे गिनवाये जाये, और पूछा जाय कि कितने तार कते, तो 
धीमे-धीमे इसके अन्दर से उसे गणित का भी काफी श्ञान कयया जा सकेता है। और 
खूबी यह है कि उसके दिमाग पर इस सबका जरा भी ब्रोझ्न नहीं पड़ता | सीखनेवाले 
को तो पता भी नहीं चलता कि वह कुछ सीख रहा है। वह अपने खेलता-कृदता और 
गाता रहता है, तकली चलाता रहता है, और इसीमें बहुत-कुछ सीख लेता है । 


अब आप देखिये कि मैं क्यों इस चीज़ पर इतना जोर देता हूँ । सिर्फ़ तकली 
की बात मैं इसलिए, कह रहा हूँ. कि मैंने उसकी ताकत और उसके “ रोमांस ” का अनुभव 
किया है । और आज तो इस तकली के जरिये ही हम अपने करोड़ों बाऊकों को शिक्षा दे 
सकते हैं । इसलिए, मेरा फर्ज हो जाता है कि में इस काम के लिए आप लोगों के अन्दर 
दिलचस्पी पैदा कर दूँ | इसीलिए. आप देखते हैं कि मैंने इस परिषद्‌ में राष्ट्रीय 
विद्यालयों और विद्यापीठों के शिक्षकों को और शिक्षा-मंत्रियों को बुला लिया है। अगर 
उन्होंने और आप सबने इस चीज को अपना लिया तो यह काम जल्द ही हो सकता है| मगर 
इसके पहले जरूरी है कि हम लोग आपस में इसपर दिल खोलकर बहस कर लें। जहाँ 

तक मेरा तजरबा कहता है, में तो प्राथामिक शिक्षा के लिए तकली ही को बीच में रखना 
चाहता हूँ | लेकिन अगर आप झछोगों के खयाल में और कोई घन्धा आता हो, तो आप 
निःसंकोच उसे सुझाइये; ताकि हम उस पर भी विचार कर लें | तकली मुझे सबसे ज्यादा 
इसलिए, जेंचती है कि इसे छोड़कर और धन्धों के लिए, हमारे पास कोई सामान मौजूद 
नहीं है | तकली को न ज्यादा खर्च की गरज है, न सरंजाम की। मैं जानता हूँ कि इसे लेकर 
आप कामयाबी तक पहुँच सकेंगे | और, इसमें तो में मी आपकी मदद कर सकता हूँ । लेकिन 
इसे छोडडकर दूसरा कोई धन्धा ऐसा नहीं है, मुल्क की मौजूदा गिरी हुई द्वालत में, जिसे 
हम यहाँ से वहाँ तक जारी कर सके | यह अच्छा ही हुआ कि सन्‌ १९२० से अबतक 
कांग्रेस ने इतने जोरों का काम किया कि आज आधि से ज्यादा हिन्दुस्तान में उसकी 
मिनिस्टरी हैं। और मे देख रहा हूँ कि मिनिस्टर छोग काफी काम कर रहे हैं। इसके 
लिए में उन्हें मुबारकबाद देना चाहता हूँ | याद राखिये कि यह जो मिनिस्टरी कांग्रेस 
के हाथ में आज आई है, उसकी वजद् यह है कि पिछले सालों हमने काफी रचनात्मक 
काम कर लिया | आगे भी इस मिनिस्टरी को उसी हद तक कामयाबी मिलनेवाली है, 
जिस हृद तक यह रचनात्मक काम में सफल होगी। 


तो अब मिनिस्टर लोगों के सामने मैंने अपनी योजना रख दी है | वे चाहें, 
इसे पूरा करें; चांह ठुकरा दें । मगर मेरी सलाह है कके वे प्राइमरी तालीम के लिए. 
तकली को ही बीच में रक्‍्लें ओर उसीसे लइकों की पढ़ाई शुरू करें। पहले साल 
लड़कों को सब्॒ कुछ तकली ही के बारे में बताया जाय; फिर दूसरे सा 
तकली के साथ-साथ और बातें भी शामिल की जाये । तकली के जरिये कमाई भी काफी 
हो सकेगी और इसके फैलाव में कोई रुकावट भी न आयेगी; क्योंकि इसके सूत से जो 
कपड़ा तैयार होगा उसके पहननेवालों की संख्या हमारे यहाँ इतनी है कि अपने ही बच्चों 
द्वारा बनाये गये कपड़े को छोड़कर दूसरा कपड़ा खरीदने की हमें जरूरत न पड़ेगी 
और वैसा कपडा खरीदना हम पसन्द भी करेंगे 


मैंने सोचा है कि यह पाठ्य-क्रम कुल सात साल का रक्‍्खा जाय । इससे जहाँ तक 
तकली का सम्बन्ध है, विद्यार्थी बुनाई तक के व्यावहारिक शान में ( जिसमें रँगाई और 
डिजाइनिंग आदि भी शामिल होंगे ) निपुण हो जायेंगे । कपडा जितना हम बना पायेंगे, 
उसके लिए ग्राहक तो तैयार हैं ही । 

मैं इस बात के लिए बहुत ही उत्सुक हूँ कि दस्तकारी के ज़रिये विद्यार्थी जो 
कुछ पैदा करें, उसकी कृमत से शिक्षक का खर्च निकल आये; क्योंकि मुझे यकीन है कि 
देश के करोड़ों बच्चों को तालीम देने के लिए. सिवा इसके दूसरा कोई रास्ता नहीं है। 
और न यही मुमकिन है ककि हम उस वक्त तक ठहरे रहें, जब कि सरकार अपने खजाने 
से हमें आवश्यक रुपया दे, या वाइसराय फोजी ख़्च कम कर दें, या इसी तरह का कोई 
और कारगर जरिया निकल आये | आप ल्येग यह भी समझ लीजिये कि प्राथमिक शिक्षा 
की इस योजना में सफाई, आरोग्य और आहारशाख््र के प्रारंभिक सिद्धान्तों का समाबिश 
भी हो जाता है | इसमें बच्चों की वह शिक्षा भी शामिल समझिये, जिससे वे अपना काम 
खुद करना सीखेंगे, ओर घर पर अपने माआाप के काम में भी मदद पहुँचागेंगे | आज- 
कल हमारे बच्चों को न सफाई का खयाल होता है, न साफ-सुथरेपन का; वे न अपने पैरों 
खड्ा होना जानते हैं, और न उनकी तन्दुरुती ही ठीक रहती है । मैं चाहूँगा कि उनके लिए. 
संगीत के साथ लाजिमी तौर पर ऐसी कृवायद और कसरत वगैग का इन्तज़ाम हो जाय, 
जिससे उनकी तन्दुरुस्ती खुधरे और जीवन तालबद्ध बने ! 


मुझ पर यह इलजाम लगाया जा रद्द है कि में साहित्यिक या अदबी शिक्षा के 
खिलाफ हूँ । मगर बात ऐसी नहीं है। में तो सिर्फ वह तरीका बता रहा हूँ, जिससे ऐसी 
शिक्षा दी जानी चाहिए, | मेरे 'स्वावलम्बन! के पहल्दू पर भी हमत्झा किया गया है | कहा यह 
गया है कि जहाँ प्राथमिक शिक्षा पर हमें छाखें। रुपया खच करना चाहिए, तहाँ उलदे 
हम बच्चों ही से उसे वसूल करने जा रहे हैं | साथ ही यद्द अंदशा भी बतलाया जाता है कि 
इसमें मुल्क की बहुत-कुछ ताकृत हक-नाहक खर्च होगी | लेकिन अनुभव इस अदेशे को 
गृलत साबित कर चुका है। और जहाँ तक बच्चों पर बोझ डालने या उनका शोपण करने 
का सवाल है, में जानना चाहता हूँ कि क्या यह बोझ उन्हें उनके स्वनाश से बचाने के 
लिए नहीं है? तकली बच्चों के खेलने का एक काफी अच्छा खिलौना है। महज इर्सालए, 
कि वह एक उत्पादक चीज है, यह नहीं कहा जा सकता कि वह खिलौना नहीं है, या 
खिलौने से किसी कदर कम हैं| आज भी देद्यात में बच्चे किसी हृद तक अपने मा-बराप की मदद 
करते ही हैं| खेती-किसानी की बातों में तो हमारे सेगाँव के बच्चे मुझसे कई ज्यादा 
जानते हैं, क्योंकि उन्हें अपने मा-बाप के साथ खेतों पर काम करना पढ़छा है | लेकिन 
जहाँ बच्चों को इस बात का बढ़ावा दिया जायगा कि वे काते और खेती के काम में 
अपने मा-वाप की मदद करें, तहाँ उन्हें यह महसूस करने का मौका भी दिया जायगा कि 
उनका सम्बन्ध सिर्फ उनके सानबाप से ही नहीं, बल्कि अपने गाँव और देश से भी है, 

और उन्हें इनकी भी कुछ सेवा करनी है । इसलिए मेरे खयाल में तो तालीम का यही एक तरीका 
आता है | मंत्रियों से मैं यह कहूँगा कि खैराती तालीम देकर वे मुल्क के बच्चे को असहाय 
या अपाहिज ही बनायेंगे; जब कि उनकी शिक्षा के लिए. उनसे खुद मेहनत कराकर वे 
उन्हें बहादुर और आत्मविश्वासी बना सकेंगे । 


तालीम का यद्द तरीका हिन्दू, मुसलमान, पारसी, ईसाई, सभी के लिये एक-सॉँ 
होगा । मुझसे पूछा गया है कि मैं धार्मिक शिक्षा पर कोई जोर क्यों नहीं देता ! बजह 
यह के में उन्हें स्वावलम्बन का धर्म तो सिखा ही रहा हूँ, जो मेरे खयाल में, सब्॒ धर्मों 
का अमली रूप है। 


हाँ, जो छोंग इस तरह की तालीम लेकर तैयार होंगे, उन्हें रोज़ी देना राज का फर्ज 
है।गा । और जहाँ तक शिक्षकों या अध्यापकों का सवाल है, प्रोफेसर शाह ने लाजिमी सेवा 
का तरीका सुझाया ही है | इटली का और दूसरे देशों का उदाहरण देकर उन्होंने इसका 
महत्व भी बता दिया हैं। उनका कहना है कि जब मुसोलिनी इटली के नौजवानों को 
मुल्क की सेवा के लिए. राजी कर सकता है, तो हम क्‍यों न कर सकेंगे ! अपना रोजगार 
शुरू करने से पहले अगर हमारे नौजवानों को एक या दो साल के लिए. छाजिमी तौर 
पर सेवा का या पदाने का काम करना पडे, तो उसे शुर्मी कहना कहाँ तक ठकि 
होगा ! पिछले सतरह बरसों में हमारे आजादी के अन्दोलन ने जो सफलता पाई है, उसमें नौ- 
जवानों का हिस्सा कम नहीं रहा है; इसालिए में उनसे कहूँगा कि वे अपनी जिन्दगी का एक 
साल देश की सेवा के लिए मुफत दे दें : खुशी-खुशी दे दें। इसके लिए. कानून बनाने की जरूरत 
भी हुई, तो वह जबरदस्ती न कहलायेगी, क्योंकि हमारे अधिकांश प्रतिनिधियों की रज़ामन्दी 
के बिना ऐसा कानून बन ही न सकेगा | 


इसके लिए, मैं उनसे पूछ रूँगा, कि हाथ-मेहनते या दस्तकारी के जरिये दी जाने- 
बाली यह शिक्षा उन्हें पसन्द है या नहीं । इसकी उपयोगिता की मेरी कसौटी तो यह 
होगी कि में इसे स्वावरमम्बी बना दूँ। सात सारू के अन्त भें बालकों को इस काबिल हो 
जाना चाहिए कि वे अपनी पढाई का खर्च खुद अदा कर सकें, और अपने पारिवार के 
कमाऊ पूत बन सकें | 


कार्य-विवरण ११ 





आज केलिजों की शिक्षा ज्यादातर शहरी है । यह तो मैं नहीं कहूँगा कि प्राथमिक 
शिक्षा की तरह यह भी ब्रिलकुल अक्षफल रही है, फिर भी इसका जो नतीजा हमारे सामने 
है, वह काफी निराश।-जनक है| अगर ऐसा न होता, तो आज कोई म्रैजुएट बेकार 
क्यों रहता ? 


तकली को मैंने एक मूर्त उदाहरण के रूप में सुझाया है, क्‍योंकि विनोवा को 
इसका सबसे ज्यादा व्यावहारिक अनुभव है। अगर इसके बारे में किसी के कुछ एतराज्ञत हों, 
तो उनका जवाब देने के लिए वह यहाँ मौजूद हैं | काका साहब भी इस बारे में कुछ 
कह सकेंगे, हालों कि उनका अनुभव व्यावहारिक की बनिस्वत उसूली ज्यादा है। उन्हेंने 
आम॑स्ट्रांग की लिखी हुई * एज्युकेशन फॉर छाइफ ! पुस्तक पर, और उसमें मी 
हाथ की शिक्षावाले अध्याथ पर खुसूसन मेरा ध्यान खींचा है। स्वर्गीय मधुसूदनदास 
थे तो बकील, मगर उनका यह पुख्ता खयाल था कि अगर हमने अपने हाथों और पैरों 
से काम न लिया, तो हमारा दिमाग कुन्द पड़ जायगा, और अगर उसने काम किया भी, 
तो वह ज्षैतान का ही काम करेगा | टॉल्स्टॉय ने भी अपनी बहुतेरी कहानियों द्वारा हमें 
यही चीज मसिखाई हैं । 


भाषण के अन्त में गांधीजी ने स्वावरूस्जी प्राथमिक शिक्षा की अपनी 
योजना का रहस्य समझाते हुए कहा : 


इमार यहाँ कौमी झगड़े होते रहते हैं, लेकिन यह कोई हमारी ही खासियत नहीं 
है। इंग्डैण्ड में भी ऐसी लड़ाइयाँ हो चुकी हैं, और आज ब्रिटिश साम्राज्यवाद सारे 
संसार का शत्रु हो रहा है। अगर हम कौमी और अन्तर्योष्ट्रीय संघर्ष को बन्द करना चाहते 
हैं, तो हमारे लिए. जरूरी है कि जिस शिक्षा की मैंने यहाँ द्विमायत की है, उससे अपने 
बालकों को शिक्षित करके शुद्ध और सुदद आधार पर उसका आरंभ करें। मेरी 
इस योजना की तइ में अहिंसा रही हुई है। और हालोँ कि, इसे मैंने संपूर्ण मद्य.निषेष 
के राष्ट्रीय निश्चय के सिलसिले में सुश्ाया हैं, तत्र भी मैं कहता हूँ कि अगर सरकारी 
आमदनी में कोई कमी न हो, और खजाना हमारा भरा हुआ रहे, तौंमी हमारे 
लिए शिक्षा का यही तरीका उपयोगी होगा, बशतें कि हम अपने बालकों को 
दइइरी न बनाना चाह ! हम तो उन्हें अपनी संस्कृति, अपनी 
सभ्यता, और अपने देश की सश्ची प्रतिमा का प्रतिनिषि बनाना चाइते 

हैं। और मेरे खयाल में, स्वावलम्बी प्राथमिक शिक्षा के सिवा दूसरे किसी ढंग से 
हम उन्हें ऐसा बना नहीं सकते | इस मामले में यूरोप हमारा आदर्श नहीं बन सकता । 
क्योंकि वह हिंसा में विश्वास करता है, और इसीलिए उसकी तजवीजें और कार्रवाईयाँ 
हिंसा पर मबनी रहती हैं | रूस ने जो कामयाब्री हातिल की है, उससे मैं कमी इनकार 
नहीं करता, लेकिन मानना होगा कि उसका साय दारोमदार जोर-ज्बर और हिंसा पर 
रहा है। अगर दिंदुस्तान ने हिंसा को छोड़े देने का निश्चय कर लिया है, तो उसे जिस 
अनुशासन में होकर गुजरना पड़ेगा, शिक्षा का यह तरीका उसका एक ख़ास अंग होगा । 
हमसे कहा जाता है कि इंग्जैण्ड शिक्षा पर छाखों रुपया खर्च करता है, और अमेरिका 
का भी यही हाल है; मगर कहनेवाले भूल जाते हैं कि उनका यह धन छूट का घन होता 
है | छूट या शोपण की इस कला को उन्होंने विशन का रूप दे रक्खा है, और यही वजह 
है कि वे आज अपने बालकों को इतनी महँगी शिक्षा दे सकते हैं । लेकिन हम शोषण 
की बात न- तो सोच सकते हैं, और न सोचना पसन्द ही करेंगे | इसलिए हमारे पास 
शिक्षा की इस आईसात्मक योजना के सिवा और कोई उपाय नहीं रह जाता । 


जा सह 
गांधीनी के इस भाषण के बाद उनकी प्रस्तावित योजना के कुछ 
मुद्दों की टीका करते हुए जामिया मिलिया इस्हामिया [राष्ट्रीय मुस्लिम विद्यापीठ], 
दिल्ली के आचाये डॉक्टर जूतकिर हुसैन ने नीचे लिखी तक्रीर की: 


अभी-अभी जो बात महात्माजी ने आपके सामने रक्खी है, उनका खयाल है कि 
बह बिलकुल नई है और उसे वही मान सकता है, जो अहिंसा को मानता हो; जो गाँव 
की तदजीब को मानता हो; जो मुल्क को इस काबिल बनाना चाहता हो कि वह अपनी 
तमाम जरूरतें खुद पूरा कर ले | मैं समझता हूँ, कि यह कह कर महात्माजी ने डन वजीर 
साहबान को, जो यहाँ बैठे हैं, कुछ डरा दिया होगा | लेकिन डरने की कोई बात नहीं 
हैं। महात्माजी ने जो बात सामने रक्खी है, वह उन लोगों को नई नहीं हछूय सकती, जो 
तालीम का काम करते हैं । उनको तो मालूम ही होगा कि बच्चों को अच्छी और सच्ची 

तालीम तभी दी जा सकती है कि वे जब जो भी सखिं, कुछ करके साखें। और, उन्हें यह भी 
मालूम होगा कि चाहे आदमी अहिंसा को माने या न माने, चाहे वह देहात की तहजीब 
चाहता हो, चाहे देश से अपनी सब जुरूरते आप पूरी कराना चाहता हों, या दूसरे 
देशों से लेन-देन को ठीक समझता हो; अगर उसे तालीम देनी है, तो उसकी यही सूरत 
है कि बच्चे कुछ हाथ का काम करें और उसकी मारफत से दूसरी चीजें भी सर्खि। 
छोग इस बात को जानते हैं कि बचपन में कोई तेरह बरस की उमर तक बच्चे ( चन्द 
बच्चों को छोड़कर ) सब यही चहाते हैं कि कुछ करें, बनाये, बिगाड़, तोड़े, और जोड़ें। 
कुदरत ने उन्हें साखने-समझने का यही रास्ता दिखाया है। उन्हें किताबें देकर एक जगह 
बिठा देना उनके साथ हिंसा करना है| तालीम के सब माहिर इस बात को मानते हैं और 
बरसों से कोशिश कर रहे हैं कि किसी काम ही को बीच में रखकर सब कुछ सिखायें। 
इसे कहीं “ प्रोजेक्ट ” ( 7००९० ) का तर्शका कहते हैं, जैसे अमेरिका में; और कहीं 
४ कम्प्लेक्स ” ( (!०॥09०5 ) का तरीका, जैसे रूस में । हम जरूर ही अपनी तकली 
और चर्ख के काम को बीच में रखकर दूसरी चीजें सिख्वा सकते हैं, और इस गरज के लिए 
दूसरे घन्चे मी लिये जा सकते हैं । 


पर सबसे बड़ी माश्किल यद्द होंगी कि इस तरह पढ़ाने ओर सिखानेबाले उस्ताद 
हमारे पास नहीं हैं | अगर हमें तकली से सब कुछ सिखाना होगा, तो बेसीखे उस्ताद 
इस काम को नहीं कर सकेंगे | में खुद तालीम का काम करता हूँ, मगर मुझे आज तकली 
के जरिये सब्र कुछ सिखना पड़े, तो मैं बडी मुश्किल में पड़ जाऊँगा। कुछ कुछ समझ में 
आयेगा कि क्‍या करूँ, पर बहुत-कुछ समझ में नहीं आयेगा, और मैं भटकूँगा और अपने 
शागिदों को भी मठकाऊँगा | हों, अगर मेरे पास ऐसी कितारं हों, जिनमें झई के और 
रुई कातने और कपड़ा बुनने के साथ-साथ जो चीजें मिलाई जा सकती हैं, उनका जिक्र 
हो, और पता चल सके कि मैं रुई और तकली की आइ में उन्हें क्या-क्या सिखा सकता 
हूँ, तो ऐसी किताशं के सहारे मैं जरूर इसको कर दूँगा। यही द्वाल बहुत मे और उस्तादी 
का होगा । और अगर हम इस काम को, जैसा कि महात्माजी कहते हैं, उसी तरह किया 
चाहते हैं, तो हमें उस्तादों और बच्चों के लिए वैसी कितार्त्रे मी तैयार करनी होंगी। मगर 
इसमें कुछ वब॒त जरूर लगेगा ओर बहुत-सा इन्तजमम भी करना होगा । 


फिर, ऐसी बातें भी होंगी, जिनका जानना हर हाल में जरूरी है, और हो सकता 
है. कि हम उन सबका इल्म एक तकली के ज्रियेन दे सकें; तो क्‍या इम 

उन चीजों को छोड़ देंगे! नहीं। हमें हिसाब भी पढ़ाना होगा, जुगुराकरिया 
भी बतानी होगी । इनमें कुछ बातें चर्खें और तकली के जरिये जरूर बता दी जायेंगी, 
लेकिन जो रह जायगंगी उन्हें भी बंताना होगा | तकली के खातिर उन्हें छोड़ देगा ठीक न 
होगा । यह तो हमारा उसूल है कि हम द्ाथ के काम के जरिये दिमाग को भी तरक्की दें; 
पर हाथ का यह काम कोई ऐसी कैद नहीं है कि उसके बाहर कृदम रक्खा ही न जाय । 
हमें ऐसे काम और धन्चे ढूँढने चाहिएँ, जिनसे दूसरी सब चीजें सिखाने का ज्यादा से 
ज्यादा मौका मिले, और उनको तालछीम का जरिया बनाना चाहिए. । 





बल. 


अब मैं कुछ बातें स्वावलम्बी यानी 'सेल्फ सपोर्टिग' तालछीस की बाबत कहना 
चाहता हूँ । मैंने अभी कहा था कि यह तजरबा नग्रा नहीं; मगर जहाँ कहाँ यह किया 
गया है, इसे स्वावलम्बी कोई नहीं बना सका। अमेरिका के मशहूर माहिरे-तालीम 
जॉन डेवी ने इमी तरह का एक तजरबे का मदरसा खोला था, पर वह कुछ साल चलकर 
बन्द हो गया। और यह डेबी ऐसे मुल्क में था, जहाँ दोलत की कमी नहीं । यह भी नहीं 
कि वहाँ की हुकूमत इन बातों की मदद न करती हो । अमेरिका तो दुनिया के सबसे 
ज्यादा मालदार देशों में है। जब वह मालदार ऐसे तजरबों का बोझ न उठा सका, तो 
हमारे गरीब मुल्क में इसकी उम्मीद कैसे की जा सकती है ! 


मगर आप कहेंगे कि हम गरीब हैं, इसीलिए तो स्वावलम्बी मदरसे चाहते 
हैं। ठीक है। पर मैं यहाँ एक खतरे की तरफ ध्यान दिलाना चाहता हूँ। आपने 
आजकल के किताबी मदरसों की जोभी बुराइयों सुन रक्‍्खी हैं, में इसे उन सबसे बुरा 
समझता हूँ । मौजूदा मदरसों की बुराश्यों में सबसे बड़ी चीज इम्तिहानों का डर है। उस्तादों की 
तरक्की इम्तिहानों में लड़कों के पास होने पर होती है । उस्ताद उन्हें दिन-रात रटा-रठा कर 
पहले दर्ज में पास कराने की फिकर करते हैं, और बच्चें। को हमेशा के लिए, तबाह करके 
अपना काम बनते हैं | यह बडी मुसीबत है। लेकिन क्‍या साथ ही यह डर नहीं है कि 
जब हम तकली और चर्खा चलवा कर उस्तादों की तनख्वाह निकलवायेंगे और मदरसे 
की अच्छाई-बुगाई और उस्ताद की तरक्की के लिए. इम्तिहान के पहले दर्जे की जगह 
इतने मन सूत ओर इतने गज कपड़ा सामने रहेगा, तो कया ये उस्ताद अपने शागिदों 
से ऐसे काम न लेंगे, जैसे जालिम कारखानेदार मुद्दतों से छोटे बच्चों और औरतों 
से लेते रहे हैं! अछाह न करे, मगर ऐसा हुआ तो हमारी तकली किताबों से भी 

ज्यादा बुरी साबित होगी और इस अच्छी चीज़ से मुल्क में एक छिपी गुलामी की 
बुनियाद पड़ जायगी । 


में जानता हूँ कि हमारें देश में हुकूमत के पास इतना रुपया नहीं है कि वह 
ताल्ीम को उतना फैला सके, जितना हम चाहते हैं। अगर वह हमारे कहने पर तालीम को 
फैलाये, तो दिवाल्य निकल जाय | लेकिन इस तरह दिवात्य निकल जाना अच्छा है, 
बानिबस्त इसके कि स्वावरूम्बी मदरसों के धोखे में मुल्क की इखलाकी कूबतों का दिवाल्ा 
निकले ! पहले दिवाले से कौम सँभल्न सकती है, मगर दूसरे के बाद फिर काहे का 
सहारा छेगी ! 


इसाडए, तालीम का नया तगीका चलाने में इस खुतेर को भूलना नहीं चाहिए । 


म् 
जाकिर हुसैन साहब की तक्रीर के बाद निजाम हैदराबाद के मौलबी 


अब्दुलहकू साहब ने यह कहा कि महात्मानी की इस तजवीज के साथ ही हमे 
सात साल से कम उम्र के बच्चों की तार्लमम का भी इन्तनाम करना चाहिए। 


5.90 
आपके बाद डॉक्टर जाकिर हुसैन ने फिर कहा : 


४ इन सात बरसों में बच्चों को किसी एक ही विषय के जरिये सब बातें सिखाई 
जायेगी; मगर मुख्तलिफ्‌ छड़कों को उसके मुख्तलिकू अंग पसन्द आर्येगे; इसलिए, 
हमें सात साहा कोर्स के बाद भी दो या तीन साल के लिए साहित्य, गणित, विशन 
था उद्योग बगैरा के खास कोर्स रखने पड़ेंगे । ” 

आपके बाद श्रीमती सो० सोदामिनी मेहता ने गांधीजी की आज्ञा से 
गुजराती में नीचे छिखे आशय का भाषण किया : 


आज मुझे तिर्फ दं। बातें कहनी हैं। मेरी समझ में नहीं आता कि सरकार प्राथ- 
मिक शिक्षा पर खचचे क्‍यों न करे? नन्‍्हें ब्रालकों की शिक्षा तो समाज अथवा सरकार का 
सबसे बड़ा कर्तव्य है; इसालेए, उसे पूरा अधिकार है कि वह सरकार से पैसा मौँंगे। जब 
तोक-हित के दूसरे अनेक कार्मों और मर्दों में सरकार पैसा खच कर सकती है, तो क्या 
'कारण है, कि शिक्षा के समान अत्यन्त महत्त्व के काम के लिए. वह आर्थिक सहायता 
नदे! 


फिलहाल देश की गुरीबी के कारण याद हम गाँवों में प्रार्थामक शिक्षा पर 
विशेष खच न कर सकें, तौमी किसी काम-चलाऊ उपाय का अवलम्ब तो के ही सकते 
हैं । भेरी सूचना है कि शहरी शिक्षण-संस्थाओं पर सरकार इस समय जितना खर्च करती 
है, उसे बन्द कर दे, और शहरी शिक्षण की साय जिम्मदारी म्युनिर्सिपैलिथ्यों को सौंप 
दे | और इस तरीके से जो बचत हो, सो सब गाँवों की शिक्षा में छगा दे। यादि ऐसी 
व्यवस्था हो जाय, तो आज जितने बालक पढ़ते हैं, उससे दस गुना ज्यादा बालकों को 
उतनी ही रकम से हम पढ़ा सकते हैं । 


हम अपने देश के ग्रामीण बालकों को पढ़ाना तो चाहते हैं, मगर इन भूखे 
बालकों फो आखिर हम क्‍या पढ़ा सकेंगे ? जिस बालक का मन चौबीरसों घण्टे खाने-पीने 
की ओर छगा रहता है, उसे इतिहास या भूगोल से क्या दिलचस्पी हो सकती है! उसके 
अन्दर भूख की जो ज्याल्या सुलग रही है, वह न तो उसे लिखने-पढ़ने देगी, न किसी 
प्रकार का उद्योग-धन्धा सौखने देगी | इसलिए मुझे तो सरकार का सबसे पहला फर्ज यह 
मालूम होता हैं कि वह देहाती बालकों की भूख का इलाज करे | ऐसा प्रबन्ध होना चाहिए, . 
कि पाठशाला की ओर से बालकों को एक बार का भोजन अवश्य मिले | आप टोंग 
पूछेंगे कि सरकार के पास शिक्षा पर खर्च करने को पैसा नहीं है, फिर वह बालकों के मोजन 
पर कड्टों से खर्च करेगी ! ठीक है। लेकिन जो कत्तंव्य है, उसका पालन तो करना ही चाहिए। 

अतएव नये-नये कर बैठा करके भी इन भूखों की भूख का इलाज तो करना ही होगा। 
जब यह होगा, तभी इनकी सच्ची शिक्षा भी हो सकेगी ! 


६68 


श्रीमती मेहता के बाद बम्बर के सुप्रसिद्ध अर्थशाख्री और अध्यापक 
श्री० खुशाल तलकशी शाह ने गांधीनी की तमवीज के कुछ मुद्दों से अपनी 
अप्तहमति व्यक्त करते हुए नीचे लिखा भाषण किया : 


मेरे विचार में स्वावलूम्बी शिक्षा की जो बात इस योजना में रक्‍्खी गई है, 
उसका सफल होना कठिन है | क्योंकि जो योग ' फ्री सर्विस ! देते हैं, वे भी एक प्रकार 
से कुछ खर्च ही करते हैं। ओर यह खर्च किसी न किसी पर तो पड़ता ही है। किसी पर 
काम का खर्च पड़ता हैं, तो किसी पर दाम का । यह सोचना कि सारी शिक्षा का कोई 
भी ख़र्च स्टेट या सरकार पर न पड़े, ठीक नहीं है। हाँ, इस चीज़ को मैं मानता हूँ 
के जो काम इस वक्त जितने ख़र्च में होता है, वह इससे बहुत कम खर्च में हो सकता 
है) जो रकम शिक्षा के मद में आज खर्च होती है, उसीसे, दस गुना ही क्‍यों, सौ गुना 
काम भी हो सकता है ! में यह भी मानता हूँ कि आज शिक्षा पर जितना खर्च होता है, 
उसके मुकाबले देश को फायदा बहुत कम पहुँचता है। प्राइमरी स्कूलें में आज जो 
लड़के दाखिल होते हैं, उनमें सेकडा बीस भी ऐसे नहीं होते, जो छठे दर्ज तक या मिडिल 
तक पहुँचते हों | इसलिए, इन मानों में आजकल की यद्द शिक्षा ब्रिलकुल निकम्मी है। 
गाँवों में तो अकसर यह पाया जाता है कि ज्यादातर लड़के पदकर भी अनपढ़ ही बने 
रहते हैं-वक्त के साथ लिखा-पढ़ा सब भूल जाते हैं । 


अभी जाकिर हुसैन साहब ने यह कहा कि भहात्माजी अपनी इस तजबीज को 
नई बतलाते हैं, लेकिन दर असल यह नई नहीं है | इसका मतलब सिर्फ यही है कि आज 
जितने 'एज्युकेशानिस्ट' ( शिक्षा-शासत््री ) हैं, वे सब शिक्षा में उद्योग या दस्तकारी के 
महत्त्व को मानते हैं | लेकिन इन उद्योग-पन्धों के सिखाने में जितना खच होता है, उतना 
फायदा नहीं दोता | इम तो यह चाहते हैं कि उतने ही खर्च में देश के अन्दर दिक्षा 

का ज्यादा से ज्यादा फैलाब हो जाय । मैं समझता हूँ. कि इस समय जितने खर्च में 
१५-२० लड़के प्राइमरी तालीम लेते हैं, उतने में १०० लड़के शिक्षा पा सकते हैं । 


दूसरी बात, जिसे आप सब लोग मंजूर करेंगे, यह है कि १२-१३ साल की उमर 
के बाद बच्चों का दिमाग काम करने लगता है-- उसका विकास झुरू होता है।इस उमर 
तक तो उनको जो कुछ भी सिखाया-पढ़ाया जाता है, वे सौख-पढ्‌ छेते हैं। बाद में 
बहुत-कुछ आधार परिस्थिति का होता है। मॉ-बाप के विचारों ओर आदशों का भी 
असर पड़ता है । अगर लड़कों को सात-आठ साल तक किसी ख़ास तरह की ही शिक्षा 
दी जाय, तो इस असें में वे इस शिक्षा के अनुसार एक ख़ास रैठण्डर्ड के आदमी जरूर बन जायेँगे। 
लेकिन इसमें खतरा यह है कि मुल्क में एक तरह की गरीबी बढ जायगी, जैसा कि अभी 
डॉक्टर जाकिर हुसैन साहब ने भी कहा है। इसालिए. सबसे पहले जुरूरत इस बात की 
है कि बच्चों की तालीम का एक पूरा ' प्लैन” बना लिया जाय, ओर इस ' प्लैन ? के 
अनुसार सबको यकरसों तालीम दी जाय । उसके बाद जैसी जिसकी परिस्थिति और 
रुचि हो, जैसे खयालात हों, वैसा अलग-अलग प्रबन्ध किया जाय | 


आप सब लोग हाथ के काम पर जोर देते हैं; मैं भी कहता हूँ कि जुरूर 
जार देना चाहिए | ढेकिन साथ ही मैं यह भी कहूँगा कि जमाना हाथ के कम का 
नहीं है-कल-कारखानों का है, मशीनों का है | अगर आप लोग हाथ के काम पर बहुत 
ज्यादा जोर देंगे, और मशीनों को बिलकुल अछग रकक्‍खेंगे, तो मैं समझता हूँ, उससे 
देश का बड़ा नुकसान होगा | मुमक्रिन है, आपके तरीके से हिंदुस्तान की आमदनी बढ 
जाय | लेकिन सवाल आमदनी बढाने का नहीं है। सवाल तो बँटवारे का है; वितरण 
का है। यह है कि जो सम्पत्ति पैदा हो, उसका वितरण कैसे किया जाय ! 


मैं हाथ के विकास को आवश्यक समझता हूँ | लेकिन में यह नहीं मानता कि 
काम हाथ ही का हो, मशीन का नहीं । आख़िर मशीन है क्‍या चीज ! यही न कि जिस काम 
को द्वाथ तकलीफ से और ज्यादा वक्त में करता है, मशीन उसे आसानी से और थोड़े समय 
में कर देती है। अथांत्‌ मशीन में ' हयूमन पॉवर ” ( मानवी शक्ति ) के विपरीत जो 
दूसरी ' पॉवर ” होती है, वह मनुष्य की अपेक्षा ज्यादा काम करके'देती है। में हाथ 
का विरोधी नहीं हूँ; मगर मशीन को भी आवश्यक समझता हूँ । 

तीसरा खतरा यह है कि अगर आप इसे अपना 'आइडियल' ( आदर्श ) बनाते हैं, 
और कहते हैं कि शिक्षा का सार खर्च उसीमें से निकल आना चाहिए, तो उसका 
नतीजा बहुत बुरा होने वाला है | जो मंत्रीगण यहाँ बैठे हुए हैं, वे अपने मातहत 
अफसरों से कहेंगे कि बस, इस ढेग से काम लो! ओर, अफसर शिक्षकों से कहेंगे कि 
बस इसका प्रयोग करो! नतीजा यह होगा कि जिस तरह सम्मान और तरक्की के लिए 
आज किताए रटाकर परीक्षायें पास कराई जाती हैं, उसी तरह तब मेहनत-मजदूरी ज्यादा 
कराई जायगी और शिक्षा या तालीम को छोग भूल जायेंगे । और, यह हालत किन्हीं 
एक या दो स्कूलों! की नहीं, बल्कि हिन्दुस्तान-भर के स्कूलें की होगी | सोचिये कि 
इसका क्‍या असर होने वाला है। आज हिन्दुस्तान में करीब साढ़े तीन करोड़ बच्चे हैं | जिस 
दिन ये सब उद्योग-पन्धों में लग जायेंगे, और स्कूलें में माल पैदा करने छगंगे, 
उस दिन बाजार का क्या हाल होगा! इनके माल को तो आप मुँह-मौँगा दाम 
देकर खरीद छेंगे; तिल पर इन्हें मकान, ' मश्रीरियल ” [ माल ] और तालीम बगैर 
सब मुक्त देंगे और इनसे लेकर इनके तैयार माल को बाजार में बेचेंगे भी ! परिणाम 
में उन लोगो के साथ जोरों की होडइ ठनेगी, जो आज इन पेशों में 
पड़े हुए हैं ओर अपना गुजर-बसर करते हैं। सोचिये कि उनकी क्या हाछत होगी! आपके 
विद्यार्थी स्कृछों में कपास और चमड़े वगैरा से चीज तैयार करेंगे और आप उर्हें 
खरीद लेंगे । आपको खरीदना पद्ेंगा ! ऐसी हालत में उन १०-१२ करोड़ आदमियों के 
माल का क्‍या होगा, और उनकी कैसी हालत द्वोगी, जो पहले स इन कामों में पड़े हुए, 
हैं । मेरे खयाल में इस उलझन से निकलने का एक तरीका यही हो सकता है कि 
आप अपने देश में चीन, जापान, अमेरिका और इंग्लैण्ड वगैरा देशों से कोई चीज़ अन्दर 
न आने दें, और अपने देश में भी मशीनों द्वारा कोई माल तैयार न करें | इसके सिवा 
कामयात्री की और कोई यूरत मुझे नहीं दीखती ! 


अगर परदेशी माल की आमद जैसी की तैसी बनी रहे, ओर देश के कल-कार- 
खाने भी चलते रहें, तो में समझता हूँ, कि आपकी इस स्कीम के कारण देश के गरीब 
पेशेदारों की जान आफूत में पड़ जायगीं और देश की गरीबी भी बढ़ जावगी। 


इसलिए मेरी तो यह सलाह हैं कि शिक्षा पर जो खर्च हो, सब स्टेट यानी 
सरकार बरदाश्त करे, ओर जो माल तैयार हो, उसे मी खर्रादे | मुझे यह ठीक मादम होता 
है| छेकिन मैं इस बात को मानने से इनकार करता हूँ कि शिक्षा का सारा खर्च 

लड़कों के काम से निकल आये या निकाला जाये । सारे मुल्क को ध्यान में रख- 
कर अगर इसपर गौर किया जाथगा, तो मैं समझता हूँ कि मेरी बात आप लछोगों 
को भी जैँचेगी । मुझे तो इसमें काफ़ी खतरा माद्म होता है| इसलिए मैं चाहता 
हूँ. कि पहले एक प्लैन बनाया जाय और फिर उसके अनुसार अमल हो | 


४9:5६ 


श्री. शाह के बाद कानपुर के श्री, हीौरालालजी खन्ना ने प्रस्तावित 
योजना के सिलसिले में नौचे लिखे विचार प्रकट किये : 


जो सवाल आज हमारे सामने है, उसके महत्त्व का अन्दाजा लगाना आसान 
नहीं | जैसा कि जाकिर हुसैन साहब ने फ्रमाया है, यों तो, कोई भी अनुमवी-शिक्षक 
ऐसा नहीं हो सकता, जो हाथ के काम और धन्धों को शिक्षा में विशेष स्थान न देना 
चाहता हों; किन्तु जो महत्त्व महात्माजी उसको देना चाहते हैं, यह उनकी अपनी 
निजी योजना है। इस योजना को पूरी तरह कार्यान्वित करने के लिए हमें अपनी पूरी 
ताकतें लगा देनी चाहिएँ | प्राइमरी शिक्षा प्राप्त करने के बाद बहुत-से बच्चे अपनी पढ़ाई 
बन्द कर देते हैं, और इस प्रकार थोड़े दिनों बाद ही उनका अक्षरशान सदा के लिए 
उनसे गायब हो जाता है ओर वे निरक्षर के निरक्षर ही बने रहते हैं ! इस प्रकार उनकी 
शिक्षा पर व्यय किया जानेवाला धन व्यर्थ हो जाता है। उनको साक्षर बनाये रखने के 
लिए अन्य देशों की तरह प्रोढ-शिक्षा ( 807॥ ८तप्रद्ञांणा ) की एक योजना हमोरे 
यहाँ भी होना बहुत जरूरी है। 


यदि ससवर्षीय शिक्षा-योजना, जैसा कि महात्मा जी चाहते हैं, सबके लिए जरूरी 
और बाध्य कर दी जाय, तो एक बार शिक्षा प्राप्त कर लेने के बाद, उनकी तरफ से 
डनकी निरक्षरता का कोई भय नहीं रह जायगा। इन सब बातों पर पूरी तरह विचार 
कर लेने के बाद, जहाँ तक सात वर्ष की लगातार शिक्षा देने और हाथ के धन्धों का 
.सवालरू है, किसी प्रकार के मतभेद की गुझ्ाइदा नहीं हो सकती। अब रहा उसके 

स्वावलम्बी होने का सवाक, अथवा संस्थाओं को चलाने के लिए उन्हींते खर्चे 
निकालने का सवाल; यहाँ पर इख्तिछयफ है। यदि ऐसा हो सके, तो बड़ा ही सुन्दर 
है। समय, काल और देश की परिस्थितियों पर विचार करते हुए, ब्रिना ऐसा हुए काम 
भी चलता हुआ नज़र नहीं आता। किन्तु जो बातें अध्यापक शाह ने रक्‍्खी हैं, वे भी 
विचारणीय हैं| बुढ्धि को, उन तजबीजों को स्व्रीकार करना ही पहता है। बच्चों द्वारा 
बनाई गई चीजों की आमदनी से कुछ हद तक तो चाल खर्चा निकल सकता है; और 
इसका तो मुझे खुद भी अनुभव है। कानपुर में “सिटी एंग्लो बर्नाक्युछर वोकेशनल- 
स्कूल! नाम की एक संस्था कुछ मित्र चला रहे हैं, जहाँ प्रत्येक विद्यार्थी अपनी फरौस की 
रकम अपने आप पैदा करने के लिए. उत्साहित किया जाता है, और आशा की जाती 
है कि थोड़े दिनों बाद बह शायद पूरी फरस इसी तरह पैदा करने छगे। कुछ भी 
क्यों न हो, महात्माजी के दिखाये हुए मांगे पर चलने के लिए हमको अपने-अपने 
क्षेत्र में पूरे तौर भे कोशिश करना चाहिए. | 


अपनी छोटी समझ के अनुत्तार एक बात मुझे और अजे करनी है | मेरे विचार 
में, प्राथमिक, माध्यमिक और उच्च शिक्षा पर एक समय और एक साथ ही विचार होना 
चाहिए | ये सब 'स्टेजेस' एक सूत्र से बँधी हुई हैं । एक का प्रभाव दूसरी पर पड़ता है। 
चुस्त दीवार खड़ी करके हम इनको एक दूसरे से अलग नहीं कर सकते | इसलिए मेरी समझ 
में तो शिक्षा के सब विभागें को ध्यान में रखते हुए, ही हमें उसके किसी एक अश पर कुछ 
फैसला करना चाहिए। शिक्षा के प्रत्येक विभाग में धन्धों का क्‍या स्थान होना चाहिए, 
इसकी जाँच करके रिपोर्ट करने के लिए, हमारे प्रान्त में सर ज्ञवालाप्रसाद ओऔवास्तव ने 
अपनी वजारत के काल में एक कमेटी नियुक्त की थी, जिसकी दो बैठकें भी हुई थीं। 
परन्तु आजकल वह कमेटी खतम हो चुकी है। अब कांग्रेस-मंत्रि-मण्डल से संचालित 
सरकार अपना जैमा निर्णय देगी, उसी निर्णय के अनुमार काम किया जायगा । 

आपके बाद तिलक विद्यालय, नागपुर के आचाये श्री, तिजारेजी ने 
स्वावरुम्बी शिक्षा के बारे में अपना अनुभव सुनाते हुए नौचे ढिखा भाषण किया : 


जहाँ तक मैं समझा हूँ, हमारी चर्चा का आशय यही है कि विद्यार्थी और 
शिक्षक दे।नों मिलकर स्कूलों में दस्तकारी या उद्योग-धन्धों को शुरू करें और इनकी 
आमदनी से स्कूल का खच चलाये | मेरे विचार में. यह कोई बड़ी या असम्भव बात 
नहीं है । हम छोगों ने अपने विद्यालय में इसका प्रयोग करके देखा है | और मुझे यह 
कहते हुए, दर्ष होता है कि इस प्रयोग के कारण हमें बड़ा छाम हुआ : हमारी संस्था पर जो 
कर्ज था, सो सब हमने अपनी और अपने छात्रों की कमाई से अदा कर दिया। इसका 
मतलब यह नहीं कि हमने अपने यहाँ केवठ हाथ ही का काम किया | हाथ के काम के 
साथ मस्तिष्क का काम भी हमने किया है और हम उसमें मानते हैं । हमारा यह मी 
विश्वास है कि शिक्षा स्वावहम्त्री ही होनी चाहिए | हमने अनुभव से देखा है कि जो 
छोग केवल हाथ का काम करते हैं, यानी पेशेदार बन जाते हैं, वे राष्ट्रीय कार्मों में बहुत 
कम आगे अते हैं, इसलिए, हमारे स्वतंत्रता के आन्दोलनों और यत्नों में उनका विश्लेष 
उपयोग नहीं होता | अतएव स्पष्ट है कि हाथ के साथ हमें दिमाग को भी तैयार करना 
होगा | बालकों में देश-प्रेम ओर स्वातंत्य की त्याग और सेवा की भावना उत्पन्न करनी 
होगी । ओर, जहाँ तक कम खर्च में पाठशालर्य चलाने का सवाल है, मैं मानता हूँ कि 
अगर हमारे प्रान्त के मंत्री महोदय मुझे अपने बेतन में से आधा, यानी २५०) रुपया भी 
दे दें, तो मैं उन्हें यह काम करके दिखा सकता हूँ, और इस इतनी-सी रकम की सहायता 
से ५० पाठशालाओं को अच्छी तरह चला सकता हूँ। 

श्री, तिमारेनी के बाद खामगाँव राष्ट्रीय विद्यालय के आचार्य ने 
योजना का स्वागत करते हुए अपनी कुछ शंकाओं की सफाई में नीचे हिखे विचार 
प्रकट किये : 


यहाँ हमसे यह कहा गया है कि जो भी शिक्षा दी जाय, सब उद्योग-धन्धों द्वारा 
दी जाय | इसमें सामान्य शान भी आ जाता है। यह भी कहा गया है कि अंग्रेजी को छोड 
कर हाईस्कूल तक की सब पढ़ाई इसमें आ जाती हैं। और यह सारा प्रार्थमक शान 
उद्योग द्वारा दिया जाने बाला है| यहाँ तक कि गणित का शात्न भी उद्योग द्वारा, यानी 
तकली द्वारा, दे दिया जायगा। परन्तु समझ मे नहीं आता कि गणित का था अन्य सब 
विषयों का सम्पूर्ण ज्ञान तकढी द्वारा कैसे दिया जा सकेगा ? 


स्वावलम्बन के बोरे में मे यह खयाल है कि यदि महात्माजी के कथानुसार हम 
तीन घण्टे उद्योग को दें, और जो चीजें तैयार हों, उनकी बिक्री का प्रबन्ध भी करें, तो 
इस योजना के अनुसार सात साल के अन्दर हम शिक्षा को मम्पूर्ण नहीं, तो आधों-आाध 
अवश्य ही स्वावलम्धी बना सकते हैं| लेकिन इसमें बच्चों के साथ जुल्म होने का खतरा 
जरूर है | क्योंकि उस हालत में हमारे अध्यापकों की कोशिश यह होगी कि लड़के 
ज्यादा से ज्यादा उत्पादक चीजे तैयार करें| इसलिए इस दिशा में कदम बढ़ाने से 
पहले इसका कोई उपाय हमें सोच लेना होगा । मेरी समझ में तो यह आता है कि 
आर्थिक जिम्मेवारी सांधी स्कूलों पर या शिक्षकों पर न रहे; स्टेट या सरकार को ही 
उसका जिम्मा लेना चाहिए । 

आपके बाद डॉ. भागवत ने अपने अनुभवों का उल्लेख करते हुए 
योनना के स्वागत में नाँचे लिखे विचार प्रकट किये : 


मुझे गाँवों का और ग्रामसेवा का १०-१९ सार का अनुभव है | मेरे विचार 
में शिक्षा की हमारी यह नई योजना गाँवों में ग्राम-पंचायतों की सहायता से 
बहुत-कुछ सफल हो सकती है। और, मुझे पूरा विश्वास है कि गाँव की जनता इसमें 
सहर्ष सहयोग देगी | जहाँ तक पढ़ाई और प्रबन्ध का सवाल है, उन लोगों से 
हमें पर्यात सहायता मिल सकती है, और मिलनी चाहिए, जो सेवा-निवृत्त (रिटायर ) हो 
चुके हैं या पेंशन पाते हैं। मैं समझता हूँ, शहरों, कस्बों और गाँवों में, हर जगह, हमें ऐसे 
स्री-पुरुष काफ़ी मिल सकते है । 


पाठशाला की दिनचर्या के बारे में मेरा विचार यह है कि कुल नो घण्टे का 
काम होना चाहिए : ३ घण्टे शारीरिक, ३ घण्टे बोद्धिक, और ३ घण्टे नेतिक। 


इस योजना के अनुसार शिक्षा को स्वावलम्बी बनाने के विषय में मेरा विचार 
यह है कि बिलकुल शुरू से तो यह स्वावरम्बी नहीं होगी; किन्तु धीरे-धीरे अवश्य हो जायगी। 
इसके लिए, आरम्भ में कुछ थोड़े-से गाँव चुनकर वहाँ प्रयोग शुरू करना चाहिए। मैं 
अपने अनुभव के बल पर यह कह सकता हूँ कि इस तरह चलाने पर ५-७ बरस में यह 
योजना अवश्य सफल होगी । 


:११: 
फिर गांधीनी की प्रेरणा से बिहार के शिक्षा-मंत्री माननीय डॉ, सेयद 
महमूद ने मूल प्रस्ताव का स्वागत करते हुए नीचे छिखी तकरीर की : 
मद्दात्माजी ने तालीम के बारे में अभी जो तजबीज पेश की है, वह बहुत 


अहमियत रखती है, और बिलकुल नई चीज है। उनकी बातें बुनियादी हैं और हमारी 
तहजीब से उनका ताल्खक है | सबसे बड़ी बुनियादी बात यह है कि हम अपने मुल्क में 

कैसे नागरिक पैदा करना चाहते हैं | हमें ज्यादा खुशी हासिल होगी और हमारा इतमीनान 
बढ़ेगा, अगर, जैसा कि महदात्मांजी चाहते हैं, हम इस तजवीज को चला सर्के और 
कामयाब करके दिखा सके । मगर मुझे खोंफु है कि दुनिया की मौजूदा कूबतों को देखते 
हुए, हमारे मुल्क में यह चीज, इसी ढंग से, शायर हम चला न सकें । लेकिन अगर 
चला सकें, ओर हो सके, तो यंह निहायत उम्दा चीज है ओर जरूर होनी चाहिए। 
तालीम के माहिरों का खयाल है, कि इन्सान की तालीम में हाथ को पहला दखुल होना 
चाहिए, | और में भी समझता हूँ कि हमारे मुल्क में आज इस चीज की बड़ी जरूरत है 
कि हम हाथ और दिमाग दोनों को जोड़ कर चर्ले | 


छेकिन जहाँ तक तालीम को “ सेल्फू सपोर्टिंग ” ( स्वावरूम्बी ) बनाने का सवाल 
है, में नहीं समझता कि हम अपने बच्चों के हाथ की बनी चीजें बेचकर स्कूल का खचे निकाल 
सकेंगे | यह इतना मुमाकैन नहीं मादूम होता । फिर, जैसा ।के प्रोफेसर शाह ने 
कहा है, “ कॉम्पिटिशन्‌ ! के सवाल को भी हम नज़र-अन्दाज नहीं कर सकते | मगर और 
तरीकों से हम तालीम के मौजूदा बोझ को हलका ज़रूर कर सकते हैं। एक तरीका 
खर्च कम करने का है। और यह किया जा सकता है | दूसरी तरह से भी थोड़ी 
किफायत हो सकती है । स्कूलों में जो दस्तकारी सिखाई जायगी, उससे भी थोड़ी 
आमदनी होगी, जो स्कूल के बोझ को थोडा हलका कर सकेगी; लेकिन दीगर 
ख़र्च तो सब स्टेट को ही बरदाश्त करना होगा | 


धयुनिवर्सल' या आम तालीम के लिहाज से भद्दात्माजी का सात साला कोर्स 
तो ज़रूरी मालूम होता है, और वह रहना भी चाहिए; लेकिन जैसा कि डॉक्टर जाकिर 
हुसैन साहब ने कहा है, इस सात साछा कोर्म के बाद दो या तीन साल के कुछ खास हु 
कोर्स जरूर रहने चाहिएँ । 

; ११: 


आपके बाद अहमदाबाद म्युनिश्तिपठ बोड़े के चेअरमन और प्रोप्राइटरी 
हाईस्कूल, अहमदाबाद के संयुक्त आचार्य श्री, बलवन्तराय ठाक्रोर ने शहरों 
में प्राथमिक शिक्षा को स्वावहम्बी बनाने की बात पर सन्देह प्रकट करते हुए 
कुछ शब्द कहे : 


मैं मानता हूँ कि उद्योग-पन्धों की शिक्षा से हमोरे बालकों में अवलोकन की, 
निर्णय की और वस्तु की यथार्थता को जानने-परखने की शक्ति पैदा होगी। लेकिन 
मेरी समझ में यह नहीं आता कि इस चीज़ को हम अपने शहरी स्कूलें में किस तरह 
अपना सकेंगे और कैते इसके द्वारा, महात्माजी के अथों में, शिक्षा को स्वावलम्बी बना 
सकेंगे १ 
ऋ रे कर 


इस प्रकार पहले दिन परिषद्‌ की सुत्रह की बैठक ठीक ११-३० बजे 
समाप्त हुईं। सभापतिनी ने सूचित किया कि दुपहर को ठीक ढाई से पाँच तक 
फिर बेठक होगी । 


दूसरी बैठक 


वक्ता 


ल्‍काी छू >> 00 / ७ 


्ि 


. महात्मा गांधी 

» आचार्य विनोबा भावे 

» आचार्य प्रफुछचेद्र राय 

« आचार्य काका कालेलकर 

« सौ. आशादेवी आयेनायकम्‌ 
» माननीय पै. रविद्यकरजी झुक्ल 


दूसरी बेठक 


ता; २२-१०-३७ समय : दुपहर २-३० से ५ 


गुरू में गांधीनी ने सबह की चनो के समय अनेक वक्ताओं ने जो टीकाये 


छा 
5 | 34 ्. 


की थीं और शंकाये उठाई थीं, उनका स्पप्टी-करण करते हुए नीचे लिखा 
भाषण किया : 


मैंने आज मुबरद आपके सामने एक ऐसी चीज रकक्‍खी है, जिसके जरिये हम 
अपने बालकों को दिलदार और दिलेर बना सकते हैं| सात साल तक स्कूलों में सिर्फ 
तकली ही चल्मते रहने की बद्ठ मैंने नहीं कही | मेरी राय है कि शुरू साल, तकली से पहले, 
बालकों को थे।डी धुनाई सिखाई जाय | फिर खेतों में जाकर कपास बीनना बताया जाय। 
इसीके साथ बालकों को कुछ खास बातें भी मिखाई जा सकती हैं, छेकिन पहले ही साल इनका 
बोझ बच्चों पर डालना ठीक न होगा । कपास बीनने और रई घुनने के बाद बालक तकली 
चलाना सीर्खेगे | फिर चर का नम्बर आयेगा | सुत की कताई के बाद चर्खा और 
तकरी बनाने का काम भी हमार सामने रहेगा। जब बालक चर्खा बनाना सौखेंग, तो 
उन्हें बढ़ई और छुदार का काम भी साौंखना पदेगा । आज हमारे गाँवों में जो कार्रगर 
हैं, उनके काम में दथ की सफाई नजर नहीं आती। लहर लोहा पीठने का काम करता जरूर 
है, लेकिन उसे तकुआ या तकलो बनाने का हल्म नहों! चर्ें के लिए तकुआ बिलकुछ 
सीधा और सा बनना चाहिए, वर्ना वह किसी काम का नहीं रहता | अगर इस चीज को 
गाँवों में बनाने का कोई प्रवन्ध हम कर सकते हैं, तो वह दुसरे साल की पदाई में 
शामिल होगा । इस तरह सिलसिलेवार काम करने से आगे सफलता जरूर मिर्गी | 

प्रोफेसर शाद्व कहते हैं कि जबतक हिन्दुस्तान में विदेशों से तैयार माल आता 
रहेगा, तबतक हम अपने माल से उसका मुकाबला कैसे करेंगे? और हमारे देश के 
अन्दर जो लाखों-करोड़ों कार्गगर काम कर रहे हैं, उनका क्‍या हाल होगा ! पहली बात 
तो यह है कि आज इस तरह के मुकाबले का कोई अंदेशा है ही नहीं; और अगर हो 
भी तो वह पहले मिलें के साथ हो सकता हैं और बाद में, जहाँ तक कपड़े का सवाल है, 
चर्वा-संघ के साथ | चर्खा संघ को आज इसकी कोई चिन्ता नहीं है | मिलों को भी कोई 
डर नहीं हो सकता; क्योंकि उनका माल आज भी बाजार में सस्ता ब्रिकता है। फिर इस 
सिललिले में एक खास बात, जिसे हम भूल जाते हैं, यह है कि मैंने जो चीज आपके 
सामने रक्खी है, वह खासकर गाँवों के लिए है । और जब हमारे मिनिस्टर मुल्क में 
इसके अनुकूल आबोहबा पैदा करेंगे, तो लोग ज्यादा दाम देकर भी हमारी चीजों को 
खरीदना पसंन्द करेंगे। इस तरह हमारा माल बाजार में बिक सकेगा । और जहाँ तक कपड़े 
की बात है, में समझता हूँ कि हमारी सरकारों को अपनी जरूरत का तमाम कपडा हमीं से 
खरीदना होगा; चाहे कुछ ज्यादा दाम देकर ही क्यों न खरीदना पड़े। उदाहरण के 
लिए, यरबड़ा जेल के छापाखाने को लीजिये | उसकी दरें ज्यादा हैं, तब भी सरकार 
अपना काम वहीं कराती है और बाहर वालों के साथ मुकाबले का कोई सवाल पैदा नहीं 
होता । इसी तरह हमारा भी काम चलना चाहिए । 


शुरूरू में देहाती मदरसों म॑ बच्चे कुछ-न-कुछ बिगाड जरूर करेंगे; लोकेन अगर 
उस्ताद अच्छा रहा, तो वह देख लेगा [कि वे कम से कम बिगाडुशे और ज्यादा से ज्यादा बनाते 
या पैदा करते हैं। यह सच है कि जो माल बाहर तैयार होता है, उतना सस्ता यह माल न हो सकेगा। 
बाहरी चीज़ें ज्यादा सस्ती होती हैं, लेकिन जैसे खद्दर में, वैसे इनमें मी, मुकाबले की 
कोई बात पैदा नहीं होती । जहाँ तक में जानता हूँ, गाँवों में ऐसी कोई चीज नहीं है, जिसे 
मुकाबले का डर हो या उसका सामना करना पड़े । कागज ही को छे छीजिये। गाँवों में यह 
धन्धा लगभग मिठ ही चुका था। इधर ग्राम-उद्योग-संघ की कोशिशों से फिर कही-कहीं 
जी उठा है। अब देखने में इस कागज के दाम कुछ ज्यादा ही दिखते हैं, फिर भी 
लोग हिम्मत करके इसे खरीद ही रहे हैं | इस तरह गाँवों में हमारे बच्चों द्वारा जो चौजें 
बनेंगी, उन्हें भी लोग जरूर खरीदेंगे। जब बालक खुद कागज बनाना सीख जायेंगे, तो 
वे अपने हाथों बने कागज पर ही लिखेंगे और जब जनता को इसका पता चडछेगा, तो 
वह भी इसी कागज का इस्तेमाल झुरू कर देगी । इस तरह हम किसी की राह में रोड़े 
नहीं डालेंगे, बल्कि उनके रास्ते को और भी साफ और मजबूत कर देंगे। 

क्नििललनत 


यही बात गुड़ के लिए भी कही जा सकती है। हसारे देश में खजूर और 
ताड के इतने पेड़ हैं कि आज उनका कोई उपयोग नहीं हो रहा । अगर हम बालकों 
को इनके रस से गुड़ बनाना सिखा दें, तो हजारों मन गुड हर साल तैयार कर सकते हैं। 
इसके कारण ईख से गुड बनाने वालो के साथ होड़ का कोई सवाल खड़ा नहीं होता | 
जैसे कि आज इंख से गुड़ बनाने वालों को मिल वाल्यें से कोई होड़ नहीं है। इस तरह 
अगर हमारे लड़कों ने खजूर और ताड़ से गृड़ बनाना सीख लिया, तो गुड़ के व्यवसाय में 
बड़ी भारी उन्नति हो सकती हैं, और इस काम में हमें स्टेट से भी मदद मिल 
सकती है । 


अब मशीनरी के सवाल को लीजिये | जिनका यह कहना है कि हमें मशीनरी से 
तो काम लेना ही पड़गा; किसी भी हालत में हम उससे बच नहीं सकते, उनसे मैं यह 
कहा चाहता हूँ कि हमें मशीनरी की ब्रिलकुल दरकार नहीं। जहाँ तक कपड़े का सवाल 
है, हमें हाथ के बने गादें के कपड़े ही पहनने चाहिएँ । मिले की हमें कोई जरूरत 
नहीं | अपनी जरूरत का सारा कपड़ा हमें अपने गाँवों में पैदा कर लेना चाहिए और 
हम इसे कर भी सकते हैं। मेरे खयाल मे हमें मशीनरी का गुलाम बनने की कोई 
जरूरत नहीं | मुझे डर है, |कि जिस तरह बैलों के साथ रहकर हम बैल-से बन गये हैं, 
उसी तरह मशीनों के साथ रहकर मशीन भी बन गये है, और हाथ की कछा एवं 
कारीगरी को खो बैठे हैं| अगर आपका यह ख़याल हे कि मशीन तो अनिवार्य है, 
उसके विना काम चल ही नहीं सकता, तो में कहूँगा कि मेंने जो तजबीज रक्खी है, वह 
आपके किसी काम की नहीं है । आप मश्ञीनों के जरिये हमारे गाँवों को जिन्दा रखने की 
बात सोच रहे हैं और लड़को को उन्हींके मारफत कुछ तालीम देना चाहते हैं; मगर मेरे 
खयाल में यह चीज गलत है ओर दिन्दुस्तान में किसी हालत में चल नहीं सकती | यह 
३५ करोड़ छोगों को बेकार कर देने की बात है । अगर आपका यह ख़याल है कि मशीनरी 
रुक नहीं सकती, तो मैं कहता हूँ, मेरी इस तजवीज को आप द्ुकरा दीजिये, और 
जो दूसरी बेहतर तजबवीज आपके खयाल में हो, पेश कीजिये। में आपका एड्सानमन्द 
हूँगा। | 


मैं देखता हूँ. कि प्रोफेसर शाह ओर डॉक्टर जाकिर हुसैन दोनों मेरी 
तजबीज का विरोध कर रहे हैं, और दोनो के लिए मेरे दिल में खासी मुहब्बत है। 

जाक्रि साहब ने कद्दा के डेवी (00969) की “ प्रोजेक्ट! मेथड चल नहीं सकी। 
भेरे खयाल में इसकी वजह यह रही कि उनका तरीका बहुत खर्चाल्य है, और वह बड़े 
पैमाने पर चल नहीं सकता | मेरी तजबीज इससे बिलकुल अलग है, और बह एक 
देहाती तजबीज है । उससे हम अपने लड़कों को बहुत-कुछ छाम पहुँचा सकते हैं। मैं 
तो जो चीज हमारे यहाँ चल रही है, उसीमें नई जान फूँकने की बात कर रहा हूँ । 
लेकिन अगर आपको इसकी सफलता में सन्देह है, तो आप जरूर इसे छोड़ दें। मगर 
जो कुछ भी तय करें, सोंच-समझ कर करें | इसीलिए मैंने आप सबको यहाँ इकट्ठा किया 
है। इस पर आप खूब गौर कर लीजिये, और आपका विश्वास बेठता हो, तो इसे मंजूर 
कीजिये, बर्ना जाने दीजिये | कहा गया है कि इस तजबीज़ के कारण स्कूलों में एक नई 
तरह की गुलामी के पैदा होने का डर है | मैं इसे मानता हूँ । लेकिन यह बात तो हर 
अच्छी चीज के लिए कही जा सकती है; क्योंकि अच्छी चीज़ भी जब बुरे हाथों चली जाती 
है, तो बुरी बन जाती है| इसलिए मैं नहीं चाहता कि मेगेी चीज ऐसे लोगों के हाथ में 
पड़े, जिन्हें न इस पर श्रद्धा है, न एत्नार है। 


एक बात इस सिलसिले में में ओर साफ कर देना चाहता हूँ । मेरी तजबीज सिर्फ 
उद्योग सिखाने के लिए नहीं है। में तो उद्योग के द्वारा विद्यार्थियों को सभी विपयों का 
ज्ञान कराना चाहता हूँ। मेरी योजना में इतिहास, भूगोल, गणित, विज्ञान, भाषा, 
चित्रकला, संगीत आदि सबका समावेश होता है। लेकिन मेरी शर्त यह है कि इन 
सबका ज्ञान कोरा किताब ज्ञान न होना चादिए. | ज्ञान जीवन-व्यापी होगा और वह उद्योगों 


द्वारा हासिल किया जायगा | और यह सारा काम हमें एक निश्चित पाख्यक्रम के अनुसार 
करना होगा । 


डॉक्टर भागभत ने नो घंटे की बात सुझाई है। में इसे नहीं मानता; क्योंकि 
मैं बालकों पर अत्याचार करना नहीं चाहता | मैं तो आपसे सिर्फ पाँच घंटे चाहता 
हूँ । मुझे यकीन है कि अगर मदरसों में छड़कों ने कुछ हुनर सीखा, तो वे घर पर भी 
उसका अभ्यास ज़रूर करेंगे, और अपनी योग्यता बढ़ाने, के यज्ञ में रहेंगे । अगर सात 
साल का सलुंग हिसाब लगाया जाय, तो मेरे विचार में शिक्षा अवश्य खावलंबी हो 
सकती है । पहले साल में हरणक विद्यार्थी रोज के दो पैसे भी कमा ले, तो दूसरे साल 
एक आना कमात्रेगा | यों हर साल उसकी उपाजेन शक्ति बढ़ती ही जायगी। आगे चक्कर 
'छड़के अपने घर पर भी मेहनत करेंगे और अपने सीखे हुए, धन्चे को तरक्की पर पहुँचायेंगे। 

गाँवों में खेती-किसानी को इस शिक्षा का माध्यम बनाने की बात कही गई है। 
लेकिन शर्म इस शात की है कि आज इसका कोई सामान हमारे पास मौजूद नहीं । एप्री- 
कल्चर या कृषि के विद्यालयों और कॉलेजों में लड़कों का जा तालीम दी जादी है, वह गाँव- 
वाले के किसी काम की नहीं होती। कृपि-कलेजों से निकले हुए. हमारे नौजवान प्रैजुएट 
गाँवों में बैंठकर कोई उपयोगी काम नहीं कर सकते | ऐसे तीन ग्रेजुएट तो मेरे पास ही रहते 
हैं, और उनमें से दो शायद यहाँ बैंठे मी हैं। आज इस काम में वे मरी कोई मदद नहीं कर 
सकते | इसका वह मतलब नहीं कि वे बिलकुल अयोग्य हैं। अपनी जगह पर तो वे काम 
करते ही हैं। मगर देद्दाती काम का उन्हें कोई तजरबा नहीं। वे खुद इस बात को कबूल 
भी करते हैं | छेकिन इसमें उन बेचारों का क्‍या कसूर ? उन्होंने अपने कॉलेजों में जो कुछ 
सीखा, गाँव के साथ उसका कोई ताल्छक ही नहीं था। ऐसी हालत में हम इस चीज को 
ठुरत तालीम का जरिया कैंस बना सकते हैं ? 


गाँवों में जाकर हमें बहुत-कुछ काम करना है | और, इस काम में देहाती लड़के 
हमारी काफी मदद कर सकते हैं। आज भी वे खेतों पर बहुत-कुछ काम तो करते ही हैं। 
अगर भरी इस तजबीज को आप छोगों ने मान लिया, और इसे गाँवों मे चलानेवाले 
अच्छे उस्ताद हमें मिल गये, तो गाँववालों का बहुत फायदा पहचगा। अपने उस्ताद के 
साथ लड़के भी खेतों पर जायँग; वहाँ निंदा$, बुवाई, सिंचाई वर्गेरा में मदद करेंगे; और 
इस तरह रोज-रोज काफी कसरत भी कर लिया करेंगे | फिर बनावटी कसरत के लिए, उन्हें 
अलग से समय देने की जरूरत न रहेगी । 


मेरा यह भी खयाल हैं कि अगर यह तजबीज, जैसी कि मेने रक्‍्खी है, 
बहुत-कुछ वैसी ही चली, तो पहले साल में जरूर कुछ नुकसान रहेगा, लेकिन तीसरे साल 
तो एक कौंडी का भी नुकसान न रहना चाहिए | यह बात में अपने तजरबे से कहता 
हूँ । अभी जाकिर साहब ने कहा कि यह चीज स्वावलम्बी नहीं हो सकती, और इसके 
कारण लड़कों में गुलामी फैलने का खतरा है। मेरा जवाब यह है कि गुलामी की कोई 
गुजाइद इसमें नहीं हो सकती । हाँ, अगर उस्ताद और इन्स्पेक्टर बगैरा सब के सब निकम्मे 
मिले, तो बात दूसरी है। इसके लिए इमारे मंत्रियों को खूब सजग रहना होगा और ऊपर 
से नाचे तक सबको सजग रखना होगा | 

मगर फिर भी मैं कहता हूँ कि आप मेरे दबाव में आ कर कमी इसे मंजूर न 
करें | यह ठीक न होंगा । आप देखते हैं [कि में इस समय मृत्यु-शय्या पर पड़ा हुआ हूँ । 
ऐसे समय, में जबरदस्ती से कोई चीज मनवाना नहीं चाहता | आप इसे अच्छी तरह सोच- 


समझ लोजये ओर फिर चाहे मंजूर कीजिये, चाहे नामंजूर ? यह न हो कि अभी आप इसे 
मंजूर कर लें ओर फिर कुछ वक्त के बाद छोड़ बठें | 


मुद्दत के बारे में मेरा कोई आग्रह नहीं है । इसे आप चाहें ७ साल की रखिये, 
और जरूरी समझें तो ९ साल कर दीजिये | यह हमारे हाथ की बात है और इसमें कोई 
ख़ास खतरा भी नहीं है । 


प्रोफेसर शाह की एक बात को मैं बिलकुल सही मानता हूँ और मंजूर करता 
हूँ । उन्होंने कहा है कि हरएक सरकार का यह फर्ज होना चाहिए. कि वह अपने 
बैकारों को काम दे और रोटी दे | लेकिन इसका यह मतलब नहीं, कि बेकारों को 'डोल' 60० 
दिया जाय, यानी घर बैठे खिलाया जाय | हम किसीको दान नहीं दे सकते; न देना 
हमारा फज है | हाँ, काम देने का जिम्मा हमारा है। ईश्वर ने किसी को बैठे-बैठे खाने के 
लिए पैदा नहीं किया । उसने तो पैदा इसलिए किया है कि हम अपनी मेहनत की रोटी 
कमाये और खायें | 


और, काम की हमारे देश में कमी न होनी चाहिए | जब ३० करोड़ जिन्दा 
मशीनें हमारे पास मौजूद हैं, तो बेजान मशीनों का, यानी यंत्रों का, हम क्‍यों सहारा लें ! 
मैं कहता हूँ, हम में से हरणक को रोज आठ घण्टे काम करना चाहिए. | काम करने से 
कोई गुलाम नहीं बनता । जिस तरह घरों में मा-बाप का बताया काम करने से हम उनके 
गुलाम नहीं बन जाते, उसी तरह यहाँ भी गुलामी का कोई सवाल न उठना चाहिए । 
लेकिन अगर मशीनरी की ही बात सबको मंजूर हों, तो मेरा निवेदन है कि मैं मजबूर हूँ । 
क्योंकि उसके छायक कोई तजबीज मेरे पास नहीं है । 


अब आप विनोबा और काका साहब के विचार भी सुन लीजिये | 

भ्ज् 


फिर समापतिजी की आज्ञा से नालवाड़ी-आश्रम, व्धो के आचार्य 
श्री, बिनोबा भावे ने गांधीनी की योजना का हार्दिक समन करते हुए 
उप्तकी व्याख्या में नीचे लिखा विस्तृत भाषण किया : 


अभा में देर से आया ओर बापू ने जो कुछ कहा सो सुन नहीं सका। लेकिन 
सुबद जितनी बातें हुई हैं, उन पर से और इस विषय में मेरे जो कुछ विचार और 
अनुभव हैं, उनके आधार से दो शब्द आपके सामने कहूँगा । 


जब मैंने पहली बार 'हारिजन' में पढ़ा कि हरएक गाँव में हम लड़कों को 
उद्योग के जरिये शिक्षा देना चाहते हैं, तो मुझे इस चीज के समझने के लिए दुबारा 
पदना नहीं पड़ा | कारण, पिछले कई वर्षों से में इस विषय पर देहातवालों की दृष्टि से 
विचार और प्रयोग कर रहा हूँ । 'हारिजन' में जो विचार प्रकट हुए हैं, उनमें मुझे 
अपने इन प्रयोगों का परिणाम मिल गया है। में तो मानता हूँ कि जैसे-जैसे हम इसका 
अनुभव करते जायूँगे, वैसे-वैसे यह चीज हमें ज्यादा साफ दिखाई देगी | 


आज सुब्रह चन्द भाईयों ने कहा था के बापूजी जो कह रहें हैं, वह कोई 
नई चीज नहीं है। इससे पहले भी कई शिक्षा-शास्त्री इस विषय पर लिखे खुके हैं। 
इसलिए, कोई वजह नहीं कि इसके बारे में किसी की दो राय हों। लेकिन जहाँ तक में 
समझ सका हूँ, मेरा ऐसा खयाल है कि यद्यपि बापू के और उनके विचारों में शाब्दिक 
समानता दीख पढ़ती है, तोभी जब हम उनके अर्थ पर ध्यान देते हैं, उन विचारों की 
तह तक पहुँचते हैं, तो काफी फर्क मादूम होता है--हों सकता है | 


असालियत यह है कि आज दुनिया के ज्यादातर दुःख शरीर-परिश्रम को छोड़ 
देन से पैदा हुए हैं। अगर हम इस सिद्धान्त पर नहीं पहुँचते हैं, तो मुझे डर है कि 
बापू ने जो योजना हमारे सामने रक्‍्खी है, उससे कुछ अंशों में सहमत होते हुए भी हम 
पूरे सहमत नहीं हो सकेंगे । आज हमर लोगों में बहुंतेर ऐसे हैं, जो खुद तो शरीर-परिभ्रम 
छोड़े बैठे हैं, मगर दूसरों के पारैश्म से छाभ उठाते हैं। गरीब छोग मेहनत करते हैं 
और हम उनकी मेहनत का फल चखते हैं। जब कमी हम इस पर कुछ सोचते भी हैं, 

तो यह ख़याल रखकर सोचते हैं कि किसी न किसी तरह हमें, यानी इन्सान को, मेहनत 
से बचना है |.कहते तो हैं कि हाथ की तालीम जरूरी है, क्योंकि उससे लड़कों के हार्थों 
ओर पैरों में ताकत आयेगी, और इसीलिए पाठशालाओं में हाथ का कुछ न कुछ काम 
रखना भी चाहते हैं। लेकिन कहने का मतलब सिर्फ यह होता है कि कुछ अशों में, 
बतै।र सजावट के, उद्योग को भी थोड़ा स्थान दिया जाय | जिन-जिनके नाम आज 
सुबह लिये गये और जिन्होंने यह बताया कि हाथ के काम से दिमाग आगे बढ़ता है, 
उनके श्रयोगों से भी यही माल्म होता है कि उन्होंने महज सजावट के तौर पर अपने 
कार्य-क्रम में परिश्रम या मेहनत को जगह दी थी। छेकिन हमारा लक्ष्य वह 
नहीं है । 


कहा जाता है कि परिचमवालों ने शिक्षा में काफी उन्नति की है | लेकिन उनका 
उदाहरण हमारे लिए विशेष उपयोगी नहीं हो सकता | बहुत ज्यादा मुल्कों पर आज 
वे अपनी हुकूमत जमाये हुए हैं | अपनी इस शिक्षा के कारण ही उन्होंने दुनिया में 
यह गुलामी फैलाई है| इसलिए उनकी शिक्षा-प्रणाली हमारे देहात में नहीं चल सकती | 
अगर देहात के लड़कों को ७ साल तक तालीम देनी ही है, और तो भी लाजिमी तौर 
पर, तो ब्रिना स्वावलम्बन के हम उसे दे ही नहीं सकते । 


स्वावलम्पी शिक्षा से मेश मतलब यह है कि तालीम पा चुकने के बाद बालक 
अपने पैरों पर खड़ा होने लायक बन जाय | यह तो अनुभव. से सिद्ध होगा, कि वह 
अपनी पढाई का पूरा खच हर साल दे सकेगा या सात साल में मिलकर देगा। यद्यीप 
इसमें भी मुझे तो कोई सन्देह नहीं है | लेकिन अगर ताढीम पा चुकने के बाद' लडका 
स्वाबलम्त्री नहीं होता है; तो मेरी समझ में नहीं आता कि तालीम देकर हमने क्‍या 
किया ! क्‍योंकि तालीम पाने से पहले भी तो वह परावरूम्बी ही था। इसीलिए अपने 
देहात में हम बद्दी तालीम दे सकेंगे, जो लड़कों को स्वावलम्बी बनाये । 


जब जापान में लाजिमी तालीम ( अनिवार्य शिक्षा ) जारी की गई, तो वहाँ 
गरीब लड़कों को अपवाद समझ कर छोड़ देना पड़ा | क्योंकि ये लड़के अपने माँ-बाप 
की कमाई में सहायता पहुँचाते थे, और इसीलिए तालीम में शामिल नहीं हो सकते 
थे | लेकिन ऐसे अपवाद वहाँ १०० मैं सिर्फ १० ही थे । अगर हम अपने देश में गरीब 
लड़कों को लाजिमी ताढीम से बरी करना चाहे, तो उसका मतलब यह होगा कि हमने 

१०० में ९० लड़कों की तालीम का सवार छोड दिया। इसलिए अगर हमें 
देशत में लाजिमी ताजीम देनी ही है, तो हमोरे मदरसे ऐसे होने चाहिएँ, जहाँ लड़कों को 
कोई उद्योग सिखाया जाता हो ओर उससे वे घरवालें की कमाई भे थोड़ी मदद पहुँचा सकते 
हों | फिर तो उद्योग के साथ-साथ ओर उसीके जरिये हम उनको दूसरी तालीम भी दे 
सकते हैं | में तो कहता हूँ कि हम इस तालीम हब्द का भी इतना मोह क्यों रक्‍्खें ! 
तालीम तो वैसे भी मिलने ही वाली है | अगर कोई लइका इ्मानदारी से अपनी येजी 
कमाता है, ते। क्या वह तालीम नहीं है? फिर इसमें तो लड़के हमारे साथ रहेंगे, हम 
उनके साथ रहेंगे; और यों अपनी सोहबत से भी हम उनको काफ़ी तालीम दे सकेंगे। 
आज जब हम गाँवों में जाते हैं, तो वहाँ हमारी बात सुनने के लिए. हमें अकसर ऐसे 
ही आदमी मिलते हैं, जिन्हें मजदूरों की या किसी धन्धे की कोई फ़िक्र नहीं होती | और 
जिन तक हम पहुँचना चाहते हैं, उनके तो दशन भी नहीं कर पाति। जिस गुफा में 
सूर्य की करणें पहुँच ही नहीं सकती, कोई उसका अँधेरा कैसे म्रियये ? अतएवं जिन तक 
हम पहुँचना चाहते हैं और जिनको कुछ तालीम देना चाहते हैं, वे हमारे पास तभी 
आयेंगे, तमी हमें मिल सकेंगे, जब हम अपनी पाठशालाओं में उद्योग शुरू करेंगे | 


नालवाड़ी (वर्धा ) में मेरे पास कुछ लड़के सूत कातने आते हैं। उनमें 
दो-चार ऐसे हैं, जो दूसरे गँवों से, यानी नाल्वाडी से चार भील दूर से, आते 
हैं। ठीक ७ बजे उनका काम शुरू होता है | समय पर आ पहुँचने के लिए उन्हें सुबह 
जल्दी उठना पड़ता है | फिर उनके लिए रोटी बनाने को उनकी माँ भी चार बजे 
उठती है | मुब॒ह ७ से १९ और दुपहर में १ से ५ तक वे कातते हैं| हम लोग भी 
उनके साथ कातंते हैं । उनसे बातें करते हैं, और इस तरह मैं देखता हूँ कि उन्हें 
काफी शिक्षा मिल जाती है | लेकिन अगर मैं यह ऐल्शन कर दूँ कि में तो सिर्फ पढ़ाना 
चाहता हूँ, और उसीके लिए यह एक पाठशाला खोल दी है, जिसमें न कोई उद्योग 
सिखाया जाता है, न किसी प्रकार की मजदूरी मिलती है, तो मैं जानता हूँ कि ४ मील 
से तो क्या, अपने गाँव से भी, जहाँ में बैठा हूँ, गरीब का कोई लड़का शायद ही मेरे पास 
आये [| अगर किसी का यह ख्याल है कि हुकूमत के बलपर शिक्षा को कानूनन छाजिमी 
बना देने से सरकारी मदरसों में गरीबों के लड़के भी आने छूगेंगे, तो मैं इससे कतई 
इनकार करता हूँ । हमने देखा है कि देद्दातियों के साथ सौधे उनके जीवन से सम्बन्ध 
रखनेवाली बातें। को छोड़कर, जब दूसरी बातें हम करते हैं, तो वे भौंचक-से हमारा मुँह 

ताकते रहते हैं : खाक-पत्थर कुछ भी समझ नहीं पाते | मगर उनके जीवन की कई बातों 
को लेकर हम उन्हें उपयोगी तालीम दे सकते हैं | उदाहरण के लिए, वे ठीक-ठीक बैठना 
भो नहीं जानेत | सा में शायद एक भी लड़का हमे सीधा बैठा हुआ नहीं मिलता । 
मास्टर साहब हैं कि कुर्सी पर बैठे किताबों की मदद से पढाते रहते हैं | सिवा सुनने के 
लड़कों को कुछ मी करना नहीं पडता | अतएव कइयों को तो नींद आने लगती है। 
लेकिन लड़कों की क्‍या कही, मैंने तो देखा है कि खुद मास्टर भी कमी-कमी ऊँघने 
लगते हैं। मेरा यह भी अनुभव है कि जब लद़के मदरसे से घर पानी पाने 
जाते हैं, तो दो-दो धण्टों तक वापस नहीं अति, बशर्ते कि उन्हें सजा का डर न हों! 
जहाँ ऐसा डर रहता है, वहाँ एकाध घण्टे के अन्दर ही आ जाते हैं | हालत यह है कि 
आज जब कोई लड़का स्कूल से गैर हाजिर रहता है, तो शिक्षक उसे घर पर बुलाने जाता 
है; मगर घरवाले कह देते हैं कि लड़का जरा बीमार है, इसलिए वह मदरसे नहीं 
आयेगा | लेकिन लड़के की इस बीमारी का मतलब सिफफ यही होता है कि उसके माँ-बाप 


उसे अपने साथ खेत पर छे जाना चाहते हैं, और मदरसे भेजने से कतराते हैं । 


मैं मानता हूँ कि पाठशाल्मओं में उद्योग शुरू कर देने से यह हालत न रहेगी। 
अगर हमारी पाठशाल्यओं में छड़कों को कमाने-धमाने की विद्या सिखलाई जायगी, 
ते मँ-बाप खुशी-खुशी अपने लड़कों को स्कूल में भेजेंगे | बड़ी उमर के लड़के भी हमारे 
पास आंगगे | और अगर लड़के स्कूल में कमाई करके कुछ घर छे जा सके, तो ७ साल 
ही क्‍यों, इससे भी ज्यादा वक्‍त तक वे हमारे पास रहेंगे | इस तरह शिक्षक और छात्र का 
सम्बन्ध महज सात साल के लिए ही नहीं, बल्कि जिन्दगी भर के लिए. मजबूत हो जायगा | एक 
और महत्त्व की बात यह है कि आज हमारे शिक्षकों और छात्रों में बड़ा अन्तर रहता है; दोनों 
की भूमिका समान नहीं होती। शिक्षक कुर्सी पर बैठते हैं, और विद्यार्थी नाच 
जमीन पर बैठते हैं, जहाँ शायद झाड़ू भी नहीं लगाई जाती ! वजह यह है कि झाड्ू 
छूगाना हलका काम समझा जाता है। आज की हवा में तो कोई सोच भी नहीं सकता 
कि मास्टर अपने हाथों झाड्ू लगायें। लेकिन जब पाठशाला में उद्योग को स्थान मिल 
जायगा, तो शिक्षक को कुर्सी छोड़कर विद्यार्थियों के साथ बैठना होगा : खुद काम 
करके उन्हें सिखलाना होगा; जिससे दोनों की भूमिका समान हो जायगी, और दोनों की 
बाद्दे भी तेजस्वी बनेगी । 

दूसरी बात सुबह हमने यह सुनी की अगर लड़की की कमाई में से शिक्षक 
की तनख्वाह निकालने की दृष्टि रही, तो नतीजा यह होगा कि छात्रों से ज्यादा माल तैयार कराने 
की चित्ता में शिक्षक उनसे जबरदस्ती ज्यादा मजदूरी करायेंगे। लेकिन मुझे 
इस तरह का कोई इर नहीं माठ्म होता | स्कूलों मे उद्योग शुरू होते ही गाँववाले 
उनमें दिलचस्पी लेने लगेंगे। तब वे आज की तरह उदासीन न रहेंगे | आज तो छः माही 
या साल्ना परीक्षा का फल माद्म होने पर ही उन्हें पता चलता है कि उनके लड़कों ने 
क्या पढ़ा. कैसे पदा और उन्होंने कुछ तरक्की की या नहीं | अगर लड़का फेल हुआ 
है, तो वे समझते हैं कि उनके लड़के को अच्छी ताल्गीम नहीं मिली | लेकिन जब लड़का उद्योग 
द्वारा मजदूरी के रूप से कुछ कमाने लगेगा, तो गाँववालों को रोज़ना मालूम होता 
रहेगा कि लड़के ने कैसी क्या तरक्की की है । उनको यह भी पता रहेगा कि अया 
शिक्षक मस्ती से काम लेता हैं, या प्रेम से |! मतलब में, सारा गाँव उस स्कूल का 
इन्स्पेक्टर बन जायगा | आज जिस तरद का इन्सपकेशन होता है, वह कोई मानी नहीं 
रखता | जिस दिन इन्सपेक्टर स्कूल देखने आता है, उस दिन भी स्कूल में कोई सफाई 
नहीं पाई जाती | लेकिन इन बातें की तरफ इन्मपेक्टर का ध्यान नहीं रहता | वह तो 
सीधा आकर स्कूल म॑ चल्य जाता है, और कुछ मामृली-सी बाते देखकर लोट जाता है| 
यह तो उस स्कूल की हालत है, जिसका इन्मपेक्शन होता रहता है। लेकिन ऐसे भी 
कई स्कूल हंंते हैं, जहाँ इन्स्पेक्टर कमी पहुँचता ही नहीं | हमारी नई पाठशात्यझों का 
इन्स्पेक्शन तो खुद गाँववाले ही करेंगे। उन्हें उसमें दिलचस्पी होगी, और इस तरह गाँव 
का और स्कूल का सम्बन्ध घना हो जायगा। शिक्षक भी गाँववालें। की सहायता 
करेगा | लड़के स्वयं-सेवक बनकर गाँव के सुधार में मददगार होंगे । अगर गाँव 
में हैजे बगेश की शिकायत फैली, तो शिक्षक घर-घर जाकर स्थोगों की मेत्रा करेगा। 
इस प्रकार बह अपने गाँव का सेवक ही नहीं, मुखिया भी बन जायगा | 


अगर शिक्षक सुयोग्य है, और इस योजना में श्रद्धा रखता है, तो इस चीज़ को 
हम जिस कदर मुदिकल मानते हैं, उतनी मुश्किल यहे न रह जायगी | अतः सरकार 
का काम है कि वह इस तरह के शिक्षक तैयार करे, और उन प्रर जितना ज़रूरी हो, 
खर्च भी करें| 


उद्योग द्वारा तालीम देने के लिए हमें नई पाठ्य पुस्तकें भी तैयार करनी होंगी। 
मौजूदा किताबों से हमारा काम न चलेगा। पहले, दूसरे, तीसरे, यों प्रत्येक साल के हिसाब 

से उद्योग और पढ़ाई का वर्गीकरण करके सारा पाठ्यक्रम तैयार करना होगा। अर्थात्‌ 
देहात वालों की दृष्टि से विचार करके हमें एक ऐसे स्वतंत्र और सजीव साहित्य की रचना 
करनी होगी, जिसके आधार पर हम ' गाँवों में सही तालीम दे सकें। आज जैसी तालीम 
दी जाती है, वेसी अपने सब गाँवों में हम नहीं दे सकेंगे; और अगर दे भी सके, तो 
उससे मुझे आनन्द नहीं, दुःख ही होगा। क्येंकि जब इस निकम्मी तालीस के इतने 
अल्प प्रचार से हमारी इतनी भीषण हानि हुई है, तो इसके सर्बव्यापी प्रचार से जो 
भयंकर हानि होगी, उसका हिसाब मैं त्रैराशिक से लगाकर देखँगा ! 


मैं मानता हूँ कि गॉँवों तक जिस तालीम को हमें पहुँचाना है, वह स्वावलम्बी 
ही होनी चाहिए. | और उद्योग को केन्द्र में रखकर ही हम उसे स्वावलम्बी बना सकते हैं। 
इसलिए, बापू की इस नई योजना में मुझे तो जरा भी खतरा नहीं माछूम होता, उलटे में 
अपने अन्दर काफी उत्साह का अनुभव कर रहा हूँ | और, मुझे यकीन है कि अगर हम 
सच्चे दिल से इसे अमली रूप देने की कोशिश करेंगे, तो जरूर कामयाब होंगे ! 


४२३१ 


आपके बाद मारवाड़ी (शीक्षा-मंडल की रजत-मयन्ती के सभापति 
आधाये श्री प्रफूलचन्द्र राय ने योजना का समथेन करते हुए नाँचे लिखा भाषण 


दिया 


मैं समझता हूँ कि मद्दात्मांजी की यह योजना बहुत ही उपयोगी है, और इस 
समय देश को ऐसी ही शिक्षा की आवश्यकता है| लेकिन इसकी सफल बनाने के लिए 
हमें आदर्श शिक्षकों की आवश्यकता होगी | ऐसे शिक्षकों की, जो शिक्षा से प्रेम रखते 
हों, त्यागी हों, सेवापरयण हों, और इतने निःस्पृह हों कि चन्दन और विष्ठा को सम्रान 
समझ सकें । ऐसे एक शिक्षक ओर सेवक का नाम मैं आपके सामने रख सकता हूँ--- 
और वह नाम है, खादी-प्रतिष्ठान, सोडपुर के संचालक और संस्थापक भरी; सतीशचन्द्र- 
दास गुप्त का | सतीशबाबू ने अपनी इच्छा से गरीबी का जत छिया है, और कुलीन 


काय्ये-विवरण श्र 

होते हुए भी आज वह चमार, भंगी, और झ्ाडूदार, सबका काम करते हैं। उनके पास 
उच्च जाति के ब्राह्मण नवयुवक भी चमड़ा कमाने का काम सीख रहे हैं। उत्कल के नेता 
भ्री गोपबन्धु चौधरी के सुपृत्र उन्होंके पास आज शिक्षा ग्रहण कर रहे हैं । 


देश की स्थिति को सुधारने के लिए आज इसमें ऐसे ही शिक्षकों ओर शिक्षार्थियों 
को आवश्यकता है | स्कूलों और कंछिजों की डिप्रियाँ तो आजकल नौकरी को पयायवार्चा 
बन गई हैं| एम० एससी० ओर पी० एचडी० की उपाधियोँ प्राप्त करने के बाद भी 
हमारे नवयुवक आज बेकार धूम रहे हैं; उनकी विद्या का कोई उपयोग नहीं हो रहा। 
फिर भी बे उपाधियों का मोह छोड़ नहीं सकते; क्योंकि अभी तक उनका खयाल है कि 
उपाधियों से उनका “कैरियर” बनता है ! छेकिन वे नहीं सोचते कि कितना गलत 
उनका यह खयाल है । राम्से मकडोनल्ड ने, जो बाद में इंग्लैण्ड के प्रधान-संत्री बने, 
किस विश्वविद्यालय की डिग्री पाई थी ! बेचारे कोयले की खाने में काम करते थे | रूस 
का अधिनायक स्टालिन मोची का काम करता था | जर्मनी के तानाशाह हिठलर ने कमी 
किसी युनिवर्सिटी की दहलीज पर कदम नहीं रक्खा | बेचारा कचरा दोथा करता था। 
इस तरह दुनिया के बड़े-से-बड़े आदमी सब गरीबी से निकल कर, अपने पुरुषार्थ और 
अपनी मेहनत से आगे बढ़े हैं। लेकिन हमारे नौजवान आज मेहनत-मजदूरी से दिल 
चुराते हैं; काम को वे अपनी ज्ञान से हलका समझते हैं। अधिकतर माता-पिता भी 
इन्हीं विचारों के हैं । यही वजदद है कि हमोरे एक स्कूल में, जहाँ खेती और बागृवानी 
का प्रबन्ध है, सारा काम मजदूरों से करना पड़ता है और १००) ख़र्च करने पर मुश्किल 
से २०) की आमदनी होती है | हमारे नवयुवर्कों की इस सुकुमारता का परिणाम उनके 
स्वास्थ्य पर भी हो रहा है। उंनमें तपेदिक की बीमारी जंगल की आग की तरह बढ़ रही 
है। बेकारी अलग से सवार है। पेट कैसे पाला जाय, यह भी एक विकट समस्‍या है ! 


इन सबका हल मुझे तो यही मादूम देता है कि इम लोग गॉबों की 
तरफ ध्यान दें, पारिश्रम को अपने जीवन का अंग बनाये, माठ्भाषा द्वारा सारी शिक्षा 
के, और मद्दात्माजी की योजना को सफल बनाकर देश में नई जाग्ति, नया बल 
पैदा करें! 

४१ 


फिर समापतिजी की आज्ञा से गुजरात विद्यापी३ के भूतपूर्व आचार्य 
श्री दत्तात्रेय बालक्ृष्ण फालेलकर ने मूल योजना के समर्थन और उप्तकी 
व्याख्या में नाँचे छिखे विचार प्रकट किये : 


मैं सन्‌ १९०७ से राष्ट्रीय शिक्षा पर विचार करता आया हूँ और तभी से 
मेरे प्रयोग भी जारी हैं। मैंने अपने विचारों और सिद्धान्त में जो प्रगति की है, सो 
भिन्न-भिन्न प्रयोगें। के अनुभव ही से की है; और इसीलिए, वह धीमी हुई है। 


शुरू में हमारा यही खयाल था कि राष्ट्रीय शिक्षा द्वारा हमें केबल ऋान्तिकारी 
पैदा करने हैं | बाद में देखा कि जब सारा देश राष्ट्रभक्त हो जायगा तभी उसमें से 
कुछ क्रान्तिकारी तैयार हो सकेंगे | इसलिए, पहले राष्ट्रीय शिक्षा द्वारा देश-भक्त तैयार 
करने की आवश्यकता भादूम हुई | बाद में अनुभव ने यह बताया कि राष्ट्र की संस्कृति 
के अध्ययन ही से शुद्ध राष्ट्भक्ति पैदा हो सकती है। पहले तो केवल राष्ट्रीय साहित्य 
पर ही हमारा विश्वास रहा, बाद में युवकों के सर्वांगीण विकास का महत्त्व हम छोग 
क्रमशः समझने लगे | इस तरह राष्ट्रीय शिक्षा का विचार व्यापक ओर गहरा द्वोता 
गया | 


सरकार और राष्ट्रीय-शिक्षा के आपसी अनमेल के कारण जब सरकारी नौकरी, 
वकालत, डाक्टरी, इंजीनियारिंग, आदि के क्षेत्र हमारे लिए न रहे, तब हम समझने छगे 
कि साहित्यिक शिक्षा का असली मूल्य क्या और कितना है | तोमी देश में औद्योगिक 
शिक्षा की जो बांप चल रही थीं, उनकी तरफ हमारा आकर्षण नहीं था, क्योंकि हमने 
यह देखा कि औद्योगिक शिक्षा पानेवाले लोगों में न तो संस्कारिता दौख पड़ती थी, 
न देश-भक्ति | तो भी हमने महसूस किया कि केवल शाब्दिक ज्ञान से न बुद्धि का ही 
सश्चा विकास होता है, न सूझ-बूझ-ही बढ़ती है| मेने तो यह भी देखा कि केवल तर्क 
और वाद करने वाले प्रोफ़ेसर और वकील महत्त्य के विषयों पर शुद्ध और कुशल निर्णय 
'महीं दे सकते; बल्कि वे अपने ही तर्क-जाल में फँस जाते हैं। जो लोग असली और 
अमली काम करते हैं, वही विचार-शाद्धि पाते हैं; और शुद्ध निर्णय कर या दे सकते हैं। 


कार्य-पिवरण हि 





अनुभव से हम इस नतीजे पर पहुँचे कि हाथपर की शिक्षा ही प्रधान रूपसे दी 
जानी चाहिए | 


दिल और दिमाग के विकास के लिए. हम लोगों ने आज तक जबान और 
कान का उपयोग आधिक किया। आंखों का उपयोग भी निरीक्षण की अपेक्षा पठन॑- 
पाठन करने में ही अधिक किया | अब खयाल हो गया है, कि आँखों से मुख्यतः 
निरीक्षण ओर पर्सक्षण होना चाहिए; और शिक्षा का साधन प्रधानतया हाथ-मैर का 
काम | जब हाथ-पैर से परिश्रम होगा और प्रयोगों द्वारा समाज-हितकारी उद्योगों का 
रहस्य हस्तगत किया जायेगा, तभी मस्तिष्क का और द्वृदय का सशझ्ा विकास हो सकेंगा। 


जब कभी मेरे शिक्षक भाई कहते हैं, कि बौद्धिक शिक्षा के साथ-साथ ओऔदो- 
गिक शिक्षा भी देनी चाहिए, तब मुझे आश्चर्य ओर दुःख, दोनों होते हैं। उनकी राय 
में मानों औद्योगिक शिक्षा में बौद्धिक शिक्षा है ही नहीं ! सच पूछा जाय तो उद्योग के 
द्वारा ही उत्तम बौद्धिक शिक्षा दी जा सकती है | मैं तो हमेशा कहता हूँ कि बौद्धिक 
शिक्षा के दो साधन हैं : औद्योगिक शिक्षा और किताबी शिक्षा | बौद्धिक शिक्षा का उत्तम 
साधन औद्योगिक या प्रायोगिक शिक्षा ही है। उसीका कुछ परिष्कार करने के लिए 
और उसे शब्द-बद्ध करके उसका संग्रह करने की दृष्टि से, किताबी शिक्षा की आवश्यकता 
है सही । व्यापक प्राथामेक शिक्षा की दृष्टि को ध्यान में रख कर ही में यह कद रहा हूँ । 
हमारे ऋषि-मुनियों ने सच ही कहा है कि-.“ बुद्धि: कर्मीनुसारिणी ”। 


इस तरह उद्योग का महत्त्व तो हमारे ध्यान में आया, किन्तु पाठ्यक्रम में 
उसको कितना स्थान दिया जाय, इसका कोई निश्चय हम अपने मन में नहीं कर सके। 
सिर्फ “ ब्होकेशन बायस्‌ ” के ऊपर मेरा कभी विश्वास था ही नहीं | शिक्षा तो फिताबी 
ही रहे, और उसमें उद्योगों का थोड़ासा नाम आबे, और उनका कुछ महत्त्व गाया 
आये, इससे हमें सन्‍्तोष कैसे हो सकता है ! उद्योग का मतलब उद्योग ही है ! अर्थात्‌ , कुछ 
घंटों के लिए, पूरी तरह इस उद्योग का ही अनुशीलन होना चाहिए, | मन में इस बात का 
निश्चय होते हुए. भी हमने अबतक-इसे पूरा समय नहीं दिया था। शुरू में हमने 3ग्योग के लिए 
सिर्फ एक घंटा दिया । मगर उससे काम न चला ] फिर समय बढ़ाया और विद्योपीठ 
में उद्योग और पुस्तकों को वरावरे-बराचर समय दिया; तो मी हमें यह विश्वात्त ने हो 

सका कि उद्योग के द्वारा बुद्धि का विकास हो सकता है। अतएव “बौद्धिक शिक्षा बनाम 
अँद्योगिक शिक्षा” का ही वातावरण अब्रतक जारी रहा । 


आजकल की शिक्षा, शिक्षा है ही नहीं; इससे न विद्यार्थियों को छाभ है, न 
शिक्षकों को | ब्रल्कि दोनों ही घाटे में रहते हैं । किसी ने विद्यार्थियों को 3पदेश देते हुए 
सच ही कहा था कि 'ि०ए०ए शा0ज्त एणए डपतां९8 ६0 राशन जाता ए0०प! 
९वेप०७४४00, एक दूसरे समाज-सेबक ने कहा है: श०प ग्रापढ॥ >छ९ा€ ९१प्रत्थांग 
#7#0 ॥॥6 4007 ए.]]8 0/ 476 8०॥00] 700. किन्तु में तो अब इस नतीजे पर 


पहुँचा हूँ. कि सश्ली शिक्षा को 'शिक्षा' के नाम से भी बचाना होगा । तब कहीं वह 
अपना शुभ परिणाम दिखा सकेगी । 


हम देखते हैं कि जबतक हम शिक्षा का नाम लेते हैं, तबतक शिक्षक, 
विद्यार्थी, माबाप और समाज, सबके मन में वही पुरानी निश्चित आकांक्षा 
रह जाती है। और, लोग उसी पुरानी लीक या धारा में बहने लगते हैं। मैंने 
सोचा है कि अगर में कोई नई शिक्षा-संस्था खेलूँ , तो उसे इन पुरानी आकांक्षाओं से बचाने 
के लिए. उसके दरवाजे पर मैं बड़े-बड़े अक्षरों में लिख दूँगा : “यह कोई शिक्षा-संस्था नहीं 
है। यहाँ तो केवल मजदूरी ही की जाती है ।” इसे शुरू में कोई चाहे “चाइल्ड-लेबर' की 
संस्था भले माने; मगर बाद में केवल मजदूरी के लिए आये हुए, ऐसे बच्चों को शिक्षा की 
दृष्टि से उद्योग की तालीम दी जाय | संस्कार की शिक्षा तो प्रवीण और चारिव्यशील 
कारीगर-शिक्षकों के सहवास द्वारा और संस्था की विविध प्रबृत्तियों द्वारा त्रिना किसी 
नाम या “लेबल” के दी जानी चाहिए । 


आज तक मैंने शिक्षा का जो भी कुछ कार्य किया है, वह शहरों ही में किया है। 
साहित्य और कला की बाते करके शहरी छोसों की काफी खुशामद की हैं| अपने विद्यार्थियों 
के सम्पर्क से और उनके कार्य से मैं पुनीत और धन्य हुआ हूँ। तो भी मेरा अनुमव यह है 
कि जबतक हम देहात में जाकर वहाँ वा्ल्यों की सेवा नहीं करेंगे, और उन्हें शिक्षा नहीं देंगे, 
तबतक देद्दा का उद्धार नहीं होगा । आखिरकार स्वराज्य की शक्ति तो हमें ग्रामीण जनता 
से ही प्रात होगी । इमारी संस्कृति की बुनियाद वहीं है | किन्तु मैं अमी तक देहात में 
जा नहीं सका हूँ | । 


कार्य-विवरण जे । 








आशंका प्रकट की जाती है, कि ओद्योगिक शिक्षा के कारश्‌, और खासकर 
उसे स्वावलम्बी बनाने के प्रयक्ष के कारण, बालकों से जबदेस्ती काम छिया जायगा 
और उससे गुलामी पैदा होगी | मुझे तो ऐसा कोई डर नहीं है। क्योंकि हमारे शिक्षक 
जबतक स्वर काम नहीं करेंगे, तबतक वे विद्यार्थियों से काम न ले सकेंगे | इन्स्वेस्टर 
लोग भी इस बारे में सतक रहेंगे, और इससे बढ कर बात यह है कि पाठशाला मे 
जो कुछ औद्योगिक कार्य किया जायगा, उसका टीक-टठीक रेकार्ड ( हिसाब ) स्खने 
से पता चलता रहेगा कि अया काम जबर्दस्ती से या ज्यादा तो नहीं कयया जाता है । 


अन्त में मैं तो यह भी कहूँगा कि आल्त्य और जड्ता में फँसे हुए. हमारे 
इस देद्य में मजदूरी या उद्योग के लिए. थोड़ी कडाई या सख्ती भी की जाय तो ब्रोद्धिक 
गुलामी की अपेक्षा वद कहीं बेहतर होगी। परिश्रम-प्रधान गुलामी से उतना 
नुकमान नहीं होता, जितना केबल रटाई से और बौद्धिक गलामी से होता है । 


प्रोफेसर शाह कहते हैं, कि यंत्र-युग को छाकर ही हम अपने देश का उद्धार कर 
सकते हैं । मेरा विश्वास इससे बिलकुल उल्टा है। में हाथ से चलनेवाली छोटी-छोटी मशीनरी 
के खिलाफ नहीं हूँ | हाथ से चलाई जानेवाली मशीनें अथवा यंत्र तो हमें बहुत 
बढ़ाने होंगे। चर्खा एक ऐसा ही यंत्र है, जिसके द्वारा हम जनता की बुद्धि का विकास 
करना चाहते हैं। सवार मशीनों या यंत्रों का नहीं है, बल्कि यह है कि किस यंत्र के पीछे कीन-सी 
शाक्ते हम लगाना चाहते हैं | यंत्रों के साथ मनुष्यों की और मनुष्य के कुद्ंबी पशुओं 
की शाक्ते को न लगा कर, यानी उनको बेकार बनाकर, अगर हम प्राकृतिक दाक्ति ही 
से काम लेंगे, तो हमारे यहाँ यंत्रयुग आये बिना न रहेगा। 


आज हमारे देश में आधा यंत्र-युग तो आही गया है। हम कलों की चीजें 
बनाते तो नहीं, किन्तु खरीदते अवश्य हैं | इसलिए, हम एक ' एक्सप्टोइटेड नेशन ” यानी 
शोपषित राष्ट हैं | अगर दम कडों द्वारा चीजें बनाने लगें, तो हम 'शक्सप्लॉइटिंग नेशन 
यानी शोषक राष्ट भी बन जाथँगे। इस प्रकार अगर पैंतीस करोइ की आबादी बाला एक 
संस्कारी और उद्योगी राष्ट्र ' एक्सप्टॉइटिंग' राष्ट्र बन गया, तो एक भगवान्‌ हीं उससे 
दुनिया को बचा सकता है। फिर तो हमें अपनी बनाई हुई चीजें दुनिया के सब बाजारों 
में जबर्दस्ती से बेचनी होंगी। 


४८ अखिल भारत शिक्षा-पारिषद्‌ 


आज हमारे देश में इतनी बेकारी है, कि जब तक सब मनुष्यों को और सब पालतू 
पंशुओं को आजीविका के लिए काम नहीं दिया जाता है, तबतक कलू-कारखानों से काम 
लेने का हमें कोई अधिकार नहीं है | सारा का सारा राष्ट जब कुशल कारीगर बन जायगा, 
तब देश में बुद्धि का पूरा-पूरा विकास होगा, और आहल्स्य, अज्ञान, और अकाल 
आदि न रह जायेंगे। 


हमें शिक्षा का विचार अहिंसा की दृष्टि से ही करना चाहिए.। मेरे विचार में, 
हम बिना अहिंसा के कभी शिक्षा दे ही नहीं सकते | हिंसा और शिक्षण परस्पर विरोधी 
बस्तुय्े हैं | मैंने शिक्षा का ध्यान करते हुए. ही इस चीज को पाया है | शुरूशुरू तो और 
शिक्षकों की तरह में भी विद्यार्थियों को पशु की माँति पीठता था | पशु की 
भाँति से मतलब यह है कि में भी पशु बनता था और विद्यार्थियों को भी पशु समझता 
और बनाता था । ताइना में कुछ छाम अवश्य है, किन्तु नुकसान अधिक 
और भयावह है | उसमें मनुष्य-द्रोह है और स्वराज्य का तो नाश ही है। 


मैंने शिक्षा के अनेक प्रयोग करके देखे हैं। क्रान्तिकारी तो मैं था ही; किन्तु 
अनेक तरह से समाज-हित का विचार करते हुए. जब मेरी नज़र के सामने सिर्फ अँधेरा ही 
अधेरा रह गया, तब में असमंजस में पड़ा कि आगे क्‍या किया जाय ! उस समय में शा।न्ति- 
निकेतन में था। मेरे सोभाग्य से उन्हीं दिनों गान्धाजी वहाँ आ पहुँचे । आठ दिन तक 
प्रइन-पर-प्रशन पूछ कर मैंने उन्हें बहुत ही परेशान कर डाला । किन्तु पौरेणाम में मुझे 
अपना रास्ता मिल गया | अहिंसा का रहस्प में समझ सका, और उसके द्वारा शिक्षा- 
शास्त्र का रहस्य भी मेरे सामने प्रकाशित हो उठा। में मानता हूँ कि जबतक अईर्धिसा 
का दर्शन नहीं हुआ है, तबतक शिक्षा का सवव्यापी स्वरूप हमारे ध्यान में आयेगा 
ही नहीं। गान्धीजी की इस नई योजना का रहस्प भी अहिंसा के द्वारा ही पूर्णतया 
जाना जा सकेगा । 


पाठ्य-क्रम के सिलसिले में ७ बरस या चार बरस की बहस कार्फ़ा चली है। 
यह स्वाभाविक ही है कि हमारे शिक्षा-मंत्री चार बरस से आगे बढ़ने में संकोच करें। 
प्राथमिक दिक्षा को मुफ्त और अनिवार्य बनाने के खर्च को अपने सिर उठाने से पहले 
वे सौ दफा सोचेंगे; किन्तु जब विद्यार्थी पढ़ाई के साथ कुछ कमाता भी रहेगा, तब चार 


कार्य-विवरण डर 





की जगह सात साल की प्राथामैक शिक्षा रखने से कोई कठिनाई हमारे सामने न आयेगी। 
मेरे विचार से सम्पूर्ण प्राथामेक शिक्षा के लिए सात वर्ष की अवधि आवश्यक है, और 
यह एक स्वाभाविक इकाई है। 


आजकल लोग चाहते हैं कि अगर लड़का चार ही बरस में मैदिक हो जाय, 
तो अच्छा । किन्तु जब लड़के का जीवन स्वावलम्बी होगा, और आगे के लिए. उसे 
आजीबिका की चिन्ता नहीं रहेगी, तब शिक्षा को जल्दी ही खतम करने का उनका 
उतना आग्रह भी नहीं रहेगा। 


अभी श्रीमती सोदामिनी बहन ने मोंटीसोरी पद्धति का जिक्र किया है; में 
उनके साथ सहमत हूँ | तीन या चार बरस से छ; बरस तक की शिक्षा न तो शिक्षा- 
संस्था द्वारा ही दी जाथ, न सरकार का वह कत्तेव्य हो | सरकार के लिए इतना ही काफी 
होगा, कि वह बाल-हिक्षा का साहित्य प्रकाशित करवाये और मा-बाप को शिक्षु-शिक्षा 
का रहस्य तिखाये । शिश्चु-शिक्षा तो मा-बायें की तरफ से ही दी जानी चाहिए.। ऐसी 
शिक्षा दो-चार परिवारों के बालक एक साथ मिलकर भी ले सकते हैं | 


कि सार्बजिक और राष्ट-ब्यापी शिक्षा तो ७ से १४ बरस तक ही' दी जानी 
चाहिए | बालकों का स्वाभाविक विकास १४ बरस के साथ पूर्ण हो जाता है। उनके 
जीवन में यह एक “साइकॉलॉजिकल स्टेज ? है । 


दूसरी कई शाक्तियाँ १४ और १६ के बीच ही बालकां म प्रकट होती हैं। 
इंसलिए, मैं तो सोलह बरस की आयु तक प्राथमिक-शिक्षा रखने के पक्ष में हूँ । फिलहाल 
चौदह बरस ही सही | सोलह बरस के लिए. आज न तो समाज तैयार है, न सरकार | 
स्वावलम्बी शिक्षा के अनुभव के बाद ही सोलह बरस का यह प्रस्ताव स्वीकृत हो 
सकेगा । 


व्यापक और सामान्य शिक्षा के बाद ही विशिष्ट शिक्षा का सवाल आता है। 
किन्तु आज हमें इस उच्च और विशिष्ट शिक्षा का विचार नहीं करना है। 


हमारे प्रस्ताव में भाषा का भी जिक्र हे । इस विषय में तो किसीका भी मतमेद 
नहीं है कि अंग्रेजी हमारी शिक्षा का वाहन यानी माध्यम नहीं हो सकती। किन्तु व्यापक 


डडद अखिल भारत शिक्षा-पारिषद्‌ 


प्राथमिक शिक्षा में स्वमाषा ( प्रान्तीय भाषा ) और राष्ट्भाषा हिन्दुस्तानी दोनों का सान 
होना चाहिए । अन्य भाषा चोदह बरस के बाद सौखी जा सकती हैं। 


हमारे कार्य में यदि कोई कठिनाई है, तो वह है कारीगर-शिक्षकों का अभाव ! 
इनको तेयार करने के लिए. हमें अध्यापन-मन्दिर खोलने होंगे ! 


मेरी एक विशेष सूचना और भी है | यह आवश्यक है कि अब अध्यापन- 
काये के लिए हम पुरुषों की अपेक्षा स्त्रियों को ज्यादा पसन्द करें। प्राथमिक-शिक्षा के 
लिए; ख्रियोँ ही विशेष उपयुक्त होती हैं। उनकी सीधी देख-रेख में रहकर छात्रों के 
अन्दर कारीगरी का विकास भी आसानी से हो सकेगा। इससे स््री-3शिक्षा का जठिल 
सवाल भी बहुत-कुछ आसानी से हल हो जायगा । और, पुरुष शिक्षकी के पास पढने में 
कन्याओं को जो संकोच- रहता है, वह स्त्री-शिक्षकों के पास नहीं रहेगा। इस तरह आज 
तके स्री-जाति की हमने जो अवद्देलना की है, उसका भी कुछ प्रायश्रित्त हो जायगा । 





४९; 


आपके बाद नवभारत विद्याल्य, वधो के आचाये श्री आयेनायकम्‌जी 
की ओर से उनकी धर्मपत्नी सौ० आशादेवीजी ने नई योजना के प्रति श्रद्धा और 
नवीन चित्तवृत्ति की आवश्यकता पर जोर देते हुए नीचे लिखा माषण किया : 


आज प्रातःकाल की चर्चा में जिन्होंने भाग लिया था, वे सब अवस्था और 
अनुभव, दोनों में, मुझसे बड़े हैं | इसलिए अपनी बात कहने से पहले मैं उनसे क्षमः 
माँग लेती हूँ । 


आज सुबह शिक्षा पर जो भी चर्चा हुई, उसकी शाब्दिक भाषा ते हिन्दुस्तानों 
थी, पर मानसिक भाषा पश्चिमी थी | क्‍योंकि सुबह जो चर्चा हुई ओर जो विचार प्रकट 
किये गये, टनका आधार हमारे वे अनुभव हैं, जो पाश्चात्य शिक्षा से हमें मिले हैं | पिछले * 
१५० वर्षों से पश्चिम की जो शिक्षा हमें मिली है, अर्थात्‌ पश्चिम की शिक्षा-पणाली 


कार्य-बिवरण डर 


का जो भी उच्छिष्ट हमने पाया है, उसीका यह असर है कि हम जो कुछ सोचते या 
विचार करते हैं, उत सबका आधार प्राय; पश्चिम के विचार और पश्चिम ही के अनुभव 
होते हैं । 


सौभाग्य से आज के हमारे अध्यक्ष का पेशा शिक्षा-शास्त्री का पेशा नहीं है | हम 
अभी-अभी देख जुके हैं कि उन्होंने आधुनिक शिक्षा-जगत्‌ के सबसे बड़े पश्चिमी विद्वान 
डेदी का नाम भी आज शायद पहली ही बार सुना है। इसलिए पश्चिम के शिक्षा- 
जगत्‌ की जो कुछ विश्येप भाषा है, उसके अपने जो विचार या मन्तब्य (('जा०श्‌॥४) हैं 
और जो कुछ उपकरण या साधन-सामग्री है, उसके भार से उनका चित्त दबा हुआ नहीं 
है। अतएवं इस प्रइन के निराकरण के लिए वह एक नवीन चित्त, एक नवीन दृष्टि 
लेकर हमारे सामने आ सके है । उन्होंने एक नवीन मार्ग हम लोगों को दिखाया है | 


आज सुबह हमें वारबार यह कहा गया है कि बापूजी' ने शिक्षा की जो परे- 
कल्पना हमारे सामने रक्खी है, उसमें कुछ नया नहीं है | पर मैं नम्नता-पूर्वक कहूँगी 
कि उनकी यह चीज सम्पूर्णतया नई है। 


पश्चिम की शिक्षा-पद्धति में हाथ के काम का जो स्थान है, वह जैसा कि पृज्य 
बिनोबाजी ने कहा है, उस शिक्षा का शंगार-मात्र है।क्‍्या मोण्टीसीरी पद्धति में, क्या 
योजना-पद्धति में और क्या कॉम्प्लेक्स पद्धति में, सर्वत्र, हाथ के काम का 
स्थान संस्कार की तरह प्रधान नहीं, गोण है, और मनोरंजन का साधन-मात्र है । वह 
एक बाह्य अलंकार है, जिसमें शिक्षा के मौलिक आधार और आमूल संस्कार की दिशा 
में कोई गंभीर प्रयत्न नहीं रहता । 


में पूछती हैं, क्या पूर्व में और क्या पश्चिम में, अबतक जो शिक्षा-पद्धतियाँ 
प्रचलित हैं, उनका मूल-स्वरूप क्‍या था? मेरे विचार में, शिक्षा आज तक जन-साधारण की 
चीज नहीं थीःशिक्षा तो थी, धनिकों और सम्पन्न लोगों के विंलास का साधन । वह 
जीवन की तैयारी या जीवन की जो मौलिक आवश्यकतार्यें हैं, उनकी तैयारी 
नहीं समझी जाती थी। बालक बह तो अवसर-यापन की एक कला-मात्र समझी जाती 
थी | और इसीलिए उसमें साहित्य, संगीत और कला की प्रभानता थी ! 

दिक्षा की यही परम्पपा आजतक पूर्व और पश्चिम में चली आ रही है। 
इसीलिए साहित्य और कलात्मक शिक्षा-प्रणाठली का आजकल इतना प्राधान्य है। आज 
के हमारे प्रचलित शिक्षण-साहित्य की जो एक ख़ास पुकार है, वह है, फुरसत की शिक्षा, 
वक्त टालने की तालीम, यानी 'एज़्युकेशन फॉर लीजर'। बापूजी हमें इस पुरानी 
परम्परा के बन्धन से बाहर निकलना चाहते हैं। बापूजी कहते हैं कि हम एक नवीन 
मन और जीवन-दृष्टि लेकर शिक्षा की इस समस्या पर विचार करें। वे कहते हैं, कि 
शिक्षा अवसर-यापन की कला नहीं है; वह तो जीवन की तैयारी है। हमारे जीवन की 
सबसे बड़ी जरूरत अन्न है | इसलिए, अन्नोपाजन की विद्या का वह हमारी 
शिक्षा प्रणाली में सबसे बड़ा स्थान देना चाहते हैं | हमारी दूसरी जरूरत स्वास्थ्य और 
आरोग्य है; तीसरी स्वच्छता और चौथी दरीरश्रम | इसी कारण मनुष्य-जीवन की इन 
चार मौलिक आवश्यकताओं को उन्होंने अपनी शिक्षा-पद्धति में स्थान दिया है। इसलिए 
मेरा निवेदन है कि पहले तो हम पिछले १५० वर्षों की अपनी शिक्षा-धारा को पूरी तरह भूलने 
की कोदिश करें| और फिर एक नितान्त मार-मुक्त और नवीन चित्त लेकर इस पर विचार 
करें | मुझे आशा है कि तब हमें वास्ताबिकता का दर्शन हो सकेगा। 


एक बात और है । प्रत्येक देश की जो शिक्षा-प्रणाली है, वह तभी सफल हो 
सकती है, जब वह अपने देश की सांस्क्ातिक धारा से संयुक्त हो | हमारे देश की अपनी 
जो शिक्षा-पद्धति रही है, जिसका विकास हमारे प्राचीन तपोवनों में हुआ था, उसमें और 
आज पूज्य बापूजी-ने हमारे सामने शिक्षा की जो कल्पना रक्खी है, उसमें बहुत साम्य है। 
उनकी पहली बात उद्योग-प्रधान शिक्षा की है | प्राचीन तपोवनों में भी औद्योगिक शिक्षा 
अथवा हस्त-कौशल उस समय की शिक्षा-पद्धति का एक अंग था। उन दिनों बौद्धिक 
शिक्षा और औद्योगिक शिष्ठा, ऐसे शिक्षा के दो अलग अंग नहीं थे; -कल्कि दोनों 
एक ही शुानान्वेषण के साधन थे। ब्रह्मचारी जहाँ बह्मविद्या का अध्ययन 
फरते थे, तहाँ वनान्तरों से समिधा-हरण, गुरु की गायों का पालन और 
नीवार धान्य आदि का संग्रह भी करते थे | इन साधनों में ऊँच-नीच की कोई भेद-बुद्धि 
नहीं थी ! बे 


दूसरी बात स्वावलम्बी शिक्षक की है। हमारी भारतीय संस्कृति की तो निरन्तर 
यह धारा ही रही है, कि विद्यार्थी गुरु का निर्वाह करें | प्रस्तुत योजना में और उसमें 

भेद केवल इतना ही है कि प्राचीन भारत में विद्यार्यो मिक्षात्र से गुद का और अपना 
निर्वाह करते थे | क्योंकि उन दिनों हमारा समाज छोटा किन्तु समृद्ध था; उसमें उद्दूत्त 
अन्न बहुत था; इसलिए उद्वुत्त अन्न से शिक्षा का व्यय, अर्थात्‌ गुरुशिष्य की अच 
सम्बन्धी आवश्यकता का निवांह होता रहता था | पर आज हमारी सामाजिक परिस्थिति 
बदल गई है; आज हमारे समाज में उद्वुत्त अन्न नहीं है। इसालए आज विद्यार्थी अपने 
परिश्रम से गुरु का निर्वाह करेंगे : इसी में उनका गोरव रहेगा; उनकी आत्म-मर्यादा की 
अभिदृद्धि होगी | 


अन्त में मुझे यही कहना है कि हमारा सन अभी तक परिचिमी शिक्षा के भार 
से दबा हुआ है। इस भार से अपने को मुक्त करके, जब हम स्वतंत्र, स्वाधीन और 
नवीन चित्त लेकर इस प्रशइन पर विचार करेंगे, तो हमें मालूम हो जायगा कि वर्तमान 
परिस्थिति में हमारे देश के लिए. यही एक-मात्र सच्चा मार्ग है। 

फिर गांधीजी की आज्ञा से मध्य प्रान्त के शिक्षा-मंत्री माननीय 
श्री, पं, रविशकरजी शुक्ल ने प्राथमिक शिक्षा की दृष्टि से अपने प्रान्त की 


| 


स्थिति का विवेचन करते हुए नीजे लिखा भाषण किया : 


सबसे पहले जब मैंने “हरिजन' में महात्माजी का वह लेख पढ़ा, जिसमें 
स्वावलम्बी-शिक्षा का उछेख था, तब इस विपय पर में स्वतन्त्रूप से सोच रहा था| 
परन्तु उस लेख के पढ़ने से यह पता नहीं चला कि मह्दात्माजी के टीक विचार क्या हैं ! 
हमने जो सोचा है, वह उससे अलग पहता है। लेकिन आज तो मुझे महात्माजी की 
योजना के सिलसिले में कुछ कहने की आशा हुई है। यदि कछ महात्माजी की आशा 
हुई, तो अपनी योजना को भी मैं पेश करूँगा । इस वक्त मैं उसकी चर्चा करना नहीं 
चाहता, क्योंकि उसकी चर्चा करने से अमी गड़बड़ मच जाने की सम्भावना है । 

अभी जो बात हमारे सामने पेश है, उसको मैं बड़े-बड़े सिद्धान्तों से नहीं देखना 
चाहता | जिस दृष्टि से उसको श्री विनोबा ने और काका साइब ने देखा है, उस 
दृष्टि से भी देखना नहीं चाहता | मैं तो उसको देश की वर्तमान परिस्थिति की दृष्टि से 
देखना चाहता हूँ । सवाल यह है, कि महात्माजी जो शिक्षा देना चाहते हैं, वह दी 
जा सकती है या नहीं १ यदि उसके सिचा दूसरा रास्ता नहीं है, तब तो उसीपर चलना 
चाहिए | यदि कोई दूसरा रास्ता है, तो वह क्या है, कि जिसपर हम चल सकते हैं ! 
यहाँ हमें इसीका विचार करना है| केकिन इसके पहले मैं अपने प्रान्त की परिस्थिति 
बतला देना चाहता हूँ, जिससे आपको मालूम हो जाय कि विद्यार्थियों को उद्योग-घंधा 
सिखाना चाहिए या नहीं ? हमारे देश में जो किसान हैं, उनके जीवन-निर्वाह का क्‍या 
साधन है ! इसका जवाब ढूँढने के लिए, हमने एक “चार्ट बनवाया है। हमोरे प्रान्त में 
७,८०,००० किसान हैं; उनमे ४९ फीसदी ऐसे हैं, जिनके पास ५ एकड़ या उससे भी 
कम जमीन है । दूमरे, २१ फीसदी ऐसे हैं, जो ५ से १० एकड़ तक जमीन जोतनेवाले 
हैं । तीसरे, दस फीसदी ऐसे हैं, जिनके पास १० एकड़ से ज्यादा और १५ एकड़ से कम जमीन है। 
चौथे, ६ फीसदी किसान ऐसे हैं, जिनके पास १५ से ज्यादा और २० एकड़ से कम जमीन है । 
चार फीसदी किसान ऐसे हैं, जिनके पास २० एकड़ से ज्यादा और २५ एकड़ से कम जमीन है। 
तीन फीसदी किसान ऐसे हैं, जिनके पास २५ एकड़ से ज्यादा और २० एकड़ से कम जमीन 
है। दो फीसदी किसान ऐसे हैं, जिनके पास ३० एकड़ से ज्यादा और ३५ एकड़ से 
कम जमीन है। एक फी सदी किसान ऐसे हैं, जिनके पास ३५ एकड़ से ज्यादा और 
४० एकड़ से कम जमीन है.। शेष ४ 'परसेन्ट' के पास ४० एकड के ऊपर है। नतीजा 
यह है कि ८० फीसदी किसान ऐसे हैं, जिनके पास १० या १५ एकड़ से ज्यादा जमीन 
नहीं है। अब सोचना यह है, कि इतनी जमीन एक कुडम्बर के लिए काफी है या नहीं ! 


जमीन से कमाई कैसी होती है, इस विषय का एक लेख 'हारिजन! में निकला 
था। भी महादेव देसाई को यह शक हो गया था, कि जिस ज़मीन से किसानों का पूरा 
निर्वाह भी नहीं होता, उससे स्कूल का खर्च कैस निकल सकता है ? मैंने अपने प्रान्त की 
सरकारी खेती का दिसाब निकाला ओर कुछ गैर-सरकारी हिसाब भी मँगबाया | ये 
गैर-सरकारी किसान खुद अपने हाथों खेती नहीं करते : आदमी रखते हैं और उनसे 
खेती करवाते हैं। किन्तु वे एक-एक पाई का हिसाब ईमानदारी के साथ रखते हैं । इनसे 
और सरकारी फार्मों से जो हिसात्र मिला, उससे पता चछा कि २० से २५ एकड़ तक जमीन 
जिसके पास न हो, उसका ठीक-ठीक निर्वाह नहीं हो सकता | 

हमारे ९५ फीसदी किसान देहात में रहते हैं। यदि उनको दूसरा कोई उदच्चोग- 
धंधा न सिखाया जाय तो उन्हें एक वक्त का खाना भी बराबर न मिल सके। किसान 
गरीब तो हैं ही, ऊपर से उनपर कृजे का बोझ छदा हुआ है; फिर उन्हें दिन-रात हाय- 
हाय के सिवा कुछ सूझता भी नहीं । इसलिए जरूरत इस बात की है कि देहात में जो 
भी शिक्षा दी जाय, उसमें उद्योग-धंधे की शिक्षा अवश्य रे। आजकल जो शिक्षा दी 
जा रही है, उसमें इस बात की तरर ध्यान नहीं है। इसलिए हमे हस्त-कला द्वारा शिक्षा 
देनी चाहिए | मध्य-प्रदेश में तीन साठ से इसका प्रयोग हो रहा है। यह चौथा वर्ष है। 
मगर जिस दृष्टिकोण से भरद्दात्माजी इसे देखते हैं, वह दृष्टिकोण तो इसमें नहीं है, 
अथांत्‌ बालका की कमाई से शाल्य का खर्च निकालने का उद्योग नहीं किया जाता। 
मेरे जिले में तीन साल से ५ पाठशालाये चलती थीं ओर अब १५ शाहार्य चलती हैं। 
उनमें हस्त-कला की शिक्षा दी जाती है | पर यह बात नहीं है कि उसीसे शाला का सब 
खर्च चल जाता हो | उलटे डिस्ट्रिक्ट बोड़ को प्रत्येक ऐसी शाला को ४०) रु, सालाना 
अधिक देना पडता है। जबतक वह नहीं दिया जाय, तबतक उद्योग-पन्घे की शिक्षा का 
काम नहीं चल सकता | इस तरह इसका प्रयोग चल रहा है, और कुछ छोगों ने इधर 
ध्यान भी दिया है| 


हमार यहाँ के एक अध्यापक अकोला द्वाईस्कूल में हैं । उन्हें मैंने कहा कि २२ 
तारीख को वर्धा मे हाजिर रहें, ओर जिस तरीके से वे शिक्षा देते हैं, यहाँ के नामल स्कूल 
में उसका प्रदर्शन करें। आज यह प्रदर्शन ५ बजे से खुला रेगा। जो सजन देखना चाहें, 
अवध्य देखें | 


अब हमें देखना यह है कि उद्योग-धंधों से इतनी उत्पत्ति हो सकती है या नहीं, 
कि जिससे शाला का काम चल सके। इस समय हमारे प्रान्त में ४० हजार गाँव हैं और उनमें 
कुल ८ हजार शालायें हैं | इन शालाओं में १६ हजार गाँवों के लड़के पढ़ने आते हैं। 
बाकी २४ हजार गाँव तो ऐसे हैं, जहाँ पढ़ना क्या चीज़ है, कोई जानता भी नहीं। इस- 
लिए. ऐसी योजना तेयार होनीं चाहिए, जिससे उनको भी लाभ मिले । परन्तु आज तो 
हमारे सामने विचारणीय विपय पाठ्य-क्रम का है। हमें सोचना है कि शिक्षा के साथ 
उद्योग-घंधों की शिक्षा भी कैसे मिले । इसके लिए. पिछले महीने श्री आरयनायकम्‌ और 
काका कालेलकर साहब के साथ इस प्रान्त के चार इन्संपेक्टर विचार करने बैठे थे | उनमें 

एक रिटायर्ड हैं और एक अभी प्रयोग कर रहे हैं कि इस्त-कला की शिक्षा -किस प्रकार 
दी जानी चाहिए | ये लोग जिस परिणाम पर पहुँचे, उसकी एक रिपोर्ट मेरे पास 
आई है।. । 


में उस वक्त यहाँ हाजिर न रह सका था; मगर मैं समझता हूँ कि शायद महात्माजी 
ने इस रिपोर्ट को देखा है। वे छोग जिस नतीजे पर पहुँचे हैं, वही बात इस रिपोर्ट 
में निश्चित कर दी है । और वह यो है : 


“हम छोग जो शिक्षा देना चाहते है, उसका मतलूब यह नहीं कि एक बालक 
७ वर्ष तक तकली ही कातता रहे और अन्य विषय कुछ न सीखे | हमारा मतलब यह 
है कि वह ७ वर्ष में तकली के काम में तो निपुण हो ही जाय और साथ-साथ दूसरा 
काम भी सीख ले | फिर सात साल के बाद वह जो चाहे काम ले ले; पर कम से कम 
वह उसके द्वारा १५) रु, माहवार कमाने लायक जुरूर बन जाय; यानी सात साल की शिक्षा 
पाकर वह १५) कमाने की योग्यता प्रात्त कर ले | और इसका हिसाब किसी एक लड़के 
को नहीं, बालक पूंरे स्कूल को ध्यान में रख कर किया जाय ।” 


हमारा प्राथमिक कोर्स ७ वर्ष का होगा। अश्न है कि उसमें हमें क्या-क्या 
सिखाना चाहिए | 3क्त बैठक में इस बात का भी निर्णय हुआ है | इन सात वर्षों में छात्रों 
को कई बातें सीखनी होंगी, जिनका उक्त रिपोर्ट में उछेख किया गया है। 


दूसरी बात योग्यता के बारे में है; सो इसमें “हेल्थ एबिलियी ”, “ अर्निंग 
ए.बिलिटी ' आदि आ। गये हैं | यह सब सात वर्ष के अन्दर सिखाया जायगा | मगर इसे 
अमली रूप देते समय हम लोगों के सामने कठिनाइयों अवश्य आयेगी । 


अभी देहात में जो शालायें चलती हैं, उनका कोर्स ४ साल का है । वहाँ बालकों 
को ' अपर प्राइमरी ” का सार्टीफिकेट मिल जाता है। फिर चाहे वे आगे पढें या नपढें। 
यदि कोई विद्यार्थी आगे पढ़ना चाहे, तो उसे “वर्नाक्युछर मिडिल स्कूल' में जाना पड़ता है, 
जहाँ तीन साल का कोर्स है। इस तरह उसके सात साल तो पूरे हो जाते हैं; पर मिडिल की 
पढाई पूर्र नहीं हो पाती | शहरों में मिडिल तक आठं सा रखे गये हैं| फिर ३ साल 
हाईस्कूल का को है | इस तरह ११ वर्ष उसके पूरे हो जाते हैं । हमारी इस स्कीम के मुताबिक, 
जहाँ तक मैं समझता हूँ, इनमें से दो वर्ष निकाल भी दिये जायें, तो भी कोई नुकसान 

न होगा । ऐसा हो जाने पर जब हम इसका प्रयोग कर लेंगे, और यह निश्चित हो 
जायगा, तो फिर यहीं कोर्स सब जगह जारी किया जा सकेगा | 


हमारे प्रान्त के अफूसरों ने तो यह निश्चय किया था कि १२ स्कूल खोले जायें। 
हरएक "सकल! या हलके में तीन स्कूल खुले । और उनमें सफलता मिलते ही इस विधान 
का प्रचार स्वत्र कर दिया जाय | मैं इसमें थोड़ा परिवर्तन करना चाहता हूँ। मेरे 
विचार से इसका पहला स्कूल तो होगा सेगाॉव का, और दूसरा होगा बधों का। और 
१० स्कूल इनके १० मौल के इर्द-गिर्द में होंगे, जो श्री आयंनायकम्‌ के अधीन 
रहेंगे, और महदात्माजी के लिए मोटर से सिर्फ १० या १५ मिनट का उनका रास्ता होगा। 
इस विषय में जिस शिक्षक की प्रवृत्ति होगी, उसीको इस काम में रक्‍्खा जायगा | 


अभी तो में यह जानना चाहता हूँ कि यदि हस योजना का किसी ने 
व्यावहारिक रूप सेज्ञान प्राप्त किया है, तो वह मुझे बता दें। इससे हमें 
यह मालूम हो सकेगा कि हम शिक्षा को स्वावलम्बी बना सकेंगे या नहीं। 
यदि किसी ने ऐसा एक भी स्वावलम्बी स्कूल चला लिया है, तो फिर वैसे 
सैकड़ों स्कूल चल सकते हैं | क्योंकि वह एक स्कूल हमारे अन्य स्कूलों का उत्पत्ति-केन्द्र 
बन जायगा । यदि किसी ने ऐसा प्रयोग किया है, यानी लड़कों से कार्य कराया है, और 
स्कूल को स्वावलम्बी बनाया है, तो फिर इसमें किसी को कुछ कहने की गुंजाइश ही नहीं 
रह जाती है | स्वावलम्धी से हमारा मतलब अभी इतना दी है, कि जमीन, मकान, पढ़ाई आदि 
का खर्च छोड़ दिया जाय; केवल शिक्षक की तनख्वाह उसमें से निकल सकती है या नहीं, 
यही देखा जाय । मेरे विचार में एक शिक्षक के लिए ४० विद्यार्थी गिने जाने चाहिएँ । 


अपनी विद्या-मन्दिर-योजना' के सम्बन्ध में हमें बहुत सी बातें कहनी हैं, जो 
हम कल आपके सामने पेश करेंगे | 


अं थे मै 


इसके बाद ठीक ९ बजे समापतिनी की आज्ञा से दूसरी बेठक भी 
समाप्त हुहु। और, इप्ती समय डॉ. जाकिर हुसेन को अध्यक्षता में एक बृहत्‌ 
समिति मूल योजना की छान-बीन करने और उप्तपरर अपनी सवेस्त्मत राय 

प्रक/ करने के हेतु से नियत की गई। इत्त समिति की बेठक सम्मेलन के स्थान 
पर ही ता. ३९ की रात को ८ से १० बने तक हुई । 


सम्मेलन के सब निमेत्रित सदस्यों को इस सामिति में शरीक होने 

की इनाजत थीं | और, अधिकांश सदस्यों ने इस समिति की बैठक में उपास्थित 

होकर उप्तकी कारेवाई में भांग भी लिया था। प्रस्तावित योजना पर 
५ 


विचार करते हुए इस समिति में नो चचो हुई, उसका संक्षिप्त विवरण परिशिष्ट 
(ब] मे दिया गया है। 


रन 


मर ६०७ जे 


डौ. जाकिर हुसैन की कमेटी ने रात गांधीजी के प्रस्तावों पर विचार 
करने के बाद दूसरे दिन परिषद्‌ के सामने रखने के लिए जो सिफारिशी प्रस्ताव 
तैयार किये, वे इस ग्रकार थे : 


१ इस परिषद्‌ की राय में देश के सब बच्चों के छिए. सात बरस की मुफ्त और 
लाजिमी तालीम का इन्तजाम होना चाहिए। 


२ तालीम मातृ-भाषा के जरिये दी जानी चाहिए,। 


३ यह परिषद्‌ मद्दात्मा गांधो की इस तजबीज़ का समर्थन करती है कि इस तमाम 
मुद्दत में शिक्षा का मध्यबिन्दु किसी किस्म की उत्पादक दस्तकारी होना चाहिए, 
और बच्चों में जो दूसरे अच्छे गुण पैदा करने हैं, और उनको जो शिक्षा-दीक्षा 
देनी है, उसका सम्बन्ध, जहाँ तक हो सके, इसी केन्द्रीय दस्तकारी से होना चाहिए, 
और इस दस्तकारी का चुनाव बच्चों के वातावरण और स्थानिक परिस्थिति को 
ध्यान में रखकर किया जाना चाहिए ) 


४ पारिषद्‌ आशा करती है कि तार्लाम के इस तरीके से धीरे-धीरे अध्यापकों की 
तनख्वाह का खर्च निकल आयेगा | 


तीसरी बेठके 


» महात्मा गांधी 

« अध्यापक खुशाल तलफकशी शाह 
« आचार्य देवशमों 

« मौलवी महम्मद हुसैन, दैदराबाद 
» औी नरहर लक्ष्मण आठबले 

« श्री अविनाशरलिंगम्‌ चेट्टियर 

« अध्यापक नारायणदास मलकानी 
» भी नानाभाई भट्ट 

» माननीय भ्री बाल गंगाधर खेर 
« आचार्य एस. आर, मिसे 

» माननीय पं. प्यारेलालजी शर्मा 

» माननीय भी सुब्बारायन्‌ 

« माननीय श्री विश्वनाथदास 


दूसरा दिन 


तीसरी बैठक 


ता, : २३-१०-२७ सुबह ८ से ११ तक 
४१८६ 


आरेभ में गांधीजी ने प्रस्तावित योजना पर डॉक्टर जाकिर हुसैन की 
समिति की ओर से जो सिफारिश रूगभग सर्वश्म्मति से पास होकर आई थी, 


कै 


उसे पढ़कर सुनाया और उसके बारे में अपने विचार प्रगट करते हुए कहा : 


जाकिर साहब न कल यातवाली आपकी ब्रैठक की रिपोर्ट मुझे सुनाई है, 
और आप छोगों ने छगभग सर्व॑सम्मति से जो प्रस्ताव स्वीकार किया है, उसे भी मैं पढ 
गया हूँ । रात की आपकी सर्मात की कार्रवाई सुनने के लिए. आज में यहाँ थोड़ा जल्दी 
आ गया । मुझे यह सुनकर खुशी हुई कि रात की बैठक में आपमें से क्रीब-क्रीत्र सभी 
शामिल हुए थे, ओर बहुतें ने उसमें बड़ी दिलचस्पी से काम किया था। मैं जानता हूँ, 
कि यद्यपि आप सबने लगभग एक राय होकर यह प्रस्ताव मेजर किया है, तब भी कुछ-न-कुछ 
मतमेद तो रह ही गया है। जिनका अब भी इस तजबीज से विरोध है, उनसे मेरी 
प्राथना है कि वे अपने विचार निःसंकोच भाव से यहाँ प्रकट करें। आपको समझ लेना 
चाहिए कि में इस काम को बन्दूक के जोर से कराना नहीं चाहता। मुझे तो सारे देश 
में इसका प्रचार करना है; इसके अनुकूल आबोहवा पैदा करनी है; और देश के पढ़े- 
लिखे लोगें। को इसका रहस्य समझाकर उनसे इसके चलाने में मदद लेनी है। इस- 
लिए, जिन्हें इंस तजवीज से इख्तृलाफ हो, उनकी बातें भी हमें गौर से सुननी चाहिएँ, 

ताकि इमारे जो मिनिस्टर यहाँ मौजूद हैं, उन्हें. अपना रास्ता साफु दिखाई पड़ सके। 
मैं मिनिस्टर साहबों से भी कहूँगा कि वे इस तजबवीज़ के बारे में, उनके जो खयालात हैं, 
और इस परिषद्‌ की कार्रवाई का उनके दिल पर जो असर हुआ है, सब हमारे सामने 
बयान करें | मैं उनकी बात को भी गौर से सुनना चाहता हूँ | आप देखते हैं कि इस 
परिषद्‌ में जान-बूक्षकर हमने ऐसे ही सजनें को बुलाया है, जो पिछले ब्रीस वर्षों से 
इस दिशा में कुछ-म-कुछ काम करते रहे हैं, और इसका अनुभव रखते हैं | 


मैं जानता हूँ कि प्रोफेसर शाह को इस तजवीज से थोड़ा विरोध है, और 
उनके लिए ऐसा होना स्वाभाविक है; क्‍योंकि उनकी विचार-शैली, उनका 'स्कूल ऑबू थॉट 
ही दूसरे ढंग का है; हमसे भिन्न है। इसलिए सबसे पहले मैं उनकी राय ही सुनना 
और समझना चादता हूँ । 


+ 4 
बढ 


गांधीजी की प्राथेना पर प्रोफेसर ज्ञाह ने प्रस्ताव के कुछ अशो से . 
अपनी सहमति प्रकट करते हुए, नि्॑त अश से उनका विरोध था, उसकी व्याख्या 
में नीचे लिखा भाषण किया : 


मद्दात्माजी की तजवीज की दो चीजों से मैं पूरी तरह सहमत हूँ । मैं मानता 
हूँ, कि जो भी शिक्षा दी जाय, मातृभाषा द्वारा ही दी जाय | लेकिन गाँवों में इस शिक्षा 
का क्रम कितने साल का रहे, इस पर हमें और भी विचार करना होगा, और पूरे सोच- 
विचार के बाद ही वह मुद्दत तय करनी होगी । मुझे यह मंजूर है | में इस बात को भी 
कबूल करता हूँ कि बच्चों को हाथ की कारीगरी कुछ-न-कुछ जरूर सिखानी चाहिए, 
जिससे हाय-पैरों की मजबूती के साथ उनका दिमाग भी तरक्की कर सके | हाथ के काम 
को मैं इसीलिए. अच्छा और जरूरी समझता हूँ, कि उससे बच्चों में मेहनत का काम 
करने की ताकत पैदा होती है, और उनके दिमाग का विकास भी होता है। उद्योग द्वारा 
शिक्षा देने का विचार एक अच्छा विचार है | हरएक आदमी को इस तरह की दिक्षा 
मिलनी चाहिए | हाथ के फाम से सिर्फ दिमाग का विकास ही नहीं होता, बल्कि मनुष्य 


कार्य-विवरण ५७ 





में एक प्रकार का आत्म-विश्वास भी पैदा होता है | वह समझने लगता है : “मैं भी . कुछ 
कर सकता हूँ? | इस तरह उसमें स्वावलम्ब्नन का, अपने परों खड़े होने का, विश्यास तो 
बहुत-कुछ पैदा हो ही जाता है। और, मैं मानता हूँ कि यह बड़ी अच्छी चीज है । लेकिन 
हाथ का काम सिखाकर उससे कुछ पैसे पैदा करने की बात को मैं शिक्षा नहीं, सर्विस या 
नौकरी समझता हूँ । मैं मानता हूँ कि इस वक्‍त हमारे देश की हालत अच्छी नहीं है; 
हम दर तरद्द कमजोर और गिरे हुए हैं, और हमें अपनी हालत को सुधारने के लिए. 
पैसों की जरूरत है। लेकिन यद पैसा हमें इस तरह नहीं पैदा करना चाहिए | इस अपने 
देश में अभी प्राइमरी तालीम का भी ठीक प्रबन्ध नहीं कर पाये हैं| इसलिए, 
हमारा फर्ज तो यह हो जाता है कि हम हसे बिलकुल मुफ्त और लाजिमी बना 
दें, ताकि छोठे-बड़े सब इससे छाभ उठा सकें और नागरिक के नाते अपने फर्तंब्यों 
का ठीक-ठीक पालन कर सकें । अगर हमारे बच्चे अपनी मेहनत से कमाये हुए, पैसों के 
जरिये तालीम हासिल करेंगे, तो उनके दिल में यह खयाल बराबर बना रहेगा कि उन्होंने 
जो कुछ सीखा है, अपनी मेहनत से और अपनी कमाई से सीखा हैं। मेरे खयाल में, 
इस तरह की भावना उनके दिल में पैदा नहीं होने देनी चाहिए, क्‍योंकि बच्चों की या 
आम रिआया की प्राइमरी तालीम का इन्तजाम करना राज्य या सरकार का पहला फूजे 
है। मेरा मतलग्र यह है कि आज जो! बच्चे इस तरह सरकारी मदद से पढ़ेंगे और परवारैश 
पायेंगे, बे जब पढ़-लिख कर सम्पन्न बनेंगे, तो इस काबिल होंगे, कि सरकार ने उनपर 
जो कुछ खर्च किया है, उसे किसी रूप में छोटा दें | लेकिन अगर पढ़ाई के दिनों में ही 
लड़कों की मेहनत से आप मास्टर्यों का खर्च निकालने की कोशिश करेंगे, तो मेरी राय में 
यह बहुत ब्रेजा होगा । बच्चों को तालीम देते समय उनसे आपको यह उम्मीद न रखनी चाहिए 
के इस तालीम के बदले में वे आपको कुछ कमा कर दें । मुझे ताउ्जुब् हो रहा है कि आप 
बच्चों के अन्दर इस प्रकार के “ एक्सचेज्ज ” या बदले की यह भावना क्यों पैदा करना चाहते 
हैं? आप तो 'एक्सचेश्! के विरोधी रहे हैं, और उसे समाज के अन्दर से निकालना चाहते 
हैं | इसलिए मेरी अर्ज़ यह हैं कि अगर आप झुरू से सात साल के वश्चों को स्कूलों में 
उद्योग-पन्धों के जरिये कमाना-धमाना स्खियेंगे, तो जरूर उनके अन्दर एक तरह की 
गुलामी पैदा हो जायगी | 


इस प्रस्ताव में कहा गया है कि आप किसी दस्तकारी या उद्योग के जरिये 
बच्चों को सारी तालीम देना चाहते हैं। ठीक है; छेकिन इसमें आपको एक बड़ी भारी 

कठिनाई का सामना करना पड़ेगा | आपको मानना होगा कि एक मदरसे में तीन-चार 
तरह की दस्तकारियों का इन्तजाम जरूरी हो पड़ेगा । क्योंकि सब विद्यार्थी किसी एक ही 
दस्तकारी को पसन्द न करेंगे । उस हालत में एक ही क्लास में शिक्षक को तीन-चार तरह 
की दस्तकारियों द्वारा तालीम देनी पड़ेगी, जो कि मुमकिन नहीं मालूम होता। तब 
आपको हरएक दस्तकारी के लिए अरूग-अलग मास्टर रखने पड़ेंगे | जहाँ तक में समझा 
हूँ, इस वक्त आपके ख़याल में चार ख़ास दस्तकारियाँ' हैं: बढ़ईगिरी, बुनाई, खेती और 
छह्दारी | एक क्लास में एक उद्योग सीखनेवाले कम-से-कम तीस लड़के होंगे, और अलछग- 
अछग उद्योग की अल्ग-अलग छूासे होंगी। अब आप ही सोचिये कि इन अछग- 
अछग ह्लासों ओर उद्योगों के छिए. आपको कितने शिक्षक, कितना खर्च और कितना 
सामान बणोरना पड़ेगा; और, सब मिलकर यह कितना भारी ख़च हो जायगा ! मैं तो 
समझता हूँ कि यह ऐसी चीज होगी, जिसे हम बरदाश्त नहीं कर सकेंगे | 


'मेरी राय में, महात्माजी ने जो तजबवीज रक्‍्खी है, वह हमारे देश 
के लिए, एक बिलकुल नई चीज है; और हमम से किसीको उसका तज़रबा नहीं है। 
हमारे दिल में आज जो डर है, उसकी वजह भी यही है | इसलिए मेरे ख़याल में बेहतर 
तो यह होगा कि आप पहले कुछ चुने हुए मुकामों पर, और एक दी हुई मुद्दत के 
अन्दर, इसके कुछ प्रयोग करवा | अगर इन प्रयोगों के अन्त में यह साबित हुआ कि 
दरअसल यह चीज चल सकती है, और फ़ायदेमन्द है, तो हम इसे लेकर आगे बढ़ेंगे । 
लेकिन अगर इसमें कामयाबी न हुई, इसका नतीजा सनन्‍्तोषजनक न निकला, तो हम 
इसपर दुबारा सोचेंगे | इसलिए में तो यह अजे करूँगा कि किसी भी हालत में इस 
तजवीज को एकदम, एकसाथ, सब्र जगह जारी न करवाया जाय | अगर ऐसा किया गया, 
तो मुझे डर है कि बजाय फायदे के नुकसान ही ज्यादा होगा । 


चलते-चलते एक बात मुझे और कहनी है, जिसे में कल कह भी चुका हूँ । मेरा 
मतलब यह है कि इस तजबीज़ के मुताबिक हमारे मदरसों में बच्चे जो चीजें तैयार करेंगे, 
उनके कारण देश के दूसरे पेशेवर कारीगरों के माल के साथ जोरों का “कम्पिटीशन! 
शुरू हो जायगा, और उनकी आमदनी पर बड़ा धक्का बैठेगा । वे बेचारे कलू-कारखानों 
और मिलें की होड़ के कारण आज वैसे ही परेशान हैं; तब उनकी परेशानी शायद 
इतनी बढ़ जायगी कि वे उसे बरदाइत भीन कर सकेंगे ! मेरी अर्ज है कि आपको 
इसका भी कोई यस्‍्ता सोच लेना चाहिए। 

सात साल से लेकर चौदह-पन्द्रह साल तक की उमर के जो बच्चे हमारे इन 
मदरसों में दस्तकारी का काम करेंगे, उसका असर सिर्फ़ मिले से काम. करनेवाले 
मजदूरों पर ही न पड़ेगा; बल्कि दुसेर छोटे-मोटे पेशेबर कारीगरों पर भी प्रदेगा और 
इसकी सूरत एक प्रकार के 'रोजिमेण्टेशन-जैसी हो जायगी | * 


इस तरह अगर सारे हिन्दुस्तान के करोड़ों बच्चे मदरसा में नित-नया माल पैदा 
करने लगेंगे, तो उससे हमारे तमाम पेशेवर कारीगरों की दुर्दशा का पार न रहेगा। 
आपको इसपर भी पूरी तरह गौर कर लेना चाहिए। 

मैं फिर आपसे अर्ज करता हूँ कि पहले आप कुछ चुनी हुई जगहों में इसका 
प्रयोग शुरू कीजिये, उसकी एक मुद्दत कायम कर दीजिये, और देखिये कि नतीजा 
क्या होता है। अगर, जैसा कि मैं पहले कद चुका हूँ, तज॒रबे के बाद यह चीज फरायदेमन्द 
साबित होती है, तो हम इसे खुशी-खुशी अपना लेंगे ओर आगे बढायेंगे। और, अगर 
वैसा न हुआ, तो कोई दूसरी तरकीब सोर्चेंग । 


५ ३ + 
है जछ 


आपके बाद गुरुकुछ कॉगड़ी के आचाये श्री देवशमों “अभय! ने 
योजना का समथन करते हुए स्वावलम्बन के विषय में अपने कुछ विचार और 
कुछ अन्य सूचनायें पेश कीं : 
इस प्रस्ताव से में सहमत हूँ | छकिन इस प्रस्ताव को अमल में लाने को मेरी 
जो योजना है, वह पूज्य बापूजी की योजना से कुछ भिन्न प्रतीत होती है, अतः में 
चाहता हैँ कि उसकी सचना आपको दे दूँ। 
मेंगे विचार में, प्रस्तुत विषय के दो भाग हैं। एक तो शिक्षा का उद्योग द्वारा 
दिया जाना और दूसरे, उसका स्वावरूम्बी होना | मेरी योजना स्वाचलम्बी होने के सम्बन्ध 
में है । पर में कुछ शब्द शिक्षा के उद्योग द्वारा दिये जाने के बारे में भी कह देना 


चाहता हूँ । 

भेरे बिचार में, हमारे आशय को विस्तृत अर्थ में प्रक्र८ करने के लिए. ठीक शब्द 
ते हैं, ' जीवन द्वारा शिक्षा देना, ' न कि “ उद्योग द्वारा शिक्षा देना '। परन्तु चूँकि 
न केवल हाथ से काम करना ही, किन्तु उद्योग-पघन्धा भी जीवन का एक अत्यन्त आवश्यक 
अंग है, और फिर आजकल इसकी उतनी ही अधिक अवहेलना की जाती है, अतएब 
हमारे लिए उद्योग द्वारा शिक्षा' का प्रयोग करना ही सग्रयोजन होता है। आजकल जो 
किताबी शिक्षा प्रचलित है, उततीके विरोध में हमें उद्योग ह्वारा शिक्षा बोलना पड़ता है। 
नहीं तो, हाथ के काम द्वारा या उत्पादक-श्रम द्वारा शिक्षा देने में वे सब बातें नहीं आती, 
जो “जीवन द्वार ' शिक्षा देने में आ जाती हैं, और शायद यही बापूजी का आशय भी 
होगा । जीवन द्वारा शिक्षा देने की बात पर कोई शिक्षाविश असहमत नहीं हो सकता। 
विशेषतः बालकों की शिक्षा का तो हाथ के काम द्वारा होना अत्यन्त स्वाभाविक है। पर 
ऐसा कहा गया है कि प्राचीन काल में तो अह्मशन भी कार द्वारा ही मिल्ता था। 
उपनिषद्‌ में आता है कि सत्यक्राम जब गुरु के पास ब्रह्मविद्या सीखने गया, तो 
गुरुने उसे १०० दुबली-पतली गये दे दीं, और कहा कि जब ये एक हजार हो 
जायें, तब हमारे पास आना | गो-सेवा करते-करते जब उसकी गायें सौ से एक हजार हो 
गई, ओर वह उन्हें लेकर चार दिन में गुरु के पास पहुँचा, तो उन चार दिनों में ही उसे 
ब्रह्मशान हो गया । किसी किताबी पढ़ाई या किसी व्याख्यान के बिना ही केवछ गो-सेवा 
से उसे ब्रह्मशान मिल गया ! गो-सेवा भी एक धन्धा या उद्योग ही है | पर उसी सत्यकाम 
का एक शिष्य उपकोसल केवल अम्मि-चर्या करते-करते ज्ञानी हो गया | अभि-होत्र तो 
कोई धन्धा नहीं है, पर जीवन का एक कार्य अवश्य है | मतलब यह है, कि हमारे 
बालक अपने शिक्षक से जावन द्वारा बहुत कुछ सौखेंगे, केवल उद्योग द्वारा ही नहीं । 


अब में स्वावरूम्बन वाली बात पर आता हूँ । इसमें मुझे कुछ भी शक नहीं 
कि वह उद्योग, जिसके द्वारा आमतौर से यह शिक्षा दी जानी चाहिए, बल्च बनाने 
का ही उद्योग हो सकता है। अन्न की तरह वस्त्र भी अत्यन्त जीवनोपयोगी वस्तु है, 
और किसान के काये के साथ इसीकों तुरन्त जोड़ना चाहिए | हमारी १०-१२ कताई- 
बुनाई की पाठशालाओं के साथ एक पाठशाला बढ़ईगिरी-छह्यरी आदि की भी हो, जिसमें 
इन पेशों के बालक शिक्षा पाये; किन्तु साधारण तौर पर वस्तरोत्पत्ति की कला ही अभी 
शाल्यओं में चलेगी | पर आगे मेरी योजना यह है कि शाल्त में विद्यार्थी जो यूत, बस्तर, 
आदि वस्तुर्यें उत्पन्न करें, उन्हें वे अपने घर ले जायें । उनको शाल्व में रख लिया जाय, 

और फिर बेचने का झंझट किया जाय, यह सब कुछ न हो । इससे प्रोफेसर शाह जो 
मुहिकलें बताते हैं, कि बिक्री विभाग खोलना होगा, अनुचित स्पर्धा होगी, इत्यादि; वे 
सब दोष हट जाते हैं| तो फिर आमदनी कैसे हो? इसके लिए. मेरी योजना यह, है फि 
फसल के समय में गाँववालों से अन्न के लिया जाय ! यह अनुभव की बात है कि 
इस समय में गाँववाले इतनी आसानी से अन्न दे सकते हैं, कि छुछ कहना 
नहीं। और, जब बालक सालभर शाला में जाकर ओर उत्पत्ति करके रोज़ 
एक-म-एक वस्तु अपने घर छातबेंगे, तो उनके माता-पिता को या गँववालों को 
अन्न द्वारा शाला की मदद करना बड़ा ही प्रिय कर्त्तव्य मालूम पड़ेगा । आज-कल के गाँव- 
बालों की मनेविज्ञानिक दृष्टि के अनुभव से में कहता हूँ, कि यदि बालक शाला में कुछ 
उत्पत्ति करके घर ले जायेंगे, तो प्रत्येक घरवाला बालक को खुशी से पाठशाला भेजेगा | 
नहीं, वे कहेंगे, कि हमारे बच्चों से मप्त काम करवाते हैं, और पढ़ाते नहीं | हमने 
एक कन्या पाठशाला में पाव भर सत की फीस लगा तो दी, पर उसे हम चला न सके | 
दूसरी एक ग्रामझाव्य में बच्चे सूत कातकर घर ले जाने लगे, तो वहाँ विद्यार्थियों की 
संख्या बढ़ गई | पर फसल में अनाज देने की प्रथा अबतक गआ्रामग्राम में हैं। उसे 
पुनरुज्जीबित करना बड़ा आसान है| यह हमारी सभ्यता के अधिक अनुकूल भी है। 
बापूजी पाठशाला को उसकी उत्पात्ति की तिक्री द्वारा जिस प्रकार स्वावलम्बी बनाना 
चाहते हैं, वह भी शायद इस परख के लिए. चाहते हैं, कि विद्यार्थी ने ठीक प्रकार से 
धन्धा सौख लिया है या नहीं | पर में कहता हूँ कि जब विद्यार्थी अपने घर के उपयोग 
के लिए, प्रेम-पूर्षक् कोई चीज बनायेगा, तो वह उसे उपयोग-योग्य ही बनावेगा। 
और, वह ऐसी बन गई, तो यह उसकी पूरी परख है कि विद्यार्थी ने ठीक चीज 
बनानी साख ली | असली सिद्धान्त तो यहीं है कि उपयोग के लिए. उपज करना- 
(9006९ 407" ए४ए) | इस तरह से प्रत्येक विद्यार्थी के लिए. चरस्वे आदि के बनाने में 
राष्ट्र को जो बहुत-सी पूँजी लगानी पड़ेगी, वह भी बच जायगी। सब कश्चा सामान 
विद्यार्थी घर से छायेंगा | पर उसे बनाने की कछा को शाल्म में सीखेगा। शालहा की 
उर्पीत को घर ले जाने और खेत की ठपज को फसल के समय शाल्त को देने से, शिक्षक 
का ग्रामवासियों से एक जीवित सम्बन्ध रहेगा | यह सब चीज हमारी सभ्यता के अधिक 
अनुकुल है। मुद्रा (४०॥९८४) को बाँच में लात्रे विना यह द्रव्य-विनिमय (80) 
ग्राम-बासियों के लिए. अधिक सहज है। एवं मुद्रा के सब झंझटों से छुट्टी मिल 
जाती है । 

अन्त में मुझे दो सूचना करनी हैं : 


१, अपनी कुछ पाठशालाओं के लिए बनाई गई शिक्षकोपयोगी कतिपय यचनाओं 
« की कुछ प्रतियाँ मेरे पास हैं । जो सज्जन चाहें, मुझसे के सकते हैं, और उनका 
उपयोग कर सकते हैं । 
२. आज-कल हमारे लड़कों की आंखें बड़ी खराब रहने लगी हैं। अतः उनकी 
आँखों के कुछ प्राकृतिक इलाज के लिए, एक पुस्तिका भी मैं उपस्थित 
शिक्षा-मंत्रियों की भेंठ करना चाहता हूँ । 


४: 
फिर हैदराबाद [ दक्खिन] के मोलवी महम्मद हुसेन साहब ने 
असल तनवीन की ताईद में नौचे छिखी बाते कहीं : ह 


में अपने जाती तज़रबे से यह कहा चाहता हूँ कि महात्माजी ने जो तजबीज 
रकखी है, वह बिलकुल टीक है। हमने मद्रास इलाके के एक गाँव में “एलिमिण्टरी 
एज्युकेशन' (प्राथमिक शिक्षा ) का एक मदरसा खोला है, जिसमें लड़कों को उद्योग के 
साथ-साथ शिक्षा भी दी जाती है | इस मदरसे में हमने कताई और बुनाई सिखाने का 
इन्तजाम किया है। लड़के ओर लड़कियाँ, दोनों, एक साथ तालीम पाते हैं। हर लड़के 
और लड़की की रोज़ना आमदनी दो आना होती है। इधर उनकी बनाई चोजें 
काफी मशहूर हो रही हैं, और दूर-दूर तक बिकने जाती हैं । इसलिए, में मानता हूँ कि 
महात्माजी की यह तजबीज खूब कामयाब हो सकती है; और उद्योग-धन्धों के साथ तालीम 
आसानी से दी जा सकती है । कल यह कहा गया था कि इस चीज का तजरबा किसी 
साहब को हो, तो वह बयान करें। में अपना तजरबा आपको सुना चुका ॥ 


दूसरी बात मुझे यह कहनी है कि महात्माजी की तजबीज़ एक अनोखी 
तजवीज़ है । मुझे यह अच्छा नहीं मादूस होता कि बगैर इसे अच्छी तरह समझे-बूझे हम 
यों ही इसे शक की निगाह से देखें और इसकी उम्दगी से इनकार करें | मुझे तो इसमें 

जर्रों भर भी शक नहीं कि यह जरूर कामयाब होगी; और कामयाबी की क्‍या कही, मैं 
तो समझता हूँ, इससे हमारे बच्चों की बुद्धि का अच्छा विकास होगा, और हमारे सामने 
जो सबसे बड़ा सवाल रोटी का है, वह भी हल हो जायगा। 





मेरा तो तज़रबा है, और गालिबन्‌ आप सब भी उससे इसफाक करेंगे, कि 
महद्दात्माजी की क्रीब-क्रीब सभी तजवबीजें, यों देखने में बड़ी मइकानेवाली होती हैं, 
मगर नतीजा उनका वह होता है कि देखकर दिल को ऐन तसली होती है। उन्हींके 
तरीकों का यह सुफल है कि आज मुल्क के ७ सूत्रों में कांग्रेस की बजारत है। इसालिए 
मेरी अज यह है कि आप शको-झुबहा से काम न लें। क्‍यों और कैसे के सवाल छोड़ दें। 
महात्माजी की तजवीज़ पर दिल से गौर करें। उसकी उम्दगी की मानें। और हर तरह 
उसे कामयाब बनाने की कोशिश करें | 

आपके बाद महिलाश्रम वर्धा के आचाये श्री, नरहर लक्ष्मण आठवले 
ने अध्यापक ज्ञाह द्वार उठाई गई कुछ शंकाओं के सिलसिले में नौने लिखा 
भाषण किया : 


प्रोफेसर शाह ने अपने व्याख्यान में जिन प्रश्नों की चर्चा की है, उनके 
सम्बन्ध में दो शेकाये में उनके सामने रखना चाहता हूँ | शाह साइब ने अपने भाषण 
में कहा है कि यदि शिक्षा देते समय कमाई का विचार ही विद्यार्थियों के सामने मुख्यतः 
रक्‍्खा। गया तो शिक्षा की दृष्टि से वह लाभप्रद नहीं होगा । कुछ अंश में उनकी यह बात 
सही है। क्‍योंकि कमाई की तरफ ध्यान देने से शिक्षा में अवश्य बाधा पड़ेगी। लेकिन 
जिन चीजों का कोई उपयोग ही नहीं होनेवाला है, उन चीजों को बनाने में विद्यार्थियों 
को कया उत्साह हो सकता है ! परन्तु जब हमारे मन में यह खयाल होता है, कि जो 
चीजें हम बना रहे हैं, उनका उपयोग होनेवाल्य है, तो काम अधिक उत्साह से होता है | 
बाजार में जो चीजें ब्रिकती हैं, उनसे मुकाबछा करके देखने से भी विद्यार्थियों क्षे 

सामने उनकी अपनी बुटियाँ आती रहेंगी । बाजार में चीजेंकिस कीमत से बिकती हैं, इसकी 
जाँच करने से हमें अपने काम की उपयोगिता का ठीक-ठीक पता लगता रहेगा। यह जरूरी 
है ककि हमारा ध्यान कमाई की तरफ अधिक न रहे । इंसके लिए. हम ऐसा प्रबन्ध कर 
: सकते हैं कि कमाई की अमुक मर्यादा रखने के बदले अमुक चीजें बनाने का नियम हम 
रक्‍्खें | इससे कमाई की तरफ ध्यान कम जायेगा और अच्छी चीजें बनाने की तरफ 
विशेष ध्यान रहेगा । 


श्रीयुत छ्लाह्ट का दूसरा मुद्दा यह था कि जब विद्यार्थियों की चीज बाजार 
में आयेंगी तो दूसरे-कारीगरों की आमदनी पर, जो तैयार माल बेचकर ही अपना निर्वाह 
करते हैं, बुरा असर होगा । उसमें शेका की गुंजाइश तो है। क्योंकि हमें काफ़ी संदेह 
है कि शिक्षा कहाँ तक स्वावलंबी हो सकती है ! बात ऐसी है कि उद्योग द्वारा शिक्षा 
देना एक चीज है, और उद्योग द्वार माल तैयार करने की कला या कारीगरी सिखाना 
दूसरी चीज है। शिक्षा देते समय विद्यार्थियों के सामने समस्‍यायें रखनी पड॒ती हैं। और 
इन समस्याओं को हल करने की आदत डालना ही असली शिक्षा है। जीवन में हमें 
हमेशा अनेक समस्‍यायें हल करनी पड़ती हैं | यदि हम रोज नई-नई समसस्‍्यायें देते रहेंगे, 
तो उससे छात्रों को शिक्षा जरूर मिलेगी, लेकिन माल कम तैयार होगा, और आमदनी 
भी कम होगी | इसलिए डर है कि शायद शिक्षा सम्पूर्णतया स्वावलम्बी न हो सकेगी । 


उधर, यदि विद्यार्थियों की चीजें बाजार में आई, तो डर है कि कारीगरों की 
चीजों के साथ उनकी जोर की होड़ रहे, और उससे पेशेवरोँ की आमदनी कम हो 
जाय ! लेकिन सवाल होता है कि अगर शिक्षा के साथ-साथ बिकाऊ माल उत्पन्न न 
करेंगे, तो शिक्षा के लिए. द्रव्य कहाँ से छायेंगे ! उस दशा में हमें कर बैठाकर द्रव्य इकट्ठा 
करना होगा | इस प्रकार नये कर बैठाने का या शिक्षा को स्वावरंबी बनाने की कोशिश 
करने का नतीजा एक ही होगा | क्योकि दोनों तरह से आखिर पैसे तो जनता ही की जेब से 
आनिेवाले हैं । कारीगर कमायेंगे ओर शिक्षा के लिए. कर देंगे। लेकिन इससे भी बेहतर 
बात यह है कि विद्यार्थी ही कुछ काम करें ओर अपनी शिक्षा के लिए खुद टेक्स दें । 
आलिर जो धन मिलेगा, वह तो राष्ट्‌ की समग्र सम्पत्ति में से ही मिलेगा। पर जनता 
पर नये टैक्स बैठाने की अपेक्षा विद्यार्थियों को कमाऊ बनाना अधिक अच्छा है। कर की 
बसूली में काफी पैसे खर्चे होते हैं | तिसपर भी कर तो कम ही वसूल हो पाता है । शिक्षा 
को स्वावरूबी बना देने से जहाँ की चीजें वहीं उपयोग में आने लगेंगी। दलालें की 

जरूरत न रहेगी और दलाली की रकम जनता की जेब में बच रहेगी। कर की , बदली" 
का खर्च भी बच जायगा। इस प्रकार अंत में त्वावलंगी शिक्षा की. यह योजना सस्ती की: 
साबित होगी । 


४६५ 


आपके बाद श्रो रामकृष्ण मिशन विद्यालय, कोयम्बटूर के मंत्री और 
केन्द्रीय धारा-लभा के सदस्य श्री अविनाशलिंगम्‌ चेट्टियर ने सभापीत्ी की 
आज्ञा से अंग्रेजी में अपनी संस्था के स्वावरम्बन-सम्बन्धी अनुभवों का वरणणन करते 
हुए योजना के समथन में नीचे लिखा भाषण किया : । 


भेरे विचार में स्वावलम्बी शिक्षा का यह प्रश्न निरा सैद्धान्तिक प्रभ नहीं है; 
बल्कि जो लोग आज शिक्षण-संस्थाओं का संचालन कर रहे हैं, टनके लिए यह खास तौर 
पर एक व्यावद्दारिक प्रश्न है, क्योंकि यदि यह सफल हो गया, तो इससे संस्थाओं का 
आर्थिक बोझ बहुत कम हो जायगा । ज्योही 'हरिजन' में हमने इस सम्बन्ध में महात्माजी 
का लेख पढ़ा, हमने सोचा कि इस बिंचार की परीक्षा अवश्य होनी चाहिए. | और, हम 
फौरन जुट गये । हमारे विद्यालय में रोज़ कुछ सात घण्टों ( पीरियड ) की पदाई होती है, 
इनमें से दो घंटे उद्योग-घन्धों की तालीम और काम के लिए, रक्‍्खे गये हैं। फिंलह्ार 
सुतारी, दर्जिगिगि और कताई का काम सिखाया जाता है | पिछले दो महिनों में जो 
थोड़ा-बहुत अनुभव इस दिशा में हमें हुआ है, उसने हमें न केवल उत्साहित फिया;है, 
बल्कि इस विचार की वास्तविकता में हमारी श्रद्धा को बढ़ाया है। जिन्हें इस चाँज़ से 
दिलचस्पी है, उनके लिए मैं यहाँ अपनी संस्था की कमाई के टीक-ठीक आँकड़े भी रे 
सकता हूँ | लेकिन अमी तो सिर्फ यही कहना चाहता हूँ कि सिलाई और बदुईगिरी से 
जो आमदनी हमें हुई है, बह काफ़ी आंशा-जनक है | . 


कोयम्बहर में दो और संस्थायें भी हैं, जो ठीक-ठीक स्वावलम्बी हैं ।. खेकित 
उनमें और हमारी संस्थाओं में जोः फर्क है, बह जानने छायक है। वे बिलकुल; -य्योग्र- 

प्रंवान हैं। ठिवा उद्योग-पन्धों के और कोई चीज़ सिखाने का उनका दावा भी नहीं है । 
फिर, जो छोग वहाँ तालीम पाते हैं, वे १६ साल से ज्यादा उम्र के ऐसे नोजवान होते 
हैं, जो कड़ी मेहनत भी कर सकते हैं। 


हमारी शिक्षण-संस्था की, जिसमें अधिकतर छोटे बालक ही पढ़ते हैं, 3द्योग-पन्चे 
के सिवाय दूसरे विषय भी [सिखाने पड़ते हैं। ऐसी अवस्था में संभव है कि वह स्वाव- 
लम्बी न बन सके | लेकिन अभी तो इस विचार की पूर्-पूरी आज़माइश भी नहीं हुई 
है। यदि हम अपने छात्रों को अधिक निपुणता के साथ दस्तकारी सिखा सकें 
तो संमष है, हमारी आमदनी भी बढ़े, ओर शायद आशातीत बढ़े ! स्वावलम्बन को 
घड़ी. मर भूल कर भी, एक बात है, जो में पूरे विश्वास के साथ कह सकता हूँ । अपने 
विद्यालय में जो थोड़ा अनुभव पिछले दिनों हमें हुआ है, उससे हमने देखा है कि आज 
इमारे छात्र पहले से ज्यादा फुर्तीले, ज्यादा खुश-म्रिज्ञाज और ज्यादा तत्दुरुस्त हैं। 
अपर दृष्टि से तो इस चीज़ की उपयोगिता में अब रंच-मात्र भी रन्देह को स्थान 
नहीं है। 


सरकार का यह कर्तव्य होना चाहिए के स्कूलों में जो चीजे तैयार हों, उनकी 
बिक्री. का वह ठीक-ठीक प्रबन्ध करे | शिक्षकों से यह आशा नहीं रक्खी जा सकती, कि वे 
इस ओर भी ध्यान दें। अगर तैयार माल की बिक्री उाचित दामों पर करानी है, तो 
'इसका प्रबन्ध राज्य द्वारा ही होना चाहिए. | यदि स्वावरूम्बन के इस विचार को अमली 
हुप॑ देना है, तो हमे भगीरथ काम करना होगा, खासकर शुरूआुरू में | सबसे पहले 
'तो हमें ऐसे शिक्षकों का जत्या तेयार कएना होगा, जिन्हें इस योजना में भ्रद्धा है, और 
'जो खुद भी कारीगरी या मेहनत-मजूरी का काम करना चाहते हैं| सच्चे, भ्रद्धावान और 
उत्साही शिक्षकों के अमाव में शिक्षा की कोई भी योजना कमी सफल नहीं हो 
'सकती | अतएब सबसे पहली चाज्ञ, जे। इम करनी होगी, यह होगी कि हम से शिक्षक 
तैयार करें। 


अन्त मैं, दो शब्द मैं अध्यापक शाह की कठिनाइयों पर कहा चाहता हूँ । उनका 
खयाल है कि स्कूलें में जो चीज़ें तैयार होगी, वे बाज़ार में स्वद्धां पैदा करेंगी और इससे 
उन-उन धन्धों के कारीगरों की बढ़ी हानि होगी। उनका यह मी ख़याल है कि जब- 
तक इस देश में विदेशी सा का आना बिलकुल नहीं रोक देते हैं, तबतक इस 

योजना के कारण हमारे ये पेकेदार चुरी तरह नुकसान में रहेंगे ! मेरे विज्ञार में, 
इस पर दूसरी इृष्टि से भी सोचा जा सकता है, और झायद वही सश्ची दृष्टि मी है| 
सवाल यह है कि क्यों इतनी विदेशी चज़िं इमारे देश में आती हैं, और क्‍या यजह 
है कि हमारे देशी कारीगर उनके मुकाबले में टिक नहीं सकते हैं ! क्‍या इमारे कारीबर्से 
की अक्षमता ही इसका कारण नहीं है ! तो फिर अपने कारीगरों फी इस अक्षमता या 
अयोग्यता को दूर करने का इससे बेहतर और क्‍या तरीका हो सकता है कि बचपन ही 
से स्कूलों में उन्हें इसकी ठीक-टीक तालीम दी जाय ! 


४39: 


फिर हरिजन-सवक-संघ, दिल्ली के हरिनन-उद्योगाल्य के संचालक 
अध्यापक श्री नारायण मलकानी ने अध्यापक झाह की कुछ शकाओं का उत्तर 
देते हुए नाच्रे छिखा भाषण किया : 


मेरे विचार में शिक्षा को स्वावलम्बी बनाने के बारे में प्रोफेसर शाह ने जो 
आशंकाये प्रकट की हैं, वे अतिशयोक्तिपूर्ण हैं। उन्होंने अपने भाषण में इस बात पर 
जरूरत से ज्यादा जोर दिया है कि नई योजना के अनुसार हमारे विद्यार्थी पाठशाछ्ार्ती 
में रहते हुए बाजार के लिए, जो माल तैयार करेंगे, उसके कारण सर्व-साधारण कारीनर्शो 
के माछ के साथ उनकी खासी स्पर्धा होने लगेगी | मेरे खयाल में, बाजार के लिए. माल 
तैयार करने की अपेक्षा सेवा की दृष्टि ज्यादा महत्त्व रखती है। नई योजना के अनुसार 
प्रत्येक पाठशाला का अपना खतनन्‍त्र अस्तित्व होना चाहिए। और कपड़े, जूते, साबुन, 
फर्नीचर बगैरा विद्यार्थियों की जरूरत का साया सामान पाठशाला ही में तैयार होना 
चाहिए | छात्रों को इतनी सहू लियत देनी चाहिए, कि वे अपने घरों से कश्चा मार लाये 
और पाठशाला में आकर अएने परिवारवालें के लिए, ज़रूरत के अनुसार, उसका पह्का 
माल तैयार करें | पाठशाला के छात्रों को गाँवों की पुनर्रचना के कार्मों में, जैसे कुंआ 
खोदने, सड़क बनाने और गड़दे आदि तैयार करने में सहायता करनी चादिए; इस 

सोरें काम्न के दाम लगायें जाने चाहिएँ; और छात्रों के काम के दिसाव में उसका ज़मा-ख्चे 
दोनों चाहिए | इससे बाजार में इनके काम और माल को बाजार भाष से खरीदने की 
जुरूरत न पड़ेगी.) 


& लेकिन सद्यी मुश्किल, जिसका अआंदेशा मुझको है, तब खड़ी होगी, जब 
इमारे छात्र पेशेदार बनकर अपने गुज़रबसर के लिए कमाने लछगेंगे। इसके लिए 


जबतक किसानों की हालत नहीं सुधरेगी, तबतक बाजार के अभाव में, देहाती उद्योग- 
धन्धों की तरक्क़ी में बाधा पड़ेगी । 


मेरी एक सूचना यह मी है कि महात्माजी की योजना को सफल बनाने के 
लिए. जरूरी होगा कि पहले सुयोग्य शिक्षकों कौ तैयार करनेवाले ऐसे शिक्षा-केन्द्र खोले 
जायें, जहाँ शिक्षा और कारीगरी दोनों का समन्वय करना सिखाया जाय । साथ ही बह 
भी ज़रूरी होगा कि उपयोगी पावठ्य-पुस्तकें तैयार करने के लिए कमेटियाँ बैठाई जायें। 


4 ः 


आपके बाद भावनगर ( काठियावाड़ ) की श्रीदक्षिणामूत्ति संस्था के 
संस्थापक और संचालक श्री नानाभाई (नर्सिहप्रसतद भट्ट) ने योजना का सर्मथन 
,करते हुए: अपनी कुछ सूचनाओं के साथ नौचे लिखा भाषण गुजराती में किया 


उद्योग को केन्द्र में रखकर शिक्षा देने की जो योजना पूज्य बापू ने हमोर 
सामने रक्‍्खी है, दक्षिणामूर्त के हम सब कार्यकर्ता उसका अभिनन्दन करते हैं। हमारा 
पह निश्चित चिश्वास है कि यह योजना शिक्षा के समग्र क्षेत्र में मारी परिवर्तन कर देगी | 
है भी स्पष्ट है कि आज से प्रचास वर्ष बाद के जिस भारतवर्ष की हम कल्पना करते हैं, 
उस भारत की सन्‍्तानों को पेदा करने का हेतु इस योजना के गर्भ में है। 


इस सिलसिले भें एक बात की ओर में आप सबका ध्यान खींचना चाहता हूँ | 
यहाँ जो भाषण अबतक हुए हैं, टनकी कुछ ऐसी ध्वनि मुझे मालूम हुई है. कि मोण्टी- 

सोरी और किण्डरमार्टन आदि पद्धतियाँ हंमारे लिए बेकार हैं | में इसथी बहस में आज 
पड़ना नहीं चाहता । लेकिन मेरा निश्चित विश्वास है कि प्राथमिक शिक्षा झुरू होने से पहले . 
के वर्षों में यदि हम इन्द्रियों की शिक्षा का आयोजन कर सकेंगे, तो बापू की योजना के लिए. 
हमारे बालकों की इस्द्रयाँ बहुत-कुछ तैयार रहेंगी | इसके लिए ज्यादा खच की भी जरूरत 

. नहीं है । दक्षिणामूर्ति बहुत थोड़े खर्च में भी बालक्रीड़ांगणों के द्वारा इसका प्रयोग कर 
चुकी है। आज जब कि गाँवों में नई शिक्षा का श्रीगणश होने जा रहा है, इस प्राथमिक 
से भी प्राथमिक शिक्षा की ओर इशारा-भर करने में मुशे आनन्द होता है । 


मैं समझता हूँ कि बापू ने अपनी योजना में उद्योग को केन्द्र में रखकर जिन 
दो नतीजों की ओर संकेत किया है, उनका क्रम, जैसा उन्होंने रक्खा है, उससे डलटा 
रक्‍्खा जाय, तो ज्यादा अच्छा होगा | उद्योग को केन्द्र में रखने से पाठशालायें शिक्षक 
के वेतन की दृष्टि से स्वावलम्बी बनेंगी, और उद्योग के आस-पास जिन दूसरे विषयों 
का स्थान रहेगा, उनके द्वारा बालकों का सर्वोार्गीोण विकास होगा। मेरी समझ में 
उद्योग को केन्द्र में रखकर दी जानेवाली शिक्षा का प्रधान उद्देश्य बालक का स्बोगीण 
विकास ही होना चाहिए। और, आर्थिक स्वावलरूम्बनन उसका आवश्यक परिणाम | 
इसमें तो कोई सन्देह नहीं कि किसी भी उद्योग को टीक-टीक सिखाया जाय, तो 
उससे आमदनी होनी ही चाहिए। छेकिन यदि आमदनी की दृष्टि को आवश्यकता 
से अधिक मददत्व दिया जाय ओर शिक्षक के वेतन का उससे सौधा . सम्बन्ध रक्‍्खा 
जाय, तो अपना वेतन निकलवाने के विचार में शिक्षक विद्यार्थियों से श्रेगार कराने 
लगेगा | और जहाँ ऐसे शिक्षक होंगे, शिक्षा की दृष्टि से वह पाठशाला, पाठशाला 
न रह जायगी। हम तो पाठशालाओं द्वारा शिक्षा देना चाहते हैं | इसीलिए मैं समझता हूँ कि 
बालकों के सर्वोगीण विकास का धघात करके आमदनी या उत्पन्न पर जोर देना 
ठीक न होगा। अतएवं हमारी इस योजना में शझिक्षा-विषयक दहृश्कोण का स्थान 
पहलछा होना चाहिए. और आमदनी या उत्पत्ति को गौण स्थान मिलना चाहिए। 


मैं तो यह भी अनुभव करता हूँ कि वेसे देखने में यह परिवर्तन छोटा 
मातम होता है, किन्तु शिक्षा के और राष्ट्रजीवन के क्षेत्र में यह बड़े मह्त्त का 
परिवर्तन है । अतः इसका प्रयोग करने के लिए निष्णातों को आगे आना चाहिए, और 
जो कुछ बापू कहते हैं, उसे प्रयोगों द्वारा सिद्ध करके दिखाना चाहिए । 

राज्य या सश्कार का मदरसों में तैयार होनिवाली चीजें। को खरीद लेना, एक 
ऐसी चीज है, जो मेरे विचार में, अभी छोटी मालूम होते हुए भी, अपने गर्म में महान्‌ 
परिवर्तन के बीज रखती हैं। इसीलिए, मैं तो यह भी मानता हूँ कि इस सारी योजना में 
हम भावी मारत के निर्माण के नये-नये सपने देख सकते हैं । 


बापू | इससे अधिक मैं और क्‍या कहूँ ! प्रभु हमें इस पथ पर चलने की 
शाक्ति प्रदान करे ! 


8९१ 


फिर बम्बद सरकार के प्रधान मंत्री माननीय श्री, बार गंगाधर खेर 
ने अपने प्रान्त की स्थिति पर प्रकाश डाछते हुए योजना के सम्बन्ध में नीचे 
छिखा भाषण किया : 


मैं यहाँ कुछ सुनने और सीखने के लिए. आया हूँ । परन्तु बापूजी की आश 
हुई है कि मैं भी कुछ कहूँ । कल से यहाँ इस विषय की चर्चा चल रही हैं कि देहात 
में किस किस्म की शिक्षा होनी चाहिए. | कल रात को जो कमेटी बैठी थी, उसमें मैंने 
काफी हिस्सा लिया था और अपनी राय मी दी थी ) उस कमेटी में जो कुछ तय हुआ 
है, उससे मैं सहमत हूँ | 


कुछ यह कहां गया था कि यह योजना नई नहीं है | पर जिस ढंग से इसकी 
चर्चा हो रही है, उससे मुझे तो यह बिलकुल नई मादूम होती है; यानी यों कहिये कि 
इससे युग-पारिबर्तन हो रहा है । यदि में इसे एक वाक्य में कहूँ, तो यों कहूँगा कि जिस 
तरह राजनैतिक क्षेत्र में अहिंसा का प्रयोग असहयोग के द्वारा किया गया था, उसी तरह 
शिक्षा के क्षेत्र में अर्टिता का प्रयोग इस नई योजना के द्वारा हो रहा है | 


मैने यहाँ आकर चार बाते सीखी हैं | पहली यह, कि घंधे के मारफ्‌त शिक्षा दी 
जाय । वूसरी यह, कि शिक्षा-पद्धति स्वावरूम्बी हो । तौसरी यह, कि शिक्षा। राष्ट्‌ के सब 


कार्य-विवरण | ७१ 


तल लत नली लत ++ «०. ७-५००+.००“ 


बालकों को दी जाय, अ्थांत्‌ ' युनिवर्सल ' हो । चौथी यह, कि शिक्षा पाये हुए सब लड़कों को 
राज्य कुछ न कुछ काम दे | राज्य या सरकार का करत्तंव्य हें कि वह उन्हें बेकार न रहने 
दे ) इन चार ठिद्धान्तों को मैंने बापूजी के भाषण से सीखा है। और मेरे विचार में ये 
ऋान्तिकारी सिद्धान्त हैं । 





मैं आपसे कहूँ कि इस नवीन शिक्षा-पद्धति का प्रयोग सबसे पहले तो असल 
में मुझी पर किया गया है। चन्द महिनों या सप्ताहों से मेरें कन्धों पर शिक्षा-मंत्री का 
बोझ आ गया है। अब मेरी भलाई इसीमें हैकि में उसको अच्छी तरह उठा ढूँ। 
इसलिए मुझ पर तो यह अ्योग हो द्वी रहा है। फिर भी चूँकि बापूजी की आश है, 
इसलिए में अपने अनुभव की दो-चार बातें कहता हूँ । 


हमारे प्रान्त में एक गाँव है, जहाँ कुछ छोग यू० पी० वगैरा से आकर बसे हैं। 
वे चर्मकार का धन्धा करते हैं। उस गाँव में क्रीब एक हज़ार आदामियों की उनकी बस्ती 
है। वे अपने को खाटिक कहते हैं| हम तो खाटिक से मतलब कसाई का समझते हैं, पर वे 
लोग कसाई नहीं हैं। वे बकरी या भेड़ का चमड़ा लेकर उसको कमाते हैं, और टोपी बगैर 
में जो पट्टियाँ छगती हैं, उन्हें बनाने का काम करते हैं। जब मैंने देखा कि उस गाँव में 
कोई स्कूल नहीं है, तो वहाँ एक स्कूल खोल दिया। उसमें कुछ लड़के और लड़कियाँ 
पढने के लिए. आने लगीं, जिनकी उम्र ५ साल से १४ साल तक थी । मैंने मामूली तौर 
पर शिक्षा देना प्रारम्भ कर दिया । परन्तु मुझे मान्दूम हुआ कि लड़के उसमें ज्यादा दिल- 
चस्पी नहीं लेते हैं। सिफे आकर बैठ जति हैं। शायद इसलिए, कि मेंने स्कूल के लिए वहाँ जो 
झोपड़ी बनाई थी, वह उनके घरों से काफी अच्छी थी | फिर, स्कूल में रोज़ एक बहन 
भी आती थीं, जो लड़कों को साफु-सुधरा रखतीं और उनको नहला भी देती थीं | इसलिए 
मा-बाप अपने लड़कों को भेज देते थे । मैंने उन लड़कों के कपड़े भी बदलवा दिये, यानी 
नये बनवाकर उनको दे दिये। परन्तु अनुभव ने यह बतलाया कि यह अच्छा नहीं 
हुआ । मैं तुरन्त ही इस नतीजे पर पहुँच गया कि जो शिक्षा मैं उन्हें दे रहा था, उससे 
तो उनके और मी बेकार बनने की आश्का थी। अतएंव कोई ऐसा कार्ये करना 
चाहिए, जिससे वे आगे बढ़ें और स्वावलम्बी बन जायें । 


मैंने सोचा कि वे लोग जो चमड़ा कमाते हैं, उसीमें उनको आगे बढ़ाना 
चाहिए | उन दिनों वे मिट्टी और छाल डाल कर चमड़ा कमाते थे। परन्तु ऐसा करने से चमड़ा 

ज्यादा बदबूदार हो जाता है। अतः मैंने उन्हें बतछाया कि चूना डालकर चमड़ा 
कमाओ । इसपर उन्होंने कहा कि हम चूना नहीं डाल सकते | चूंने का कामःतो चमार 
करते हैं| अगर हम ऐसा करेंगे, तो वरिरादरी से बाहर कर दिये जायेंगे। वे लोग जुतें 
भी नहीं बनाते, क्‍योंकि जूते तों चमार बनाते हैं, और वे तो ख़ाटिक हैं | # 


इस विषय में मैंने अपने एक मित्र से, जो बम्बई-सरकार के “ टैनिंग एक्सपर्ट ? 
हैं, पूछा कि क्या करना चाहिए। इस तरह तो लड़के इसमें रस नहीं लेते। उन्होंनें 
मेरी बात के जवाब में तुरन्त वहाँ एक झोपड़ी बनाई और रोज आकर काम करने 
और लड़कों को चर्मीविद्या की शिक्षा देने छगे। बस, फिर तो उन लड़कों को उसमें इतना 
रस आने लगा कि जिन रइकों के माता-पिता पहले उन्हें हमारे स्कूल में भेजने के 
खिलाफ थे, वे खुद अपने लड़कों और रिश्तेदारों के साथ वहाँ इस कृदर आने छगे, कि 
सारा स्कूल उनसे भर जाता था | फिर, धीरे-धीरे वे छोग चूना डालकर चमड़े को साफ 
भी करने छगे, और चूना डालने से जाति-श्रष्ट हो जाने का डर भी न रहा, उलटे 
यह खयाल रहने लगा कि चमड़ा अधिक से अधिक साफ़ कैसे बने ! 


एक बार उनके सामने बाघ का एक चमड़ा आया | वे कहने छंगे : हम 
तो इसे छूयेंगे मी नहीं ) परन्तु जब उनसे यह कहां गया कि तुम्हारा शिक्षक, जो ब्राह्मण 
है, वह तो इसे छूता है, फिर तुम्हें छूने में क्या हज है ?तो इसपर वे कुछ सहमे ओर बाद 
में धीरे-धीरे बाघ के चमड़े से भी काम लेने लगे। 


अब तो हमारे इस कार्य में वहाँ के ६-६ वर्ष के बच्चे भी रस लेते हैं। इस पद्धति 
के कारण अब उस शाला के खर्च में उनके कार्मों से काफी मदद मिलने लगी है। उसमें 
लड़के और शिक्षक सभी काम करते हैं | 





# उनका यह खटिक.नाम इस तरह पड़ा बताते हैं, कि किसीने उनके किसी 
. पुरा से पूछा : तुम्हारा काम तो ठीक है न! उसने कहा : हाँ, ठौक हैं। मगर सुननेवाले 
ने खटिक सुनकर उसको खटिक कह दिया | इस तरह उनकी जाति का नाम ही खटिक 
' ल्‍रड गया ! 

जन्र शिक्षा-मंत्री के नाते मुझे यह कद्ठा गया कि प्रान्त में शिक्षा अनिवार्य, मुफ्त 
और ' युनिवर्सल ? या व्यापक कर दी जाय, तो मैंने विचार किया कि जिस तरह आज 
प्राथमिक शिक्षा दी जा रही है, उसी तरह आगे भी दी गई, तो उसके लिए, तीन 
करोड़ रुपये खर्च करने होंगे । शिक्ष-सम्पेन्धी इस एक ही प्रस्ताव पर हमारी धारा-समा 
के अन्दर तीन दिन तक बहस चलती रही | उन्होंने इस बात पर जोर दिया कि तुम शिक्षा 
के अन्दर ये तीन करेड़ रुपये डाल दो | मगर मैंने सोचा कि इस तरह-तीन करोड रुपया 
खर्च कर देना, खुद लोगों के लिए. ही नुकसानदेह होगा। इसलिए मैंने यह जवाब दिया 
कि जबतक में इस बात को अच्छी तरह समझ न हैँगा, तबतक कम-से-कम मैं तो, इस मद में 
५) रु. भी ज्यादा खर्च न करूँगा। मैंने यह भी कहा कि स्टेट का जो फर्ज़ होगा, उसे मैं 
बराबर बजाऊँगा | 


में विश्वास के साथ कहता हूँ कि हमास काम पैसे के अभाव में अटक नहीं 
सकता । हमारे सामने कोई तरकीय होनी चाहिए। में इस-दिशा में सोच ही रहा था 
कि इतने में महात्माजी के खयालात हमारे सामने आने छगे। मुझे यद्द भी पता छूगा कि 
चन्द आदमी मेरे ही ग्रान्त में इसका प्रयोग भी कर रहे हैं | पूना के नज़दीक एक गाँव 
में ७ साल से यह काम चल रहा है। वे लोग पहले दर्ज़ से सातवें दर्ज तक पढ़ते हैं । 


एक बात और है, और वह यह कि पूना ज़िल के कन्हाड् गाँव में एक शन्सपेक्टर 
साहब हैं । वे रिटायर्ड हैं। ३० ख्क्‍ल तक उन्होंने नौकरी की है। वे भी एक संस्था चल्य 
रहे हैं | मेरे पास समय न होने से मैं उनकी संस्था तो नहीं देख सका, किन्तु उनका 
एक पत्र मुझे मिल गया है। उसे. मैं आप लोगों के सामने रख देना चाहता हूँ | 


उनके पास ६८ लडइ्के हैं | वे पहले से पॉँचवे दर्ज्ञ तक की शिक्षा देते हैं। 
उनका अपना एक मकान भी है। कुछ खेती है, जिससे वे छात्रों को प्रकृति का शान करा 
देते हैं। उनके पांस कुल दो शिक्षक हैं। वे अपने छात्रों से चॉक यानी खड़िया मिट्टी और 
रबड़ बनाने का काम करवाते हैं, और इस तरह उन्हें स्वाश्रयी बनने की शिक्षा देते हैं । 
स्वाश्रयी एक ऐसा शब्द है, जिसका अर्थ इस समय में केवड एक ही दृष्टिकोण से करता 
हूँ । एक शिक्षक जो शहर में रह चुका है, उसकी सारी ज़रूरतें। को पूरा करने के लिए. 
जितने रुपयों की आवश्यकता है, क्या उतने आप उसे देंगे! भेरे विचार में आज यह 
सम्भव नहीं है । हाँ, इस विषय में श्री जिनोबाजी ने जो कुछ कहां है, वह तभी हो 

सकता है, जब उनके और काका साहब जैसे सेवाभावी शिक्षक हमें मिलें। यदि ऐसे 
शिक्षक मिल जायें, तो में दावे के साथ कहता हूँ, कि एक साल के अन्दर ही सारा शिक्षा 
स्वावलम्बी बनाई जा सकती है। परन्तु खेद है कि आज ऐसे आदर्श शिक्षक सब जगह 
सुलूम नहीं हैं । 


सतारा में एक पाठशाला चलती है। उसमें क़्रोब २०० छड़के पढ़ते हैं । 
ओर हरएक लड़के के पाछे २॥०) ख् आता है । यानी ज्यादा-से-ज्यादा एक लड़के के. 
पीछे माहवार ३) र० और कम-से-कम २॥) खच होते हैं। इसमें उनका रहना, खाना- 
पीना, सब शामिल है। मगर यह तो एक आदर्श की बात हुई | यदि सर्वत्र ऐसे 
सेबाभावी शिक्षक मिल जायें, जो अपने खर्चे के लिए, केवल दो, ढाई या पॉच रुपये तक 
लेकर सेवा करने को तेयार हों, तो में समझता हूँ, कि हमारा काम बहुत ही सरल 
हो जाय | | 


महात्माजी ने तो निडर होकर कल यह कह दिया कि जो शिक्षक सात वर्ष तक 
लड़कों को अपने हाथ में पाकर भी उनको स्वाश्रयी शिक्षा नहीं दे सकता, वह शिक्षक 
ही निकम्मा है। इसी तरह डर है कि कहीं वे मुझे भी यह न कहद्द दें कि जो मंत्री शिक्षा 
की हस नई योजना को नहीं चला सकते, वे मंत्री ही निकम्मे हैं |! इसलिए, इस योजना 
से सहमत होते हुए भी में चुप रहकर केवल सुनना चाहता था। क्योंकि एक बार अपनी 
सम्मति प्रकट करते द्वी लोग कहेंगे कि तुम मंत्री हो, और इससे सहमत हो, तो फिर 
इसका अमर क्‍यों नहीं करवाते ! 


अब मैं फिर अपनी कप्हाडवाली शाला की बात पर आता हूँ | इस शाला के 
पात इसकी अपनी ६॥ एकड़ ज़मीन है ! जिसमें २५०) रु० तो फल की खेती से. मिल 
'जाते हैं, ४५०) सिंचाईवार्जी ज़मीन से और ५०) ' ड्राय फार्मिंग ” से। इस प्रकार साल 
में कुल ७५०) रु० की आमदनी होती है | इसमें से ५०) ज्ञमीन किराये के और १४) 
ज़मीन महसूल के देने पड़ते हैं | शिक्षक का खर्चे 'बलुते' से चल जाता है। “बढ़ते! का 
मतलब शायद आप न समझे होंगे ? बढ्ता एक प्रथा है, जिसके अनुसार गाँव का प्रत्येक 
परिवार आम-शिंक्षक का खर्च चलाने को हर साल नाज आदि चीज देता है। गाँवों में 
नाई, धोबी, तम्बोली, बढ़ई आदि सभी इसी तरइ अपनी जीविका पाते हैं, और शिक्षक 
का खर्च भी इस ढंग से आसानी के साथ निकल आता है। 

हमारे प्रान्त में एक मिशनरी स्कूल भी है। उसके आचार्य का एक पत्र सुझे 
मिला है। उसको देखने से पता चलता है कि उनका आधा खर्च इन उयोग-घंधों की 
कमाई से निकल जाता है, ओर छात्र बड़ी दिलचस्पी से सारा काम करते हैं। इस 
प्रकार इन चन्द हफ्तों या महीनें। के अन्दर मेने जो कुछ देखा-सुना है, उससे आशा 
होती है कि यह योजना अवध्य सफल होगी | 


अभी श्री रविशेकरजी शुक्ल ने यह बतलाया कि पहले इसका प्रयोग करके 
देखना होगा । यही उपयुक्त भी है | इसका सफल प्रयोग कर लेने के बाद ही इस 
योजना को देश भर में चलाना अच्छा होगा | यह योजना ऐसी नहीं है कि महज्ञ 
क़ानून और हुक्म के बल से झुरू कर दी जाय | क्योंकि पहले देश के किसानों को हमें 
समझाना होगा कि यह योजना हमारे छाम की नहीं, किन्तु उनके और उनके बालकों 
के लाभ की है | 


कल कमेटी ने जो कुछ तय किया है, उससे में हर तरह सहमत हूँ । कल 
माध्यमिक पढ़ाई के बाद तीन प्रकार के स्कूल बनाये जाने को कह्ठा गया था। पर मैं तो 
५ प्रकार के स्कूल बनाने के पक्ष में सोचता हूँ | इसके लिए. मैट्रिक का बन्धन तो हमें 
हटा ही देना होगा । मेद्रिक की शर्त तो उन्हींके लिए होगी, जो आगे युनिवर्सियी में 
जानेबाले हैं । अन्त में, में आशा करता हूँ कि यह योजना अच्छी तरह चल सकेगी और 
सफल होगी | 


: १०: 
आपके बाद हकीमजी हाईस्कूल, बोर्डी के आचाये श्री भिसे ने मराठी 
में अपनी संस्था के स्वावलम्बन-सम्बन्धी प्रयोगों का वणेन करते हुए योजना के 
समर्थन में नौचे लिखे आशय का भाषण किया, जिसका सारांश श्री काका 
साहब कालेलकर ने हिन्दी में सुनाया : 


भेरे विचार में शिक्षा और अथशास्त्र दोनों की दृष्टि से महात्माजी का दृष्टिकोण 
ब्रिल्कुल सही है। मैं मानता हूँ कि नई प्रस्तावित योजना के अनुसार देहात में शिक्षा 

को स्वावरूम्बी बनाया जा सकता है | पिछले दस बरस में मुझे जो भी अनुभव हुआ है, 
उसके बलपर मैं कह सकता हूँ कि शिक्षा के मौजूदा स्टैण्डर्ड को क़ायम रखते हुए भी 
हम अपने छात्रों को उद्योग-धन्धों की और दस्तकारी की काफी तालीम दे सकते हैं । 
अपने विद्यालय में तो आज भी हम गणित और भूगोल की शिक्षा कृषि को केन्द्र में 
रखकर ही देते हैं | 


मेरी तो निश्चित राय है कि हमारी मौजूदा शिक्षा-प्रणाली, जिसका हेतु छात्रों 
को सिर्फ़ मैट्रिक्युलेशन के लिए. तैयार-भर करना है, ब्रिलकुल निकम्मी है | हमारे बम्बई 
प्रान्त में आज हालत यह है कि शहरों में रहनेवाले हर १०० विद्यार्थियों में करीब ८६, 
और देहात के हर १०० में क़रीब ९४ विद्यार्थी ऐसे हैं, जो मैट्रिक से पहले ही पढ़ना 
छोड़ देते हैं। 


इसलिए, मेरा निवेदन यह है कि गाँवों में शिक्षा को स्वावलम्बी बनाने की 
दृष्टि से कृषि-सम्बन्धी कार्य के लिए काफ़ी और उपयुक्त ज़मीनें मंजूर की जायें, और 
विद्याल्य में खेती के साथ-साथ कताई, बुनाई वग़ेरा दुसरे उद्योग भी सिखाये जायें । 

फिर संयुक्त प्रान्त के शिक्षा-मंत्री माननीय पण्डित प्यारेलालजी शमी 
ने प्रस्तावित योजना के प्रति अपनी श्रद्धा व्यक्त की और अपने प्रान्त की स्थिति 
पर प्रकाश डालते हुए नीचे लिखा भाषण किया : 


महात्माजी की तजबाज़ को मैंने अपने भरसक समझने की कोशिश की है। 
उन्होंने फिलहाल सिर्फ प्राइमरी तालीम के सवाल को अपमे हाथ में लिया है। मगर 
कुछ लोगों की, जो मौजूदा तालीम में तब्दीली चाहते हैं, यह शिकायत माल्म होती . 
है कि इसमें शुरू से अखीर तक पूरी तालीम की तब्दीली का ज़िक्र नहीं है । शिकायत 
तो ठीक है; सगर यह ज़रूरी नहीं कि सब सवालों को हम एक ही साथ हल करें। ऐसा 
कर भी तो नहीं सकते । 

कल लनन+ +++++- 


मेरे सूबे में, यानी संयुक्त प्रान्त में, सिफ ६ फीसदी पढ़े-लिखे लोग हैं । बाकी 
९४ पीसदी लोग ब्रिलकुल अनपढ़ हैं । मेरा खयाल है कि इस तजबीज़ से हम उनको 
बहुत फायदा पहुँचा सकेंगे | इसकी सबसे बड़ी खूबी यह है कि दस्तकारी के ज़रिये, 
हाथ की करामात से, सारी तालीम दी जायगी | नतीजा यह होगा कि जो बच्चे ऐसी 
तालीम पाकर निकलेंगे, उन्हें आज के बी. ए. एम. ए. पास नौजवानों की तरद नौकरी 
के लिए सरकारी दफ्तरों में दरख्वास्ते न देनी पढ़ेंगी। वे इस क़ाबिल होंगे कि अपने 
पेरों खड़े रहे | भगर इस तजबीज़ से मेरे सूबे के ९८ फीसदी अनपढ़ों में से ५४ फीसदी 
भी पढ़-लिख कर तेयार हो गये और आदमी बन सके, तो इससे बेहतर तजबीज़ और 
क्या हो सकती है ! 


हमारे सूबे में ऐसे कई प्राइवेट स्कूल हैं, जो अपने खर्च के लिए. सरकारी मदद 
लेना बिलकुल पसन्द नहीं करते | वे उद्योग-घन्धों के ज़रिये ही अपना खर्च चलाने की 
उम्मीद रखते हैं | में मी मानता हूँ ।कि इस तग्ह बहुत-कुछ खर्च निकल सकता है, और 
निकलना ही चाहिए | यू० पी० में ऐसे सरकारी मदरसें भी हैं, जिनमें सिर्फ दस्तकारी 
की तालीम दी जाती है, और ऐसे भी हैं, जिनमें सिर्फ काइतकारी सिखाई जाती है। 
मगर ये महकमा तालीम के मातहत नहीं हैं | ये सब महकमा तिज्ञारत और महकमा 
काइतकारी की देख-रेख में काम करते हैं। महकमे तालीम के हाथ में तो सिर्फ उस 
तालीम का ज़िम्मा है, जो हमारे नौजवानों को बेकार बनाती ह, और इस वक्‍त अपने 
सूबे में इस 'महकमे बेकारी' का मिनिस्टर में हूँ । इसलिए मेरे सामने तों यह एक बहुत 
ही! विकट और बड़ा सबाल है | इसमें तो कोई शक नहीं कि आज की हाछत से ऊपर 
उठने के लिए हमें मौजूदा ताल्मीम के नक़शे को ही बदलना होगा। और, उसे बदलने 
का बेहतरीन तरीका यही मालूम होता है, कि उसे जड़ से बदल्म जाय, यानी प्राइमरी तालाम 
से तब्दीली झुरू हो । इसपर ग़ौर करने और हिम्मत के साथ महात्माजी की इस तजवीज़ 
को अमल में छाने के लिए, मैं ज़रूरी समझता हूँ, कि सातों कांग्रेसी सूत्रों के मिनिस्टर एक 
जगह बैठकर मिले और बड़े पैमाने पर इसे चलाने की तस्क्रीब सोचें। 

आपके बाद मद्रास के शिक्षा-मंत्री माननीय श्री सुब्बारायन्‌ ने 
कुछ अशों में अध्यापक शाह की राय से सहमत होते हुए भी योजना के समयेन 
में नीचे लिखा भाषण अंग्रेजी में किया ; 


मेरी राय में हममें से हरएणक को महात्माजी के इस कथन से सहमत होना 
चाहिए कि किसी भी उद्योग या दस्तकारी के द्वारा दी जानेवाली शिक्षा हमारे देश की 
समस्या को हल करने में सहायक होगी; क्योंकि अभी तक हमारे यहाँ शिक्षा का सम्बन्ध 
उद्योग-पन्धों से जोड़ा ही नहीं गया है । नतीजा इसका यह हुआ है कि शिक्षा प्राप्त कर 
लेने के बाद हमारे छात्र वापस अपने गाँवों में जाकर अपना पुश्तैनी या ग्राम-सुलम 
धन्धा करने योग्य नहीं रह जाते | इसीलिए महात्माजी की यह सूचना है कि उद्योग 
द्वारा जो शिक्षा दी जायगी, वह वातावरण के साथ हमारी शिक्षा को जोड़ देगी। अतएव 
प्राथमिक शिक्षा का पुनःसंगठन करते समय हरएक सरकार को इसका प्रयोग करने के 
लिए, तैयार रहना चाहिए | प्राथमिक अवस्था में शिक्षा स्वावरम्बी हो सकती है या नहीं, 
यह एक वहुत कठिन सवार हैं। इसलिए शुरू में तो इसका कुछ मदरसों में प्रयोग ही 
किया जा सकता है | जहाँ तक मेरा ओर मेरी सरकार का सम्बन्ध है, एक सरकार के 
नाते, हम कुछ मदरसों में इसका प्रयोग करने को तैयार हैं और रहेंगे | इसके लिए 
ज़रूरी यह है कि सबसे पहले, और जहाँ तक हो, जल्दी से जल्दी, नये पाठ्यक्रम के और 
नई पद्धति के अनुसार पढ़ानेवाले तालीमयाफ्ता शिक्षक के सवाल को हल किया जाय; 
और हमारे मौजूदा ट्रेनिंग स्कूलों में इस बात का प्रबन्ध किया जाय कि वे अपने यहाँ 
ऐसे शिक्षक तेयार करें, जो दस्तकारी द्वारा शिक्षा देने के सवाल को समझ सकते हाँ । 
अगर इस योजना के अनुसार शिक्षा आधी भी स्वावलम्बी हों सकी, तो उससे देश की 
एक घड़ी समस्या हल हो जायगी, ओर इसके लिए देश महात्माजी का हमेशा आभारी रहेगा। 
इस प्रश्न पर विचार करने के लिए डॉ. जाकिर हुसैन के सभापतित्व में जो कमेटी क्राथम 
हो रही है, उसकी में हार्दिक सफलता चाहता हूँ, और आशा करता हूँ कि वे जल्दी ही एक 
ऐसी रिपोर्ट तैयार करेंगे, जिस पर प्रान्तीय सरकारों के मंत्री भी विचार कर सकें, और हम 
सब मिल कर एक ऐसे नतीजे पर पहुँच सकें, जिससे हमारे देश में अनिवार्य प्राथमिक 
शिक्षा की समस्या के हल होने में मदद पहुँच । 

हक 


अन्त में उड़ीसा के प्रधान मंत्री श्री विश्वनाथदास ने अंग्रेनी में 
[तप 5 6 ४ ८५५ 
अपने प्रान्त की गरीबी का वणन करते हुए प्रस्तावित योजना का हार्दिक स्वागत 
* किया और उप्तकी आवश्यकता पर नाच लिखे विचार प्रकट किये : 


वह शिक्षा, शिक्षा ही नहीं, जो राष्ट्रीय ओर उपयोगी नहीं। आज हमारे मदरसों 
में जिस तरीके से शिक्षा दो जाती है, वह न यह है, न वह है; बालक पढ़ाई का एक 
ऐसा तरीक़ा है जो स्कूलों ओर कंलछिजों में पढ़नेवाले हमारे बालकी और नौजवानों की 
रूजन-शाक्ति को नष्ट कर देता है, प्रतिमा को कुचछ देता है। यही कारण है कि आज 
आचार्य प्रफुलनचंद्रराय के शब्दों में, हम सब ऐसे नकक्लाल हैं, जिनमें मोलिकता फा छींटा 
भी नहीं | जिस दिन से मैंने अपने प्रान्त में शासन की बागडोर सँभाली है, में बराबर 
इस दुःखद परिस्थिति का अनुभव करता रहा हूँ, .ओर इसे बदलने की चिस्ता में हूँ। मैं 
उस प्रभु को धन्यवाद देता हूँ, कि उसने महांत्माओ के द्वारा परिवतेन की यह दिशा हमें 
सुझाई । इस सम्बन्ध में हमारे उत्कल प्रान्त की जो कठिनाशयाँ हैं, वे खासतौर पर दिछ को 
दहलानेवाली हैं | उत्कल प्रान्त पर अपने आस पाभ के तीन प्रान्तों की संस्कृति का प्रभाव है; 
और इन तीनों की तीन धारायें वह्“ाँ काम कर रही हैं। इसीलिए आज मेरे सामने शिक्षा- 
सम्बन्धी भी तीन अलग-अलग धाराय, तीन-तीन परग्परायें और पाठ्य-क्रम हैं। आप लोगों 
के सामने में खुले दिल से इस बात को मंजूर कर लेना चाहता हूँ कि इनमें से कोई भी 
इस योग्य नहीं है कि उन तमाम दर्तों को पूरा कर सके, जो हमारे बच्चों की तालीम के 
लिए. और हमारे राष्ट्‌ के निमार्ण के लिए. आवश्यक और अनिवार्य हैं। शिक्षा का 
आदर्श तो यही रहेगा, ओर रहना चाहिए. कि वह अपनी ताक़त से मनुप्य के अन्दर 
जो कुछ उत्तम है, उसे प्रकट करे, और उसके दिल में नर भौर नारायण के प्रति प्रेम 
पैदा करे । आजकल की अपनी प्रचलित शिक्षा प्रणाली को जब इम इस आदर्श की 
कसौटी पर कसते हैं, तो वह जग भी खरी नहीं उतरती | 


यहाँ शिकायत के तौर पर हमसे यह कहां गया है, कि महात्माजी ने 
शिक्षा-पद्धति को बदलने का जो प्रस्ताव रक्खा है, वह बहुत कान्तिकारी है। केकिन 
वर्तमान परिस्थिति में में तो इस क्रान्ति का स्वागत ही करूँगा। यह महात्माजी का ही 
सौभाग्य है, कि जब से आये हैं, देश में क्रान्ति पर क्रान्ति कराते रहे हैं। और खूबी यह 

है कि जो इनक़िलाब या क्रान्ति महात्मजी की ओर से आती है, वह बम और पिस्तोल 
की नहीं, सत्य और अहिंसा की होती है | अपने इन हथियारों द्वारा वे हमारी मनोइत्ति 
और हमारे सारे दृष्टिकोण को ही बदल डालते हैं। अबतक इस तरह के व्यापक 
परिवत॑नों का श्रेय ऐसे महापुरुषों को ही मिला है। अतएब इन परिवतेनों का क्रान्तिकारी 
होना बिलकुल स्वाभाविक है। क्योंकि वे न केवल पढ़ाई के ढंग को बदलना चाहते हैं, बल्कि 
शिक्षा-सम्बन्धी हमारे समस्त विचारों और घारणाओं को बिलकुल नया ही रूप दे देना चाहते 
हैं। मद्दात्माजी ! आपने शिक्षा में जो परिवर्तन सुझाये हैं, वे हमारे देश के लिए वास्तव में 
बहुत ही उपयोगी हैं, क्योंकि उनसे हमारे बच्चों और नौजवानों में सुजन-शक्ति का विकास 
होगा । इसलिए अपनी ओर से, और विभिन्न प्रान्तों के सब शिक्षा-संत्रियों की ओर से, में 
आपको विश्वात दिलाना चाहता हूँ कि शिक्षा की इस नई कल्पना का, और इसके गर्भ 
में रही हुई नूतन शिक्षण-प्रणाली का, हम सच्चे दिल से प्रयोग करेंगे और इसे सफल बनाने 
में अपनी ओर से कोई बात उठा न रब्खेंगे ! 


अबतक जो चर्चार्ये यहाँ हुई हैं, उनसे यह साफ हो गया है कि यद्यपि अन्त में 

जाकर एक बड़ी हद तक शिक्षा स्वावलम्बी हों सकेगी, तथापि शुरूझुरू में हमको उसपर 
कुछ अधिक ही खर्च करना होगा | इसके लिए जितना खच्च आवश्यक होगा, उसे प्राप्त 
करने में हम कोई कसर न रक्खेंगे। मैं जानता हूँ कि हमारा पिछला बजट घाटे का 
बजट था। लेकिन अकेला पैसा ही दमारी कठिनाइयें। को हल नहीं कर सकेगा । जिस तरह 
की शिक्षा हम अब देना चाहते हैं, उसके छिए बिलकुल नई तज़ की पुस्तकें, नये ढंग के 
शिक्षक और बिलकुछ निराला ही वातावरण आवश्यक है। अतएव मैं मद्दात्माजी से 
प्रार्थना करूँगा कि वे न केवल विस्तृत पाठ्य-क्रम तैयार करने के लिए, बल्कि नये ढंग की 
पाख्य पुस्तकें तैयार करने के लिए, भी शिक्षा-शाख्रियों की छोटी-छोटी कमेटियोँ क्लायम 

करें | मुझे डर है कि बदली हुई परिस्थिति में हमारे ये मौजूदा शिक्षक बहुत उपयोगी 
न ठहरेंगे | इनमे कुछ तो ऐसे हैं, जिनको सुधारना, बालू से तेल निकालना है। मेरा यह 

आशय नहीं है कि उन्हें सुधारने की कोई कोशिंश ही न की जाय । मैं मानता हूँ. कि उनमें 

कई ऐसे हैं, जिनका खासा उपयोग हो सकता है; लेकिन इनके लिए मी एक प्रकार की 

'तालीम आवश्यक होगी, जिससे ये अपने को नई परिस्थिति ओर शिक्षा की नई प्रणाली 
के अनुकूल बना संके। एक अर्से से में बराबर यह महसूस करता रहा 
हूँ .कि अगर हम अपनी तमाम मौजूदा पाठ्य पुस्तकों को इकट्ठा करके उनेमे 

आग ढछगा दें, तो भेरी राय में -मुल्क्कत का उससे कोई नुकसान न होगा। मेकलि 
और राममोहन राय के ज़माने से. आज तक हमारी प्रान्तीय भाषायें भूखों मरी हैं, और 
उनका निरादर हुआ है । मैं चाहता हूँ कि अब हर चौज्ञ में नई जान डाली जाय, नया 
जोश, नई शाक्ति पैदा की जाय ! में सोच ही रहा था कि अपने प्रान्त से विद्वानों का 
एक डेपुटेशन कॉंगड़ी के गुरुकुछ विश्वावद्यालय में इसलिए भेज कि वह बह जाकर स्थिति 
का अध्ययन करे और देखे कि क्या हमारे लिए. यह ठीक होगा कि हम उनकी पाठ 

पुस्तकों का अनुवाद कराये और अपने यहाँ उनका प्रचार करें । इसलिए, महात्माजी 
की इस भहान्‌ कन्‍्पना का में स्वागत करता हैं, आर कहता हैं, कि इसे पाकर अब मैं 
बहुत हलका हो गया हूँ --सिर से मेरे एक बोझ उतर-सा गया है | 





महात्माजी ! मैं मानता हूँ, कि मैं अपने कतंव्य से विमुख होऊँगा, यदि इन 
बातों के साथ ही इस योजना के सम्बन्ध में मरी अपनी जो कठिनाइयों हैं, में आपके 
सामने न रक्‍्खूँ । आपने पहली बात यह कहीं है कि शिक्षा स्वावलम्बी होनी चाहिए, 
और वह बालकों को हाथ के धन्‍्धे द्वारा दी जानी चाहिए. | किन्तु अधिकांश में तो यह 
तभी सम्भव हो सकता है, जब बालक दस बरस या उससे ऊपर का हो। मानना होगा 
कि सच्ची शिक्षा वह है, जो बालक की आवश्यकताओं का अनुसरण करती है। अगर 
इस अवस्था में उत्पात की आशा की जायगी, तो मुझे डर है कि यांत्रिक उत्पादन की 
बेदी पर शिक्षा का बलिदान होने लगेगा | फिर, एक और भी कठिनाई हमारे सामने है, 
जिसकी हम उपेक्षा नहीं कर सकते | शिक्षक से कहा जायगा कि अपने निर्वाह के लिए 
उसे विद्यार्थियों को कमाई पर निर्भर रहना होगा। मनुध्य का जैसा स्वभाव है, उसे 
देखते हुए. डर लगता है कि तब हमारा शिक्षक शिक्षा की अपेक्षा उत्पादन की ही ज्यादा 
चिन्ता करेगा | पारेणाम इसका यह हो सकता है कि छात्रों को ज्यादा समय तक काम 
करना पड़े आर माता-पिताओं एवं शिक्षकों के बाच थोड़ी तनातनी पंदा हो जाय ! 
इसलिए, बतार निवेदन के में अपनों कठिनाइयोँ आपके सामने पेश-मर करता हूँ | 


एक बात ओर है । में जानता हूँ कि आप वर्तमान शिक्षा-प्रणाली को बदलने 
के लिए. कितने उत्सुक और चिन्तित हैं | अपनी ओर से हम भी उतने ही उत्सुक हैं, 
ओर चाहते हैं कि आपको इस नई ग्रोजना पर ईमानदारी के साथ अमल करें । अतएय 
महात्माजी ! क्‍या मैं आपसे यह निवेदन कहूँ कि आप हिन्दुस्तान के सभी प्रान्तो में 
शैक्षा-शास्ियों का एक डेपुटेशन-मेंजे, जो हमारे शिक्षा-शा्यों को आपकी योजना 

समझा सके | मैं चाहता हूँ कि मेरे इस निवेदन का कोई ग़लत अर्थ न छगाया 
जाय | मैं.उत्सुक हूँ कि आपकी योजना पर जल्दी से जल्दी अमल हों। आज अपने 
प्रान्त का शिक्षा मंत्री होते हुए. भी मैं एक साधारण गुहस्थ हूँ। मेरे प्रान्त में ऐसे 
शिक्षाशार्त्री हैं, जिनके दिल में शिक्षा की छगन होते हुए. भी उनकी अपनी शंकार्ये 
हो सकती हैं, जिनका निराकरण ज़रूरी है। दूसरी तरफ कुछ ऐसे भी शिक्षक 
हो सकते हैं, जो नाना प्रकार के प्रइन खड़े करके मेरी कॉठनाइयों को बढ़ाना 
चाहते हों, और संभव है कि में टनके सब प्रधनों का उत्तरन दे रुकूँ। इन दोनों 
अ्रणियाँ के सज्जनों के लिए बहुत ज़रूरी है कि आपके विचारों से मल्तरीमाँति परिचित 
कुछ विद्वानों का एक शिष्ट-मण्डल सब जगह घूमे और इन ल्ोगें। को सब बाते 
साऊ-साकू समझा दे, ताकि मैं उनसे कह सकूँ कि शिक्षा की जो पद्धति में चाहता हूँ, वह 
यह है, और इसीका अनुसरण होना चाहिए। इससे हमारा पथ सुगम हो जायगा। 
फिर, इस पद्धति के पक्ष में हमें कुछ प्रचार भी तो करना होगा। महाात्माजी ! मेरे 
विचार में इसका इससे बेहतर और कोई तरीक़ा नहीं है कि ऐसे सज्जनों का एक दिष्ट- 
मण्डल सब प्रान्तों में जाये, और प्रचार करे | जहाँ तक मेरा सम्बन्ध है, में ऐसे शिष्ट- 
मण्डल का सहर्ष स्वागत करूँगा और उसका समस्त व्यय भी उठाऊँगा । 


अन्त में, सबसे बड़ी बात मुझे आपके स्वास्थ्य के बारे में कहनी है | में कल भी 
आपसे निवेदन कर चुका हूँ और आज फिर उसे दोहराता हूँ कि उत्कल के सभी कांग्रेसी 
और गैर-कांग्रेसी मित्रें! की यह हार्दिक अमिलाष्रा है कि आप पूरा आराम करें, और 
जिस भारी बोझ को आप अबतक उठाते रहे हैं, उससे अपने को अलग रकक्‍्खें। आपका 
स्वास्थ्य राष्ट्र की सम्पत्ति है। आप जानते हैं कि पिछले सौ वर्षों से हम इस 
मौजूदा शिक्षा-प्रणाली की छाया में पलते आये हैं, इसलिए. अभी कुछ और महीने 
इसकी छाया में रह सकते हैं| अतएव साम्रह निवेदन है कि आप पूरी तरह आराम करें 
और दूसरी सब बातों को फिल्द्याल भूल जायें ! 

ऋ के कं 


इस अकार परिषद्‌ की तीसरी बैठक ठीक ग्यारह बजे समाप्त हुई | 
सभापतिनी ने सूचित किया कि परिषद्‌ की चौथी और अन्तिम बैठक दोपहर को 
ठीक २ बने शुरू होगी। 


चौथी बेठक 


क्क्ता 


१. श्री श्रीधर हरि थत्ते 

२. माननीय डी. सेयद महमूद 
३. माननीय पं. राविशंकरजी शुक्ल 
४. ओऔ जैनेन्द्रकुमार 

५, सो. सौदामिनी मेहता 
६. श्री महादेव भाई देसाई 
७. डॉ. जाक़िर हुसैन 

८. महात्मा गांधी 

९. भी राजेन्द्रपसाद 

१०. महात्मा गांधी 

११. भी जमनालालजी बजाज 


चौथी बेठक 


ता. ; २३-१०-३७ दोपहर : २ से ५ तक 


११: 


शुरू में सभापातिनी की आज्ञा से महिलाश्रम, वो के शिक्षक श्री 


हि 


न 
श्रीघर हरि थत्तेजी ने अध्यापक शाह की कुछ आर्थिक और व्यावहारिक 
कठिनाइयों का उत्तर मुम्नाने हुए नौचे लिखा भाषण किया : 


हि] छ 


मद्दात्मांजी की स्वावलम्बी पढ़ाईवाली योजना पर प्रोफेसर शाह ने अर्थशा5त 
की दृष्टि मे ही हमछा किया है। इस योजना के अनुसार चलनेवाली पाठ्शालाओं को 
सरकारी संरक्षण मिलेगा, वे पृणेतवा संगठित रहेंगी, और उनमें करोड़ों की तादाद में 
लड़के पढ़ेंगे; इसलिए उनमें पेंदा होनेवाली चीज़ों से आज के असंगठित और निराधित 
करोड़ों कारीगरों की रोज़ी छिन जायगी ओर बेकारी बढ़ेगी; यही उनका सबसे बढ़ा 
आक्षिप माठूम होता हैं | किसी भी व्यवसाय को संरक्षण देते समय या जैल और अकाल- 
पीड़ितों को काम देते समय इस बात पर ध्यान देने की ज़रूरत है, कि वे मौजूदा 
कारीगरों के साथ स्पर्धा न करें । लेकिन पढ़ाई सावंजनिक होने पर सभी परिवारों के 
लड़के, सभी कारीगरों के लड़के, पाठशाल्वओं में आयेंगे | ऐसी दशा में उनकी कमाई से 
किसी भी परिवार या कारीगर के साथ स्पर्धा होने का डर नहीं रहेगा। ज्यादा-से-ज्यादा 
इतना ही होगा, कि मा-वाप के बदले लड़के करम।येंगे। परिवार की कुछ आय पर 
इसका कोई असर नहीं होगा | दूसरे, प्रोफेसर साहब के कहने का कुछ ऐसा मतलब 
मालूम होता है कि आज ये सब छड़के बेकार बैठे रहते हैं, और इन्हें काम देकर इम 

मज़दूरों के दल में वृद्धि करते हैं । लेकिन यह सच नहीं है। आज भी क़रीब-क़रीब सभी 
छड़के अपने मा-ब्राप के काम भें मदद करते ही हैं | फुक़े इतना ही है, कि काम का 
तरक़ा न जानने के कारण आज उनकी कमाई नहीं के बराबर द्ोती है। उन्हें कुशल 
कारीगर बनाने में आखिर फायदा उनके मा-बापों को ही होगा। इसलिए. मौजूदा 
अनघड़ कारीगरों को कुशल कारीगर बनाने में किसी स्ले अथंशासत्री को कोई आपत्ति 
नहीं हो सकती । 


देहाती कारीगरों की तैयारी वैज्ञानिक ढंग से न हो सकने के कारण उनकी 
बनाई हुई चौज़ें बेडौल और कलाहीन रहती हैं | इसलिए आज के सभ्य और पढ़े-लिखे 
लोग देहाती चाज्ञें खरीदना पसन्द नहीं करते। जब इन्हीं कारीगरों के लड़के सुन्दर 
चाज़िं पैदा करने लगेंगे, तो उनकी चीज़ों के लिए एक नया बाज़ार ही खुल जायगा। 
आज का फेशन-पसन्द सभ्य समाज देहात से दूर भागला है। जब यही देहात आकर्षक 
और सुन्दर बन जायेंगे, तो हमारे भद्र छोग ज्यादा तादाद में वहाँ रहना पसन्द करेंगे, 
और इससे देहाती कारीगरों की आय में दृद्धि भी होगी | 


रही बात यंत्र-युग की | शाह साहब को डर है कि कहीं मद्दात्माजी हमें मध्य- 
युग की तरफ तो नहीं ले जा रहे हैं ? यान्त्रिक आविष्कार चाहे भले हों या बुरे, एक बात 
निश्चित है, कि जबतक दिमाग़ और हाथ का मेल न होगा, तबतक यान्त्रिक आविष्कार 
असम्मब रहेंगे । हमारा देश आजतक कोई खास यान्त्रिक प्रगति न कर सका, इसकी 
वजह यह नहीं है कि हम मध्ययुग के पक्षपाती थे। महात्माजी तो अभी-अभी आये हैं। 
फिर, उनसे पहले हमने प्रगति क्‍यों न की ! इसका एक ही कारण है: कारीगर अपने 
दिमाग. का उपयोग नहीं करते थे, और बुद्धि-जीवी वर्ग हस्त-कौशल को अपने पास फटकने 
नहीं देते थे। उद्योग को शिक्षा का केन्द्र बनाने से यह भयानक परिस्थिति दूर हो जायगी, 
और आवश्यकतानुसार यान्त्रक आविष्कार करने की क्षमता हमारे कारीगरों में 
आ जायगी। 

कर 


आपके बाद राष्ट्रीय विद्याहय, खामगाँव के आचाये ने अपने विद्यालय 
के अनुभव से स्वावहम्बन का समर्थन करते हुए नीचे ।हिखा भाषण किया : 


मध्यप्रान्त और बरार में कुल चार राष्ट्रीय विद्यालय हैं। मुझे आपको यह 
सूचित करते हुए हर्ष होता है कि हमारे खामगाँव के यप्टीय विद्यालय ने अपने यहाँ 
पिछले दो महानों से स्वावलम्पी शिक्षा का प्रयोग शुरू किया है। आजकल विद्यालय में 
सुबह ७ से १० तक सामान्य विषयों की पढ़ाई होती है, और शामको १ से ५ तक चार 
घण्टे चर्खे पर सूत की कताई होती है | इस समय विद्यालय में क़रीय ५० यरवड़ा चक्र 
रोज़ चलते हैं | एक छात्र चार घण्टों में कम से कम एक गुण्डी, यानी ६४० तार सूत 
कातता है| सूत का नंबर १२से २५ तक होता हैं| वेरम रुई का इस्तेमाल किया जाता है | 
एक गुण्डी सूत का बाज़ार भाव आज कम-से-कम आधघ आना है | कुछ विद्यार्थी पौन 
आना और एक आना रोज़ भी कमाते हैं। पचीस छात्रों की एक कक्षा का हिसाब 
लगायें, तो कम-से-कम उनकी गोज़ाना आमदनी ॥) तो दो ही जाती है। इस तरह 
स्पष्ट है कि शिक्षक के वेतन की दृष्टि से इस योजना के अनुसार हम विद्यालयों को बहुत- 
कुछ स्वावलम्भी बना सकते हैं | इसलिए. मेरा अनुरोध है कि महात्माजी की इस योजना 
को सफल बनाने के लिए पूर-पूरा यत्न किया जाय ! 


«ये 5 
* ० 


फिर बिहार के शिक्षा-मंत्री माननीय डॉ. सेयद महमृद ने अपने प्रान्त 
की स्थिति का और अपनी योजना का जिक्र करते हुए नीचे लिखा भाषण किया : 


अपने सूब्रे में प्राइमरी तालीम को सबके लिए सुलम, मुफ़्त और लाज़िमी बनाने 
के खयाल से मैंने भी अपने तौर से एक तजवीज़ तेयार की थी, जिसमें मद्दात्माजी को 
तजवीज़ से दस्तकारी के और प्रोफेसर शाह के मज़ामीन ( छेखों ) से “ कॉन्सक्रिप्यान ! 
के खयाल को लेकर मैं आगे बढ़ा था | छेकिन इसमें 'सेल्फ सपोर्टिग' की, और दस्तकारी 

को बीच में रखकर उसीके ज़रिये सारी ताछीम देने की बात नहीं सोची गई थी; क्योंकि 
उस बक्‍त तक मैं इस चीज़ को अच्छी तरह समझा नहीं था। अब “ सेल्फ सपोर्टिंग ? का 
जो मतलब मैंने यहाँ समझा है, उससे मुझे यह उम्मीद होने छगी है कि हमारे गाँवों में 
इस चीज़ को चलाने में कोई खास दिकक्‍क्ततन होगी। हमारे सूत्र बिहार में कुछ 
५०,००० गाँव हैं | इन सब गँवों में तालीम का इन्तज़ाम करने और नई तालीम का 
पैग़ाम पहुँचाने के लिए कम-सेकम २५,००० उस्तादों या गुरुओं की हमें ज़रूरत 
होगी | सवाल यह होता है कि इतने सारे उस्ताद हम छायेंगे कहाँ से ! मैंने इसका 
जवाब यह सोचा है कि हमारे सूब्रे में हर सार जो १०-१२ हज़ार नौजवान मैद्रिक पास 
होते हैं, उनसे कहद्दा जाय, कि वे इस चीज़ में दिलचस्पी लें और तालीम के प्रचार में 
सरकार की मदद करें। देहात में जाकर बैठने से पहले ऐसे नौजवान उस्तादों को कुछ 
असे तक ट्रेनिंग स्कूलों में रहकर ज़रूरी तालीम हासिल करनी होगी । मुझे उम्मीद है कि 
इस तरह के जो उस्ताद गाँवों में जाकर तालीम का काम शुरू करेंगे, उनके गुज़र-बसर 
का बोझ देहातवाले खशी-खुशी अपने तिर छेंगे। खाने-पीने और रहने का इन्तज़ाम 
गाँवों में मुफ्त हो जायगा | फिर दीगर खर्च के लिए उस्तादें को हर माह दो-चार रुपया 
देने की ज़रूरत रहेगी, जो में समझता हूँ, आसानी से दिये जा सकेंगे। इस तरह 
चन्द लाख रुपयों के खर्च में हम प्राइमरी तालीम को सारे सूबे में फेला सकेंगे | इस 
तजबीज़ में एक ही ख़ामी मुझे नज़र आती है। ओर वह यह है कि इन मैट्रिक पास 
नौजवानों से इस तरह की सेवा, हम सरकारी या ग़ेर-सरकारी, किसी भी तर्राक्ने से, साल- 
दो साल से ज्यादा नहीं ले सकेंगे । नतीजा यह होगा कि हमें उस्तादों को बार-बार बदलना 
पड़ेगा, जो शायद अच्छी चीज़ न होगी । हा, यह उम्मीद ज़रूर है कि साल-दो साल 
के तज़रबे के बाद जिन उस्तादों को हम भेजेंगे, वे झुरू के उस्तादों से ज्यादा टरेण्ड यानी 
तालीमशुदा और क़ाबिल होंगे, और ग़ालिबन्‌ कई सार तक एक ही गाँव में काम 
करने की उम्मीद रखनेवाले होंगे । 


दूसरी बात मैंने यह सोची थी कि गाँवों में तालीम के फैलाव के छिए. और 
देहातवालों की जानकारी को बढ़ाने और उनमें नई जान फूँऊ़ने के लिए, अगर 
मुनातित और मुमकिन हो, तो तिनेमा और रोडेयो की ताक़त से भी मदद छेनी 
चादिए | जहाँ तक मैं जानता हूँ, इस काम में रूस ने बड़ी तरक्की की है, और 
मैं समझता हूँ, कि उसके तज़रबे से हम फायदा उठा सकते हैं। मेरे ख़याल में 

यह ऐसी चीज़ होगी, जिससे बच्चों और बड़ों सबको दिलचस्पी होगी और 
फायदा पहुँचेगा । 


अब एक सवाल, जो मेरे दिल में उठता है, यह है कि इस बक्त जो प्राइमरी 
और सेकण्डरी तालीम हमारे मदरसों में दी जा रही है, उसका क्‍या किया जायगा ! 
वह वैसी ही चला करेगी, या उसको मिटाकर नई चीज़ चलानी होगी ! मेरा दिमाग़ 
इस बारे में साफ नहीं है; इसाछिए में अज्ञ करूँगा कि महात्माजी इस मसले पर भी 
हमें सलाह दें ! 


इस सिलसिले में मुझ और भी कई बातें महात्माजी से कहनी थीं, मगर वह 
सब मोक़ता पाकर महात्माजी से ही कहूँगा; यहाँ इस वक्त आप छोगें का ज्यादा वक्त 
न ेँगा। 


*॒ + 
+ + 


आपके बाद मध्यप्रान्त के शिक्षा-मंत्री माननीय श्री ग्विश्वकरजी 
शुक्व ने अपनी “विद्या-मंद्िर्योजना! को समझाते हुए नीचे लिखा भाषण 
किया : 


कल मैंने अपने भाषण में कहा था कि महात्माजी की योजना के अनुसार जो' 
शालायें प्रयोग के लिए खोली जायें, उनमें से एक शाला, में चाहूँगा, कि महात्माजी के 
समीप सेगाँव में ही हो | और दूसरी भी कुछ शाल्वर्य वर्धा और वर्धा के आस-पास, 
महात्माजी के और उनके कार्यकर्ताओं के समीप खोली जाये । इससे मेरा आशय यह था 
कि जो प्रयोग किया जाय, वह अच्छी से अच्छी परिस्थितियों में हो। मेरा मतलब 
टरकाने का हरागेज़ न था। 


यह सबने स्वीकार किया है, कि बच्चों को दस्तकारी की शिक्षा देना आवश्यक 
है। मध्यप्रान्त के शिक्षा-विभाग ने भी दस्तकारी की शिक्षा देने की आवश्यकता महसूस 
करके ३-४ साल से इस ओर उद्योग शुरू किया है| परन्तु मध्यप्रान्त के शिक्षा-विभाग का 

जो वर्तमान क्रम है, उससे हालाँकि दस्तकारी को प्रोत्साहन मिलता है, तो भी उस क्रम में 
प्रत्येक विषय एक दूसरे-से असम्ब्रद्ध रहता है | महात्माजी की योजना का आरम्भ करने 
के लिए, उस प्रणाली को बदलना होगा । 


यह भी मानी हुईं बात'है कि महात्माजी की योजना को चलने के लिए हमें 
अच्छे शिक्षका की आवश्यकता होगी | ऐसे शिक्षक उनकी योजना में काम न दे सकेंगे, 
जिन्हें केवल अपने वेतन की ही चिन्ता रहती है । 


जैसा कि मैं कह चुका हूँ, मेरी इच्छा यह है कि हम जो १०-१२ शझालायें प्रयोग 
के लिए खोलना चाहते हैं, वे सब वर्धा के आस-पास ही हों | में यह भी चाहता हूँ कि 
वर्धा के नाम॑ल स्कूल को ही महात्माजी की योजना के लिए शिक्षक तैयार करने का काम 
साँपा जाय । 


प्रोफेसर शाह-जैसे अर्थशास्त्र ने महात्माजी की योजना के उस भाग की कड़ी 
आलोचना की है, जिसमें शाल्गर का चाद्‌ खर्च---शिक्षक का बेतन--विद्यार्थियों की 
कमाई में से निकालने की बात है | डॉक्टर सैयद महमूद साहब ने जो कुछ कहा, उसे भी 
मैंने ध्यान से सुना है। मेरी सम्मति में हमारे सम्मुख दो समस्या उपस्थित हैं । पहली, 
बच्चों की शिक्षा की, और दूसरी प्रौढ़ों की शिक्षा की । स्कूलों और कॉलेजों से निकले हुए, 
छात्रों की अनिवार्य सेवा ( कॉन्स्क्रिप्न ) का फायदा केवल प्रौढ़ों को शिक्षा देने में 
उठाया जा सकता है । वे बच्चों को पढ़ाने में समर्थ न हो सकेंगे । बच्चों को शिक्षा देने 
के लिए तो ऐसे शिक्षकों की ही आवश्यकता होगी, जो विशेष रूप से तालीम पाये हुए 
और दस्तकारी के अच्छे जानकार होंगे । | 

मुफ्त प्राइमरी तालोम के पक्ष में सभी ने अपनी सम्मति दी है। उसकी 
व्यवस्था करने के लिए हमें कमर कस लेना चाहिए । 

अब में मध्य-प्रान्त के सम्बन्ध में थोड़ी चर्चा करूँगा। 


हमारे लिए यह अत्यन्त आवश्यक है कि हम प्रांत के तमाम बालकों को पहले, और जहाँ तक 
हो, जल्दी-से-जरदी, पढ़ा दें। याद हम ऐसा कर लेंगे, तो अशिक्षित प्रोढ़ों की संख्या का 
बढ़ना रुक जायगा । बाद को उनकी शिक्षा की समस्या हाथ में छेकर हम उसे शात्र ही 
सुलझा सकेंगे । फलतः थोड़े ही दिनों में हमारी दो में से एक समस्या का--औढ़ों को 
शिक्षा देने की समस्या का--अन्त हो जायगा । इसके विरुद्ध, यदि हम प्रोढ़ों को शिक्षा 

देने में पहले अपनी शक्ति लगते हैं, तो यह कार्य कभी समास न होगा । आज के याऊक 
कल प्रौढ़ होंगे, ओर यदि बचपन में उन्हें शिक्षा न मिली, तो वे अशिक्षित प्रौढ़ों की 
संख्या बढ़ाते रहेंगे | 


इस प्रान्त में अभी १०० बालक-बालिकाओं में तिर्फ २१ शिक्षापा रहे हैं। 
७६९ ब्रिलकुल निरक्षर रह जाति हैं । सम्पूर्ण प्रात्त में छझयझभग ४०,००० गाँव हैं। इनमें 
से, जैता कि मैं कल कह चुका हूँ, क्ररीय ५,००० गाँवों में पाठक्ालार्ये हैं। और इन पाठ- 
शालाओं में लगमग १६,००० गाँवों के बच्चे शिक्षा पा सकते हैं, चाहे वे सब आज पढ़ते 
न हों। बाक़ी के २४,००० गाँवों के बच्चों की पढ़ाई के लिए कोई सुविधा नहीं है । 
हमें शिक्षा को अनिवार्य तो करना ही है, मगर साथ ही इन २४,००० गाँबों के लिए, 
नया प्रबन्ध भी करना है | 


आजकल इस प्रान्त में इन ५,००० शालाओं का खर्च इस प्रकार पूरा किया 
जाता हैं : सरकार की ओर से १३। छाख रुपया, स्थानिक संस्थाओं की ओर से १९ लाख 
रुपया, ओर फीस से ३॥ लाख रुपया । इस प्रकार कुल क़राब ३६।॥ लाख रुपये खर्च करके ये 
५,००० शालायें गाँवों में चलाई जाती हैं। फी विद्यार्थी १०।-) खर्च पड़ता है । यादे इसी प्रकार 
शेष गाँवों में शालायें खोली जाये, तो जो आँकड़े शिक्षा विभाग के दफतर से मुझे मिले हैं, उनके 
अनुसार २ करोड़ रुपये वार्षिक खच को ज़रूरत है | इसके सेवा, आजकल के तर्राक़रे को ग्रहण 
करने पर ४ करोड़ रुपये मकानों आर सामान आदि में लगंग । इतनो बड़ी रकम प्रान्त की 
आमदनी में से शिक्षायविभाग की मिलेगो, ऐसी आशा करना ही हथा है | प्रान्तीय सरकार की पूरी 
आय ४॥ करोड़ है | उसमें से शराक-बेदी को योजना का अमल में लाने पर छगभग ६०-६५ 
लाख की आमदनों कम हो जायगी”। फिर किसानों का बोझ भो हलका करना हैं। उसमे 
मी छगमग ८ लाख रु० कम दो जायेंगे | इस प्रका' कुछ आमदनी सिर्फ ३॥ करोड़ 
की बची । इसमें से लछगमग 3० प्रतिदात नोकरों के बेतन में खर्च होता है; उसे कोई 
छू मो नहीं सकता। जो कुछ बचता है, उसमें सब महकमों का हिस्सा है। और 
उसमें से शिक्षा- प्रचार के लिए, क्या मिल सकता है, सो बिना कहे साफ है | 


ऐसी हालत में कोई ओह उपाय न देख, मैंने सोचा कि जिन गाँवों के बच्चों 


को पढ़ाना हो, उन्हों गोवें की मदद' से कुछ ऐसा प्रबन्ध कर दिया जाय, जो गोंववार्लों को 
भार-रूप न मालूम हो। गाँवों में याद्वि कुछ है, तो ज़मीन है। कई मालुगुज़ारों और पटेल के 

पास अन्य छोगों से प्रायः अधिक जमीन रहती है| यदि उन गाँवों में, जहाँ विद्या-मन्दिर 
खोलने की ज़रूरत है, मालगुज़ार, पटेल अथवा अन्य सम्पन्न लोग इतनी ज़मीन विद्या- 
मन्दिर के लिए लगा दें, कि उससे खर्च निकल कर लगभग २०० रु० सालाना की 
बचत हो जाय, तो उस ज्ञमीन के सहारे उन गाँवों में विद्या-मन्दर खोले जा सकते हैं । 
ओऔशसतन इतनी आमदनी के' लिए. २०-२५ एकड़ ज़मीन की ज़रूरत होगी। इसकी 
आमदनी पर हर गाँव में एक शिक्षक रक्खा जा सकता है, जो वहां के बालक-बालिकाओं 
को शिक्षा दे । ऐसे शिक्षक को मासिक आय कम-से-कम १५ रु० निश्रत रहगो। याँदि 
किसी वर्ष उपज कम हुई या मारी गई, तो “ कामिन रिज़र्व फंडों' से यानी अकाल-' 
कोर्षो से, उसका वेतन पूरा कर दिया जायगा। “ विद्या-मन्दिर' नाम रखने 
से जनता की पूज्य बुद्धि उसकी ओर खिंचेगी, ओर झ्ुम अवसरों पर 
लोगों के दान आदि को और घर्मादाय के रुपये. को हम उसकी ओर खींचने का प्रयत्न 
करेंगे । जैसे-जैसे विद्या-मन्दिर की उन्नत होगी, बैसेवैसे ही शिक्षक के वेतन में वृद्धि 
की संभावना रहेगी | विद्या-मानदिर नाम पर केवछ इसलिए तो आपत्ति न की जानी 
चाहिए. कि उसमें “मंदिर! शब्द जुड़ा हुआ है | मंदिर का अर्थ तो घर या भवन होता 
है। आरोग्य-मेंदिर', व्यायाम-मंदिर आदि अनेक नाम इस तरह के अर्थ के प्रमाण 
हैं। फिर भी मैं इस नाम के प्रति इतना अनुरक्त नहीं हूँ, कि इसके बिना मेरा काम ही 
न चले | यदि जनता ठीक समझे, ओर मुझे कोई दूसरा उपयुक्त नाम सुझाया जाय, 
जिससे मैं चाहा हुआ फायदा उठा सकूँ, तो में इस नाम को छोड़कर उसे स्वीकार कर ढूँँगा । 


जो शिक्षक विद्या-मन्दिर में नियुक्त किया जायगा, पहले उसे पॉच बर्ष की परीक्षा 
की शर्त पर काम करना होगा | इस समय में यदि उसने अपने काम से संतोष प्रदान 
किया, तो वह पक्का कर दिया जायगा । उसी समय उसके जीवन का बीमा भी लछगमग 
५०० र० का करा दिया जायगा, ताकि उसकी रुृत्यु के पश्चात्‌ उसके बाल्-बच्चों को 
इतनी रक्तम मिल जाये, या स्वयं बुढ़ापे में उसके काम आये। शिक्षक में त्याग की 
भावना और परोपकार की छगन का होना एक ज़रूरी गुण होंगा। वह ऐसा होगा, 
तो गॉँववलि उसपर भ्रद्धा करेंगे, और निःसंकोच अपने बच्चों को उसके पास 
शिक्षा, लेने, भेजेगे। ह्याम और रात को यथासम्भव यही शिक्षक प्रौढ़ों को शिक्षा देगा। 
छुट्टियों में ग्ही गाँवयालों को आम-सुघार के लिए भ्रेरित करेंगा। विद्या-मन्दिर की 
जमीन: पर वह, बालकों को यथोचित कृषि-शिक्षा भी देयगा। 

विद्यामन्दिर की ऋृबि का प्रबन्ध गाँव के बालिग़ मताषिकार से चुने हुए. कुछ 
व्यक्तियों तथा कुछ सरकारी अफसरों की, जो शिक्षा, कृषि, पशुपालन, तथा कोऑपरोटेय 
आदि विभागों के होंगे, एक “टुस्ट कमेटी' द्वारा होगा । सरकारी मेम्बरीं के लिए लाज़िमी 
होगा कि वे विद्यामन्दिर के उन विभागों की उन्नति का प्रयत्न करें, जो उनसे सम्बन्ध रखते 
हैं| इस ट्स्ट की गजिस्ट्री करा दी जायगी । शिक्षक टुस्ट का सेक्रेटरी रहेगा और हिसाब- 
किताब रक्खेसा । दुस्ट के पास जो! रक्तम विद्या-मन्दिर का खर्च चलाने के बाद बचेगी, 
उस एक संचित निधि ( रिज़र्व फण्ड ) में रकखा जायगा ओर अकाल आदि के समय 
उसका उपयोग किया जायगा | 


बालकी की बनाई हुई चीज़े-खिलौने, रस्सी, निवार, यूत आदि-यदि बेचने 
लाथक होंगी, तो उनकी आमदनी भी दुस्ट के पास जमा होगी | 


पढ़ाई का समग्र ऐसा रक्‍्खा जायगा कि विद्यार्थी अपने पालकों के काम में 
प्रायः वैसा ही द्वाथ बेटा सकें, जैसा कि अभी । इस प्रकार की उपयोगी और सुविधा- 
जनक शिक्षा का प्रबन्ध करने से पलक अपने बच्चें। को चांव के साथ विद्या-मन्दिरों में 
भजेंगे । 

मेरी यह योजना किसी भी प्रकार से मदात्माजी की योजना के बदले में दूसरी 


योजना नहीं है। मेरी योजना से तो महात्माजी की योजना की कार्य-रूप में पारिणत 
करने के लिए धरती मिल जाती है । 


मेगा यह भी विचार है कि संद्रिक अथवा अन्य उच्च परीक्षा पास करके पढ़ाई 
छोड़ देनेवालि विद्यार्थियों क छिए. एक बप तक गाँवों में जाकर अवैतनिक सेवा करना 
अनिवाये कर दिया जाय । पाल होने पर उनका नाम तो छपा दिया जाय, लेकिन डिग्री, 
डिप्लोमा आदि उन्हें तभी दिया जाथ, जब वे एक साल तक सेवा-कॉर्थ करके 
दिखला दें | 


प्रेफिसरें। और शिक्षकों से भी में अपेक्षा रबखूँगा कि वे घुट्टियों में छात्रों के 
साथ ग्राम-सेवा में कुछ समय बताया करें। ऐसा हुआ, तो शहरों में रहनेवाले शिक्षक 
और विद्यार्थी, देहाती जीवन को, जो हमारे देश का असली जीवन है, उसकी कठिनाइयों 
को, और उसके दुख-दारिद्रिथ को मल्ी-मॉति जान और समझ सकेंगे | 


९२ अखिल भारत शिक्षा-परिषद्‌ 





संक्षप में यही मेरी योजना है | में इस पर एक विस्तृत नोट लिख रहा हूँ, जो 
शीघ्र ही जनता क सम्मुख आयेगा | 


४५६. ६ 


आपके बाद हंस के सम्पादक और हिन्दी के मशहूर लेखक 
श्री जैनेन्द्रकुमारजी ने, रात नो बड़ी कमेटी गांधीनी की तनवीज़ पर गौर करने 
और उस्तके बारे में अपनी राय देने की गरज़ से बैठी थी, उप्तकी कारेबाई का, 
और उस्तम हुईं कई बातों का खुलासा करते हुए एक भाषण किया और 
रातवाली कारेवाई की कुछ बातों के बारे में गाँधीनी से प्राथेना की, कि वे 
उनपर अपनी राय इस तरह साफ जाहिर कर दें, कि किसी को कोई शक 


न रह जाय । 


| 


फिर गांधीजी की आज्ञा से श्रीमती सोदामिनी मेहता ने गुजराती में 
नीचे लिखा भाषण किया: 


हमें तय कर लेना चाहिए कि शिक्षा की हमारी इस योजना में धार्मिक-शिक्षा 
का क्‍या स्थान रहेगा ? अनेकानेक समझदार माता-पिताओं और शिक्षकों के सामंन आज 
यह एक समस्या ही है कि बालकों को धार्मिक शिक्षा दी जाय, या न दी जाय | यह तो 
निर्विवाद है कि बालकों से ज़बर्दस्ती पूजा या प्रार्थना करवाना उचित नहीं | इसी तरह 
यह भी उचित नहीं कि उन्हें गीता के छोक सुना कर हम यह कहें कि गाता का 
प्रत्येक शब्द सच्चा है, अतएव बिना सोंचे-समझे भी जीवन में उसका पालन करना 
चाहिए। इसी प्रकार बालकों को रोज्ञ कुरान तिखाना या रोज़-रोज़ बाइबल पढ़कर सुनाना 

भी मुनाशिब नहीं ।तब्र सवाल होता है कि, किया क्‍या जाथ ! हम समझ सकते हैं के 
अंग्रेज्ञी शिक्षा के कारण हमारे बढुतेरे लोगों के दिलों मे प्रचलित धर्मों के प्रति कोई 
श्रद्धा नहीं रह जाती; लेकिन यह तो एक पहेली ही है कि जीवन के किसी भी विषय में उन्हें 
श्रद्धा क्यों नहीं रहती ? उनका कुछ ऐसा खयाल-सा हो जाता है कि जब आज का 
साथ संसार उड्ठे रास्ते जा रहा है, ओर जब्र उसे सही रास्ते पर छाना मुमकिन नहीं है, 
ठो फिर क्‍यों न हम भी उसी उलटे गस्ते जायें ! यह तो इनकी बात हुई | अब आगे जिन 
बालकी को हमें नई शिक्षा देनी है, उनको इस अवस्था से बचा लेना हमारा काम 
है। इसके लिए हम क्या कर सकते हैं ? मेरे विचार में इसका एक उपाय यह हो सकता 
है, कि बहुत ही छोटी उमर से बालकों को सब धर्मों की कुछ चुनी हुई उत्तमोत्तम कहानियाँ 
सुनाई जायें | इसके बाद कुछ अधिक बड़े होने पर उन्हें भिन्न-भिन्न धर्मों के संस्थापकेा 
अथवा महापुरुषों के जीवन की सरल कहानियां सुनानी चाहिएँ। आगे चलकर जत्र बालक 
ज़रा ज्यादा समझदार हो जाय, उनके सामने विभिन्न धर्मों के धार्मिक सिद्धान्त सरल भाषा 
में रक्‍्खे जाने चाहिएँ | यह ज़रूरी नहीं मालूम होत। कि बआलऊके से कोई एक ही भजन या 
स्तवन फिर-फिर और रयोज़रोज़ गवाया जाय, अथवा बिना समझे-बूझ्े ही गीता के 
कछोकी का जल्दी-जल्दी परारायण कराया जाय। इससे बालकों के अन्दर ज़रा भी 
धार्मिकता पैदा नहीं होती, उलठटे प्रार्थना की इस क्ृत्रिमता से उनका जी उचट जाता 
है। किन्तु यदि बालकों के आस-पास धार्मिक वातावरण पैदा किया जाय, तो अवश्य बड़ेपन 
भे वे धर्म के सिद्धान्तों का अनुसरण करेंगे। 


हममें से कश्यों का आज यह ख़याल-सा दे कि हमोर अन्दर अनुशासन या 
डिसिडिन नहीं है | और, यही वजह है कि एक संगठित राष्ट्र के रूप में हम खड़े नहीं रह 
सकते | और यह सच भी है | इसके जवाब में आज दमारे बहुंतरें माता-पिता अपने 
बालकों को इस आशा से अंग्रेज़ी कन्वेण्टों में अथवा मिशनरी मदरसों में भेजते हैं कि 
वहाँ जाकर वे अनुशासन सीखेंगे । लेकिन हमें याद रखना चाहिए कि इस तरह का 
बनावटी और बलपूर्वक सिखाया हुआ अनुशातन हमार किसी काम का नहीं है। हमारे 
ऋषगि-मुनि जंगलों में आश्रम बनाकर रहते, और छात्रों को प्रकृति को गोद में खेला कर वहीं 
शास्त्रों का अभ्यास कराते थे | यहीं क्‍यों, वे तो बचपन हों से छात्रों की इन्द्रियों का 
इस तरह विकास करते थे कि उनके अन्दर एक प्रकार का कक 30 उत्पन्न हो जाता 
था | फलतः बढ़ेपन में यही विद्यार्थों महान्‌ विचारक बनते थे, ओर सादा जविन 

व्यतीत करते थे | आज हमें अपने बालकों के लिए, इसी प्रकार के संयम की आवश्यकता 
है। अतएव हमें ख़ासतोर पर याद रखना पड़ेगा कि हमारी नई पाठशाछाओं में पछाोही 
अनुशासन की नक़छ न हो ! जो अनुशासन आज यूरोप में बल-पूवेंक सिखाया जाता 
है, उसके कारण वहाँ हज़ारें-छाखों सैनिकों की सेनाये तो खड़ी हो सकती हैं, परन्तु 
स्वतंत्र विचार करनेवाले स््री-पुरुषों के संत्र तैयार नहीं हो पाति। यूरोप में अतिशय 
बुद्धिशाली छोगों का एक छोटा-सा दल है, जो जीवन के महत्त्वपृण प्रइनों पर गंभीरता- 
पूर्वक विचार करता है, लेकिन सर्व-साधारण जनता आज उसका अनुसरण करने को 
तैयार नहीं है । झठे अनुशासन के फल-स्बरूप यूरोप आज युद्ध के पथ पर अग्रसर हो 
रहा है, और ढूँढ़ने पर मी आज उसे शान्ति का मार्ग मिल नहीं रहा। इस झूठे 
अनुशासन का ही यह परिणास है कि आज जर्मनों के समान बुद्धिशाली छोग भी भेड़ 
की तरह हिदलर का अनुसरण कर रहे हैं| हम नहीं चाहते कि हमारे बालक ऐसा 
अनुशासन सीखें | पर्वा नहीं, अगर हमारे बराछक एक कतार में खड़े होकर तालबद्ध 
कूच न कर सकें; किन्तु हमारी अभिलाषा यह होनी चाहिए के वे स्वतंत्रता-पूवक विचार 
करके जीवन-संग्राम में असत्य, हिंसा, द्वेष, कायरता, कृत्रिमता, बैर, आदि का सामना करें और 
विजयी हों--अभिमानी अथवा स्वार्थी न बनकर मनुष्य जाति के कल्याण का मार्ग ग्रहण करें ! 


श्री नानाभाई (दर्तिंहप्रसाद भट्ट ) ने यह कहा कि बालक की शिक्षा उसकी 
तीन साल की उमर से शुरू होनी चाहिए; लेकिन मैं तो इस खयाल की हूँ, कि जिस क्षण 
बालक का जन्म होता है, उसी क्षण से उसकी शिक्षा झुरू हो जाती है | यादि जन्मकाल 
से ही उसे नियमित सुछाया जाय, नियत समय पर दूध पिछाया जाय, और यो उसके समस्त 
जीवन को नियमित बनाया जाय, उसे जहाँ तक हो सके, स्वतंत्र ओर अकेला छोड़ दिया 
जाय, तो इसमें सन्देह नहीं कि आग चलकर वह ज़रूर ही स्वस्थ, संग्मी, नियमित, 
निर्मीक और स्वावरूम्बी बनेगा | ध्यान रहे कि शिक्षा की दृष्टि से मनुष्य जीवन के पहले 
तीन वर्ष अत्यन्त मह्त्व के वर्ष हैं। इसके लिए हमें स्थान-स्थान पर 'शिक्षु-मंगल-प्रतिष्ठान' 
अथवा “बाल हि्तिकारी-केन्द्र' खोलने चाहिएँ, और माताओं को बालकों की मानसिक 
और शारीरिक सार-सँमाऊर का काम सिखाना चाहिए । फिर, आगे चलक९ बाल-मन्दिरों 
या नसेरी स्कूलों द्वारा बालकों को आवश्यक शिक्षण देना चाहिए। इसके बाद जब 
बालक छ; या सात वर्ष के हो जायें, उन्हें प्राथमिक शाला में भत्ती कया देना चाहिए। 
मेरे विचार में यह आवश्यक है कि पहले छः वर्षों की शिक्षा का समस्त भार स्त्रियों पर 

छोड़ दिया जाय | शिक्षित मातायें जिस बैर्थ और लगन के साथ इन संस्थाओं का 
संचालन कर सकेंगी, वैसा पुरुष कभी न कर पायेंगे | इन छः बरसों के बाद हम ऐसे 
सशिक्षित बालकों को प्राथमिक शाल्ाओं में भेजेगी, कि वहाँ शिक्षक। का काम आधोंआघ 
आघान हो जायगा। 


अन्त में एक ओर बात कहकर में अपना कथन समात्त करूँगी। हमारी नई 
शिक्षा का निर्माण पश्चिम की संस्कृति पर, जिसका आधार दिंसा, मिथ्या स्पर्धा, असत्य 
और ढोंग है, कभी न होना चाहिए। हमें तो अपनी उस पुरानी उपनिषद्‌-कालीन 
संस्कृति के आधार पर, जिसकी नींव सत्य ओर अहिंता पर खड़ी की गई है, वर्तमान 
परिस्थिति और समय के अनुकूल, अपनी नई शिक्षा की रचना करनी है। इस नई 
शिक्षा के द्वारा हम एक ऐसा नया राष्ट्र रत्यन्न कर सकेंगे, जो हिन्दुस्तान के नाम को 
सारी दुनिया में गोरवान्वित कर देगा ! 


कि जन 


७४६ 
बाद में गांधीजी के निजी मंत्री श्री महादेव देसाइ ने योजना को 
उपयोगिता और मौलिकता पर श्रद्धा रखने की प्रार्थना करते हुए अध्यापक शाह 
की कुछ शंकाओं के नवात्र में नीचे लिखा भाषण किया : 


मुझे सिर्फ दो तीन मिनट का समय दिया गया हैं, और बातें भी दो-तीन ही 
कहनी हैं | पहली बात यह हैं कि बापूजी की योजना को हम उसके सिड्धान्तों से अछग 
न समझें, बल्कि यह समझे कि वह उनके आहितात्मक सिद्धान्त की दी उपज है। इमने 
अपना ध्येय अ्टिंसक स्वराज्य रक्‍्खा है। हमें अपने गाँवों को स्वगज्य दिल्वाना है | 
बेकारी मिटानी है। शोषण या दूठ का नाश करना है । वर्ग-कलह और क्रौमी झगड़ों का 
अन्त लाना है | और, यह सब अहिंसा के ज़रिये होने को है | बापूजी की जा योजना बनी 
है, वह इन सब बातों को ध्यान में रखकर ही वनी है । इस सारी योजना को हम इस दृष्टि 
से देखें कि इसके ज़रिये हमें अहिंसा का एक नया युग पैदा करना है | जाकिर हुसेन साहब ने 
कहा के पे चाहें हिंसा में मार्ने या अहिंसा में, मगर यह योजना उन्हें पठन्द है। लेकिन मेरे 

विचार “में उनका यह ख्याऊ ठोक नहीं है | जब उन्होंने यह बात कही, तो प्रोफेसर शाह 
को इस तजवीज्ञ पर हमछा करने का मोक़ा मिल गया। अगर इस तजवीज़ की नींव में 
अहिंसा न रहे, तो प्रोफेसर शाह के जो एतराज़ हैं, वे सवब ठीक ठहरते हैं। लेकिन 
मशीनों के इस युग में रहकर भी हम तो मशीन के गुलाम नहीं बनना चाहते । 


मेरी अर्ज़ यह है |कि इस मामले में हम दिल के अन्दर ऐसी श्रद्धा रखकर चर्ले 
कि हमें शिक्षा के क्षेत्र में युग-परिधतन करना ही है | जब किसी शहर या गाँव में महामारी 
शुरू होती है, तो हम इस निश्चय से उसका मुक्काबला करते हैं कि उसे भिठ्ाकर ही छोड़ेंगे। 
आजकल की शिक्षा को भी में एक तरह का प्लेग या महामारी ही समझता हूँ | जब एक बार 
आप इस प्लेग को मिटाने का निश्चय कर लेंगे, तो चफुमीछ की बातें बाद में तय होती 
रहेंगी। पंडित प्यारेलालजी शर्मा ने सुबह हमसे यह कहा कि महात्माजी ने जो चीज़ 
हमारे सामने रक्‍्खी हैं, उसपर हमें असछ करना है । मैं भी यही कहता हूँ कि एकबार 
हम यह तय कर लें, कि इसका अमल होगा; फिर कैसे होगा और कोन करेगा, सो सब 
हम बाद में सोचें-समझेंग | आप जानते हैं कि मैं न॒ तो शिक्षा-शाखत्री हूँ, न अर्थशास्री 
ही हूँ; मगर श्रद्धा-शासत्री अपने को ज़रूर मानता हूँ | इसीलिए में आप सबसे यह 
निवेदन करना चाहता हूँ कि आप इस चोज़ के लिए अपने दिल में श्रद्धा लेकर जाइये और 
यह निश्चय करके जाइये कि हमें इसको सफल बनाना है। 


शाह साहब ने मशीन की बड़ी तारीफ की है। वे अपने विषय के बहुत बड़े 
पंडित हैं | उनसे कोई क्‍या मुकाबला करेगा ! लेकिन फिर भी दो बातों की ओर मैं 
उनका ध्यान दिल्यना चाहता हूँ । वे पुस्तकी के प्रेमी हैं, इसलिए पुस्तकों द्वारा ही 
अपनी बात मैं उनके सामने रक्लैँगा। उन्होंने यह कहा है कि कलऊ-कारखाने तो हमें 
रखने ही होंगे, मगर उनका संगठन समाजवाद के ढंग पर करना होगा, ताकि उन 
पर मुद्दीमर लोगों का ही अधिकार न रहे | में इसके जवाब में उनके सामने 
बोसोंडी की राय, पेश करना चाहता हूँ | इस विद्वान्‌ ने यंत्रबाद का ओर उद्योग- 
झुग का गहरा अध्ययन करके यह साब्रित किया है कि समाजवाद को अपनाने पर भी 
: यंत्रवाद के गर्भ में जो बुराइयोँ रही हैं, बे कभी दूर नहीं हो सकतीं। उन बुराइयों को 
दूर करने के लिए. वह समाजबाद के साथ गुह-उद्योर्गों की सभ्यता को आवश्यक बताते हैं। 
बह कहते हैं, यंत्रवाद की सभ्यता तो हमें सर्वनाश की ओर ही छे जायगी; ख्वाह, उसके 
प्रवत्तक पूँजीवादी हों, या समाजवादी ! ्ि 

शाह साहब को यह भो इर है कि इस योजना से छोटे कारगर तबाह हो 
जायेंगे। बढ़े अचम्मे की बात हें कि एक तरफ तो वे यह कहते हैं कि यह योजना चछ ही 
नहीं सकती, और दूसरी तरफ्‌ यह भी कहते हैं कि इसकी वजह से छोटे कारीगर तबाह हो 
जायेंगे। में शाह साहब से निवेदन करूंगा कि वे अपने अव्ययन-मन्दिर से निकछकर 
बाहर आगे ओर देहात की साफ हवा में घूर्म, देहातियों के सम्पर्क में आर्ये, और कारीगरों 
के जीवन को नज़दीक से देखे। अगर वे कारीगरों से पूछेंगे, तो खुद कारी गर ही उनसे यह कहेंगे 
कि इस तजवीज्ञ से उन्हें कोई खतरा नहीं है। उलटे, इसकी बजह से उनके वे छोदे-मोटे 
धंवे जी उठेंगे, जो इस वक्त आह्षिरी सॉँत ले रहे हैं; उनमें नई जान आ जायगी, और 
समाज में उन धन्धों की प्रतिड बढ़. जायगी | दूर क्यों जाधये, इस संगी के काम को ही 
ले लौजिये । जब हम ब्राह्मणों ने भंगी का काम शुरू किया, तो भंगी छोग ज़रा डरे। 
लेकिन अब वह बात नहीं रही | अपर तो वे भी समझने लगे हैं कि उनका धन्धा, जो पहले 
हिक़़ारत की निगाह से देखा जाता था, आज उसको एक नई इज्ज़त मिल गई है। 
हमने चर्खा चलाना झुरू किया, तो समाज में ग़रीत्र कत्तिनों की वक्तत बढ़ गई; उनकी 
इज्ज़त होने लगी | 


यह डर कि स्कूली बच्चों की बनाई चीज्ञों को कौन खरीदेगा, या कि बाज़ार 
की सस्ती चोज़ें। के मुकाबले में वे केस टिक सकेंगी, एक फिजूल का डर है। में मानता हूँ 
कि हमारे मंत्री इन चीज़ों की खरीद-बिक्री का ठीक टीक इन्तज़ाम कर सकेंगे । सरकारी 
कामों के लिए उन्हें जितना कपड़ा लगेगा, जितना काग़ज़ लगेगा, और पुलिस बगैर 
की पोशाक और जूतों बगैर के लिए जितना सामान लगेगा, सो सब बे हमारे मदरसों ते 
कँगे ! इसमें बाहरी कारीगरों के साथ होड़ का कोई सवाल पैदा न होना चाहिए । 


उद्योग-प्रधान शिक्षा की वा उद्योग द्वाग शिक्षा की आत कोई नई भीत नहीं है। 
मेक्सिकों में और फिलिपाइन द्वीपों में इती ढंग की शिक्ष दी जाती है! चीन और रूस में 
भी यही तरीका पसन्द किया गया है। अलछबत्ता, रूस में जो तालीम दी जाती है, उसकी 
बुनियाद कुछ और है। रूस में शिक्षा की जो प्रथा प्रचलित है,, उसका थोड़ा वर्णन मैं 
आपको सन्‌ १९३२ की 'एज़्युकेशनल इयर बुक' से सुनाना चाहता हूँ । आप देखिय 
कि इसमें जो कहा गया है, वह बाधु की बातों से मिलटा है या नहीं। इसमें लिखा है: 


४ जहाँ हम इस देश में, यानी इंग्लेण्ड में, लोगें। को उच्चोग की तालीम देते हैं, 
तहाँ रूस में तालीम और उद्योग दोनों को मरसक एक ही किया का रूप दे दिया जाता 

है। मदरसों का चलाने का काम ज्यादातर किसी एक कारखाने या कारखानों के समूह 
को सौंप दिया जाता है। कारखाने को जो मुनाफा होता है, उसका सबसे पहला फायदा 
मदरसों को मिलता है | शिक्षकों का प्रबन्ध भी अधिकतर कारखानेवाले ही करते हैं, ओर 
विद्यार्थी समी अपना ४० से ५० फीसदी वक्‍त कारखानों के काम में ख् करते हैं| 
कारखानों और मदरसों के बीच का यह घना सम्बन्ध इस पद्धति का मूलभूत छिद्धान्त 
है, और सारे देश की राजनेतिक और सामाजिक रचना का यह पारिणाम हैं। कारखानों 
के यंत्र ही वे केन्द्र हैं, जहाँ अच्छे-अच्छे ताडीमयाफता दिमाग़ और ढेरों माल लैयार 
होता है। शिक्षा की सारी पद्धति का विचार ही उत्पादन की दृष्टि से किया जाता है। 
इसके कारण व्यावह्ारिक शिक्षा को भी किताबी शिक्षा के बराबर का महत्त्व मिल्ता है। 
इस प्रकार इस पद्धति में तत्व और व्यवहार, उसूल और अमल, दोनों एक सूत्र से बँध जाते 
हैं| नतीजा यह होता है कि सारा देश एक विशाल विद्यालय बन जाता है, और तत्त्व 
और व्यवद्दार में जो विरोध है, वह भी मिट जाता हैं। और-और बातों के साथ इस 
पद्धति का ध्येय यह है कि मज़दूरों के अन्दर से कुशल कारीगर पैदा हों; उनके बालकों 
को उद्योग के काम में डालकर उद्योग के साथ विज्ञान का सम्बन्ध जोड़ा जाय; श्रम- 
विभाग के कारण ऊँच-नीच के जो भेद पैदा हुए हैं, उनको नाबूद किया जाय, और 
अबतक हाथ की और दिमाग़ को मेहनत में जो फक्र माना जाता है, वह मिटाया जाय।” 


इसी तरह हम भी अपने शिक्षकों को कारीगर बनाना चाहते हैं, कारीगरों को 
शिक्षक बनाना चाहते हैं, पंडितों को दुनियादार बनाना चाहते हैं, और दुनियादारों को 
पंडित बनाना चाहते हैं | 


जरुरत सिर्फ इस बात की हैं कि आप यहाँ से इस चीज़ के लिए दिल में भद्धा 
छेकर जाये | इस श्रद्धा के बारे में मुझे इस वक्‍त वेद का एक सुन्दर मंत्र याद पड़ रहा 
है। बस, उसे सुनाकर मैं अपनी बात ख़तम कर दूँगा । मंत्र यों है : 


श्रद्धां प्रातहंबामहे | श्रद्धां सध्यन्दिन परि। 
श्रद्धां सुर्यस्य निम्र॒चि । श्रद्धे ! श्रद्धापयेह नः || 


मतलब इसका यह है कि हम रात-दिन, सुबह, दुपहर और शाम, तीनों समय, 
भ्रद्धा की उपासना करें और भरद्धा हमें श्रद्धामय बनाये ! 





कार्य-विवरण '. १९ 





१८६ 


- अन्त में, श्री महादेव देसाई के इस भाषण की कुछ बातों के नवान में, 
बतौर खुलासे के, ढो. जाकिर हुसेन ने नौचा ।ठिखा भाषण किया : 


मद्दास्माजी ! आप इजाज्ञत दें, कि सिर्फ दो मिनट में अपनी सफाई पेश कर 
दूँ ! मुझे कल से बराबर यह मादूम हो रहा था, कि मैंने कोई बात ऐसी कहीं है, 
जो लोगों को कुछ बुरी लगी। पर मैं इसपर चुप ही रह्ा। मगर अमी-अभी 
महादेव भाई ने जो कुछ कहा है, उसके बाद में चाहता हूँ कि कुछ कह दूँ। उन्होंने 
जो कहा है कि यह काम बिना श्रद्धा के न होगा, और वे लोग इसे न कर सकेंगे, 
जिन्हें इस पर पूरर यक्रमीन न हो, उससे ऐसा मालूम होता है, मानों उनके खयाल में 
मुझे इस नई स्कीम पर भरोसा नहीं है। बल्कि उन्होंने श्रद्धा की तरफ़ कुछ इस तरह 
मेरा ध्यान दिलाया, कि शायद इमानवालों की इस सभा में एक काफिर मैं ही हूँ। 
इसलिए में यह साफ बता देना चाहता हूँ कि में इस तजवीज्ञ के उसूल को बिलकुल 
ठीक समझता हूँ, इसके सही होने को मानता हूँ, और इसकी कामयात्री पर पूरा भरोसा 
रखता हूँ । 


लेकिन इसके यह मानी तो नहीं होते कि इस स्कीम में मुझे जो कसर मादूम 
हो, इसके चलाने में जिन बातों का डर हो, उनका ज़िक्र न करूँ। अगर महात्माजी 
मुझ हुक्म द कितठुम आज से यहीं रहा, देहली न जाओ, और एक ऐसा मदरसा 
चलाओ, जिसमें किसी हाथ के काम के ज़रिये सत्र कुछ सिखाया जाय, तो में यहीं रह 
पड़ँगा | मगर जब किसी कान्फरेन्स में बुलाकर वद मुझसे मेरी राय पूछेंगे, तो ज्ञरूर जो 
भेरी समझ में आगरगा, कहूँगा। ज़रूरत होगी तो लडूँ-झगड्लेँगा; और फिर या तो अपनी 
बात मनवा ढूँगा या उनकी मान दूँगा । 


मेरी ज़बान से कल एक बात निकली थी कि महात्माजी की तजबीज़ नई 
नहीं है| मद्दात्माजी मी, और आप सब भी, जानते हैं कि यह मैंने इसलिए कहां था 
कि नई चीज़ से लोग जरा मढ़कते हैं; और जिस चीज़ का कुछ तज़रबा हो चुका हो 
उसकी तरफ आसानी से ध्यान देते हें । जहाँ तक तालीम देने के तरीक़े का सवाल है 
भेरा अब भी ख़याल है कि यह तजबीज़ कोई नई चीज़ नहीं है। पर मैं समझता हूँ. कि 

मेरे इस कहने पर कि यह तरीका नया नहीं है, अब तो और भी छोगों को खफा न 
होना चाहिए, क्योंकि अभी-अमी महादेव भाई ने एक किताब से पढ़कर आपको सुनाया 
है कि यही तर्रक्रा रूस में पहले से बरता जा रहा है। आप लोगों में से बहुत से लोग 
जानते होंगे कि इस तरीके की दिमायत में किताबें भरी पड़ी हैं। में तो समझता हूँ, में 
पेस्टॉलॉज़ी' की किताबों से वाज़ ऐसे हिस्से निकाल सकता हूँ, कि अगर उनकों अलग 
काग़ज़ पर छापकर नीचे मो: क* गांधी लिख दिया जाय, तो इस कॉन्फरेन्स में बहुत 
लोग ऐसे न होंगे, जो पहचान जाये कि यह गांधीजी का लिखा हुआ नहीं है | इसका 
मतलब्र बस यही है कि अकसर दुनिया के अच्छे और सच्चे लोग बहुत-सी बातें एक ही 
तरह सोचते हैं| 


मैं अब भी समझता हूँ, कि जो तरीक़ा महात्माजी बता रहे हैं, नया नहीं है; 
मगर सारे हिन्दुस्तान के लिए इसको इस सूरत में सामने छाना नया हैं; एक पूरे मुल्क से 
इसका मनवा छेना नया है; ओर महात्माजी की बड़ाई के लिए, इसका नया होना कोई 
बात नहीं । उन्होंने तो हमारे मुल्क को एक नई ज़िन्दगी दी है, उसे अपने ऊपर भरोसा 
दिया है, सच पर अड़ने और दुश्मन से मुहब्बत करके उसे दोस्त बनाने का गुर सिखाया 
है। इस दुनिया में जहाँ देश-देश और क्ौम-क्रौम आपस में बहशियों और जानवरों की तरह 
कट-मर रहे हैं, उन्होंने अर्हिंसा से झगड़े चुकाने का रास्ता बताया है; और इस वक्‍त जबत्र 
सब लोग अपने चारों तरफ दीवारें बना-बनाकर आदमियत के टुकड़े-ठुकड़े करमा चाहते 
हैं, उन्होंने सबको मिलाने की तदबीर निकाली है | एक पूरी क़ौम को उन्होंने उसका 
फुज्ञ समझाया है। आज हर हिन्दुस्तानी को नाज़ है कि वह उनके ज़माने में पेशा हुआ 
और ज़िन्दा है | उनके लिए आप यह क्या बड़ाई बताते हैं कि दस्तकारी के ज़रिये तालीम 
देने का जो तर्यक़ा उन्होंने पेश किया है, वह नया है ! तरीक़ा तो नया नहीं है, मगर 
जिन कार्मो के लिए. वह तरीका बरता जायगा, उससे जैसे आदमी पौदा होंगे, और वे 
जो कुछ करना जानेंगे, उसपर महात्माजी की ज़िंदगी ओर ख़यालात का असर होगा । 
और शायद वे लोग इस दुखी दुनिया में मिल-जुलकर रहने-सहने की कोई नई राह 
निकार सकेंगे | यह भी पुरानी बात है, पर इस दुनिया में ज़रूर नई मालूम होगी। 

शा 


इस प्रद्मार यह अत्यन्त महत्त्वपे चर्चा समाप्त हुई और इस सबके अन्त 


में कुछ दीकाओं का जवाब देते हुए गांधीजी ने नीचा लिखा भाषण किया : 


मेरी इस तजवीज़ञ पर शोर करने के बाद यह सवाल उठ सकता है, कि क्‍या 
हमें माजूदा। प्राइमरी ओर सेकण्डरी स्कूलों को बन्द कर देना होगा ! मेरे दिल से तो 
इसके बारे में कोई शक नहीं है--में तो समझता हूँ, कि ऐसा ही होना चाहिए। मगर 
इस होने-न-होने का फैसला तो मिनिस्टर लोग ही कर सकते हैं। मेरा अपना यह खयाल 
है कि अगर हमारा मोजूदा स्टाफ, यानी हमारे पुराने शिक्षक, शिक्षा के इस नंगे ढंग 
को स्वीकार कर लें, तो फिर कोई प्रश्न ही नहीं रह जाता। जहाँ-जहाँ आज मदरसे 
मोजूद हैं, वहाँ-बहाँ हम इस नये तरीके से काम शुरू. कर सकते हैं। और, जहाँ अबतक 
कोई मदरसा रहा ही नहीं हैं, वहाँ तो अपने ढंग के नये मदरसे क्रायम करने और चलाने 
में हमें ज्यादा दिक्कत न होनी चाहिए | वर्धा ओर सेगाँव के आस-पास तो में खुद हीः 
नेत्र मदरसे चलाने की कोशिश करूँगा । 


मुझसे कहा गया है कि आप लोगों ने इस योजना को मंजूर करते समय मन में 
कुछ हिचक रक्‍्खी है | बह क्या है, और क्यों है, सों में जानता हूँ । हमारे पास आज 
कोई ऐसी खुदाई ताक़त नहीं है कि जो चाह, बात-की-बात में, करा डाले । अध्यापक शाह 
को जो अँदेशा है, उसके लिए भी आज कोई मोक़ा में नहीं देखता। क्योंकि ७ लाख गाँवों 
में एकदम ही हम इस चीज़ को शुरू नहीं कर सकेंगे। इसे व्यापक और अनिवार्य 
बनाने से पहले प्रयोगों द्वारा हमें इसकी सचाई साबित करनी होंगी । इसमें काफी समय 
लग सकता है। मगर मैं मानता हूँ कि इन प्रयोग के सिलसिले में ही ऐसी बाते हमारे 
सामने आ जायेगी, कि दको-शुवह्दा के लिए कोई जगह न रह जायगी। लेकिन अगर 
यह चीज़ न चली और नाकामयाब हुई, तो अपने आप मर जायगी--किसी महात्मा 
का महात्मापन इसे बचा न सकेगा। लेकिन में इस मामले में इतनी दूर जाने को तैयार 
नहीं हूँ । में समझता हूँ कि इसमें कोरा आदर्श ही नहीं है; क्‍योंकि आदर्श की बातें करते 
हुए भी मैं व्यवहार को भूलता नहीं हूँ । इसीलिए मैं अपने को व्यावहारिक आद्शवादी 


मानता हूँ। खेर! 

तो अब हमारा अगला क़दम यह हो कि आज ही हम एक कमेटी मकर्रर कर 
दें, जो इस काम को अगि चलाये और हमारे सामने सारी योजना का ढाँचा पेश करे। 
इससे हमारे मन्त्रियें। कों बहुत मदद मिल सकेगी और उनका काम आसान हो सकेगा। 


मैं इसी सिलसिले आपके सामने कॉलेज की पढ़ाई के बारे में भी अपने कुछ 
खयालात रखना चाहता था, मगर अब् नहीं रख सकूँगा । इसलिए आज उसे छोड़ देता 
हूँ । आगे मौका पाकर 'हरिजन' में मैं उसका ज़िक्र करूँगा, ओर उम्मीद रक्खेँँगा कि 
जिन्हें इस चीज़ से दिलचस्पी है, वे मेरे विचारों को पढ़कर इस बारे में मुझसे खतो- 
किताबत कर लेंगे। में समझता हूँ कि उच्च शिक्षा के इस सवाल को हम अभी कुछ दिन 
तक मुल्तवी रख सकते हैं; लेकिन प्राथमिक शिक्षा के बारे में तो अब हम एक 'मैनट की 
भी राह नहीं देख सकते । अगर हम ऐसा करेंगे, तो हमें बड़ी नदामत उठानी होगी। 
पिछले २० साल से हम आरथमिक शिक्षा के मौजूदा ढंग पर इमला करते आये हैं। अब 
इस मौक्ते पर, जब 'कि सात प्रान्तों में हुकूमत की बागडोर कांग्रेसी मन्त्रियों के हाथ म 
है, हमें अपने तम/म दावों को साबित करके दिखाना होगा । इसका एक फायदा यह भी 
' होगा कि जब इस चीज्ञ को लेकर हम देहात में जायैंगे, तो इसके कारण वहाँ के छोटे-मोटे 
तमाम सवात्यत को हल करने का एक मज़बूत ऐैटफार्म भी हमें वहाँ मिल जायगा। 


इस योजना में मैंने ७ बरस की जो मुद्त सुझाई है, वह कोई ऐसी मुद्दत नहीं है, 
कि घट-बढ़ ही न सके । अगर आप समझते हैं, कि इतना वक्त कम है, तो आप इसे 
बढ़ा भी सकते हैं। 


हा अं कं 


भाषण के अन्त में सभापतिनी ने कमेटी की ओर से आये हुए प्रस्ताव 
पर, जो पृष्ठ ९४ पर छपा हे, मत लिये और लगभग स्वसम्भति से प्रस्ताव मेजर 
किया गया। अकेले अध्यापक ज्ञाह ने प्रस्ताव के अन्तिम भाग से अपनी असम्मति 
प्रकट की । 


इसके बाद गांधीजी ने पाठ्य-क्रम समिति के सदस्यों के नाम सुझाये ओर 
यह प्रस्ताव किया कि यद समिति १५ दिन के अन्द्र अपनी रिपोर्ट परिषद्‌ के 

कध्यक्ष को पेश करे | सुझांये हुए नामों पर और १५ दिन की मुहतवाले 
ऋत्ताव पर थोड़ी चर्चा हुई। इस चर्चा के दरम्यान बाबू राजेन्द्रप्सावजी ने 
यह सुझाया कि अच्छा दो यदि इस समिति में प्रान्तोय शिक्षा-विभागों के कुछ 
अधिकारियों और बाहर के शिक्षाविज्ञों को भी शामिल्क किया जाय | नहीं तो 
डर है कि वे इस कमेटी की रिपोर्ट को पृथ्रेप्रह की यानी ' प्रेजुडिस ” की निगा& 
से देखें और इसमें खास दिलचस्पी न ले सकें | इसलिए में समझता हूँ, कि उन्हें 
भी बुछाया जाय | अगर उनका सहयोग हमें मिल गया, तो अच्छा ही है। 


जवाब में गांधीजी ने कद्दा-बात तो टीक है, लेकिम कमेटी के काम 
में ज्यादा सहूलियत द्वोगी, अगर उसके अधिकतर सदस्य समान बिचार रखते हों । 
हाँ, फमेटी को यह अधिकार रहेगा कि वह जिन्हें चाहे अपनी मदद फे लिए - 
बुला ले। 

अन्त में यह तय हुआ कि रिपोर्ट पेश करने की मुदृत £ मद्दीना रक्खी 
जाय, और उसके लिए नीचे लिखे सदस्यों की एक समिति कायम की जाय : 


सम्रिति के सदस्यों के नाम ; 
डें।. जाकिर हुसेन, सभापति 
श्री आर्यनायकमू, संयोजक 
» ख्वाजा गुलाम सैयदेन, अलीगढ़ 
»' अध्यापक खुशाल तलकशी शाद 
» विनोबा भावे ! 
» फॉका साहब कालेलकर 
» किशोरलांल मशरूबाछा 
» जे. सी. कुमाराप्पा 
9) श्रीकृष्णास जाशू 
श्रीमती आशादेवी 


समिति को नाम बढ़ाने का अधिकार दिया गया | 

ु अन्त में परिषद्‌” की कारेवाई को समाप्त करते हुए और आये हुए 
संज्ननों का आभार मानते हुए गांधीजी ने नीचे लिखा भाषण किया : 


' में समझता हूँ कि अब परिषद्‌ की कांरवाई खतम होती है | छेकिन इसे 
विसर्जित करने से पहले में आप सबका एह्सान मानना ज़रूरी समझता हूँ | आप सबने 
मिलकर मेरे काम को बहुत आतान कर दिया है | में तो देश में एक नया काम शुरू 
करना चाहता था । मैं देखता हूँ, कि इस परिषद्‌ से वह शुरू हो गया है। आप भी 
, देख चुके हैं कि इसका श्रीगणेश करते हुए न हमने ख़दा की इबादत की, न गाने बजाने 
का इन्तज़ाम किया | क्‍योंकि मैं मानता हूँ कि यह सब उसीका काम है । मुझे उम्मीद है 
कि अगर आप लोगें। की ऐसी ही मदद रही, तो इस छोटी-सी परिषद्‌ से आगे हम 
बहुत बड़ा काम कर सर्केंगे | 


मैं जानता हूँ कि इस परिषद्‌ के कारण देश में कइयों को फिक्र है कि कहीं 
हम जल्दी में कोई ऐसी बात तय न कर डालें, जो बाद में छोंगों को अखरे | इसके 
लिए मेरे पास कई ख़त बतौर चेतावनी के आ भी चुके हैं। मालुबीयजी भद्दाराज का 
तार भी मेरे पास पड़ा हुआ है । उनका कहना है कि इस परिषद्‌ को ही आखिरी चीज़ 
न बना दिया जाय | इसके सब प्रस्ताव अखायी हों; जिनकी स्थायी रूप देने के लिए. 
बाद में किसी केन्द्रिय खान में देश के विद्वानों की एक बड़ी परिषद्‌ बुलाई जाय | 
उनकी यह चेतावनी ठीक है। मैं भी मानता हूँ कि हमारी इस पारिषद्‌ का कोई ख़ास 
दर्ज़ा या स्टटेस नहीं है | हम सब तो यहाँ साधक बनकर कुछ सोचने-समझने को इकट्ठा 
हुए थे | मालवीयजी महाराज को जो अऑदेशा है, उसकी कोई वजह मैं नहीं देखता | 
क्योंकि मैं कह चुका हूँ इस पारिषद्‌ के निणेय अस्थायी या “ेण्टेटिव' हैं, और हमें अमी 
ऐसी एक नहीं, अनेक परिषदें करनी हैं । हज़ारों को इस काम में शामिल करना है। 
मेरी आदत में यह चीज़ रही तो है कि जब मैं किसी काम को त॒रत-फुरत करना चाहता 
हूँ, तो वैसे भी करा लेता हूँ: जैसे कि सत्याग्रह ! दक्षिण आफ्रिका से जब मैं हिन्दुस्तान 
आया, तो सत्याग्रह का निश्चय करके नहीं आया था। लेकिन सत्याग्रह हुआ; क्योंकि 
हम सब वही न करते हैं, जो 'मालिक' हमसे कराता है ! में यह भी मानता हूँ कि तूफान 

पैदा करने की थोड़ी ताक़त मेरे अन्दर पड़ी है। लेकिन सभी काम में तूफान से कराना 
नहीं चाहता । क्योंकि मैं कुछ-कुछ जान लेता हूँ कि कब तूफान से काम चलेगा और कब 
बिना तूफान के ! इससे आप यह न समझये कि में अपने मुँह अपनी तारीफ कर रहा 
हूँ। में तो कोई चोज़ नहीं हूँ। मालिक की मर्जी ही सब॒-कुठ है | वह जैसा चाहता है, 
करा लेता है| जो खुदापरस्त है, प्रभु का सेवक है, वह उसकी मर्जी में अपनी मर्जी 
मिला देता हैं| उसका हर काम उसीकी इच्छा से होता है। वह हमें खिलाता भी है, 
और जब चाहता है, हमारे मुँह से मुंह का कौर तक छीन लेता है! यह ऐसी ही एक बढ़ी 
ताक़त है, जिसे आप चाहें 'नेचर' या कुदरत कहिये, चाहे राम या रहमान कहिये ! 


जब तूफान की बात निकली है, तो उसका थोड़ा इतिहास भी मैं आपको सुना 
दूँ | हिन्दुस्तान में जब असहयोग आन्दोलन शुरू हुआ, तो उसे मैंने वृफानी ढंग से 
शुरू नहीं किया । मुझे याद है कि उन दिनों इलाहाबाद में मुसलमानों का जो बढ़ा 
जल्सा हुआ था, उसमें हसरत मोहनी ने यह तजबीज़ पेश की, कि खिलाफृत-अन्याय का 
जवाब देने के लिए, ब्रिटिश कपड़े का ब्रायकाट ही एक इलाज हो सकता है। इस पर 
मैंने उनसे यह कहा क्रि सिर्फ ब्रिटिश कपड़ों का ही नहीं, तमाम परदेशी कपड़ों का 
बायकाट हम कर सकते हैं। हसरत मोहनी ने उलट कर मुझसे यह पूछा कि अगर उसमें 
कामयाबी न मिली ! तब्र मैंने कहा--“तो हम “नॉन कोऑपरेशन' यानी असहयोग करेंगे !! 
इस प्रकार “ नॉन कोरऑपरेशन ' शब्द का पहला प्रयोग मेने वहाँ ककिया। श्सके बाद 
कलकत्ता कांग्रेस के लिए, जाते हुए. जब मैंने रेलगाड़ी में उसके खास प्रस्ताव का मसबिदा 
तैयार फिया, तो उसमें सिफे 'नान कोऑपरेशन' शब्द ही रक्‍्खा था। पर जेब कलकत्ते जाकर 
उस प्रस्ताव के छपे हुए. रूप को फिर पढ़ने बैठा, तो एकाएक मुझे यूक्ष गया कि बिना 
“अ्िंसक' विशेषण के 'असहयोग” चल नहीं सकता | मैंने यह विचार अलीभाइयों के 
सामने रक्खा और दोनों भाइयों ने तुरत इस तरमीम को मंजूर कर लिया | 


इस तरह आपने देख लिया कि “नॉन कोओऑपरेशन ' का जनम खिलाफृत 
फॉन्फरेन्स में हुआ ओर “ नॉन वॉयलेण्ट नॉन कोऑपरेशन ' कलकत्ते में खोचा गया | 
उन्हीं दिनों मद्य-निषरेघ या  प्रोद्िविशन ” भी कांग्रेस के रचनात्मक कामों में शामिल किया 
गया । सथ-निषेध के इस कार्यक्रम को देखकर प्रिन्सिपल परांजपे ने मुझसे उन दिनों 
कहा था---“आप शारात्र-बन्दी करेंगे तो, लेकिन उससे होनेवाली आमदनी के बिना देश 
में बच्चों की शिक्षा का प्रबन्ध कैसे करेंगे €” मैंने उस बक्‍त उन्हें यह जवाब दिया था कि 

देश के बच्चों का कुछ ही क्‍यों न हो, शराब की आमदनी से उनकी शिक्षा का कोई 
सम्बन्ध न रहना चाहिए | तभी से मेरे मन में यह बात खठक रही थी कि हमारे बच्चे 
शराब की आमदनी से शिक्षा पा रहे हैं | तब मेने सोचा था कि शराब्-बन्दी तो करनी 
ही है; शिक्षा का और कोई प्रबन्ध कर लेंगे | लेकिन अब की जो में यह कह रहा हूँ. कि 
हमारी प्राथमिक शिक्षा स्वावलम्बी होनी चाहिए, सो मेरा स्व॒तंत्र सिद्धान्त है | शराब-बन्दी 
के साथ उसका कोई सम्बन्ध नहीं | शराब-बन्दी हों या न हो, शिक्षा तो स्वावलम्बी होनी 
ही चाहिए | मैं समझता हूँ कि हमारे अहिंसा के सिद्धान्त का यही तकाज़ा है। शराब- 
बन्दी तो इसका एक निमित्त-मात्र हो सकती है। लेकिन इसका यह मतल्ब नहीं कि 
शराब-बन्दी न होगी--ज़रूर होगी । जब से अधिकार-प्रहण का निश्चय हुआ है, तभी 
से वे दृश्य मेरी आँखों के सामने हैं, जिनमें हमारी बहनों को शराब की दूकानों के 
सामने धरना देते समय न सिर्फ तकलीफें उठानी और मारें खानी पड़ी थीं, बालक 
अपना खून तक बहाना पड़ा था ! 


गरज़ कि मेरीं इस तजघीज्ञ की बुनियाद पुराने असहयोग के वक्‍त की है मैं 
इसे नई या मौलिक इसलिए, कहता हूँ कि इसके पाछे हिन्दुस्तान की परिस्थिति का 
अध्ययन है; और उसकों ध्यान में रखकर यह बनाईं गई है ! 


मैं एक बार फिर आप सबका एह्सान मानता हूँ, ओर ऐलान करता हूँ कि 
इस परिषद्‌ की कार्रवाई खतम हुई ! 


5११: 


अन्त में परिषद्‌ के स्वागताध्यक्ष श्री जमनालालजी बजाज ने खागत- 
सम्बन्धी भरुटियों का उल्लेख करते हुए समागत सज्जन से क्षमा चाही । उन्होंने 
कहा ; 


हर की बात है कि आप सबके हार्दिक सहयोग और स्नेह से परिषद्‌ का काम 
बड़ी ही शान्ति ओर सुब्यवस्था के साथ सम्पन्न हुआ। इसके लिए. आपका जितना 
आभार माना जाय, कम ही है। मेरा कत्तेग्य है कि मैं स्वागत-समिति की ओर से और 

मारवाड़ी शिक्षा मंडल की ओर से आप सयका हृदय से आभार मानूँ और यहाँ के 
प्रबन्ध में जो भी च्रुटियाँ रह गई हैं, उनके लिए क्षमा-प्राथेना करूँ | पारिषद्‌ के सभापति 
महात्मा गांधीजी को धन्यवाद देने या उनका आमार मानने की धृष्ठता तो भरत मैं केसे 
करूँ ! हों, उनकी सेवा में इतना निवेदन जरूर कर देना चाहता हूँ कि इस पारिषद्‌ की 
आयोजना के कारण मंडल पर इस सम्बन्ध की जो ज़िम्मेवारी आईं है, उसे नियाइने और 
सफल बनाने में मंडल और उसके कार्यकर्ता अपनी ओर से कोई बात उठा न रकक्‍्खेंगे। 

